
INTRODUCERE 


O întîmplare fericiă face ca aceste rindui;, care se vor o pro- 
fesiune de credință a autorilor şi un îndemn către cititori — de îm- 
binare a pasiunii cu priceperea în activitatea lor de mici crescători 
de păsări, o întîmplare fericită face deci ca aceste rînduri să fie 
scrise doar la cîteva zile după ce Secretarul general al Partidului 
şi Preşedintele ţării, Tovarășul Nicolae Ceauşescu a rostit memora- 
bilele cuvinte de la înalta tribună a Conferinţei Naţionale a Par- 
tiduiui Comunist Român, din 16 — 18 decembrie 1982: 

„Este necesar ca în cîțiva ani să facem astfel încît fiecare gospo- 
dărie sătească să aibă cel puţin o vacă cu lapte, să-și crească porci, 
oi, alte animale şi păsări, pentru acoperirea deplină a necesităţilor 
de consum şi pentru a dispune de produse suplimentare în vederea 
valorificării prin contracte cu organizaţiile economice sau pe piaţă. 
Să nu existe nici un fel de teamă că unii ţărani s-ar putea îmbo- 
găţi prea mult. Prin munca lui, oricine poate să cîştige şi ca să mă 
exprim aşa — şi poate să se îmbogăţească sigur, o *mbogăţire ba- 
zată pe muncă proprie, nu pe exploatare. Noi am lichidat exploa- 
tarea, asuprirea, dar dorim să construim un socialism nu al sără- 
ciei, ci un socialism al belşugului, al bunăstării poporului“. 

Aşadar, cuvintele rostite de Secretarul genera! al partidului sînt 
foarte clare: oamenii în socialism trebuie să fie bogaţi și este im- 
perios necesar ca să-i învăţăm şi să-i încurajăm pe cameni spre a 
deveni bogaţi, cu condiția ca bogăţia să fie realizată prin muncă 
proprie, cinstită. 

Nu știm cum oamenii pot deveni bogaţi — material și spiritual — 
practicînd alte meserii decît pe aceea de crescători de păsări și nici 
nu ne propunem să arătăm avantajele acestei îndeletniciri în com- 
paraţie cu altele. Dealrfel este sigur că într-o gospodărie țărănească 
își au locul cu avantajele şi desavantajele lor, mai multe specii de 

animale și păsări. În intenţia noastră este însă să pornim de la ce 
există la această dată în materie de păsări în gospodăriile populaţiei, 
să arătăm ceca ce este bun şi corespunzător în această activitate, dar 
şi ceea ce împiedică obţinerea unor rezultate mai bune, precum și 
măsurile care trebuie întreprinse pentru a micşora cît mai mult de- 
calajul între performanţele realizate în sectorul socialist şi cele din 
gospodăriile populaţiei. 

Un scurt istoric al aviculturii din ţara noastră este necesar mai 
înainte de a trece la prospectări pentru viitor. Așadar, creşterea pă- 
sărilor este o îndeletnicire veche a poporului nostru, născută evi- 
dent, mai înainte de existenţa sa naţională. Nu se poate spune că 
de-a lungul veacurilor, nu s-au înregistrat progrese în creșterea pă- 
sărilor şi nici nu putem să nu ne mîndrim cu valoarea biologică a 
materialului avicol existent în gospodăriile populaţiei. Este suficient 
să ne referim la rasele locale de găini din ţara noastră, dintre care 
„Git-golaş de Transilvania“ se bucură de o reputaţie internaţională 
sau la populaţiile de gâște din Bihor sau din Banat, pentru a spri- 
jini aceste afirmaţii. Oul şi carnea de pasăre au fost din totdeauna 
elemente de baă în hrana poporului român. Așa cum spuneau bă- 
trinii noştrii, „zece găini se pot hrăni din resturile unei gospodării 
ţărăneşti“ vorbă care conţine un mare adevăr. 

Pasărea este o vietate vrednică, ea nu aşteaptă să i se dea hrana 
la iesle, ci şi-o caută singură, mulțumindu-se doar cu un mic supli- 
ment de grăunţe. 

Din păcate, gospodarul român prea a lăsat pasărea de curte să 
se descurce singură. Nu i-a făcut un adăpost corespunzător şi pa- 
sărea a preferat să doarmă afară, în frig, ceea ce i-a subminat sănă- 
tatea şi productivitatea. Nu a protejat-o în nici un fel împotriva 
bolilor şi de aceea, atunci cînd a izbucnit o epizootie, aceasta s-a răs- 
pîndit cu repeziciune pe mari zone geografice. 

Odată cu schimbarea sistemului politico-social în România, cu 
socializarea agriculturii și deplasarea din ce în ce mai accentuată a 
populaţiei rurale către localităţile urbane, un număr tot mai mare 
din populaţia neagricolă a trebuit să fie aprovizionată cu produse 
avicole. În acest stadiu, începînd cu deceniul al şaselea (1950—1960), 
populaţia neagricolă n-a mai putut fi aprovizionată ritmic şi în can- 
tități suficiente cu produse avicole de către gospodăriile populaţiei, 
iarna în special, lipsind practic din alimentaţia unei mari categorii 
de oameni ai muncii ouăle (mai ales) și carnea de pasăre. De aceea, 
începînd cu anul 1961, statul şi-a asumat sarcina asigurării cu pro- 
duse avicole a populaţiei neagricole, prin înființarea Complexelor 
avicole de tip industrial. 

Începînd cu anul 1971, complexe industriale de mărimi medii 
au început să fie puse în funcțiune și în sectorul cooperatist al agri- 
culturii, care a aplicat cu rezultate remarcabile aceleaşi tehnologii, 
ca și cele utilizate în Întreprinderile avicole de stat. 

Masura s-a dovedit necesară şi la timp luată, iar tehnologiile 
aplicate întru totul corespunzătoare, stadiul la care s-a ajuns astăzi, 
după două decenii de avicultură industrială, fiind edificator. 


Este foarte interesant faptul că avicultura industrială din țara 
noastră nu a avut o influență nefastă asupra aviculturii tradiționale, 
așa cum s-a întîmplat în majoritatea țărilor capitaliste. În S.U.A. 
sau Franţa, de exemplu, apariţia aviculturii intensiv-industriale a făcut 
să dispară, practic, păsările din curțile micilor producători, aceştia 
preferînd să devină consumatori. În ţara noastră, micul producător 
nu a simţit concurenţa aviculturii socialiste decît pe piaţă, unde nu 
a mai putut scoate produsele sale avicole la preţurile scăzute practi- 
cate de stat. Dar, această concurenţă a fost binevenită pentru el, 
care în trecut era nevoit să smulgă aceste produse de o valoare ali- 
mentară de neînlocuit de la gura copiilor, spre a le vinde pe piaţă. 
Cînd preţurile au scăzut, micul producător — în speţă ţăranul—n-a 
renunţat la creşterea păsărilor, dar a reținut ouăle şi carnea de pa- 
săre în gospodăria proprie, pentru consum, obligîndu-l dacă putem 
spune astfel, să-și ridice nivelul de trai. Această schimbare de op- 
tică este reflectată în următoarea dinamică a dezvoltării producției 
avicole din ţara noastră pe perioada 1938—1980. Statistica este re- 
velatoare: deși numărul de gospodării ţărăneşti a scăzut considerabil 
pe perioada analizată, producția de carne de pasăre şi de ouă a cres- 
cut în permanenţă. S-a produs astfel o delimitare netă între cei doi 
producători, sectorul socialist, care a aprovizionat populaţia neagri- 
colă şi sectorul gospodăriilor populaţiei, care şi-a autoconsumat pro- 
ducţia. Din acest punct de vedere, exemplul aviculturii este cel mai 
elocvent în ceea priveşte posibilitatea de dezvoltare paralelă a pro- 


a) ouă pentru consum 


Sector gosp. populaţiei Sector socialist 
Total 
Anul Pondere în Pondere în mil. ouă 
Mil. ouă prod. ţării Mil. ouă prod. tării i 
% (% | 
1938 1354 100 — — 1354 | 
1950 1090 99 10 1 1090 
1960 2297 98 58 2 2355 
1970 2755 77 | 782 23 3537 
| 1980 4140 | 62 | 2587 | 38 6727 


n —————— 


b) carne de pasăre 


a 


Sector gosp. populaţiei Sector socialist i | 
Total 
Anul Pondere în Pondere în ii | 
Mii tone prod. ţării Mii tone te ap dh ri | Kai cone 
o 
o 
| . | 
1938 7 100 | — -- 7 
1950 10 97,5 i 2,5 41 
1960 85 95,5 4 4,5 39 
1970 113 75 38 25 151 
1930 247 47 279 53 526 
i 


ducţiei socialiste și a celei din gospodăriile populaţiei, concepție pe 
care societatea noastră o are în vedere pentru asigurarea continuei 
îmbunătăţiri a nivelului material al oamenilor muncii, atît de la 
oraşe, cît şi de la sate. 

Dar, politica economică a partidului şi statului nostru față de 
avicultura din gospodăriile populaţiei este îmbogăţită cu noi valențe 
pe perioada următoare. lată cum se prezintă dinamica acestei acti- 
vitați pe acest cincinal: 


Ouă pentru consum Carne de pasăre 
Prevederi 
pentru anul: Prod. totală Prod. totală 
(mil. buc.) (mil. tone) 
1980 4140 247 
1985 4575 305 


Aşadar, se are în vedere o participare mai mărită a gospodăriilor 
populaţiei la constituirea fondului de stat, iar această politică este 
posibilă și necesară, din următoarele considerente: 

1. Producţia din gospodăriile populaţiei se realizează fără inves- 
tiție din partea statului și fără consum de energie convenţională, din 
ce în ce mai scumpă pe piaţa mondială. 

2. Orice s-ar spune, produsele avicole din gospodăriile popula- 
ţiei au un gust aparte, apreciat de o parte a consumatorilor din ţară 
sau de peste hotare. 

3. Este o necesitate socială şi un avantaj economic de a asigura 
unor categorii de oameni (pensionari, gospodine, şcolari etc.) o ac- 
tivitate uşoară, plăcută şi utilă, cum este creşterea păsărilor. 

4. Există un interes reciproc — între unităţile socialiste şi gos- 
podăriile populaţiei — de a coopera pentru creşterea păsărilor la 

domiciliu, acţiune care are în faţă perspective şi cîmp de acţionare 
nelimitate. 

Privită din aceste puncte de vedere, importanța, utilitatea și 
oportunitatea prezentei lucrări de creștere a păsărilor în gospodăriile 
populaţiei sînt evidente. Există un program special care prevede să 
se difuzeze gospodăriilor populaţiei un număr de 60 mil. pui de o 
zi în anul 1984, număr care va creşte simţitor în următorii ani ai 
cincinalului şi în continuare. Această infuzie masivă de material bio- 
logic avicol în gospodăriile populaţiei poate avea efecte imprevizi- 
bile. Pentru prima dată în istoria milenară a aviculturii tradiționale, 
va interveni un salt calitativ al populațiilor locale de păsări. Sigur, 
cu o hrănire și îngrijire corespunzătoare, această infuzie de gene va- 
loroase va ridica considerabil potenţialul productiv al păsărilor din 
gospodăriile populaţiei. Vor exista însă şi probleme. Astfel este pre- 
vizibilă o scădere a rezistenţei la îmbolnăviri a acestor Mopulaţii avi- 
cole şi va trebui să le protejăm de acţiunea agresivă a germenilor 
patogeni mult mai bine decît pînă acum, cînd au crescut rase lo- 
cale, mult mai rustice. Va trebui să le hrănim mai bine, pentru că 
o hrană săracă va determina rezultate productive mai slabe, chiar 
decît la rasele locale. Va trebui de asemenea să avem o altă optică 
asupra reproducţiei, pentru că este de așteptat o reducere considera- 
bilă a instinctului de clocit, concomitent cu creşterea ponderei ra- 
selor perfecționate de păsări în gospodăriile populaţiei, pz măsura 
difuzării de pui de o zi de către stat. 

Lucrarea de faţă va încerca să răspundă cît mai complet și la 
cît mai multe dintre aceste probleme. Ea va încerca să fie cît mai 
practică, pentru că numai astfel se va dovedi utilă. 

Aceasta este intenţia mărturisită a autorilor lucrării, iar mulțu- 
mirea lor va fi cu atît mai mare, cu cît cartea îşi va atinge scopul, 
devenind un îndreptar al micilor crescători de păsări din orașele și 
(mai ales) din satele patriei noastre, ajutîndu-i pe aceştia să-și apro- 
pie din ce în ce în ce performanţele tehnico-economice ale păsărilor 
din crescătoriile proprii, de performanţele obținute în complexele 
avicole de stat și cooperatiste din țara noastră. 

CREŞTEREA PĂSĂRILOR PENTRU OUĂ 
ÎN GOSPODĂRIILE POPULAŢIEI 


1. RECOMANDĂRI PRIVIND RASELE ȘI HIBRIZII 
DE PĂSĂRI 


Desigur că este greu de făcut o demarcaţie netă între păsări 
care produc carne şi păsări care produc ouă în gospodăriile popu- 
laşiei. În sistemul tradițional de creştere, păsările produc atit carne, 
cît și ouă, după o schemă foarte simplă. În primăvară, în fiecare 
gospodărie se scot pui de o zi de la cîteva cloşti. Pe măsură ce puii 
cresc, se sacrifică o parte din cocoşei pentru carne, 34 trim. III și 
IV, din ei păstrîndu-se doar cîțiva cocoşei pentru reproducție. Se 
sacrifică de asemenea, găinile din anul 3 sau 4 de producţie, pe mă- 
sură ce se constată că acestea își întrerup sau încetinesc ritmul de 
ouat. Ouatul este puternic sezonier, începînd odată cu mărirea zilei- 
lumină şi cu creşterea temperaturii exterioare, pe măsura intrării 
în primăvară și scăzînd treptat, odată cu reducerea zilei-lumină și 
a temperaturii exterioare, fiind practic inexistent în timpul iernii. 

Acesta este sistemul tipic de creştere extensiv, practicat și as- 
tăzi pe scară largă în toată ţara şi nu numai în ţara noastră, din 
timpuri imemorabile. Faptul că sistemul s-a păstrat și s-a perpetuat 
din tată în fiu este un argument puternic că este convenabil 
pentru cei ce-l practică. Există şi argumente în acest sens: investi- 
țiile sînt neînsemnate, de multe ori inexistente, pasărea găsindu-și 
singură locul de adăpostire. Hrana este simplă și relativ ieftină, 
rezumîndu-se la un supliment de grăunțe, pentru că găinile în- 
cearcă să şi-o găsească singure, din multiplele resurse ale unei 
gospodării țărănești. Volumul de muncă necesar îngrjirii păsărilor 
este de asemenea neînsemnat, reprezentind de fapt un mod plăcut 
de ocupare a timpului liber. 

Pledează deci autorii, pentru menţinerea şi perpetuarea acestui 
sistem de creştere? Nu a fost el criticat de toată lumea ca fiind 
depășit şi neeconomic, nu a dispărut din ţările cu agricultură (şi eco- 
nomie) avansată? 


Răspunsul la toate aceste întrebări este net: nu, sistemul tradi- 
ţional de creştere nu trebuie şi nu poate să fie desființat, însă el 
trebuie ajutat să nu mai fie extensiv, dacă prin „extensiv“ înțelegem 
păsări din rase neproductive prost cazate, hrănite și protejate la 
îmbolnăviri. Trebuie să menţinem roate avantajele creșterii tra- 
diționale, dar să-i eliminăm defecţiunile, în așa fel ca păsările să 
producă cît mai mult și cît mai economic. 

Acesta este și motivul pentru care autorii renunţă la clasificarea 
uzuală a sistemelor de creștere în: extensiv, semiintensiv și inten- 
siv în gospodăriile populaţiei: pentru că aceste sisteme nu există 
în practica curentă și nici nu trebuie impuse, clasificarea fiind ne- 
justificată și artificială. Normal este să plecăm de la situaţia 
existentă și de la tendinţele existente și să acceptăm doar două 
sisteme de creştere: 

— Sistemul tradițional — nici extensiv nici semiextensiv — 
pe care să-l îmbogăţim cu toate cuceririle aviculturii moderne și 

— Sistemul intensiv — asemănător cu cel din sectorul socialist, 
deosebit doar ca dimensiuni de acesta. 


Ar trebui amintit încă un sistem de creștere, de fapt tot cu 
caracter tradiţional, însă făcut în alte scopuri: cel pentru conser- 
varea raselor şi varietăţilor valoroase de păsări. Aici scopul creşterii 
nu este în principal obţinerea de produse avicole, ci de păstrare 
a patrimoniului naţional de gene valoroase, de îmbunătăţire continuă 
a acestora, activitate desfăşurată într-un număr limitat de gospodă- 
rii, de către crescătorii pasionaţi, care merită respectul şi recunoș- 
tința masei largi de producători avicoli. 

Am considerat că sînt utile aceste precizări, înainte de prezen- 
tarea raselor și hibrizilor de găini pentru producerea ouălor. 

Alegerea păsărilor destinate producției de ouă în gospodăriile 
populaţiei nu este o operaţie simplă. Dacă avem în vedere sistemul 
tradiţional şi pornim de la nevoile reale ale gospodăriilor popula- 
ției, adică de a-şi asigura atît ouăle cît carnea de la aceleași pă- 
sări, atunci este necesar să recomandăm creşterea unor găini mixte, 
de ouă-carne. Dacă însă este vorba de crescătorii organizate, de 
tip intensiv, destinate în principal livrării ouălor la fondul de stat, 
atunci sînt recomandabili hibrizi industriali pentru ouă. Nu omitem 
nici posibilitatea ameliorării raselor locale, prin difuzarea de cocoși 
din rasele perfecţionate şi nici creșterea unor rase de ouă sau de 
ouă-carne, preferate în anumite zone ale țării. Pentru cunoașterea 
caracteristicilor morfoproductive ale acestora, le facem preznetarea 
împărțindu-le în următoarele trei grupe: rase pentru ouă, rase 
mixte pentru ouă-carne şi hibrizi industriali pentru ouă. 

1.1. RASELE DE PĂSĂRI PENTRU OUĂ 
1.1.1. RASA LEGHORN 


Este o rasă de origine mediteraneană, formată dintr-o populaţie 
locală italiană, veche de peste 2000 de ani şi avînd numeroase 
varietăți de culoare. Din Italia, prin portul Livorno, în perioada 
1837—1870, numeroase păsări din această populație — deja re- 
cunoscută pentru producția ridicată de ouă — au fost exportate în 
S.U.A. (în special), dar şi în alte țări, ca Anglia, Germania etc. 
Americanii s-au ocupat foarte mult de formarea acestei rase prin 
selecţie şi prin încrucișări de infuzie cu diferite rase, ca: Minorca, 
Spaniolă, Combatantă, Malaeză, Phânix, Yokohama etc. Devenită 
cea mai bună rasă de găini ouătoare încă la sfîrșitul secolului trecut 
— acum 100 de ani — rasa Leghorn (fig. 1) a început să fie 
solicitată din ce în ce mai mult în Europa. Utilizindu-se în con- 
tinuare metode de selecţie diferite de la ţară la ţară, au apărut 
mai multe tipuri de Leghorn: american, german, olandez, danez 
etc. De aceea, este greu de întocmit un standard al rasei Leghorn, 
mai ales că, în afară de varietatea albă, cea mai cunoscută, mai 
există varietățile de Leghorn negru, potirnichiu, pestriț etc. în 
total 12 varietăţi de culori. 


Greutatea corporală este foarte variabilă, chiar la varietatea 
. pauni d y pi i 
albă: în general tipurile american, olandez și german sînt mai uşoare 


Fig. 1 — Rasa Leghorn 


Al 


(1,7—2 kg femela; 2,5—2,7 kg masculul), pe cînd tipul englez este 
mai mare (2—2,5 kg temela şi 3—3,5 kg masculul). 

Găinile Leghorn produc în general ouă cu coaja albă (există. 
însă şi linii care produc ouă cu coaja pigmentată), producţia 
medie anuală este de peste 300 ouă, mai ales cînd discutăm de 
liniile pure sau de hibrizi comerciali rezultați din aceste linii. 
Desigur însă că acesta este potenţialul biologic al rasei, care se: 
exprimă numai în condiţii perfecte de hrănire şi îngrijire. Cu cît 
aceste condiţii sînt mai proaste, cu atît producția devine mai mică. 
În condiţii deosebit de vitrege (ca microclimat, hrănire, protecție 
la boli), rasa Leghorn este complet neadaptabilă, reducîndu-și 
aproape în totalitate producţia și căzînd victimă condiţiilor nefa- 
vorabile. Aceasta este explicaţia pentru care găinile Leghorn in- 
trate după 1948 în gospodăriile populaţiei, nu au rezistat. De aceea, 
catalogată pe nedrept ca o pasăre prea puţin rezistentă, a căzut 
în disgraţia micilor crescători. Citeva calități de excepție ale acestei 
rase o impun însă cu autoritate, ca pe o campioană absolută a. 
ouatului. 

Avem în vedere în primul rînd, precocitatea ei. La virsta de 
3—4 săptămîni se poate distinge sexul, după caracterele secundare, 
la 5—6 săptămîni cocoşeii încep să cînte, la 8—10 săptămîni 
începe să se manifeste instinctul sexual, pentru ca la 20 săptămîni 
(uneori chiar mai devreme) unele puicuţe să înceapă a produce 
primele ouă. La vîrsta de 51/2—6 luni, puicuţele ating maturitatea 
sexuală (procent de ouar 30—400/0), iar la 61/2—7 luni, vîrful de 
producţie (peste 900/, ouat în condiţii bune de hrănire și îngrijire). 

Greutatea ouălor este foarte bună la găinile Leghorn. După ce 
produc cca 3 ouă sub greutatea de 50 g, media greutăţii ouălor 
creşte rapid la 56—57 g la vîrsta de 32 săpătmîni (7 luni și jumă- 
aate) şi la 64—65 g la vîrsta de 70 săptămini. 

Atenţie însă la greutatea corporală a găinilor. Găinile Leghorn 
îngrijite şi hrănite normal trebuie să cîntărească: 1,3—1,35 kg la 
vîrsta de 20—21 săptămîni, cînd produc primul ou; 1,5—1,55 kg 
la vîrsta de 26 săptămîni, cînd nivelul de ouat este de 30—400%/; 
1,6 kg la virsta de 30 săptămîni, cînd se înregistrează vîrful de 
Ouat şi apoi să crească treptat în greutate, pînă la vîrsta de cca 
66 săptămîni (un an și trei luni), cînd ating greutatea finală, de 
1,7—1,9 kg. Dacă aceste greutăţi nu se realizează, înseamnă Că 
păsările nu au beneficiat de condiţii optime de hrănire şi îngrijire, 
ceea ce determină mai întîi producerea de ouă cu o greutate mai 
mică şi apoi reducerea treptată a poducţiei de ouă, pînă la dispa- 
riţia ouatului. 

Găina Leghorn consumă cea mai redusă canittate de furaje 
pentru producerea unui ou, dintre toate rasele de găini: pe un 
ciclu de ouar de 12 luni, ea consumă cel mult 180 g de furaje 
de bună calitate, pentru a produce un ou. Desigur este vorba de 
primul an de producţie, pentru că în anii următori, pe măsură ce 
pasărea îmbătrînește, consumul de furaje pe ou creşte, datorită 
reducerii intensității ouatului. Din această cauză, este recomanda- 
bil ca găinile Leghorn să fie menținute în producție numai 12—14 
luni, după care să fie sacrificate. Se înţelege însă că trebuie să le 
creăm condiţii optime de hrană și îngrijire în toată această pe- 
rioadă de timp, inclusiv în anotimpul friguros, altfel lunga pe- 
rioadă de încetare a oatului din timpul iernii este total neeconomică 
pentru crescător şi însoţită de o scădere a rezistenței la îmbolnăviri, 
pasărea nemaiieșind din iarnă sau ieșind compromisă pentru un 
mou ciclu de ouat. 

O altă caracteristică a găinii Leghorn este că nu cade cloșcă 
(cu unele excepţii care nu trebuie luate în calcul). De aceea, cres- 
Cătorii de găini Leghorn care doresc să-şi reproducă singuri 
păsările trebuie, fie să apeleze la clocitul artificial, fie să aibă în 
paralel în gospodăriile proprii, păsări din alte rase, bune cloşti, 
pentru a-și oragniza clocirea ouălor de Leghorn. 

Mai recomandabil este însă ca micii crescători să nu se ocupe 
personal cu reproducția găinii Leghorn, pentru că în afară de greută- 
țile întîmpinate, mai există şi alte probleme. Găinile Leghorn din 
gospodăriile populaţiei provin de obicei din crescătorii de stat sau 
cooperatiste, care dețin hibrizi comerciali de Leghorn. Dacă utili- 
zăm aceşti hibrizi pentru reproducție, obţinem găini cu un slab 
potenţial productiv. De aceea este preferabil să cumpărăm pui de o 
zi Leghorn de la stat (care se vînd deobicei prin CENTROCOOP 
ca hibrizi de o zi ALBO-sexaţi sau nesexați). Acești hibrizi de 
Leghorn sînt convenabili din punt de vedere al preţului de cumpă- 
rare şi valoroşi din punct de vedere al potenţialului productiv. 

Oricare ar fi însă modul de procurare a materialului Leghorn, 
un lucru trebuie avut în vedere: dacă nu putem asigura păsărilor 
condiţiile bune de îngrijire și hrană tot timpul anului, în nici un 
caz să nu recurgem la această rasă. De obicei, gospodarii care nu 
au adăposturi corespunzătoare pentru iarnă, procură sau produc 
puii de o zi în primăvară, pentru ca aceştia să beneficieze în creş- 
tere de temperaturile ridicate din timpul verii. La venirea iernii, 
cînd puicuţa. Leghorn atinge vîrsta de începere a ouarului, neavînd 
condiţii de cazare corespunzătoare, nu intră în ouat sau îşi înce- 

tează ouatul abia început, iar pînă în primăvară, datorită sensibili- 
tăţii la factorii nefavorabili de creştere (temperatură scăzută, umi- 
ditate excesivă) pier prin mortalitate sau se dezradează. 

De aceea, găina „Leghorn se recomandă, fie micilor crescători 
care au făcut amenajări pentru creşterea intensivă, fie acelora care 
practică creşterea tradiţională, însă asigură păsărilor condiţii fa: 
vorabile de cazare și hrană pe timpul iernii. 

Cit priveşte pe crescătorii cuprinși în acțiunea de conservare a 
raselor valoroase, aceştia trebuie de asemenea să creeze condiţii 
corespunzătoare de cazare şi hrană pe timpul iernii, pentru ca 
găinile Leghorn să ouă tot timpul anului, cunoscînd că la această 
categorie de crescători este obligatoriu controlul producţiei de ouă. 
Este de asemenea, obligatorie cunoașterea originii găinilor, pentru 
a nu ţine în conservare exemplare provenite din hibrizi difuzați de 
stat, fără pe erspective genetice. 

Pentru acești crescători, prezentăm caracterele de exterior ale 
rasei Leghorn: Capul expresiv, fin, de mărime mijlocie, ciocul pu- 
ternic, ușor încovoiat, ochii roșii, creastă mare roşie, simplă, din- 
țată, fe găini aplecată într-o parte. După standardul american, 
numărul dinților crestei trebuie să fie cinci. Bărbiţele bine dezvoltate, 
urechiușele de formă migdalată, de culoare albă, sidefie sau ușor 
șălbuie, Gîtul este potrivit de lung, frumos arcuit, bine acoperit cu 
lanţete. Trunchiul E. mărime mijlocie, zvelt și puternic, privit late- 
ral se poate înscrie într-un trapez cu baza mare spre partea poste- 
rioară. Spinarea lungă, dreaptă și larsă, pieptul destul de larz şi 
rotund. Abdomenul este adînc, plin și larg. Coada este lungă, cu 
seceri mari la cocoși, formînd cu linia spinării un unghi de 1307. 
Ciocul, picioarele și pielea sînt de culoare gaibenă. 

În afară de rasa Leghorn, în grupa raselor ușoare bune producă- 
toare de ouă de origine mediteraneană intră încă multe alte rase, 
ca: Siciliană, Italiană (aurie, argintie, galbenă), Ancona, Andaluză, 
Spaniolă cu faţa albă etc. cu caracteristici „de exterior asemănătoare 
cu ale rasei Leghorn, î însă cu alte culori ale penajului. Nu insistăm 
asupra prezentării acestora, ele neavînd importanța economică a 
rasei Leghorn. 


1.1.2. RASA LA BRESSE 


Este una dintre cele mai vechi rase din Franţa, fiind formată 
din rasele locale de găini. Are trei varietăţi: neag ară, “albă ȘI cenușie, 
prima dintre acestea fiind cea mai importantă. 

Exteriorul rasei La Bresse (fig. 2) este asemănător cu al rasei 
Leghorn, cu deosebirea că are pielea albă, ciocul de culoarea cor- 

Fig. 2 — Rasa La Bresse 


nului, iar fluierele picioarelor de culoare cenușie-albăstruie la va- 
rietățile neagră și cenușie și albă la varietatea albă. 

Are o producţie de ouă inferioară rasei Leghorn (160—18C 
cuă/an), de o greutate foarte bună (în medie 65—70 g), iar ouatul 
este relativ precoce (5—6 luni). 

La varietatea neagră, greutatea corporală este de 1,7—2 kg la 
femele şi 2—2,5 kg la masculi, iar la celelalte varietăţi, de 2— 
2,5 kg la femele și 2,5—3 kg la masculi. 

O caracteristică foarte importantă a rasei La Bresse este că 
deşi este o rasă ușoară, are o carne foarte gustoasă şi o creştere 
destul de rapidă a tineretului, ceea ce o face interesantă ca rasă ce 
poate fi crescută în gospodăriile populaţiei. Pretîndu-se bine pen- 
tru creştere în libertate este recomandată pentru creşterea în sistem 
tradițional (iarna în spaţii climatizate, cu reproducție de primăvară 
şi creştere în libertate pe perioada de vară). 


1.1.3. RASA LA FLECHE 


Este orginară tot din Franţa, fiind cunoscută de 500 de ani 
în împrejurimile orașului cu acelaşi nume. S-a răspîndit în restul 
Europei pe la jumătatea secolului trecut. În număr limitat se gă- 
seşte și în ţara noastră, în special în colecţiile crescătorilor amatori, 

Fig. 3 — Rasa La Fleche 


pe care i-au atras nu numai calităţile sale decorative, dar şi unele 
calităţi productive (precocitate bună, producție de ouă satisfăcă- 
toare (cca 160 ouă pe an) dar cu o greutate relativ mică, 55 g, de 
culoare albă, cu ușoară nuanţă spre roz). 

Greutatea corporală este de 2—2,5 kg la găină și de 2,5—3 kg 
la cocoși. Este asemănătoare cu celelalte rase uşoare producătoare 
de ouă, din punct de vedere al conformaţiei (fig. 3), însă în partea 
posterioară a cefei are un mic moţ, iar creasta caracteristică are 
forma a două corniţe în poziţie oblică, lungi de 2—3 cm. 

Este întînită în trei variante: albă, neagră şi albastră. 


1.1.4. RASA DOMINICANĂ 


Este una dintre cele mai vechi rase americane. În Europa a fost 
introdusă în a doua jumătate a secolului trecut, atrăgînd pe crescă- 
tori prin rezistența deosebită la boli, marea adaptabilitate la condiţii 
diferite de mediu, temperamentul vioi, producția relativ bună de 
ouă (170 pe an), greutatea bună a ouălor (60—65 g) şi culoarea 
cojii (maro deschis). Greutatea găinii este de 2—2,5 kg iara 
cocoșului de 2,5—3 kg. 

Fig. 4 — Rasa Dominicană 


În afară de caracterele de exterior, asemănătoare cu ale celor- 
lalte găini ouătoare de rasă uşoară, rasa Dominicană (fig. 4) este 
recunoscută prin creasta bătută, înflorată, terminată într-un spin 
scurt, ciocul de culoarea cornului, ochii expresivi, de culoare roşie- 
portocalie, fața fină, fără pene, de culoare roşie, urechiuşele mici, 
de culoare roşie. Bărbiţele sînt de asemenea mici, rotunde, de cu- 
loare roşie, gitul este acoperit cu penaj bogat, pieptul plin, bogat, 
purtat înainte și puţin ridicat. Aripile sînt strînse puternic de corp, 
abdomenul bine dezvoltat. Coada are la cocoș secerele dezvoltate 
şi frumos curbate, iar la găină purtate strîns. 


1.1.5. GĂINA ITALIANĂ POTIRNICHIE 


Este o varietate americană a găinii italiene, cu o producţie mai 
mică decît a rasei Leghorn (180 ouă/an cu o greutate medie de 60— 
63 g) însă cu o mare adaptabilitate la diferite condiţii de mediu. 
Găina cîntăreşte 1,75—2,5 kg, iar cocoşul 2,5—3 kg. Nu se deose- 
beşte fundamental de celelalte rase ușoare din punct de vedere al 
caracterelor de exterior (fig. 5), însă din punct de vedere al culorii, 
în afară de varietatea potirnichie mai există şi varietățile aurie, 
argintie, galbenă, albă, neagră şi barată. 

Fig. 5 — Rasa Italiană potîrnichie 


1.1.6. RASA ORLOV 


Rasa Orlov (fig. 6), iniţial cunoscută sub denumirea de „Ce- 
liabinsk“, este răspîndită de foarte mult timp în Rusia, unde se 
presupune că a ajuns din Persia. Deşi la formarea rasei au parti- 
cipat rase combatante malaeze, ea are- totuși un comportament şi 
temperament liniștit, iar Carnea are calităţi gustative foarte bune. 


Producţia de ouă este relativ scăzută (160 de ouă pe an, greutarea 
medie 53 g/ou), culoarea ouălor fiind albă spre maro. Greutatea 
găinii este de 2,5 kg, iar a cocoșului de 3,5 kg. Formatul corpului 
se apropie de cel al raselor combatante. Capul este potrivir de 
mare, în partea din faţă mai larg, unde prezintă favoriţi, care se 
prelungesc în jos formînd penajul bărbii. Creasta este formată 
dintr-o protuberanță cărnoasă, acoperită din loc în loc cu un pe- 
naj fin. Aripile sînt puţin lăsate în partea din față. Penajul în 
regiunea pieptului este sărac, după umplerea gușii, pielea de cu- 
loare galbenă devenind vizibilă printre penaj. 

Rasa Orlov prezintă trei varietăţi de culoare: cafenie, albă și 
pestriță. 

Fig. 6 — Rasa Orlov 


1.1.7. RASA HAMBURG 


Este o rasă formată în Anglia, prin încrucișarea raselor locale 
cu rasele Andaluză, Minorca, Sumatra şi Banthan Sebright. Numele 
mu are nimic comun cu orașul Hamburg din Germania. 


Fig. 7 — Rasa Hamburg 


Se caracterizează prin ţinuta mîndră a corpului (fig. 7), constitu- 
ţia fină, spiritul de luptă dezvoltat, în special la cocoşi. Ambele 
varietăţi (argintie şi neagră) prezintă desene coloristice foarte pre- 
tenţioase, ceea ce presupune cunoștințe genetice avansate ale cres- 
cătorilor care au lucrat la formarea rasei, în prima jumătate a 
secolului trecut. 

Producţia şi greutatea ouălor: 160 buc. pe an, de 50—55 g 
fiecare. Greutatea corporală este de 1,5—2 kg la femele şi 2,25 kg 
la masculi. 

Caracteristică este creasta înflorată, terminată cu un spin lung. 
Ciocul este relativ scurt, de culoarea cornului, ochii maro-închis, faţa 
roşie, urechiuşele albe sidefii, bărbițele subțiri, fine și rotunjite uni- 
form, restul corpului fiind asemănător cu al celorlalte rase uşoare. 


1.2. RASELE DE PĂSĂRI MIXTE, PENTRU OUĂ-CARNE 
1.2.1. RASA RHODE-ISLAND 


Este originară din America și anume din statele Rhode Island şi 
Massachusetts. La baza formării rasei stă materialul autohton de 
culoare cenușie, care a fost încrucișat cu rasele Combatantă malaeză, 
Cochinchina și întimplător cu alte rase, ca Leghorn maro, Sussex 
roşu etc. 

După ce a fost prezentată pentru prima oară în anul 1899, la o 
expoziţie de păsări din New-York sub denumirea de „găină roșu-aur“, 
ea a fost introdusă în Europa în anul 1904. 

Astăzi este cunoscută în două varietăţi: albă şi roşie, varietatea 
roşie fiind predominată numeric. 

Producția medie de ouă înregistrată în mai multe ţări variază 
între 170 și 240 de ouă (pînă la vîrsta de 500 zile). Greutatea 
medie a ouălor a fost de 57,5 g cu variaţii între 54,5 şi 63 g,iar 
consumul specific de furaje de 180—200 g pe ou. Precizăm că 
aceste performanţe S-au înregistrat la populaţii de Rhode-Island, 
nu la hibrizi industriali realizaţi pe bază de linii pure de Rhode- 
Island, unde performanţele sînt cu mult superioare. 

Greutatea corporală la găini este de 2,7—3 kg, iar la cocoși de 
3,5—4 kg. Maturitatea sexuală este atinsă cu cca o lună mai tirziu, 
decît la rasa Leghorn (30—400/, ouar la vîrsta de 7 luni), nu însă 
la liniile pure şi la hibrizi industriali de Rhode-Island, unde pre- 
cocitatea este întîrziată cu numai 1—2 săptămîni față de Leg- 
horn. 

Instinctul de clocit este sensibil mai dezvoltat la Rhode-Island 
față de Leghorn (15—250/ din găini cad cloşti, la unele populaţii 

chiar mai mult, ajungînd chiar şi pînă la 600/0). Şi aici cifrele sînt 
valabile pentru populaţiile necuprinse în programe de selecție 
pentru reproducerea de hibrizi industriali, unde clocitul este practic 
abolit. Repuse în condiţii gospodăreşti de creştere, este de presupus 
că tendinţa către clocit va creşte, însă la valori foarte scăzute, 
întrucît prin programele de selecție pentru producere de hibrizi 
comerciali, se elimină de la reproducție păsările predispuse către 
clocit. De aceea, atunci cînd în gospodăriile populaţiei se cresc 
găini Rhode-Island de tip Roso — provenite de la stat — este 
necesar să se ia măsuri de asigurare a incubării ouălor pe alte căi, 
decît prin clocirea lor de către găinile aflate în crescătorie. 

Deşi găina Rhode-lIsland este ceva mai rezistentă decit găina 
Leghorn la factorii de mediu exterior, totuşi este necesar ca în 
gospodăriile populaţiei să se asigure condiții de îngrijire şi hrănire 
identice cu cele recomandate pentru găinile Leghorn. 

Dacă găina Leghorn este recomandată în primul rînd crescători- 
lor care intenționează să-şi organizeze mici crescătorii pe principii 
moderne intensive, găina Rhode-Island este recomandată crescători- 
lor care practică sistemul tradiţional de creştere în libertate pe 
timpul verii și de asigurare a unor spaţii corespunzătoare de cazare 
în timpul iernii. Dealtfel, către acest tip de găină se îndreaptă 
preferinţele micilor crescători, nu numai de la noi din ţară, ci şi 
din alte multe țări. lată avantajele acestei rase, foarte bine sesizate 
de micii crescători din țara noastră și de pretutindeni: 

— Sînt păsări mai blinde, mai ataşate de crescător, mai rezis- 
tente la îmbolnăviri, comparativ cu rasa Leghorn; 

— Ca urmare a lucrărilor de selecţie făcute pe această rasă, 
performanţele ei ca producţie anuală de ouă și consum specific, se 
apropie din ce în ce, de performanţele rasei Leghorn; i 

— În schimb, ouăle sînt mai mari, au coaja brună, preferată 
de cumpărători, mai ales că este şi mai rezistenţă, iar găinile după 
terminarea ouatului sînt cu o jumătate de Kilogram mai grele și 
sînt mai gustoase decît găinile Leghorn, care, spun cumpărătorii, 
sînt „numai piele și oase“. 

Crescătorilor cuprinși în acţiunea de conservare a raselor va- 
loroase, li se fac aceleași recomandări asupra acestei rase, ca şi în 
cazul găinilor Leghorn. 

Caracteristici de exterior (fig. 8): Capul este de mărime mijlo- 
cie, cioc puternic, ochii portocalii. Creasta este simplă, cu 4—5 
dințături. Trunchiul mare se înscrie într-un dreptunghi, pieptul este 
plin, adînc și larg, spinarea largă, lungă și ușor înclinată, abdome- 
nul bine dezvoltat. Coada la cocoș este semiglobuloasă, aripile 
bine dezvoltate, strîns lipite de corp. Picioarele sînt mijlocii ca 

Fig. 8 — Rasa Rhode Island 


lungime, puternice, ciocul de culoare galben-brună, fluierele gălbui, 
cu o dungă roşie pe partea exterioară, care merge pînă la virful 
degetului mijlociu. Penajul la varietatea roşie este roşu-vişiniu stră- 
lucitor, cu penele cozii și vîrful aripilor negre cu reflexe verzui. 
Guloarea subpenajului trebuie să fie roșcată pînă la bază. Exempla- 
rele care prezintă puf alb sau cenușiu se elimină de la reproducție. 


1,2.2. RASA NEW HAMPSHIRE 


Este o rasă (fig. 9) formată recent (1915—1935) în statul New 
Hapshire din S.U.A. şi îşi are originea în rasa Rhode-Island, va- 
rietatea roșie, selectată pentru obţinerea unei păsări bune, atît 
pentru producţia de ouă, cît şi pentru producția de carne. Acest 
obiectiv ambițios nu a putut fi atins, realizîndu-se în schimb două 
tipuri de New Hampshire, unul pentru carne şi altul pentru ouă. 

Greutate corporală a găinilor este de 2,5—3,2 kg, iar a coco- 
șilor de 3,8—4,2 kg (greutăţile mai mici sînt caracteristice tipului 
de ouă, iar cele mari tipului de carne). 

Tipul de ouă produce cu ușurință 200 ouă pe an, unele linii 
avînd producţii chiar pînă la 300 ouă pe an. 

Conformaţia corporală se aseamănă cu a găinilor Rhode-Island, 
deosebindu-se de acestea printr-o masivitate corporală mai accen- 
tuata. 

Culoarea penajului este roşie cărămizie, cu nuanţe de galben 
auriu. Rectricele sînt negre, verzui, cu luciu metalic. Subpenajul este 
galben. La găini, nuanțele sînt mai stinse. 

Fig. 9 — Rasa New Hampshire 


1.2.3. RASA GiT GOLAŞ DE TRANSILVANIA 


Rasa Gît golaş de Transilvania (fig. 10) a devenit cunoscută în 
Europa începînd cu anul 1875, cînd crescătorii din Sighişoara şi 
Războieni-Oluj au prezentat cîteva exemplare din această rasă, 
la expoziția de la Viena. 

Nu are uniformitate în ceea ce priveşte culoarea penajului, 
existînd varietățile albă, neagră şi barată. 

Producţia medie de ouă este de 120—170 buc./an, în greutate 
medie de 55—65 g. Greutatea corporală la găini este de 2—2,5 kg, 
iar la cocoşi de 2,5—3 kg. Sint,păsări cu temperament vioi, in- 
stinct matern dezvoltat şi o remarcabilă rusticitate. 

Are capul potrivit de mare, ochii roșii-portocalii, creastă mică, 
simplă, dințată, bărbii şi urechiușe mici, roşii. Pe creştetul capului 
şi ceafă prezintă un smoc de pene. Gîtul, de mărime mijlocie, în 
formă de S este lipsit de pene pînă sub guşă, cu pielea de culoare 
roşie. Trunchiul este dreptunghiular, oblic dinainte înspre înapoi, 
spinarea foarte largă, pieptul rotunjit, iar abdomenul bine dezvol- 
tat. Coada este mijlocie ca mărime, aripile lungi, bine strînse de 
trunchi. Picioarele sînt de lungime mijlocie, cu fluierele de culoare 
neagră la varietatea neagră și albă la varietățile albă şi barată- 
Pielea este de culoare alba. 

piată FE 


Fig. 10 — Rasa Git-golaş de Transilvania 


1.2.4. GĂINILE COMUNE 


Găinile comune din ţara noastră care au mai rămas încă ne- 
încrucişate se prezintă sub o mare diversitate de culoare: potir- 
nichii, barate, albe, fumurii, negre etc. Sînt găini uşoare, femela 
cîntărind 1,2—1,5 kg, iar masculul 1,5—2,5 kg. Producţia de 
ouă este foarte modestă (50—60 ouă anual, cu o greutate medie 
de 50—55 g). Puse în condiţii bune de hrănire și îngrijire, pot 
atinge 80—120 ouă pe an. Deşi greutatea corporală este redusă, 
carnea este foarte gustoasă și îmbrăcarea cu penaj rapidă. Găinile 
pot avea reale posibilități dacă sînt ameliorate prin selecție sau 
dacă sînt încrucişate sistematic cu rase perfecționate ca Rhode- 
Island, Sussex sau New Hampshire. La genoteca Întreprinderii avi- 
cole de stat, de la Constanţa au loc astfel de cercetări pe găini 
comune, care au în vedere mărirea greutăţii corporale pînă la cel 
puţin 1,7—1,8 kg la găină şi 2,5—2,8 kg la cocoș, sporirea produc- 
ției anuale de ouă, atît ca număr, cît şi ca greutate şi realizarea 
unor producţii uniforme de ouă tot timpul anului, inclusiv iarna. 
Aceste îmbunătăţiri trebuei aduse găinilor comune fără a se pierde 
din calităţile lor actuale (calitate superioară a cărnii, rusticitate, 
mare adaptibilitate la condiţiile locale). În orice caz, găinile comune 
trebuie să fie conservate și îngrijite cu toată răspunderea, pierderea 
acestora fiind ireparabilă pentru patrimoniul avicol al țării noas- 

tre. Fiecare rasă de păsări, oricît de modestă ca performanțe pro- 
ductive, are zestrea sa genetică, pe care n-am putut-o încă descifra 
în totalitate. 

Puţine rase se utilizează azi în lume. Putem spune că la această 
dată 900/, din ouăle şi carnea de pasăre care se produc pe glob, 
sînt obținute de la un număr de doar patru rase: Leghorn, Rhode- 
Island, Rock şi Cornish. Se ştie însă că aceste rase nu dispun de 
resurse inepuizabile, că ele vor deveni la un moment dat inutiliza- 
bile sau că oricum nu vor mai putea răspunde la progresul genetic 
solicitat de omenire. Și atunci în mod inevitabil se va recurge 
la potenţialul genetic al altor rase neluate azi în seamă pentru 
performanţele lor scăzute, dar într-un viitor apropiat solicitate să 
participe la formarea de noi hibrizi industriali, superiori celor 
existenţi în prezent. lată de ce găinile noastre comune trebuie să 
stea în permanenţă în atenţia, atit a specialiștilor, în unități de 
cercetare, cît şi a micilor crescători. 

Avem azi în ţară peste 600 mici crescători, care s-au angajat 
în scris să participe la acţiunea de conservare a raselor valoroase 
de păsări. Din păcate, prea puţini din aceştia s-au angajat să conserve 
găina locală, considerînd-o probabil ca neavînd valoarea biologică 
necesară pentru a face parte dintr-o colecţie serioasă. Mulţi crescă- 
tori pasionaţi de păsări din ţara noastră se deplasează peste hotare, 
la expoziţii internaţionale, de unde achiziționează la preţuri mari, 
păsări de rasă pentru colecţiile lor. Desigur că nu sîntem împotriva 
acestor practici, care îmbogăţesc în permanență potenţialul biolo- 
gic al aviculturii româneşti. Considerăm însă că nu este normal să 
promovăm rase de păsări aduse cu mari sacrificii de peste hotare 
și să neglijăm propriul nostru patrimoniu. O acţiune de reconsi- 
derare și de punere în valoare a acestor găini este necesară Și 
oportună azi, cînd se intenționează să se difuzeze în gospodăriile 
populaţiei zeci de milioane de hibrizi industriali. Există pericolul 
ca aceşti hibrizi — evident superiori din punct de vedere productiv 
— să elimine treptat din gospodăriile populaţiei, găinile comune. 
Ar fi o pierdere ireparabilă pentru patrimoniul genetic avicol al 
țării noastre, care trebuie evitată. 


1.3. HIBRIZII INDUSTRIALI PENTRU OUA 
1.3.1. HIBRIZII ALBO 


Hibrizii ALBO, rezultat al cercetărilor şi lucrărilor de selecție 
efectuate în întreprinderile avicole de stat poartă această denumire, 
întrucît atît culoarea penajului păsărilor, cî şi a ouălor este albă. 

Au la origine linii din rasa Leghorn alb, care conferă hibrizilor cons- 
tanţă în producţie, productivitate ridicată ȘI rentabilitate în ex- 
ploatare. Cei doi hibrizi ALBO existenţi în țara noastră, deşi di- 
ferențiaţi din punct de vedere genetic, au însușiri morfoproductive 
asemănătoare. 

„ALBO 67“ este un hibrid biliniar, obţinut în anul 1967 ca ur- 
mare a lucrărilor de selecţie efectuate la Iapgeprin dece, avicolă de 
stat Mihăileşti. 

„ALBO 70“, hibrid triliniar, obținut în anul 1970, este rezul- 
tatul activității "de cercetare şi selecţie desfăşurate în întreprinde- 
rile avicole de stat Bacău, Braşov şi (mai ales) Arad. 

În prezent, puicuţele hibride de o zi ALBO sînt produse de I.Av.S. 
Mihăileşti, Crevedia, Craiova, Arad şi Bacău, de unde sînt difuzate 
în zonele ceritoriale limitrofe, î în întreprinderile avicole de stat şi 
cooperatiste şi la cerere, în gospodăriile populaţiei. 


Hibrizii ALBO se bucură de o bună apreciere în ţară şi. peste 
hotare. Fermele de selecție de la I.AS. Mihăilești şi Arad îşi con- 
tinuă lucrările pentru îmbunătăţirea continuă a performanţelor teh- 
nico-economice şi pentru satisfacerea exigenţelor de fond sau con- 
juncturale, ale crescătorilor şi consumatorilor. 


CARACTERISTICI ŞI PERFORMANȚE 


Greutatea corporală standard trebuie să fie de 1 220—1 240 g 
la 18 săptămîni; 1610—1 660 g la 32 săptămîni și 1700—1900 g 
la 77 săptămîni. 


Producţia de ouă: În condiţii bune de hrănire și îngrijire vârsta 
primului ou (v.p.0.) trebuie să fie la 20—21 săptămîni, 500/0 ouat 
să se realizeze la 24 săptămîni și virful de producţie (90-—950/ ouat) 
la 29 săptămîni. În ultimul timp, se, tinde ca vîrful de producţie 
să se realizeze mai înainte de 30 săptămîni. 


Potențialul productiv este de 275—285 ouă pe găină, care se pot 
realiza „pînă la vârsta de 77 săptămîni. În condiţii medii de hrănire 
şi îngrijire, se pot realiza cu ușurință 240—260 ouă la efectivul 
mediu şi 220—230 ouă pe fiecare puicuţă introdusă la creştere. 

Culoarea oului este albă, iar greutatea medie a ouălor pe întreaga 
perioadă de producţie este de 59—61 grame. 

Consumul de furaje este de maximum 180 g pe cu și de cca 
41,4 kg pe an şi pasăre. 


Pierderile prin mortalitate nu trebuie să depășească 8—100%/6 
pe perioada de creştere (0—24 săptămîni) şi 10—150%/ pe perioada 
de producție (25—77 săptămîni). 

1.3.2. HIBRIDUL „ROSO“ 


Hibridul „ROSO“ a fost obţinut în ţara noastră în anul 1970, 
ca urmare a cercetărilor şi lucrărilor de selecție efectuate în Intre- 
prinderile avicole de stat Bacău şi Braşov. Poartă această denumire 
întrucît culoarea penajului păsărilor este roșie-vișinie, iar coaja ouă- 
lor este pigmentată. Se bucură de adeziunea crescătorilor de păsări 
din gospodăriile populaţiei pentru producția bună de ouă și pen- 
tru producția sa de carne, superioară cantitativ şi calitativ faţă de 
hibrizii ALBO. 


CARACTERISTICI ȘI PERFORMANȚE 


Greutatea corporală standard trebuie să fie de 1 500 g la 18 
săptămîni: de 2 000 g la 32 săptămîni şi de 2 300 g la 77 săptă- 
mini, la fiecare din aceste greutăţi admiţindu-se o diferență de 
50/0 în plus sau în minus. 

Producţia de ouă. În condiţii bune de hrănire şi îngrijire, virsta 
primului ou (v.p.0.) trebuie să fie la 21—22 săptămîni, 50%/, ouat 
se realizează la 25 săptămîni, iar virful de ouat (90—930/0) la 30 
săptămîni. Potenţialul productiv este de 270—280 ouă, care se pot 
realiza pînă la vîrsta de 77 săptămîni. În condiții medii de hrănire 
și îngrijire, se pot realiza cu uşurinţă 235—255 ouă la efectivul me- 
diu și 215—225 ouă pe fiecare puicuţă introdusă la creştere. Culoa- 
rea oului este brună, iar greutatea medie a ouălor pe întreaga pe- 
rioadă de producţie este de 61—63 grame. 

Consumul de furaje este de maximum 190 g pe ou şi de cca 
125 g pe zi, adică de cca 45,6 kg pe an. 

Pierderile prin mortalitate nu trebuie să depăşească 6—80/p pe 
perioada de creştere (0—24 săptămîni) şi de 8—130/0 pe perioada de 
producţie (25—77săptămîni). 


2. ADĂPOSTURILE PENTRU OUĂTOARE ȘI ECHIPAREA LOR 


2.1. DESCRIEREA ADĂPOSTURILOR PENTRU OUĂTOARE 


Atunci cînd un mic crescător intenţionează să-și construiască un 
adăpost pentru păsări sau să-şi amenajeze în acest scop o construcţie 
existentă, el trebuie mai intii să stabilească cu precizie ce anume in- 
tenţionează să facă, dînd răspuns cel puţin la următoarele întrebări: 


— Ce specie și ce rasă de păsări ouătoare intenţionează să 
crească; 

— Dacă intenţionează să facă o creştere tradițională sau una o 
dernă, intensivă; 

— Care urmează a fi mărimea crescătoriei; 

— Ce resurse furajere are; 

— Ce resurse energetice are; 

— Dacă lucrează pe cont propriu sau intră în cooperare cu sta- 
tul, pentru muncă la domiciliu; 

— Care este destinaţia producţiei realizate; 

— Cât este de economică crescătoria. 

Desigur că un studiu tehnico-economic complet ar necesita răs- 
punsul la multe alte întrebări, însă cel puţin la acestea ar trebui răs- 
puns. Probabil că cei mai mulşi dintre crescători vor intenţiona să 
continue creşterea tradiţională a găinilor ouătoare, din motive bine 
întemeiate: pentru a nu face investiţii costisitoare, pentru a asigura 
necesarul familiei cu ouă şi pentru a utiliza în furajarea păsărilor, 
în principal resursele sospodă ăreşti. O astfel de crescătorie este în- 
tr-adevăr foarte av antajoasă pentru gospodăriile țărănești cu curţi 
mari, în care păsările îşi asigură cel puţin opt luni pe an, o bună 
parte din necesarul de furaje. Mărimea unei astfel de crescătorii este 
de 10—20 găini ouătoare şi pentru o astfel de mărime trebuie să di- 
mensionăm adăpostul. 

Există însă mulţi crescători care doresc să-și organizeze o cres- 
cătorie mai mare, fie pe cont propriu, fie în cooperare cu statul. În 
acest caz lucrările se complică, pentru că pot fi alese mai multe so- 
luţii: putem creşte păsările fie pe așternut, fie în cuști, iar dacă le 
creștem pe așternut le putem ţine tot timpul anului închise, sau le 
putem da drumul vara, în timpul zilei, în curți și padocuri. Toate 
aceste soluții sînt posibile, însă este necesar ca de la început să ale- 
gem una dintre ele, pentru că numai stabilind de la început sistemul 
de creştere putem să construim sau să amenajăm corect un adăpost 
pentru păsări ouătoare. 


2.2. ADĂPOSTURI PENTRU OUATOARE ÎN CREȘTEREA 
TRADIȚIONALĂ 


Lipsa adăposturilor pentru găini sau defectuoasa lor construire, 
amenajare şi exploatare este una din principalele cauze ale produc- 
ţiei scăzute de ouă din gospodăriile populaţiei. Principalii trei fac- 
tori care influențează producţia de ouă sînt: hrănirea, căldura și 
lumina. Majoritatea „Covirşitoare a raselor de păsări nu-și încetează 
producţia de ouă în timpul iernii datorită caraterului sezonier 

al ouatului, ci datorită neasigurării condiţiilor optime de hrană, 
căldură şi iluminat în anotimpul rece. Cei trei factori sînt strîns 
legaţi între ei, doi (lumina și temperatura) fiind direct legaţi de 
adăpost, iar cel de al treilea (hrana), indirect. 

Să începem cu lumina. Există multe păreri privitoare la durata 
iluminatului zilnic al adăposturilor pentru ouătoare, însă toate aces- 
tea cad de acord asupra unui singur principiu și anume: pe perioada 
de creştere a puicuţelor este interzis să se crească timpul de ilumi- 
nat, iar pe perioada de ouat este interzis să se scadă acest timp de 
iluminare. Principiul este legat de fiziologia păsării: cînd ziua-lu- 
mină se lungeşte treptat, pe calea unor procese metabolice endocrine 
determinate de hipersecreţia anterohipofizei, producţia de ouă este 
stimulată. Cînd ziua-lumină se scurtează, același proces se declanșează 
invers, prin hiposecreţia anterohipofizei, avînd ca rezultat frînarea 
producției de ouă. 

Ce se întîmplă de fapt în sistemul tradiţional de creştere a pă- 
sărilor ouătoare? Puii de o zi, fie obţinuţi din producție proprie, fie 
cumpăraţi de la stat, intră la creştere în primăvară (martie-mai) cînd 
ziua-lumină este în creştere. Deci avem de-a face cu o hipersecreţie 
a anterohipofizei, cu acțiune în grăbirea maturității sexuale, de care 
încă nu avem nevoie, din câuza vîrstei mici a păsărilor. Cind însă 
păsări.e ajung la 41/2—5 luni şi au efectiv nevoie de un stimul lu- 
minos, acesta încetează, pentru că ziua-lumină naturală după 22 iu- 
nie (şi pînă la 21 decembrie) este în descreștere. Sistemul luminos 
natural apare din nou după 21 decembrie, însă el nu mai este efi- 
cient, pentru că apare un nou factor de inhibiție a ouatului: tem- 
peratura exterioară scăzută. lată deci cum unul din cei trei factori 
care influenţează producția de ouă — lumina — este în contratimp 
cu nevoile reale e producţiei, timp de trei sferturi din an. Deabia 
către primăvară, cînd temperatura începe a creşte, iar lumina este 
încă în creştere (pînă la 22 iunie) se asigură concomitent cei doi 
factori esenţiali — lumina şi căldura — și asistăm la o declanșare 
rapidă a producției de ouă. 

La rîndul său, temperatura joacă un rol foarte important în ob- 
ţinerea unei producții corespunzătoare de ouă. Temperatura optimă 
pentru ouătoare este de 20—22*C, însă ele pot suporta destul de 
bine temperaturi crescute pînă la 30*C și scăzute pînă la 10*C. Cu 
un program corespunzător de lumină şi cu o hrănire adecvată, găina 
mai ouă şi la +5€, ba s-au văzut cazuri cînd ouatul a continuat 
(bineînţeles la o intensitate mai scăzută), chiar la temperatura de 
îngheţ. Să nu pretindem însă găinii să ouă cînd toată iarna suportă 
temperaturi sub 0*C. Se va spune totuși că multe gospodării țără- 
nești dispun de coteţe pentru păsări bine închise, în care tempera- 

turile cresc peste 5 sau chiar peste 10*C. Dar cu ce preț? Neavind 
nici un fel de aerisire, gazele nocive (amoniacul, bioxidul de carbon) 
cresc pină la limita de intoxicație a păsărilor. De asemenea, lipsite 
de un așternut uscat, absorbant şi de aerisire, umiditatea relativă a 
aerului din cote creşte considerabil devenind un aliat „de nădejde“ 
al gazelor nocive împotriva găinilor ouătoare, subminîndu-le rezis 

tența la îmbolnăviri și determinînd încetarea totală a rii 
Decit un astfel de adăpost este preferabil să lăsăm păsările să se 
confrunte cu gerul, în aer liber, avînd mai multe șanse să ajungă 
vii pînă în primăvară. 

În sfîrșit, al treilea factor care influenţează ouatul este hrana. 
Este evident că oricît de bine am hrăni pasărea, într-un adăpost fri- 
guros şi cu un program necorespunzător de iluminat, nu avem nici 
o șansă să realizăm producţii de ouă. Să admitem însă că progra- 
mele de lumină și temperatură sînt asigurate la limita inferioară de 
producţie, iar hrana asigurată din belşug, obţinînd deci un 
minim de producție de ouă. Dar, din nou întrebarea, cu ce 
preț? Să admitem un caz: Sîntem în luna decembrie, lumina na- 
turală este în scădere, temperatura exterioară (şi din coteț) variază 
între zero grade şi +5*C, dar hrănind bine păsările, se înregistrează 
un procent de ouat de 200/0. Dacă însă găinile consumă în medie pe 
zi cîte 120 grame furaj (consum sporit datorită temperaturii scăzute) 
asta înseamnă că pentru fiecare ou produs se vor consuma 600 g 
furaj şi este evident că un asemenea consum este total neeconomic. 

Așadar, «de la aceste considerente de ordin tehnologic pornim 
cînd vrem să construim sau să amenajăm un spaţiu pentru creşterea 
şi exploatarea găinilor ouătoare. 

Să admitem că un mic crescător doreşte să-şi organizeze o cres- 
cătorie de 20 găini ouătoare ?n sistemul tradiţional. În acest caz, 
el trebuie să-și prevadă un dăpost de cca 4 m? considerînd o densi- 
tate de 5 găini pe m2. Modul de construire și amenajare a acestui 
adăpost (figura 11) este următorul: 

— Adăpostul va fi amplasat într-o zonă liniştită a curţii, even- 
tual lipit de alte construcţii, pentru a pierde cît mai puţin căldura 
prin pereţi. Va fi amplasat cu fațada principală către sud. 

Dimensiunile adăpostului vor fi de 2/2 metri. Pe faţada princi- 
pală va fi prevăzută o fereastă, cu dimensiuni de 100/50 cm, acă- 
rei deschidere se va face pe orizontal (balamalele sînt montate pe: 
partea inferioară a ferestrei, deschiderea făcîndu-se pe partea supe- 
rioară, unde cu un lănţișor, fereastra se va putea întredeschide ma: 
mult sau mai puţin, pentru aerisire, în funcţie de anotimp. Tot pe 
faţada principală, jos, la nivelul pardoseli, va fi prevăzută o ușiță. 
pentru accesul păsărilor, cu dimensiunile de 30/30 cm. 

Pe una din fațadele laterale va fi prevăzută ușa de acces pentru 
personal, cu dimensiunile de 160/80 cm. 

Pe peretele din fund va fi amplasat coșul pentru evacuarea aeru- 
lui viciat, construit din scîndură, cu lumenul interior de 20/20 cm, 
care colectează aerul viciat de la înălțimea patului de dormit şi-l 
evacuează deasupra clădirii. 

Amenajarea interioară este reprezentată prin: 

— pat de dormit, format din două stinghii așezate la 40 cm 
inălțime cu 30—35 cm distanţă între ele (400/, din suprafaţa adă- 
postului); 

— aşternut permanent din paie, în strat de cca 30 cm pe res- 
tul de 600/ din suprafaţă; 

— 3 cuibare pentru ouat, cu dimensiunea de 35/35/35 cm; 

— un hrănitor semiautomat; 

— o adăpătoare semiautomată. 

„Pentru menţinerea căldurii interioare pe timpul iernii, vor fi 
prevăzute ziduri cu grosimea de o cărămidă i cm), fereastră cu 
geam dublu, ușă etanşă, precum și un pod fals, întrucît cea mai 
mare parte din căldură se pierde prin acoperiş, dacă acesta nu este 
bine izolat. 

Adăpostul va fi prevăzut cu o lampă electrică pentru iluminat, 
cu un bec nu mai mare de 25 waţi. 

Se poate prevedea, fără a fi obligatoriu, un sistem de încălzire 
pentru zilele foarte friguroase de iarnă. 


2.3. ADĂPOSTURI PENTRU OUĂTOARE 
ÎN CREȘTEREA INTENSIVĂ 


Creşterea intensivă a ouătoarelor în gospodăriile populației se 
poate face în două sisteme: pe aşternut permanent și în baterii. 


2.3.1. CREŞTEREA PE AȘTERNUT PERMANENT 


Se face în adăposturi asemănătoare cu cele arătate la sistemul 
tradițional. Sistemul intensiv presupune însă de regulă că păsările 
nu mai au acces în curți sau padocuri, nici iarna și nici vara. Aceasta 
întrucît ele sînt scoase total de sub condiţiile mediului exterior, iar 
timpul pe care crescătorul îl poate afecta îngrijirii este limitat, ne- 
maiputind avea grija scoaterii și introducerii periodice a păsărilor 
în adăposturi. Din contră, creştere intensivă înseamnă a vizita adă- 
postul cel mult din două în două zile, pentru împrospătarea fura- 
jelor, recoltarea ouălor şi controlul efectivelor de păsări. 

Adăpostul pentru creșterea intensivă a găinilor pe aşternut per- 
manent poate fi prevăzut cu ferestre sau poate fi fără ferestre. În 

cazul în care este prevăzut cu ferestre, acestea trebuie să aibă gea- 
muri duble şi să prezinte acelaşi sistem de deschidere pe orizontal, 
ca cel prezentat la hala pentru creştere în sistem tradițional. Pentru 
un bun iluminat, este necesar ca la fiecare 12 m de suprafață hală 
să existe un m2 de suprafață fereastră. Aerisirea halelor se face 
prin ferestre. 

Dacă halele sînt închise, fără ferestre, atunci este necesar să 
existe orificii pentru admisia aerului, iar evacuarea să se facă cu 
ventilatoare acționate mecanic, care să asigure cel puţin 5 m3 de 
aer pe kilocorp greutate vie păsări în timpul verii și 1 m3 în tim- 
pul iernii. 

Pereţii adăpostului trebuie să fie suficient de groşi, iar acoperi- 
şul să fie bine izolat sau prevăzut cu pod — fals sau veritabil — 
care să asigure o bună izolaţie termică. 

Pe pardoseala adăpostului trebuie prevăzut un strat gros de cca 
30 cm de aşternut permanent format din paie, talaj, rumeguș, coji 
de floarea-soarelui, puzderie de in sau cînepă, ciocălăi de porum 
tocaţi etc. Se poate utiliza sistemul ca pe cca 40/, din adăpost să 
se prevadă un pat de dormit, iar în restul adăpostului să se pună aș- 
ternutul permanent. 

Se vor prevedea 6 găini pe m? pe aşternut permanent și 7 găini 
dacă adăpostul are și așternut permanent şi paturi de dormit. 

Pentru hrănirea găinilor este necesar să se asigure 12 cm frent 
de hrănire (iri de hrănitor liniar pe o singură latură a acestuia). 
Dacă se utilizează hrănitori de păsări circulare suspendate se va pre- 
vedea cîte o hrănitoare la fiecare 25 găini. 

Pentru adăparea găinilor este necesar să se asigure 2 cm front de 
adăpare la adăpătorile liniare, iar în cazul utilizării adăpătorilor cir- 
culare suspendate, se va prevedea o adăpătoare pentru fiecare 50 găini. 

Dacă se utilizează paturi de dormit este recomandabil ca adăpă- 
torile să fie amplasate pe paturi, pentru a umezi cît mai puţin așter- 
nutul. Hrănitorile şi adăpătorile trebuie astfel distribuite în hală, 
încît în orice loc s-ar afla o găină, să nu aibă o distanță mai mare 
de doi metri de cea mai apropiată hrănitoare sau adăpătoare. 

Trebuie asigurate suficiente cuibare (cîte un cuibar de ouat pen- 
tru fiecare 5—6 găini). Ele trebuie amplasate în locurile mai întu- 
necoase din hală şi astfel confecţionate, încît din ele să nu se îm- 
prăștie așternutul uscat și curat de paie, care să atragă păsările 
pentru ouat. Altfel multe găini vor oua pe jos, murdărind şi depre- 
ciind ouăle. 

Adăpostul va fi prevăzut cu iluminat artificial, indiferent dacă 
are sau nu ferestre pentru iluminat natural. Iluminatul artificial se 
va face cu becuri de mică intensitate luminoasă, nefiind necesar să 

asigurăm mai mult de 3 waţi pe m?. Se recomandă lămpi cu lumină 
fluorescenţă, care sînt mai economice din punct de vedere al consu- 
înului de energie electrică. Becurile trebuie amplasate echidistant, 
din 3 în 3 m pentru a asigura un iluminat uniform al adăpostului. 

Adăpostul pentru găini ouătoare nu are nevoie de încălzire, 
atunci cînd păsările sînt adulte. Se presupune însă că micii crescă- 
tori nu au spaţii separate pentru creşterea tineretului, făcînd atit 
creșterea tineretului cît și exploatarea găinilor adulte pentru ouă, în 
același adăpost. În aceste condiţii, adăpostul de creştere pe așternut 
permanent are nevoie de un sistem propriu de încălzire. / 

În funcţie de sursele de încălzire disponibile, putem utiliza mai 
multe sisteme de încălzire, după cum urmează: | 

— încălzirea cu cotloane: într-o sobă construită în afara halei 
se face focul cu crăci, coceni, combustibil inferior etc. Căldura pă- 
trunde prin niște cotloane interioare din cărămidă, dispuse orizontal 
de-a lungul halei, sub care puii găsesc căldura necesară. Este un sis- 
tem tradiţional, însă se poate adopta cu ușurință la adăposturile în 
care se cresc chiar și mai mult de 1000 puicuţe. 

— încălzire cu eleveuze electrice: dacă micul crescător este în 
cooperare cu o unitate socialistă, el poate primi eleveuze electrice 
tip, din dotarea acesteia. Dacă însă lucrează pe cont propriu, micul 
crescător îşi poate construi singur o eleveuză. În acest sens, îşi con- 
tecţionează corpul eleveuzei din tablă, de forma unei umbrele cv 
diametrul de cca 1,5 m. În interiorul acesteia, în partea superioară 
se dispun elemenţii de încălzire, însumînd cca 2 000 waţi. Se racor- 
dează elemenţii de încălzire la o sursă de curent electric și se sus- 

endă eleveuza la înălțimea dorită. 

Este însă necesar ca toată această instalaţie să fie făcută de un 
electrician autorizat, pentru evitarea accidentelor prin electrocu- 
tare sau a incendiilor. 

Se mai pot utiliza şi alte sisteme de încălzire ca: sobe instalate 
în interiorul adăpostului, încălzire cu biogaz produs în gospodărie, 
încălzire solară (prin panouri solare sau direct, prin efectul de seră), 
emiţători de infraroşii etc. 


Indiferent de sistemul folosit este însă necesar a nu încălzi tot 
adăpostul, ci numai suprafețele de creștere. În cazul cotloanelor sau 
al eleveuzelor, acest lucru este foarte uşor de realizat. Pentru alte 
sisteme este însă necesar a separa prin folii de polietilenă sau alte 
materiale izolante, suprafaţa de creştere de restul halei. În aceste 
condiţii, cantitatea de combustibil folosit va fi redusă la jumătate 
şi chiar mai mult. 


O altă metodă de economisire a energiei o constituie creşterea 
puicuţelor numai în sezonul de vară. În acest sens se presupune uti- 

lizarea următorului calendar de creștere, desfăşurar pe o perioadă 
de 24 luni: Ai € 

— Se primesc puicuţele în primăvara primului an, ele beneficiind 
în perioada de. creştere de căldura verii, reducînd astfel considerabil 
energia electrică sau combustibilul necesar pentru creştere. 

— În toamnă, puicuţele încep să ouă. Le lăsăm în ouat o perioadă 
de nouă luni (toamna-iarnă-primăvară), găinile adulte neavînd ne- 
voie de încălzire artificială, iar ouăle au preţuri bune de livrare. 

— În vara celui de al doilea an, după 9 luni de ouat, cînd curba 
de ouat începe să scadă, piaţa este saturată de ouă, iar preţul 
ouălor este relativ mic, găinile se introduc la năpirlire forțată, fiind 
scoase din producţie pentru cca două luni. 

— În toamna celui de al doilea an, găinile încep să ouă după 
năpîrlirea forțată, fac o curbă frumoasă de ouat pe cca 7 luni, adică 
pînă în primăvara anului viitor, cînd adăpostul se depopulează, 
pentru că afară s-a făcut cald şi se poate primi o nouă serie de pui- 
cuţe de o zi, exact în luna în care s-a populat cu doi ani înainte. 

Iată înscris grafic un asemenea program: 

— mai 1984: se introduc la creştere puicuţe de o zi; 

— mai-sspt. 1984: perioada de creștere de 5 luni a puicuţelor; 

— oct. 1984-iunie 1985: perioada de ouat de 9 luni (ciclul 1); 

— iulie-august 1985: năpirlire forţată (2 luni); 

— sept. 1985—apr. 1985: perioada de ouat de 7 luni (ciclul 2); 

— aprilie-mai 1985: dezinfecţia halei pentru o nouă populare 
cu puicuţe (o lună). 


2.3.2. CREȘTEREA ÎN BATERII 


Contrar aparenţelor, creșterea găinilor în baterii nu este mai 
complicată, decît creşterea pe așternut permanent. Este adevărat că 
procurarea sau confecționarea unei baterii de creştere reprezintă o 
problemă pentru un mic crescător, dar soluţii există. Avantajele creș- 
terii în baterii a găinilor ouătoare sînt însă foarte mari, iar dovada 
cea mai elocventă este că toate marile crescătorii de găini ouătoare 
din lume utilizează sistemul de creștere în baterii. 

Iată cîteva din avantajele creşterii găinilor ouătoare în baterii: 

1. Se cresc de 2,5—3 ori mai multe găini pe aceeași suprafață 
construită. Se face astfel economie de teren construibil și de mate- 
riale de construcţie. 

2. Se reduce consumul de muncă, datorită sistemelor simple de 
mecanizare pe care le permite bateria. pt .P. 

3. Se economisesc furaje, pe de o parte pentru că găina mănincă 
mai puţin, datorită lipsei de mișcare, pe de altă parte pentru că ri- 

sipa de furaje este mai mică la baterie, față de sistemul de creştere 
pe așternut. 

4. Se economisesc paiele de aşternut 

5. Ouăle produse în baterii sînt de obicei mai mari decît cele 
produse în creştere pe aşternut. 

În plus, ouăle recoltare în baterii sînt mult mai curate, decit cele 
recoltate de pe aşternut. 

Din aceste motive, creșterea găinilor ouătoare în baterii trebuie 
promovată în gospodăriile populaţiei. 

De regulă, orice cameră bine construită cu posibilităţi de aerisire 
şi iluminat, poate fi amenajată pentru creşterea găinilor ouătoare în 
baterii. 

Ca şi în cazul creșterii pe așternut permanent, trebuie însă avut 
în vedere că, de regulă tineretul trebuie crescut pe aceleași spaţii, 
unde ulterior vor fi exploatate găinile adulte. Desigur că tineretul 
poate fi crescut în alte spaţii, inclusiv pe aşternut permanent, însă 
o asemenea soluție complică mult lucrurile. Aceasta, întrucît după 
ce se creşte o serie de puicuţe şi se mută în baterii, spaţiile respec- 
tive devin neutilizabile o lungă perioadă de timp, p'nă cînd este ne- 
voie de crescut o altă serie, dupa terminarea ciclului de ouat al găi- 
nilor. De aceea este mai avantajos sistemul de creștere a păsărilor 
ouătoare de la o zi pînă la încheierea ciclului de ouat în acelaşi adă- 
post și în aceleaşi baterii, caz în care se poate aplica sistemul de lu- 
cru cu ciclul complet de 24 luni şi năpirlire forțată, prezentat la 
tipul de adăpost cu creştere pe așternut permanent. 

Luarea acestei hotărîri atrage după sine două implicaţii: 

— adăpostul trebuie să fie prevăzut cu un sistem de încălzire, 
utilizabil pe perioada de creştere a puicuţelor; 

— bateria utilizată să fie universală, adică să permită creșterea, 
atit a tineretului, cît și a găinilor. 

Practic, adăpostul ales pentru creşterea găinilor în baterii nu 
trebuie să se deosebescă de cel folosit pentru creşterea pe aşternut 
permanent. Trebuie avută aceeași grijă privind buna izolație a adă- 
postului la pereți şi acoperiș, pentru ca microclimatul din hală să 
fie cît mai puţin influențat de temperaturile extreme din cursul ier- 
nii și din cursul verii (în cazul creşterii în baterii, încărcătura de pă- 
sări pe aceeaşi suprafaţă se triplează şi există pericolul supraîncăl- 
zirii aerului din adăpost și sufocării păsărilor pe timpul verii). 

Cîteva recomandări privind adăpostul în care se cresc păsări în 
baterii sînt totuşi necesare: 

— Pardoseala este preferabil să fie executată din ciment sclivisit, 
perfect orizontală, pentru a permite montarea bateriilor în poziţii 
normale şi pentru menţinerea curățeniei prin spălare. 

— Este preferabil un adăpost fără ferestre, cu iluminat arti- 
ficial. În cazul iluminatului prin ferestre ca ales dacă acestea sînt 
amplasate pe un singur perete al adăpostului) se realizează un ilumi- 
nat interior neuniform, întrucît bateriile împiedică părunderea lu- 

Lumina neuniformă deranjează păsările şi le predispune la cani- 
balism. Nu trebuie să ne facem probleme cu consumul suplimentar 
de energie electrică, pentru că un perete fără ferestre conservă mai 
bine căldura, decît unul cu ferestre, recîştigînd pe această cale cu 
prisosință energia electrică consumată cu iluminatul. 

Înălțimea interioară a adăpostului să fie de minimum 2,8 m, de 
la ultimul nivel al bateriei pînă la tavan rămînînd o distanță de cca 
un metru. Acest lucru este necesar datorită marii încărcături de pă- 
sări pe m2? şi trebuie să asigurăm cel puţin 0,1 m3 volum adăpost, 
pentru fiecare kilogram de greutate vie. 

Odată amenajat spaţiul de creștere, este necesar să alegem tipul 
de baterie convenabil. Sînt la această dată foarte multe tipuri de 
baterii în ţara noastră şi în lume, dar noi trebuie să alegem un tip 
de baterii cît mai simplu şi mai ieftin şi în același timp să fie o ba- 
terie în care să poată fi cazat şi tineretul și găinile adulte. 

Două astfel de tipuri de baterii, ambele cu cîte trei nivele, pot fi 
utilizate în acest scop: 

1. Bateria supraetajată verticală; 

2. Bateria piramidală (sau californiană). 

Iată structura, modul de funcționare, avantajele și dezavantajele 
celor două tipuri de baterii. 

1. Bateria supraetajată verticală. Este tipul de baterie utilizată 
şi în şara noastră în unităţile agricole de stat și cooperatiste, începînd 
cu anul 1971. Datorită dimensiunilor mari ale complexelor de pă- 
sări din sectorul socialist, unde tineretul avicol și găinile se cresc în 
ferme separate, s-au fabricat și utilizat baterii speciale pentru ti- 
neret (BU3T) şi pentru găini adulte (BGO3 sau BU2GO). Unele în- 
treprideri (ex. Întreprinderea Avicolă de Stat Bacău) utilizează to- 
tuşi baterii universale pentru tineret și găini adulte (BU-GO--T), 
model după care se pot confecţiona şi tipurile necesare pentru gos- 
podăriile populaţiei. 

Desigur că bateriile utilizate în unităţile avicole socialiste sînt 
mai complicate şi au un înalt grad de mecanizare, însă ele sînt for- 
mate din module de 1,2 m lungime, care pot fi utilizate independent; 
fiecare modul are cîte 18 cuşti (3 niveleX2 părţi lateraleX(3 cuşti), 
în fiecare cușcă pot fi cazate cîte 4 găini, astfel că într-un 
modul pot fi cazate în total 72 găini. 

Iată principalele componente ale acestuia: 

— Scheletul de rezistenţă al modulului bateriei, compus din 
stilpi de susținere, cîte unul la fiecare colţ al modulului şi din piese 
de legătură pentru asigurarea rigidităţii bateriei şi suporţi pentru 
așezarea cuștilor şi a echipamentului de hrănire, adăpare şi raclare 
dejecţii; 

— Cușca din plasă metalică sudată, cu dimensiunile: lăţime 40 
cm, adincime 42 cm, înălțime față 43 cm, spate 35 cm. Podeaua 
cuştii prezintă 0 înclinaţie către exterior necesară rostogolirii wuă- 
lor în colectorul de ouă. Peretele frontal, în care este inclusă și 
ușița de acces, este format din grile aşezate la 4,4 cm una de alta, 
pe unde gâinile pot scoate capul spre a se hrăni din jgheabul am- 
plasat în afara cuştii. 

Această cușcă este specifică pentru găinile adulte. Pentru tineret, 
ea suferă trei modificări: 

— podeaua se așază în poziţie orizontală; 

— pe podea se aplică un covoraș din plastic; 

— peretele frontal se schimbă cu altul specific tineretului, cu trei 
poziţii de lucru, care se schimba pe măsură ce puii cresc,/pentrua 
permite acestora accesul la mîncare, însă fără a putea părăsi cușca; 

Instalaţia de hrănire este construită dintr-un jgheab de ta- 
blă, de un profil special, înălțimea marginei interioare fiind de 8 cm, 
lăţimea fundului de 10 cm, iar marginea exterioară evazată în afară, 
ceva mai *naltă decît marginea interioară. 

Instalaţia de adăpare este constituită tot dintr-un jgheab de 
tablă, în profil V, cu înălțimea de 5 cm şi este amplasat deasupra 
jgheabului de hrănire. 

Bateriile utilizate în sectorul socialist sînt ceva mai complicate: 
jgheabul de furaje are marginea interioară ajustabilă, pentru a fi ac- 
cesibil puilor mici, iar instalația de adăpare este constituită din pi- 
curători, care de asemenea au înălțimea ajustabilă. Dacă aceste 
instlații nu se pot realiza la bateriile utilizate în exploatările din 
gospodăriile populaţiei, se va asigura hrănirea și adăparea puilor 
mici în jgheaburi simple, aşezate în interiorul cuștii și alimentate 
manual. 

Se face precizarea că pe perioada de creştere se detaşează pereţii 
interiori laterali și de pe fundul cuştii, în așa fel că puii au acces 
pe toată suprafaţa unui nivel de modul (120X 84 cm). 

Îndepărtarea dejecţiilor se face în complexele industriale, cu cîte 
un plug racleur, de pe podeaua din sticlă, amplasată sub șirul de 
cuști al bateriei. În sul micile crescători, sub fiecare modul va fi 
prevăzută o tavă metalică colectoare, care va fi golită odată la citeva 
zile. 

Avantajele bateriei supraetajate verticale constau din faptul că 
ocupă o suprafață mică în adăpost, că este simplă în exploatare şi 
că se poate transforma cu uşurinţă din baterie de tineret, în baterie 
de găini adulte. 

Un alt avantaj este acela că, în cazul cooperării cu unităţile avi- 
cole socialiste, se pot procura de la acestea module complete de ba- 
terii provenite din, scoaterea acestora din uz, întruciît, în toată țara 
se va proceda în viitorii 2—3 ani la înlocuirea tipului supraetajat 
de baterie, cu cel piramidal. 

Un defect al bateriei supraetajate este că se face o slabă circu- 
laţie a curenților de aer pe vertical, în interiorul bateriei, datorită 
podelelor (tăvilor metalice) colectoare, existente la fiecare din cele 
3 etaje ale bateriei. 

Un alt defect este că nu toate nivelele bateriei pot fi luminate 
uniform, indiferent de sursa luminoasă nivelul inferior neprimind 
aceeaşi lumină ca nivelele superioare. 

2. Bateria piramidală sau californiană — este un tip îmbună- 
tățit de baterie, care a început să fie introdusă în unităţile agricole 
socialiste din anul 1982. Noul tip prezintă următoarele modificări 
esenţiale: 

— scheletul bateriei permite aşezarea cuștilor sub formă de pi- 
ramidă, cu trei avantaje esenţiale: 

—  dejecţiile se raclează de pe o singură suprafaţă (de pe par- 
dosea) nu de pe trei nivele, ca la bateria supraetajată; 

— se permite circulaţia curentului de aer pe verticală în inte- 
riorul bateriei, ca urmare a desființării podelei de raclare de la fie- 
care nivel; 

— poziţia piramidală a bateriei permite o luminare mult mai 
uniformă a tuturor nivelelor, dacă becurile electrice se amplasează 
între două baterii, deasupra nivelului superior al acestora. 

Cuşca a fost îmbunătăţită ca geometrie. Peretele frontal este eva- 
zat în afară pe jumătatea sa superioară, ceea ce îmbunătățește con- 
siderabil confortul găinilor din cușcă. Peretele-fund permite de ase- 
menea o evazare, formînd un plan înclinat protejat de o folie de 
polietilenă, care antrenează dejecţiile ce cad de la nivelele supe- 
rioare ale bateriei, către zona de raclare a acestora de pe pardosea. 

Bateria piramidală prezintă şi alte modificări, la sistemul de hră- 
nire şi de adăpare, însă acestea nu vor putea fi operate la bateriile 
recomandate pentru gospodăriile populaţiei, păstrîndu-se sistemele 
respective, arătate la bateria supraetajată. 

Deoarece în unităţile avicole socialiste nu există baterie pirami- 
dală cu funcţie dublă (pentru creştere tineret şi pentru adulte), mo- 
dificările ce i se vor aduce bateriei piramidale pentru a deveni uni- 

versală sint aceleași cu cele recomandate la bateria supraetajată. În 
acest caz, cușca mărită pentru tineret se va realiza prin unirea nu- 
mai a trei cuşti-tip de găini adulte, prin scoaterea celor doi pereţi 
dintre ele. Aceasta, întructt la bateria piramidală cele două rînduri 
de cuşti nu mai sînt lipite spate în spate, decit la nivelul superior. 

Avantajele acestui tip de baterie au fost arătate mai înainte și 
par să fie decisive în alegerea bateriei. Fa are însă şi un neajuns. 
Formatul piramidal necesită o înălțime a bateriei şi o lățime la par- 
tea inferioară cu 100/, mai mare decît la bateria supraetajată. Din 
această cauză este nevoie de un spațiu mai mare de amplasare a 
acesteia. Cînd însă se intenţionează să se pună mai multe baterii una 
lîngă alta, defectul dispare, deoarece distanța foarte mică dintre 
baterii de la nivelul inferior creşte la nivelele 2 și 3, existind su- 
ficient spaţiu de lucru între baterii (figura 12). 


2.3.3. AMENAJAREA ȘI ORGANIZAREA ADĂPOSTURILOR ECHIPATE 
CU BATERII 


De regulă, cea mai mică unitate funcţională pentru creşterea în 
baterie trebuie să fie modulul de 18 cuşti (72 găini). Se întîlnesc însă 
mici crescători care utilizează un număr mai mic de cuşti (de exemplu 
3 cuşti cu 12 găini), pe care le amplasează în diferite spaţii din gos- 
podărie, balcoane, grajduri pentru animale mari, centrale termice de 
bloc şi alte anexe gospodărești. Este evident că bine hrănite și 
îngrijite, cele 12 găini pot da o producţie anuală de peste 2000 
ouă, care asigură chiar necesarul unei familii mai numeroase. 

Atunci însă cînd gospodarul dorește să dea destinaţie specială. 
unei încăperi pentru a creşte păsări în baterii, fie pe cont propriu, 
fie în cooperare cu o unitate socialistă, el trebuie să-și organizeze 
foarte bine această activitate. 

Amplasarea bateriilor în încăperi trebuie făcută foarte judicios, 
pe de o parte pentru ca suprafaţa respectivă să fie utilizată cît mai 
economic, adică cu o încărcătură cît mai mare de păsări pe m? și 
în același timp să rămînă între baterii și pereți, spaţii de lucru su- 
ficient de largi. În figura 13 sînt prezentate încăperi de diferite di- 
mensiuni, cu modul de amplasare a bateriilor şi încărcătura de pă- 
sări pe m2 rezultată. După cum se observă, atunci cînd într-o că- 
măruță mică (3,5/3 m) se utilizează un singur modul cu 72 păsări, 
încărcătura pe m2 suprafaţă este relativ mică (6,9 capete). Cu cît 
se așază însă mai multe module, cu atît încărcătura pe m? creşte 
(11 păsări pe m? într-o încăpere cu 3 module; 12,9 păsări/m? în- 
tr-o încăpere cu 6 module; 14,1 păsări/m2 într-o încăpere cu 8 mo- 
dule etc.) La o încăpere mai mare, în care pot intra 15—20 module 

Fig. 12 — Secţiune transversală prin adăposturi identice, echipate cu 
baterii supraetajate și piramidale 


(1 000—1 500 găini), încărcătura poate ajunge la 16—17 găini pe 
m2. Utilizarea mai bună a spaţiului în încăperi mai mari se explică 
prin raportul mai bun dintre suprafaţa ocupată cu baterii și cea 
necesară pentru spaţii de trecere. Astfel, dacă în încăperea cu un 
singur modul, din suprafaţa totală de 10,5 m2 doar 2,4 m2 este ocu- 
pată de bateria propriu-zisă (23%/0), în încăperea cu 8 module, din 
suprafața de 40,8 m? sînt ocupați cu baterii 19,2 m2 adică 470/0. 
Nu trebuie să reducem spaţiile de trecere sub 0,75 m între baterii 
şi pereţii laterali, de 50 cm între o baterie şi alta și de 1 m între 
capul bateriei şi perete. Dacă bateria este supraetajată, cu tavă me- 
talică de colectat dejecţii, această ultimă distanță trebuie să fie cel 
puţin cît lungimea tăvii, adică 1,2 m. 

Atunci cînd lungimea bateriei este mai lungă de 2 module, tre- 
buie prevăzut un sistem de raclare a dejecțiilor. La bateria pirami- 
dală se va concepe un raclete acţionat manual, de la capul bateriei, 
de un troliu. La bateriile suprastajate este recomandabilă cîte o 
bandă transportoare ușoară pentru fiecare nivel al bateriei, antre- 
nată de asemenea manual, de la capul bateriei. 

Fig. 13 — Diferite sisteme de amplasare a bateriilor şi influența lor 


Nu este necesară o mecanizare a distribuirii nutreţurilor com- 
binate. O cușcă cu 4 găini consumă mai puţin de o jumătate de kg 
de nutreţ combinat pe zi. Aşadar, este suficent ca odată la două 
zile să se administreze cca un kg nutreţ combinat în dreptul fiecărei 
Cuști, ceea ce nu este o operaţie complicată. 

Administrarea apei este însă ceva mai complicată. Fiecare găină 
consumă zilnic 0,15—0,20 | apă, adică pe un modul de 72 găini 
se consumă cca 10—15 1 apă. Pentru ca bateria să fie controlată 
numai o dată la 2 zile, este deci necesară o rezervă de cca 30 | apă 
pe modul, vara chiar ceva mai mult. Într-o crescătorie mică, de 
72 găini, rezolvarea este foarte simplă, la fiecare nivel al modului 
prevăzindu-se cîte un bazin de 10 | apă, iar cu un flotor se men- 
ţine tot timpul un nivel constant în jgheabul de apă. Dacă însă cres- 
cătoria este mai mare, este necesar să fie prevăzut un bazin mai 
mare de apă, (cu capacitate necesară pe două zile), care se fixează 
pe un perete, deasupra modulului superior bateriei. Din acest bazin 
central se alimentează micile bazine aflate la fiecare baterie, apa 
avînd acces în acestea, tot printr-un flotor. 

Să admitem că avem de-a face cu o crescătorie de găini de mă- 
rimea a 3 baterii, fiecare compusă din cîte 6 module X 72 găini, 
adică ?n total 1 296 găini. În acest caz, necesarul de apă pe 2 zile 
este de cca 500 1 (1 296 găini X 0,4 litri), iar amenajarea interioară 
«de aprovizionare cu apă este redată în figura 14. Desigur că în ca- 
zul alimentării zilnice cu apă a bazinului central, capacitatea aces- 
tuia se va reduce la jumătate. 

Întrucît este dificil de umplut cu apă prin transport manual un 
asemenea bazin, se va prevedea un sistem manual sau mecanic de 
pompare a apei. 

Așadar am stabilit că toate operaţiunile dintr-o asemenea hală 
se fac odată la două zile, în condiţiile în care micul crescător mai 
este angrenat într-o altă activitate (membru cooperator, muncitor 
etc). 

Să facem un calcul, să stabilim ce volum de muncă este necesar 
la fiecare două zile pentru executarea operațiunilor dintr-o crescă- 
torie cu 1 296 găini ouătoare: 

— distribuirea a cca 280 kg furaj, manual, în jgheaburi de fu- 


rajare cca 30 minute 
— raclarea şi evacuarea din adăpost a cca 

420 kg dejecții de pasăre cca 90 minute 

— recoltarea a cca 1 800 ouă cca 45 minute 

— pompare apă în bazinul central cca 5 minute 

— lucrări mecanice de întreţinere echipament cca 10 minute 

Total 180 minute 

Plan 


Sectiune longitudinală 


Fig. 14 — Sistem de alimentare cu apă într-un adăpost cu 1296 de 
găini: 
1 — bazin central 500 litri apă; 2 — conductă de apă; 3 — bazine dectte 10 litriapă: 
4 — baterii pentru găini 


Xe 


Aşadar, la fiecare două zile este necesară o activitate de 3 ore, 
a unei persoane. Dacă la activitate participă două persoane, timpul 
de lucru se reduce la o oră jumătate, de asemenea dacă o singură 
persoană lucrează zilnic este necesară e oră şi jumătate de activitate 
zilnică. 

După cum se remarcă, cel mai mult timp din activitate (cca 
50e/.) este consumat cu raclarea şi evacuarea dejecţiilor, fiind şi ac- 
tivitatea cea mai puţin plăcută. Fa poate fi evitată dacă bateriile 
se montează pe un planşeu armat, care să suporte greutatea bate- 
riilor, iar sub acesta se creează un depozit de dejecţii, în subsol sau 
demisol. Conform calculelor, la o crescătorie de mărimea celei pre- 
zentate mai sus se produc în total cca 20 tone dejecţii pe perioada 
de creştere a tineretului (15 kg pe puicuţă crescută) şi cca 80 to. 
dejecţii pe perioada de producție a găinilor (60 kg pe găină şi an), 
adică în total cca 100 to dejecții. La suprafaţa totală a halei (85 m?) 
este suficient un subsol sau demisol de 2 m înălțime, pentru a co- 
lecta dejecţiile produse de crescătoria amintită. În aceste condiţii, 
depozitul se golește o singură dată, la depopularea totală a adă- 
postului, rezultind un îngrăşămînt de o valoare deosebită. 

În cazul adoptării acestui sistem, volumul zilnic de lucru se 
reduce la jumătate. Este însă necesar a introduce un sistem de venti- 
lație special, în care exhaustarea aerului viciat trebuie făcută din 
fosa (depozitul) de dejecţii, cu un ventilator axial, în aşa fel ca ga- 
zele nocive emanate din procesele de fermentare din fosă să nu se 
ridice în adăpostul de păsări. 

Am arătat că pentru simplificarea fluxului tehnologic este ne- 
cesar ca atît creşterea tineretului, cît şi a găinilor adulte să se facă în 
aceleaşi baterii, cu modificările respective ale acestora. Se pune însă 
întrebarea cum realizăm încălzirea adăpostului pe perioada de creş- 
tere a tineretului. 

Recomandăm mai întîi, ca şi în cazul creşterii pe așternut per- 
manent, ca popularea cu puicuţe de o zi să se facă primăvara, pen- 
tru a le creşte în perioada de primăvară-vara, cu cel mai scazut 
consum de energie. 

Este deci necesar să se efectueze la fiecare doi ani cîte o năpiîr- 
lire forţată, care dă rezultatele foarte bune la creşterea în baterii. 

Va tebui de asemenea, ca în cazul utilizării fosei de dejecţii, 
aceasta să fie dimensionată corespunzător (adică de 2 m—2,5 m 
adincime, dacă se prelungeşte timpul de exploatare, ca urmare a 
practicării năpîrlitului forțat. 

Încălzirea adăpostului echipat cu baterii este însă mai costisi- 
toare decit a adăpostului cu creştere pe aşternut permanent, întrucit 
nu se poate practica încălzitul local, cu eleveuze, cotloane sau izo- 

lări cu polietilenă a zonei din hală unde se cresc puii. Practic, în 
cazul bateriilor trebuie încălzit întregul volum al adăpostului. 

Sigur că cel mai economic și mai la îndemînă sistem de încălzire 
rămîne cel cu sobe alimentate din exteriorul halei, la care să se uti- 
lizeze deșeuri lemnoase, crăci, coceni de porumb etc. Dificultatea cea 
mai mare constă în realizarea temperaturii de minimum 28*C în 
hală şi 30*C în interiorul bateriilor, în prima săptămînă de viață a 
puicuţelor. La adăposturi bine izolate şi cu sobe raţional construite, 
probabil că ar fi suficientă o sobă la fiecare 25—30 m2? de adăpost, 
în funcție și de tempratura exterioară. 

Se ma: pot utiliza și alte sisteme de încălzire, ca: aeroterme, re- 
zistență electrică, calorifer, biogaz, energie solară etc. 

Autorii sugerează următoarele două sisteme de încălzire locală, 
neexperimentate încă în țară, dar care ar putea da rezuitate foarte 
bune: 

1. În primele 2—3 săptămîni de viaţă, toate puicuțele se cresc 
în nivelul superior al bateriei, rărirea în celelalte nivele făcîndu-se 
după această vîrstă. Bateria se acoperă cu folie de polietilenă, iar 
aerul cald se suflă în permanenţă cu o aerotermă în interiorul ba- 
teriei acoperite de folie. Aerul cald tinde să se ridice la nivelul su- 
perior al bateriei, unde sînt cazaţi puii, asigurîndu-le temperatura 
necesară. 

2. Aerul cald produs tot de o aerotermă este introdus pe o re- 
țea de tuburi PVC, care trece printre cuști şi printr-un orificiu su- 
flă aerul cald în fiecare cușcă. Sistemul prezintă interes pentru că 
în timpul verii poate să distribuie la fiecare cușcă aer rece, opera- 
ţiune citată de literatura străină de specialitate că ar avea o ac- 
țiune favorabilă asupra procentului de ouat în timpul n 


Cit priveşte instalația de iluminat, ea trebuie să fie reprezentată. 
din becuri amplasate exact la jumătatea a două linii de baterii și 
la cca o jumătate de metru deasupra ultimului nivel de baterii. 
Dacă bateria este de tip iai di nu există practic probleme de 
iluminat. Dacă însă avem în exploatare baterii supraetajate ver- 
ucale, nivelele superioare sint mult mai puternic luminate decît cele 
inferioare, trebuind să fie luate următoarele măsuri: 

— becurile electrice se vopsesc cu o bandă de culoare neagră 
pe porţiunea prin care lumina se strecoară către nivelul superior al 
bateriei, pentru a se reduce intensitatea luminoasă. 

— cînd puii sînt mici, în primele 2—3 săptămîni de viaţă, dacă 
popularea cu pui de o zi se face şi la nivelele inferioare ale ba- 
teriei, se vor prevedea becuri suplimentare, cobor'te mai Jos, care 
să lumineze puternic şi aceste nivele, pînă ce puii reperează și se 
obișnuiesc cu locurile de hrănire și mai ales de adăpare. 

3.. CREȘTEREA TINERETULUI 


Creşterea tineretului este o etapă foarte importentă din viaţa 
păsării ouăwoare, căreia crescătorii nu-i dau atenţia cuvenită. Din 
această cauză, pierderile prin mortalitate pe această perioadă sînt 
foarte mari, iar găinile rezultate nu sînt iara pregătite pentru a 
realiza producţia scontată de ouă. Cele mai mari greșeli care se fac 
în această perioadă sînt legate, fie de hrănire şi îngrijire, care afec- 
tează pasărea din punct de vedere al greutăţii corporale și a stării 
de sănătate, fie de programul de lumină, care afectează maturita- 
tea sexuală şi corelarea acesteia cu maturitatea corporală. 

Avînd în vedere sistemele diferite de creştere a tineretului în 
gospodăriile populaţiei (sistem tradiţional, sistem intensiv pe aşter- 
nut sau în baterii), se vor trata diferit și metodele de creștere din 
fiecare din aceste sisteme. 


3.1. PREGĂTIREA ADĂPOSTULUI PENTRU POPULARE 


Puiul de o zi este o vietate deosebit de fragilă. Dacă „puiul“ 
de mamifer rămîne după naștere lîngă mama lui, care-l hrăneşte cu 
lapte şi-l îngrijeşte (în plus avînd și un sistem propriu de termore- 
glare, ce-i permite să supraviețuiască la temperaturi destul de scă- 
zute), puiul de găină are o soartă mult mai ingrată. 

Dacă s-a născut în urma unei incubaţii naturale, are o mamă 
care să-l ocrotească pe prima perioadă a vieţii, însă în acest caz 
gospodarul, micul crescător, lasă totul în grija cloştii, care se des- 
curcă şi ea cum poate: îndeamnă puii să mănînce hrana foarte să- 
racă pusă la dispoziţie de crescător, apără cum poate puii de frig, 
de umezeală şi de ceilalți dușmani naturali şi nu-i poate apăra deloc 
împotriva bolilor, pentru că de obicei nu beneficiază de nici o asis- 
tență sanitară veterinară. 

Dacă puii au avut parte de o incubație artificială, soarta lor este 
mai dramatică, pentru că se menţin condiţiile nefavorabile de hră- 
nire și îngrijire, dar nu mai beneficiază nici de o grijă maternă. 

Eliminarea acestor neajunsuri din viața puilor mici trebuie să 
înceapă cu pregătirea spaţiilor de creştere, care este diferită în 
funcţie de sistemul de creştere. 


3.1.1. PREGĂTIREA SPAŢIILOR DE CREȘTERE 
ȘI A POPULĂRII ÎN SISTEMUL TRADIȚIONAL 


Este foarte greu de pregătit condiţii favorabile de creştere 
atunci cînd ecloziunea este naturală. Într-o gospodărie țărănească, 

în care în fiecare primăvară sîat eclezienaţi pui de la cîteva eloşti, 
la date diferite, nu se poate asigura e cameră încălzită la fiecare 
ecloziune şi atunci se aplică sistemul scoaterii puilor din încăpere, 
imediat după ecloziune. Poate exista şansa unor zile însorite, însă 
şi neşansa unei lungi perioade reci şi ploioase, pe care piiii nu e 
pot suporta altfel decît în cendiţii artificiale de mediu. 

De aceea, pregătirea pentru creştere trebuie făcută sistematic, 
cu mult timp înabnte de a pune prima cloşcă pe ouă. 

Mai întîi trebuie să pregătim efectivul de găini şi coceşi de la 
care urmează a recolta ouă pentru incubație. Odată cu mărirea 
zilei-lumină naturale şi cu creşterea temperaturii, găinile încep să 
ouă. Primele ouă, cel puţin teoretic, nu au o valoare biologică ridi- 
cată, deoarece provin de la găini ieşite greu din iarnă, fonite de 
un aport vitaminic în furaje. De regulă trimestrul 1 este sărac în 
resurse naturale vitaminice și proteice (ierburi, vermi etc.) cu 
care găinile să-şi completeze raţia cerealieră pe care e primesc 
deobicei de la gospodar. De aceea, dacă avem de-a face cu un ast- 
fel de sistem extensiv de creştere este bine să amînăm introducerea 
la clocit a ouălor pînă după ce găina a beneficiat cel puţin trei 
săptămîni de unele condiţii naturale sau artificiale de hrănire, cu 
mai multe vitamine şi proteine, garanţie că şi ouăle produse au 
calitatea biologică necesară producerii unor pui de o zi sănătoși. 

Cînd ne-am hotărît să stringem ouă pentru incubație trebuie 
de asemenea să luăm nişte măsuri deosebite. Paiele care se pun în 
cuibare trebuie să fie foarte curate și uscate, altfel ouăle se infec- 
tează, imediat după ce au fost produse, cu diverși germeni pato- 
geni. În complexele avicole, ouăle se recoltează imediat după ce au 
fost produse, înainte de a se răci şi se tratează cu vapori de formol, 

entru distrugerea germenilor patogeni existenți pe coaja oului. 
i, micile gospodării, acest tratament nu este posibil, de aceea este 
cu atît mai necesar să ferim oul de orice infecţie, în primul rînd 
prin schimbarea de cel puţin două ori pe săptămînă, a paielor din 
cuibare. 

Pentru o bună fecundaţie a ouălor, trebuie să avem cel puţin 
un cocoș la 10 găini şi să-i urmărim activitatea. Un cocoş şchiop 
sau un cocoș bolnav nu va fi de nici un folos. Este mai bine să 
izolăm găinile bătrîne sau cocoşii necorespunzători, pentru ca de la 
aceste exemplare să nu reținem ouă pentru incubație. 


Dacă ne menţinem la ideea de a face clocitul natural al ouălor, 
trebuie ca cel puţin să ne organizăm astfel încît să punem grupat 
ouăle la incubat. Să presupunem că într-o gospodarie există 15 
găini ouătoare, din care se intenționează să se pună 3 cloşti. Dacă 
este un sezon bun de ouat, în care fiecare găină produce cîte 4 

ouă pe săptămînă, înseamnă că ouăle produse într-o săptămînă (60) 
sînt suficiente pentru cele trei cloşti. Trebuie deci ca în fiecare 
săptămînă să fie colectate ouăle bune de incubație (ca mărime, 
integritate şi stare de curățenie) şi păstrate într-o cameră curată 
şi răcoroasă. Cînd a căzut prima descă, încercăm s-o menţinem 
în instinct de clocot pînă au căzut și următoarele două, pentru a 
pune toate cele trei cloști în același timp la clocit sau la un inter- 
val foarte mic, de cîteva zile. Ouăle selecţionate pentru incubație 
nu trebuie ovoscopate (lampate) pentru determinarea fecundaţiei. 
Sînt foarte mulți crescători de păsări, unii chiar cu studii de specia- 
litate, care nu știu că nu se poate determina fecunditatea ouălor prin 
ovescopare și confundă camera de aer în formă incipientă (bănu- 
țul), cu fecunditatea. Se întîmplă chiar că ouăle foarte proaspete, 
care nu au camera de aer formată, să fie eliminate de la clocit ca 
infecunde, pentru că nu au bănuţ, deși sînt ouăle cele mai bune 
pentru incubat. Dacă totuși se face ovoscoparea, ea trebuie să aibă 
în vedere numai eliminarea ouălor fisurate (de ger sau din ciocnire), 
ale căror fisuri nu se văd cu ochiul liber sau a ouălor cu alte 
defecţiuni ale cojii (foarte subţire, cu depuneri neuniforme de cal- 
ciu etc.) sau cu camera de aer prea mare, care presupune învechire. 

Procedînd conform celor menţionate anterior avem posibilitatea 
obţinerii într-un interval foarte scurt de timp, a cca. 50 pui de o 
zi, sănătoși şi viguroşi. Pentru demararea lor avem nevoie de un 
spaţiu destul de mic de creştere (cca 3 m2) care poate fi cu ușurință 
amenajat, după cum urmează: 

— Se pune un strat gros şi uniform de paie de cca 20 cm pe 
întreaga suprafaţă. 

— Se asigură o sursă locală de încălzire, care să asigure cca 
30*C sub sursă și cca 20*C în restul camerei. Sursa de încălzire 
poate fi constituită dintr-o eleveuză miniaturală, o umbrelă din 
tablă cu diametrul de cca 50 cm, cu unul sau doi elemenţi de în- 
călzire totalizînd 500—1 000 waţi. Camera poate fi încălzită pînă 
la 20*C printr-o sobă obișnuită, unde se ard diferite deșeuri lem- 
noase, crăci etc. din gospodărie. | 

Se asigură de asemenea o sursă luminoasă puternică în prima 
săptămînă de viaţă, precum şi o tăviță din tablă pentru furaje 
(40X20 cm, cu margini înalte doar de 4 cm) și o adăpătoare 
vacuumetrică. Dacă nu se poate procura o astfel de adăpătoare, se 
confecţionează una dintr-o sticlă de un litru, care se umple cu apă 
şi se așază cu gura în jos, deasupra unei tăviţe, în așa fel ca pe 
măsură ce puii consumă apa, tăviţa să se alimenteze în permanenţă 
<u apă curată din sticlă. 

Cloşca poate rămîne cu puii numai pînă la terminarea ecloziu- 
nii, după care se desparte de pui, care sînt transferați în spaţiul 
dinainte pregătit, aşa cum a fost descris mai înainte. Printr-o 
desclocire rapidă, în lipsa puilor, ea îşi va relua curînd ouatul, ceea 
ce este mult mai economic pentru crescător, decît o prezență inu- 
ulă lîngă pui, care n-au nevoie de cloșcă dacă au asigurate con- 
diții bune de microclimat şi hrană. 

În funcție de temperatura exterioară, puii se ţin în camera 
de demarare susmenţionată, două pînă la patru săptămîni, după 
care pot fi scoşi afară, într-un solar, cu posibilitatea retragerii 
(noaptea sau pe timp ploios) într-un adăpost neîncălzit, însă etanș 
şi cu un strat gros de aşternut. 

Spaţiul de demarare eliberat de prima serie poate fi astfel fo- 
losit la o nouă serie de pui de o zi, eclozionaţi de la alte trei 
cloști, în aceleaşi condiţii ca la prima serie. În aceste condiţii pot 
fi produși şi demaraţi pe sezon cel puţin 100 de pui de o zi, 
robuşti și sănătoşi, cu pierderi minime. Diferența mică de vîrstă 
permite utilizarea unor rețete furajere specifice vîrstei, precum şi 
efectuarea vaccinărilor la vârstele la care sînt indicate de către 
organele sanitare veterinare. 


Desigur că în loc de cloști, micii crescători pot folosi eclo- 
zionatoare de mică capacitate, din ce în ce mai solicitate şi care 
se confecționează de mai multe unităţi ale Ministerului Agriculturii 
şi ale Cooperaţiei. Această nouă modalitate de producere a puilor 
de o zi A să intre din ce în ce mai mult în practica gospodă- 
riilor populaţiei, pentru că așa cum aminteam, odată cu înmulțirea 
ponderii păsărilor provenite de la stat în gospodăriile populației, 
va scădea considerabil instinctul de clocit al găinilor, mijlocul 
principal de producere a puilor de o zi devenind incubarea arti- 
ficială a ouălor. Această perspectivă nu trebuie însă să îngrijoreze 
pe micii crescători, întrucît avantajele incubării artificiale sînt 
evidente şi introducerea acesteia pe scară largă va fi un atribut 
firesc al progresului. 


3.1.2. PREGĂTIREA SPAȚIILOR DE CREȘTERE ÎN SISTEM ÎNTENSIV 
PE AȘTERNUT PERMANENT 


Creşterea păsărilor într-un sistem intensiv presupune din capul 
locului un principiu obligatoriu: totul plin, totul gol (a/ in, all 
Out). Acest principiu presupune ca adăpostul în care se face creş- 
terea intensivă să fie populat şi depopular total, fără a se permite 
ca peste păsările existente în adăpost, să se aducă altele, deoarece 
o astfel de practică, ce pare gospodărească la prima vedere ese pro- 

fund, dăunătoare, întrucît pe măsura trecerii timpului, într-o hală 
populată cu păsări se creează un microbism specific, cu un mod 
de acţionare foarte interesant. Atât timp cît condiţiile de îngrijire 
și hrănire sînt corespunzătoare, acest microbism nu acționează în 
nici un fel asupra păsărilor, creindu-se deci un echilibru între micro- 
bism şi pasăre. Dacă în adăpost apar factori defavorizanţi, acest 
echilibru se rupe şi microbismul devine agresiv, direct proporţional 
cu natura factorilor defavorizanţi şi cu stadiul de instalare a mi- 
crobismului. Atunci cînd însă în acest microbism se introduc păsări 
noi, ele sînt complet descoperite, iar agresiunea suportată rămîne 
fără răspuns din partea păsărilor nou introduse, care cad victimă 
microbismului. 

Atunci cînd crescătoria este compusă din două sau mai multe 
adăposturi alăturate, principiul „totul plin, totul gol“ se aplică 
pentru întreaga crescătorie. Dacă în vecini există o crescătorie si- 
milară, trebuie convenit ca ambele crescătorii să se populeze şi să 
se despopuleze concomitent. Este preferabil ca în gospodăriile în- 
vecinate cu 0 crescătorie cu caracter intensiv, în care se aplică 
principiul „totul plin, totu! gol“ să nu existe alte efective de 
păsări din aceeași specie care să fie crescute în libertate, iar dacă 
totuși există, acestea reprezintă un pericol permanent pentru sănă- 
tatea păsărilor. 


În acest caz, cel puţin două precauţiuni trebuie luate: să se 
evite contactul de orice natură între cele două colectivități de 
păsări şi să se ia măsuri de vaccinare regulată a păsărilor din 
colectivitatea crescută în libertate. 

Aşadar, să presupunem că am adoptat principiul populării-de- 
populării totale și că sîntem în scad ivrării în totalitate a 
efectivelor de găini dintr-un adăpost cu creştere pe aşternut per- 
manent. Măsurile care trebuie întreprinse în ordinea efectuării lor 
sînt următoarele: | 

— Se scot din hală echipamentul de hrănire și de adăpare şi 
paturile de dormit; i 

— Se evacuează gunoiul din adăpost şi se transportă în cimp, 
pentru fertilizarea terenurilor agricole; | 

— Dacă în gospodărie se află şoareci sau șobolani, se face o 
deratizare, antrenînd şi curțile vecine în această acţiune; 

— Se face curăţenia mecanică a resturilor uscate și prafului de 
pe pereţi, pardoseală, tavan, orificii de evacuare şi admisie 4 
aerului și a oricăror altor părți componente ale adăpostului, cum ar 
fi cotloanele de încălzire, stilpii interiori de susţinere etc. Este o 
operaţiune foarte importantă, căreia trebuie să i se dea atenția 
cuvenită; 

„— Se efectuează repararea uşilor, ferestrelor, zidurilor, pardo- 
selelor etc.; 

— Se spală tot adăpostul cu apă caldă sub presiune, în care 
s-a introdus „Galiteus 25“ (1—50/0) şi apoi se face limpezirea, tot 
cu apă caldă sub presiune; 

— Se face dezinfecția pardoselii cu soluție de sodă caustică 
20/0 şi văruirea pereţilor și tavanului cu var proaspăt stins şi cu 
adaos de 1—20/ sodă caustică. În tot timpul utilizării dezinfec- 
tanţilor corosivi, se va purta echipamentul de protecţie adecvat, în 
special ochelari pentru protecţia ochilor; 

— Se face dezinfecţia prin aspersarea pereţilor cu un insecticid 
organofosforic persistent (întotdeauna după și nu înainte de văruit); 

— Se va face gazarea cu formol a adăpostului (cu 50 cm? formol 
comercial + 50 ml apă + 10 ml tinctură de iod pe m3.); 

— Introducerea așternutului, a paturilor de dormit şi a echipa- 
mentului de hrănire şi adăpare, după ce în prealabil au fost bine 
spălate şi dezinfectate; 


— Se repetă gazarea cu formol, în special pentru dezinfectarea 
aşternutului introdus în adăpost. Toate aceste operaţiuni, începînd 
cu depopularea halei şi terminînd cu ultima dezinfecție trebuie 
făcute într-un timp foarte scurt, dacă se poate în 2—3 zile şi nu 
mai mult de o săpătmînă. 


După ce s-a făcut ultima dezinfecţie cu formol, hala se închide 
cu cheia și rămîne în repaus total timp de 7—14 zile, pentru a 
se finaliza acţiunea de distrugere a germenilor patogeni mai re- 
zistenţi, sub acţiunea în timp a dezinfecţiilor. 

În ziua închiderii halei, se face o dezinfecţie şi a zonei înveci- 
nate cu adăpostul, în special a celei de depozitare temporară a 
gunoiului din hală. 


Dacă în adăpost au evoluat coccidioza sau alte parazitoze, ale 
căror ouă (sau oochiști) rezistă la dezinfectantele clasice, după 
curățirea mecanică a halei este necesară flambarea pardoselii cu 
o lampă de benzină. 


În cazul depistării unor mioze, aşternutul sei id în hale va 
fi aspersat cu o soluție de sulfat de cupru, înainte de ultima ga- 
zare cu formol. 


Adăpostul se deschide pentru o nouă populare în ziua premer- 
gătoare introducerii unei noi serii de puicuțe de o zi, executindu-se 
în ordine următoarele operaţiuni: 

— Se intră în adăpostul dezinfectat cu un echipament de 
lucru spălat și dezinfectat, mai ales dacă acesta a fost utilizat 
la seria anterioară de păsări. 

— Se porneşte instalaţia de încălzire şi se supraveghează pînă 
la atingerea temperaturii tehnologice la populare (30*C pe spațiul 
de creștere al puicuţelor). 

— Se trasează şi se uniformizează stratul de așternut de cca 
20 cm din zonele de creștere (sub eleveuză, sub cotlon). 

— Se formează un ţarc în jurul zonei încălzite, de creștere, 
preferabil din plăci P.F.L. înalte de 40—50 cm. Este bine să se 
utilizeze aceste plăci, întrucît sînt ușoare, ieftine și pot forma un 
țarc perfect rotund, prin prinderea a 2—3 plăci una de alta, cu 
clame metalice. Într-un singur ţarc nu se vor pune mai mult de 
400 puicuţe, iar densitatea nu va fi mai mare de 70 capete pe m2. 


Pentru fiecare 100 pui va fi prevăzută cîte o tăviță de tablă 
pentru administrarea furajelor (dimensiuni: lungime 35—40 cm; 
lăţime 15—20 cm; înălțime 3—4 cm) și cîte o adăpătoare vacuume- 
trică (în lipsa acestora, vor putea fi confecţionate în gospodărie 
conform modelului arătat anterior). Tăviţele pentru furaje este re- 
comandabil să fie aşezate pe coli de hirtie albă, cu suprafața mult 
mai mare decît a tăviţelor. Pe aceste coli se va presăra furaj, com- 
binat în primele zile de viaţă a puilor, pentru a-i obișnui cu consu- 
mul furajelor şi tot pe aceste coli vor cădea furajele risipite de pui 
din tăviţe, pentru a fi recuperate şi a nu se pierde în așternut. De 
asemenea, pentru fiecare adăpătoare se va confecţiona un suport, 
preferabil din P.F.L., care va asigura orizontalitatea şi stabilitatea 
adăpătorii. Acest suport este foarte important, altfel adăpătorile 
aşezate pe stratul de paie se vor inclina şi toată apa se va scurge 
treptat în aşternut, deteriorîndu-l, iar puii vor fi lipsiţi de apă. 

Cu cîteva ore înainte de primirea puilor, în vase mari se va de- 
pozita. cantitatea de apă necesară pentru primele 24 de ore, pentru 
a se încălzi la temperatura camerei (20—25*C). Nu este bine să 
se dea puilor nici o apă prea rece, pentru că afectează tractusul 
gastro-intestinal şi puii fac diaree, dar nici prea caldă nu trebuie 
să fie (peste 30*C), pentru că la temperatură ridicată, în prezenţa 
resturilor de furaje de pe ciocul puilor, numeroşi germeni patogeni 
se pot multiplica în apa de băut, determinînd și în acest caz 
înbolnăviri la pui. 

La introducerea puilor în adăpost, aceştia trebuie să beneficieze 
de căldură, de lumină și de apă de băut. Mîncarea se administrează 
numai după introducerea puilor în hală, pentru a fi cît mai proas- 
pătă şi pentru a stîrni interesul puilor cînd este administrată. Lu- 
mina trebuie să fie puternică în spaţiul de creștere (un bec sau 
două de 100 W la fiecare ţarc, în funcţie și de mărimea acestuia), 
pentru că așa cum am mai arătat, puii au o vedere mai slabă în 
primele zile de viaţă şi este necesară o lumină mai puternică, pentru 

a repera locurile de hrănire și de adăpare. Dacă utilizăm un sis- 
tem de încălzire cu eleveuză care declanșează automat, prin ter- 
mostat, funcționarea elementelor de încălzire, lampa de iluminat 
trebuie să fie independentă, ca circuit, de elemenţii de încălzire. 
Se atrage atenţia asupra acestui amănunt, pentru că unele eleveuze 
prezintă din fabricaţie această defecțiune, de pornire sau oprire 
automată concomitentă, a încălzirii şi iluminatului. 


Scopul termostatului este de a porni sau opri funcționarea 
elementelor de încălzire, pentru menţinerea temperaturii constante 
dorite sub eleveuză. Programul de lumină este însă foarte precis 
şi nu poate fi acelaşi cu cel de încălzire. În același timp, nu este 
economic să avem în funcție cele două circuite de iluminat al 
halei pe primele săptămîni de viaţă a puilor — cel de la eleveuză 
și cel al halei — ci numai pe cel de la eleveuză, care evident 
trebuie să fie independent de funcționarea eleveuzei. Altfel, cînd 
se întrerupe încălzitul se întrerupe şi iluminatul și atunci puii îşi 
încetează activitatea de adăpare şi hrănire, cu consecinţe cu atit mai 
grave, cu cît întreruperile sînt mai dese şi mai prelungi. 

Toată această pregătire a populării este valabilă numai pentru 
cazul în care adăpostul este de tip universal, în care păsările se 
cresc de la vîrsta de o zi pînă la începerea ouatului. Dacă însă 
hala se populează cu puicuţe mari, care nu mai au nevoie de în- 
călzire artificială, lucrările sînt mult mai simple. Desigur însă că 
operaţiunile se efectuează în aceleași condiţii de depopulare totală, 
curăţenia, dezinfecția și odihna adăpostului, însă se renunță la 
încălzirea halei, la confecționarea ţarcurilor şi la utilizarea echi- 
pamentului specific puilor mici, hala fiind de la început echipată 
cu instalațiile de hrănire, adăpare, specifice găinilor adulte. 


3.1.3. PREGĂTIREA SPAȚIILOR DE CREȘTERE 
IN SISTEMUL INTENSIV, ÎN BATERII 


Precauţiunile necesare a fi luate atunci cînd se practică creşte- 
rea în baterii sînt identice cu cele arătate la creșterea pe așternut 
permanent. 

Așadar, după ce găinile din adăpostul echipat cu baterii şi-au 
terminat ciclul de producţie și au fost în totalitate livrate pentru 
carne, se trece de îndată la curăţenia mecanică a halei. Bateriile 
nu se demontează pentru a fi scoase din hală, întrucît de regulă 
şuruburile cu care sînt prinse piesele de legătură sînt într-un grad 
avansat de oxidare și dacă iti se demontează, operaţiunea 
este greoaie, cere manoperă multă, iar unele piese se deteriorează 
prin demontare-remontare. De aceea, bateria se lasă pe loc, fiind 

demontate numai piesele uşor detașabile (cușca, unele piese din 
instalaţiile de hrană, adăpare, evacuare dejecţii). 

Dacă adăpostul este prevăzut cu fosă pentru depozitarea de- 
jecțiilor, un mare volum de muncă este necesar pentru evacuarea 
și transportul acestora. Fiind un îngrăşămînt foarte valoros, la 
acţiune trebuie mobilizați din timp beneficiarii acestui îngrăşămînt, 
pentru ca operaţia să se efectueze în timpul cel mai scurt (nu mai 
mult de o săptămînă). Dacă se practică sistemul de creştere cu 
lux de 24 luni, depopularea are loc la începutul primăverii, cînd 
îngrăşămintele naturale sînt foarte solicitate, nefiind probleme deo- 
sebite cu plasarea acestora. 

O atenţie deosebită se va da curăţirii mecanice a bateriilor, 
operaţiune foarte dificilă, datorită numeroaselor zone greu accesi- 
bile la curăţat. Pentru ușurarea operaţiei se va face mai întîi eva- 
cuarea ultimelor dejecţii şi apoi cu un raz se vor îndepărta în mod 
minuţios toate resturile de murdărie, după care se va face o primă 
spălare cu apă caldă sub presiune. După aceea, murdăria rămasă pe 
baterii va fi înmuiată cu o soluţie puternică de detergenţi, din nou 
spălată cu apă caldă şi din nou înmuiată cu detergenţi, pînă la 
curățirea mecanică completă a bateriilor. După ce tot restul adă- 
postului a fost curățat mecanic și reparat, se va trece la dezinfec- 
tarea în ansamblu a încăperii şi bateriei cu soluţie de septasol (5 | 
septasol 5%/, la 100 1 apă). Nu se va face dezinfecţia cu sodă 
caustică, întrucît aceasta atacă echipamentul metalic. Se golește 


de asemenea, se curăţă şi se dezinfectează întreaga rețea de alimen- 
Li 
tare cu apă. 


Odată cu remontarea la baterii a pieselor detașabile se înlătură 
echipamentul specific pentru păsări adulte și se montează pe baterie 
echipamentul specific tineretului (perete frontal, hrănitori şi adăpă_ 
tori pentru tineret, covoraș din plastic) şi se fixează bateria pe 
poziția tineret faza I (podea în poziție orizontală, perete frontal 
poziţia 1). Se verifică de asemenea şi se pune la punct instalaţia 
de încălzire, se etanşează orificiile de admisie-evacuare, inclusiv la 
fosa de dejecţii, se face o ultimă dezinfecţie cu formol şi apoi hala 
se încuie, începîndu-se perioada de odihnă de 2—3 săptămini, după 
ce în prealabil s-a făcut şi dezinfecția zonei din vecinătatea adă- 
postului. 

Deschiderea halei se face, ca şi în cazul creșterii pe, aşternut 
permanent, în preziua populării şi se începe cu încălzirea adă- 
postului. Fiind recomandate mai multe sisteme de încălzire, începerea 
încălzirii halei se va face în funcţie de sistem, în aşa fel ca la 
ora populării să se ajungă la temperatura de +30*C în interiorul 
cuștilor de creştere. În cazul încălzirii întregului volum al adăpostu- 

lui, diferența dintre interiorul cuștii şi restul adăpostului este de 
regulă de 2*C, însă dacă se practică un încălzit local, numai în inte- 
riorul cuştii, această diferență poate urca pînă la 10*C, ca şi în 
cazul creşterii pe așternut, unde diferența temperaturii de sub ele- 
veuză şi restul halei poate fi tot de 10*C. 

De o deosebită importanţă este controlul minuţios al bateriei, în 
vederea identificării şi corectării oricărui spaţiu prin care puii mici 
pot să iasă din baterie. Aceste spaţii sînt create de obicei din defec- 
tmoasa așezare a covorașului din plastic (care nu acoperă întreaga 
suprafață a podelei cuştii sau face cute), din defectuoasa montare a 
peretelui frontal, din deformarea unor plase etc. Necorectarea 
acestor defecţiuni se va răsfrînge negativ în prima săptămînă de 
viaţă a puilor, cînd mulți din aceștia ies din cușcă şi practic nu 
mai pot fi recuperaţi, murind de frig, din lipsă de apă şi de mîn- 
care. 

Dacă se adoptă un sistem de adăpare și hrănire cu adăpători 
vacuumetrice și tăviţe introduse în cușcă, acestea vor fi astfel 
amplasate, încît să fie accesibile atît pentru păsări, cît și pentru 
crescător. Nu vor fi amplasate oricum în fundul cuştii, unde inten- 
sitatea luminoasă este scăzută şi unde controlul și manipularea lor 
de către crescător este dificilă. 

Acolo unde însă se practică încălzirea prin izolare cu folie a 
bateriei este necesar un sistem de hrănire adecvat, întrucît nu poţi 
avea acces în cușcă fără a deranja zona de izolare cu folie. 

Pentru încălzirea apei la temperatura halei este suficientă um- 
plerea bazinului central al halei. Dacă există un alt sistem de 
alimentare cu apă, se va proceda de asemenea, la depozitarea 
apei în adăpost în vase mari care să asigure necesarul de apă pe 
24 ore. Ca și în creşterea pe așternut, puli vor avea asigurată apa 
în momentul populării, iar hrana li se va administra după termi- 
narsa populării integrale a adăpostului. 


3.2. POPULAREA 


Popularea halelor cu pui de o zi se face, fie din producție 
proprie, fie din cumpărări de la stat. Indiferent însă de sursă, puii 
de o zi, cu care urmează a fi populate spaţiile de creştere sint de 
regulă nesexaţi, spre deosebire de unităţile socialiste, unde puii de 
o zi destinaţi producerii de găini ouătoare sînt primiţi sexaţi, ca 
puicuţe de o zi. N 

Dacă în sistemul de creştere tradițional acest aspect nu pune 
probleme, în sistemele intensive de creştere trebuie rezolvate unele 

aspecte. Astfel, în cazul creșterii pe așternut permanent, cînd creş- 
terea se face de la o zi pînă la terminarea ouatului pe aceleași spaţii 
nu reprezintă un impediment introducerea în cca 14—15 pui de 
o zi pe m? din care să rămînă cca 6 puicuţe pe m? la vîrsta de 
intrare în ouat. Problema care se pune este însă că toți cocoșeii 
trebuie scoși dintre puicuţe la virsta de 8—10 săptămîni şi valo- 
rificați pentru carne. În caz contrar, densitatea devine prea mare, 
iar cocoșeii încep să înlăture de la mîncare și de la apă puicuţele, 
care se tarează, putîndu-se compromite producţia viitoare de ouă. 
Mult mai complicată este introducerea puilor nesexaţi în bate- 
rii. Într-un modul tip de baterie, unde trebuie să avem în final 72 
găini este interzis să introducem mai mult de 100 pui de o zi, 
din care, după sexare rămîn maximum 50 puicuţe. Rezultă de aici 
că în halele universale, echipate cu baterii este absolut necesar să 
se introducă numai puicuţe de o zi sexate. Introducerea într-un 
modul a cca 160—170 pui de o zi nesexaţi, din care să rezulte în 
final după sexare minimum 72 găini este foarte periculoasă, chiar 
dacă scoaterea cocoşilor s-ar face imediat ce s-ar putea efectua 
sexarea după caracterele secundare (4—5 săptămini) la Leghorn. (La 
Rhode Island, unde păsările sînt mai grele, iar apariţia caracterelor 
secundare este mai târzie, acţiunea nu se poate nici măcar gîndi). 


Așadar, numărul de puicuțe introduse pe modul, atît la hi- 
brizi tip Albo, cît și la hibrizi Roso, va fi de cca 90, din care să 
fie garantată rămînerea a 72 puicuţe (80%) după scăderea ieşirilor 
prin mortalitate (cca 100/,=9 capete), erorilor de sexare (cca 3%/0 
= 3 capete) și a eliminărilor de puicuțe cu eventuale defecte 
(cca 70/o=6 capete). 

Puii de o zi trebuie aduși în crescătorie în chiar ziua eclo- 
ziunii. Micii crescători, care fac ecloziune proprie trebuie să știe 
că în momentul în care marea majoritate a puilor eclozionaţi au 
puful uscat, se întrerupe ecoloziunea, iar puii care n-au reușit încă 
să iasă din ou să fie eliminaţi de la creștere. Deşi măsura pare 
severă și neeconomică la prima vedere, ea este întrutotul judicioasă: 
întotdeauna puii cu ecoloziune întîrziată, sînt pui taraţi, cu vicii 
ascunse, neviabili, care ne pot face cel puţin două deservicii. Mai 
întîi că obligă puii de o zi sănătoşi, eclozionaţi normal să rămînă 
cîteva ore în plus în mediul nesănătos din eclozonator, plin de 
germeni patogeni şi de puf, aşteptînd să iasă din ou și întirziaţii. 
În al doilea rînd, pentru că oricum acești pui au șanse scăzute de 
a supraviețui și de a ajunge la vîrsta de producţie, ba mai mult, ei 
sînt în permanență un focar de infecţie pentru restul puilor din lot. 

De la locul de ecloziune la adăpostul prevăzut pentru a fi cres- 
cuţi puii trebuie aduși deci foarte repede, imediat după terminarea 

ecloziunei, a sortării, sexării şi eventual a vaccinării anti-marek, 
dacă este cazul. Este eviden: că puii nu au condiţii favorabile de 
microclimat la locul de incubație, plus că întîrzierea adăpării are 
o influenţă nefavorabilă asupra lor. 

Transportul de la locul de incubație la adăpostul de creștere 
trebuie făcut într-un mijloc de transport adecvat, curat, dezinfectat, 
în care să se poată realiza un climat favorabil. Puii trebuie amba- 
laţi în cutii speciale, cu orificii de aerisire şi cu un pat călduros, 
făcut de preferință din talaj, din fîn, paie sau coji de floarea-soa- 
relui curate. 

Atunci cînd creşterea se face pe aşternut, se introduc mai 
întîi toate cutiile de pui de o zi în adăpost, împărțindu-le pe 
yarcuri. După aceea, se ia pui cu pui şi se introduce cu ciocul de 
cîteva ori într-un vas cu apă, avînd temperatura recomandată prin 
tehnologie (20—25*C). Apoi puii se aşază cu atenţie, fără a fi 
brutalizaţi, sub sursa de încălzire. La indicația medicului veterinar, 
în apă se pot introduce vitamine, zahăr şi un antibiotic. 


De abia după ce toți puii au trecut rin această operaţie, se 
începe administrarea furajelor, prin împrăștierea acestora pe colile 
de hirtie pentru furaje. Nu este recomandabilă utilizarea unor 
hirtii de culoarea furajului administrat (gri), pentru că puii nu vor 
distinge „prezenţa furajului de aceeași culoare cu hiîrtia. Se admi- 
nistrează la început cantităţi foarte mici, iar operaţia se repetă 
de cîteva ori în prima zi, cu scopul de a atrage atenţia puilor și 
a se obişnui cu furajele, Concomitent cu aceasta, puii vor ă supra- 
vegheaţi şi îndrumați către „adăpători, pentru a se obişnui cât mai 
repede cu consumul de apă. Trebuie să se reţină că la eoloziune 
puii mai păstrează încă o cantitate de vitelus neresorbită, pe care 
o utilizează pentru hrănirea organismului încă 2—3 zile după 
ecloziune, î însă suferința cea mai mare o au dacă nu, primesc apă, 
întrucît puii se deshidratează și pot chiar muri. Nu înseamnă însă 
că puiul nu are nevoie şi de, mîncare. În momentul în care a 
înghiţit primele picături de apă, tractusul gastro-intestinal îşi ac- 
tivează peristaltismul ȘI în acest moment puiul este gata să con- 
sume cu folos furajele. Dacă însă consumă furajele înaintea apei, 
acestea pătrund într-un tractus gastro-intestinal uscat și inert, 
fără vreun folos pentru pui. 

Cînd creşterea se face în baterii, se respectă aceleași măsuri ca 
şi în cazul creşterii pe aşternut, în ceea ce priveşte transportul şi 
hidratarea. 

Este recomandabil ca, cel puţin în primele 2—3 săptămîni de 
viaţă, toţi puii, să fie așezați în nivelul superior al bateriei, cel mai 
bine luminat și încălzit, urmînd ca mutarea în nivelul mijlociu să 

se facă după startul în nivelul superior, iar la vîrsta de cca 8 săp- 
tămiîni să se rărească şi în nivelul inferior al bateriei. Introducerea 
puilor se face în mod egal la toate cuştile existente. În bateriile 
supraetajate verticale, unde nivelul superior al modulului este de 
cca 1 m2 se vor introduce deci cca 90 pui pe nivel, care vor 
fi răriți la jumătate, prin transfer la nivelul mijlociu la vîrsta de 
2—3 săptămîni. La bateria piramidală, unde cuşca este pe jumătate 
se vor introduce numai 45 pui pe cușcă (de fapt tot 90 pui pe 
nivel, însă fiecare nivel avînd cîte două cuști). 

După introducerea puilor în cuști se va verifica încă odată 
etanșietatea cuştilor, pentru a fi absolut siguri că nici un pui nu 
poate să iasă din cușcă. În continuare, ca și în cazul creșterii pe 
așternut se va face o supraveghere atentă a efectivului introdus, 
pînă există certitudinea că puii s-au obișnuit cu consumul de apă 
şi al furajelor şi că beneficiază de condiţii normale de creştere. 


3.3. CREȘTEREA FAZIALĂ A TINERETULUI 


În creșterea industrială, tineretul avicol destinat producerii 
viitoare a ouălor pentru consum se numeşte tineret de înlocuire, 
adică tineret care trebuie să înlocuiască găinile ouătoare, pe măsură 
ce acestea îşi termină ciclul de ouat. Îl vom numi şi noi tineret de 
înlocuire, spre deosebire de tineretul de reproducție, care va înlocui 
găinile de reproducție. Această delimitare este necesară, pentru că 
de fapt, în creşterea tradițională, de regulă există și cocoși în lo- 
turile de ouătoare, întrucît crescătorul preferă să-și reproducă 
singur lotul de ouătoare, pe cînd în creşterea intensivă pe aşternut 
sau în baterii, se introduce de regulă la creștere tineret de înlo- 
cuire, deci puicuţe fără cocoşi. Chiar dacă pe prima fază se intro- 
duc la creştere și cocoșei, ei se scot în momentul distingerii sexului 
sau a atingerii unei greutăţi minime de sacrificare pentru carne. 


Tineretul de înlocuire are trei perioade distincte de creştere: 

— startul, adică perioada de la popularea halei și pînă la adap- 
tarea completă la condiţiile asigurate de crescător (de la populare 
pînă la 3—4 săptămîni); 

— creşterea, adică perioada de la ieşirea din start și pînă la 
vârsta de 18 săptămîni, cînd încep să apară primele semne ale 
maturității sexuale (de la 3—4 pînă la 18—20 săptămîni); J 

— acomodarea sau perioada de intrare în ouar (18—20 pină 
la 24 săptămîni). 

Le vom trata succesiv, cu referiri la toate cele 3 sisteme de 
creştere din gospodăriile populaţiei. 


3.3.1. STARTUL 


Cele mai multe pierderi prin mortalitate se înregistrează în 
primele zile de viaţă a puilor, cam jumătate din toți puii morţi în 
intreaga perioadă de creștere. Iarele căpătate de pui în această 
perioadă deosebit de importantă pot însoți pasărea în tot cursul 
vieţii ei, influențindu-i negativ per piei pă 

De aceea vom enunţa în ordine cronologică, cele mai importante 
reguli prevăzute în tehnologie pentru această vîrstă: 

a) Să se asigure 23 ore de lumină din cele 24 ore ale zilei, 
program ce se va prelungi pînă la virsta de 4 săptămîni. Această 
regulă, pe care de obicei micii crescători nu au aplicat-o pînă în 
prezent — pentru că nu au cunoscut — este de o mare importanţă. 
Puii mici se odihnesc la fel de bine și pe lumină şi pe întuneric, 
deci lumina prelungă nu-i extenuează, cum am fi tentaţi să credem. 
Ei trebuie însă să se hrănească și să se adape foarte des, fiind 
organisme delicate, foarte greu adaptabile la condiţiile artificiale 
de mediu. Ei mănîncă şi beau apă puţin şi des. Dacă !e acordăm 
un program de întuneric prea lung, ei nu reușesc să ingere nu- 
trienții necesari unui start corespunzător, deci au o dezvoltare 
slabă și acest start greșit îi va fa ctre toată viaţa. 

b) Se înţelege că pe tot parcursul celor 23 ore de lumină, puii 
trebuie să aibă asigurate în permanență apa, hrana și căldura 
necesare. 

c) Puii mai debili vor fi puși de la început într-un comparti- 
ment separat, la care se vor adăuga și cei debilitaţi pe parcurs. Ei 
vor fi astfel în atenţia mai deosebită a crescătorului, care îi va 
dirija către apă şi mîncare şi îi va feri de contactul cu puii mai 
puternici din colectivitate, care îi înlătură de la mîncare și adă- 
pare. În plus, dacă unii din acești pui debili se vor îmbolnăvi de 
anumite boli transmisibile, ei vor putea mai greu molipsi întreaga 
crescătorie, lăsînd timp de aplicare a unei medicaţii pentru preve- 
nirea extinderii bolii. i 

d) Să fie urmărită temperatura din spaţiul de creştere a puilor 
și nu numai după termometru, a cărui prezenţă este totuși foarte 
necesară, dar mai ales după comportamentul puilor. Atunci cînd 
puii sînt strînși ciorchine în anumite zone, înseamnă că este prea 
frig. Dacă din contră au tendinţa de a se îndepărta de sursa de 
încălzire și ţin ciocul căscat este prea cald. În ambele cazuri scot 
piuituri care indică suferința, nu mănîncă, iar dacă este frig nu 
beau nici apă. 

În tabelul 1 este redată temperatura optimă de creștere pe 
vîrste şi pe sisteme de creştere, care trebuie să fie cît mai corect 
aplicată. e 

Tabelul 1 
Tenrperatura optimă de creştere a tineretului de întbenire (în *C) 


Creşterea pe așternut Creşterea în baterii 


Virsta în 
săptămîni | Sub eleveuză În restul În interiorul În restul 
sau cotlon adăpostului | cuştii adăpostului 
1 30—31 22—24 30—31 28—29 
2 28 20—22 28 26 
3 26 19—20 26 24 
4 24 19 24 22 
5 22 18 22 20 
6 20 17 20 18 
7 18 16 15 16 
bi 17 16 5 A7/ i 
9 16 16 16 14 
10 16 16 16 | 14 
11 16 16 16 14 
12 16 16 16 | 14 
13—24 15 15 15 | 3 


e) Să fie evitaţi curenţii de aer de la nivelul puilor. Atunci 
cînd creșterea puilor se face sub eleveuză, curenţii sînt cauzați fie 
de amplasarea şi formarea incorectă a arcului, fie de suspendarea 
defectuoasă a eleveuzei. Astfel, amplasarea unui ţarc foarte aproape 
de un orificiu. de admisie a aerului cu expunere nordică şi neastu- 
pată poate determina un curent continuu asupra puilor. Uneori 
curenții de aer pătrund pe sub uşi insuficient de bine etanșate şi 
circulă pe la suprafața pardoseli, fără a fi simţit de crescător dacă 
este bine încălțat, însă resimţit de pui, care trăiesc la nivelul pardo- 
selii. Curenţii pot de asemenea pătrunde în adăpost prin crăpături 
ale pereţilor sau prin spaţiile lăsate de uși sau ferestre care se 
închid defectuos. Să fie foarte clar, puii (chiar cei foarte mici) au 
nevoie de aer, însă numai prin orificiile de admisie sau prin feres- 
trele stabilire cu precizie de către crescător. Curenţii pătrunși în 
adăpost prin locuri nepermise numiţi curenți sălbatici sînt reci şi 
capătă viteze mari, fiind foarte dăunători pentru sănătatea puilor 
mici. 

Însăși eleveuza ne poate face deservicii, dacă este defectuos 
utilizată. Ea trebuie fixată perfect orizontal, orice înclinare a 
acesteia determinînd „scurgerea“ căldurii prin marginea mai ridi- 
cată a eleveuzei şi intrarea unor curenți continui de aer rece, prin 
zona mai coborită a eleveuzei. Se formează astfel o zonă de necon- 
fort sub baterie, iar puii în loc să fie încălziți sînt menţinuţi în per- 
manenţă în acest curent continuu de aer rece. 

Trebuie de asemenea ca micile orificii practicate în pălăria. 
eleveuzei utilizate la tipurile actuale de eleveuze pentru fixarea 
termometrului şi a lămpii de iluminat, să fie astupate cu capace 
etanşe, care să nu permită ieşirea căldurii de sub eleveuză prin 
acestea, cunoscută fiind tendința aerului cald de a se ridica în 
sus. Şi în acest caz aerul cald iese cu ușurință prin aceste orificii, 
în locul lui intrînd în permanenţă pe jos un aer rece. Se înţelege 
că în aceste condiţii se consumă o mare cantitate de energie, fără 
ca totuși puii să beneficieze de o temperatură optimă. 


Î) S-a arătat că în momentul populării cu pui de o zi, se 
formează un ţarc reiativ mic, în care cercul din P.F.L. se aşază 
la 0,5—0,8 m de marginea eleveuzei (mai aproăpe iarna și mai 
departe vara). Cercul din P.F.L. trebuie însă astfel alcătuit şi prins 
în cleme metalice, încît să se poată mări cu ușurință, pe măsură ce 
puii cresc. Dacă adăpostul este relativ călduros, începînd cu ziua 
a patra se poate deja practica prima lărgire a ţarcului şi depla- 
sarea a cîte două adăpători și două tăviţe pentru furajare din 
poziția inițială către zona echipamentului automat de hrănire și 
adăpare al adăpostului. La vîrsta de 7—10 zile puii trebuie să 
înceapă a consuma nutrețuri combinate şi apă din echipamentul 
automat de hrănire și adăpare. Pe măsură ce puii se obișnuiesc să 
consume furaje și apă din hrănitorile şi adăpătorile pentru faza a 
doua, se scot treptat din adăpost hrănitorile şi adăpătorile de 
start. Scoaterea cît mai timpurie a echipamentului de hrănire şi 
adăpare de start este preferabilă, întrucît pe măsură ce puii cresc, 
ei solicită o cantitate tot mai mare de hrană şi de apă, iar alimen- 
tarea manuală a acestora necesită din ce în ce, o manoperă mai mare. 
În plus, din aceste utilaje se risipesc prea multe furaje şi apă, ceea 
ce nu este cazul cu utilajele specifice fazei a doua. 

La vîrsta de cca 10—14 zile, cînd puii încep să sară din ţare 
peste panoul de P.F.L. cu înălțimea de 40—45 cm, ţarcul trebuie 
definitiv desfiinţat, iar puii pot începe să consume furaje și apă 
numai din hrănitoarele tranconice şi din adăpătorile circulare sus- 
pendate, specifice fazei a doua de creştere. Modul de utilizare a 
celor două tipuri de hrănitoare şi adăpători pe primele două săp- 
tămîni de viață este redat în figura 15. 

8) O grijă deosebită se va acorda menţinerii unui așternut uscat 
şi curat în zona de demarare a puilor. Cît timp puii cresc în ţarc, 
pe un spaţiu restrîns și la o densitate relativ mare (cca 100 pui pe 
m2), dejecţiile care se produc de către pui, plus apa ce se risipește 
din adăpători (de pe ciocul şi zicigatule puilor sau prin scurgerea 
datorită defecțiunii adăpătorilor) pot degrada așternutul din ţarc 
şi pot determina formarea unei cruste umede deasupra stratului de 

aşternut. Această crustă poate fi de asemenea favorizată de o 
umiditate prea mare a aerului din adăpost şi de o sursă de încălzire 
insuficientă. Dacă se formează această crustă şi nu este eliminată 
imediat ce începe să se formeze, există pericolul ca seria de tineret 
să fie total compromisă. Crusta este un mediu favorabil de multi- 
plicare a germenilor patogeni, o sursă de producere în cantităţi 
mari a amoniacului și o ambianţă de inconforr total pentru tineret. 
De aceea, imediat ce se observă un început de umezire a aşternutului 
şi de formare a crustei, trebuie să se înlăture cauzele care o favori- 
zează, să se scoată zonele cu aşternut compromis şi să se înlocuiască 
cu așternut curat şi uscat. 


Crusta se poate forma, nu numai în cazul creșterii pe așternut 
permanent, ci şi în cazul creşterii în baterie. Am arătat că în 
prima fază de creștere, peste podeaua metalică a cuștii se aşază 
un covoraş din plastic (perforat sau sub formă de țesătură). Rostul 
acestui covoraș este multiplu: de a nu permite căderea puilor mici 
printre gratiile relativ largi ale plasei-podea, dar în același timp 
să permită căderea dejecțiilor prin perforațiile practicate în covo- 
raș, de a crea puilor un „pat“ mai puţin dur şi rece, decît plasa- 
podea metalică. În condiţiile unui covoraș corect confecționat, a 
unei încărcături normate de pui pe cușcă şi a unor dejecții de 
consistență normală, covorașele pot fi ţinute în cușcă sub pui, 
pînă la vîrsta de 8 săptămîni. Dacă însă perforațiile practicate în 
plastic au un diametru mai mic de 2 cm, iar interspaţiile dintre 
perforații sînt supradimensionate, atunci se formează de timpuriu 
cruste pe covorașe, întrucît dejecțiile se lipesc de interspații și cad 
cu greutate prin perforaţii. Din acest punct de vedere sînt prefera- 
bile covoraşele din plastic ţesut ca o plasă, cu ochiuri rombice şi 
latura de 2—2,5 cm. 


Crusta se poate de asemenea forma, cînd puii au diaree, iar 
dejecţiile lichide se lipesc de covoraș, în loc să cadă prin orificiile 
acestuia. De asemenea, cînd densitatea este prea mare, dejecțiile 
produse în cantitate sporită se lipesc de covoraş şi nu cad prin 
orificiile covorașului, datorită mișcării reduse a puilor din cușcă 
(o densitate scăzută permite o activitate sporită în cușcă, puii des- 
prinzînd cu ghearele dejecţiile de pe covoraş, care pe această cale 
cad pe spaţiile de raclare). 

b) Atît hrănitorile cît şi adăpătorile utilizate în creşterea pe 
așternut vor fi ridicate pe măsură ce puii cresc, astfel ca întodeauna 
marginea superioară, la care se hrănesc sau se adapă puii, să fie la 
înălțimea spatelui puilor. Dacă sînt așezate prea jos, puii risipesc 
și murdăresc furajele sau apa, dar dacă sînt prea sus, puii nu ajung 
la mîncare sau la apă, în special cei mai puţin dezvoltați, debili- 

tîndu-se. Atunci cînd puii sînt mici, iar marginile instalaţiilor res- 
pective sînt prea înalte, chiar dacă hrănitorile sau adăpătorile se 
așază pe aşternut, este recomandabil ca să se îngroape parţial în 
așternut, pînă cînd marginile lor sînt la înălțimea ala puilor 
şi aceştia se furajează şi se adapă comod. Cînd puii cresc mai mari 
și reperează cu uşurinţă locurile de hrănire şi adăpare este chiar 
posibil ca marginea echipamentului de hrănire şi adăpare să fie 
ridicată cu 1—2 cm deasupra spatelui puilor, în așa fel ca aceștia 
să poată circula pe sub instalațiile respective. În acest fel se creează 
două avantaje: mai întîi că puii beneficiază de un spaţiu sporit şi 
de libertate în mișcări, circulînd sub hrănitori și adăpători; în al 
doilea rînd, echilibrul hrănitoarelor tranconice şi al adăpătorilor 
nu este deteriorat prin izbirea de către păsări, ceea ce ar determina 
risipa de furaje şi mai ales de apă. 

i) Se recomandă un ilumina puternic și prelung pe prima pe- 
rioadă de creştere, pentru că puii mici au o percepere şi un simţ 
de orientare redus. fa primele zile ei trebuie să găsească cu uşurin- 
ță locurile de hrănire şi adăpare, în săptămîna întîi şi a doua se 
schimbă succesiv aşezarea hrănitorilor și adăpătorilor, cînd se trece 
de pe un sistem pe altul, deabia pe la vârsta de 3 săptămîni putîn- 
du-se spune că s-a instalat o ordine socială în adăpost. De aceea, 
o lumină puternică şi prelungă, cel puţin în primele trei săptămîni 
de viaţă este necesară. 

La vîrsta de 3—4 săptămîni, perioada de iluminare a halei poate 
scădea (brusc sau treptat) la 8 ore lumină, program care rămîne 
constant pînă la vârsta de 19 săptămîni, cînd se va începe creşterea 
progresivă a programului de lumină, în vederea dirijării maturită- 
ţii sexuale și intrării puicuţelor în ouat. . 

Programul este simplu cînd avem de-a face cu o hală închisă, 
fără ferestre. Dacă însă adăpostul în care sînt cazate păsările are 
ferestre, este necesar să aplicăm un program de lumină combinat 
(iluminat natural, plus iluminat artifical). 


Scopul acestui program este de a folosi integral, tot timpul 
anului, lumina naturală, pentru a economisi energia electrică, dar 
în acelaşi timp de a respecta cele două principii fundamentale ale 
oricărui program de lumină: de a nu mări durata iluminatului pe 
perioada de creștere a puicuţelor şi de a nu scădea durata de ilu- 
minare, în perioada de ouat. În tabelul 2 sînt redate programe de 
iluminat pentru puicuţe de o zi introduse în fiecare din cele 12 
luni ale anului, comparativ cu programul utiliza: pentru halele 
închise, fără ferestre. Aşa cum se remarcă din acest program, pot 
exista variante diferite de program: 


1) Atunci cînd puicuţele de o zi se introduc la creştere în pe- 

” Tabelul 2 
ferit ină 
în tu pepeni si lumină la tineretul de îulocuire și «ăinile ouătoare 
_ ! celoziunii tiueretului și de sistemul de adăpost folosit 
le : . . . 
Teşterea tineretului şi găinilor în adăposturi cu ferestre, cu ecloziunea în lunile: : 
E [07 =: 
= y e a E) E E Siza SE 
3 ra [2 Za D= E e Bia a N 
ri Ei EI e 2 - a 5 5 5 IC E--A-EI 
& i [31 El ls la 151 Elala | |Iăgassi 
a o Ss [= a a si 80 ri e i 9 letal bi 
i: fa 3 â S E E E e 3 5 9 |oicazse 
roman iz) o 4 Ei i pisi A 2.29 
naturală 
(ore) 10 | ŞI | 12 | 13 | 14 | 15 | 14 | 13 | 12 | ui 10 | | 
9 0 
| 
Virsta (săpl.) 
1—4 23 23 i 
h î. d î. a 23 [23 [23 23 23: [133 23 [23 23 
8 dă d n 5 15 14,15 [13,15 [12,15 [1115 [11 12 13 8 
7 i ia i. i. 15 14 13,00 [| 12 11 11 12 13 8 
8 na . d. î 14,45 [13,45 [12,45 |11,45 [10,45 li 12 13 8 
9 p i a 14,30 [13,30 12,30 | 11,30 [10,30 |11 12 13 8 
10 id pi i. 15 14,15 [13,15 [12,15 [11,15 [10,15 [ii 12 13 8 
11 p 8 în 15 14 13 12 11 10 | 12 13 3 
e 15 ue  [1445[13:45[12.45 (1145 [10,15 [10 [1 [12 [as 8 
13 si rai ie 14,30 | 13,30 12,30 | 11,30 [10,30 |10 11 12 13 8 
tă a AN a 14,15 13,15 [1215 11,15 [10,15 [10 11 1ă 13 8 
15 id e î. 14 13 12 11 10 10 11 12 13 8 
i ne în 4,45 13,45 12,45 [11,45 10,45] oa5lio lu [12 li 8 
i “ i pr 13,30 [12,30 [11,30 [10,30| 9,30|10  |ii  |i2 [ag 8 
d ia ra 4,15 [13,15 [12,15 [11,15 [10,15 9,15 [10 ŞI 12 13 8 
14,00 [13 12 11 10 9 10 11 12 13 8 


18 15,15 114,15 


20 14,30 15,30 | 14,30 113,30 |, 12,30 11,30 10,30, 9,30 10,30, 11,301 12,30 113,30 8,10 
21 14,45 15,45 | 14,45 [13,45 [12,45 [11,45 [10,45 | 9,45 [10,45 | 11,45 | 12,45 [13,45 9 
22 15 16 15 14 13 12 11 10 11 12 13 14 9,20 
23 15,15 16 15,15 [14,15 | 13,15 112,15 [11,15 [10,15 [11,15 [12,15 [13,15 [14,15 9,10 
24 15,30 |16,15 [15,30 ]14,30 [13,30 [12,30 11,30 | 10,30 | 11,30 [12,30 [13,30 [14,30 10 
25 15,45 16,15 | 15,45 | 14,45 [13,45 | 12,45 | 11,45 [10,45 | 11,45 | 12,45 [13,45 | 14,45 10,20 
26 16 16,15 |16 15 14 13 12 11 12 13 14 15 10,40 
27 16 16,30 | 16 15,15 [14,15 [13,15 [12,15 [11,15 [12,15 [13,15 [14,15 [15,15 11 
28 16,15 16,30 | 16,15 | 15,30 | 14,30 13,30 | 12,30 | 11,30 | 12,30 [13,30 [14,30 15,30 11,20 
29 16,15 16,30 | 16,15 [15,45 [14,45 13,45 |12,45 [11,45 [12,45 | 13,45 [14,45 [15,45 11,40 
30 16,30 [16,45 [16,30 [16 15 14 13 12 13 14 15 16 12 
31 16,30 [16,45 [16,30 [16,15 [15,15 [14,15 [13,15 [12,20|13,15 [14,15 [15,15 |16,15 12,20 
32 16,45 [16,45 [16,45 [16,30 [15,30 [14,30 [13,30 |12,40 [13,30 |14,30 [15,30 [16,30 12,40 
33 16,45 16,45 | 16,45 | 16,45 [15,45 [14,45 [13,45 [13 13,45 | 14,45 [15,45 [16,45 13 
34 17 17 17 17 16 15 14 13,220 | 14 15 16 17 13,20 
35 17 17 17 17 16,15 [15,15 [14,15 |13,40|14,15 [15,15 [16,15 [17 13,40 
36 i Azi 17 17 17 16,30 [15,30 [14,30 |14 14,30 [15,30 [16,30 [17 14 
37 17 17 17 17 16,45 [15,145 [11,45 [14,20 [14,45 [15,45 [16,45 [17 14,20 
38 17 17 17 17 17 16 15 14,40 |15 16 17 17 14,40 
39 17 17 17 17 17 16,15 [15,415 |15 15,15 | 16,15 |17 17 15 
40 17 17 17 17 n Az 16,30 | 15,30 | 15.20 [15,30 [16,30 [17 17 15,20 
41 17 17 17 17 17 16,45 [15,45 | 15,40 [15,45 [16,45 [17 17 15,40 
42 17 17 17 17 J 7 17 16 16 16 17 17 17 16 
pesle 
43 17 17 17 17 17 17 16 16 16 17 17 17 16 

rioada octombrie-februarie, după ce timp de 4 săptămîni se asi- 
gură 23 ore lumină naturală + artificială, în perioada următoare, 
pînă la vîrsta de 18 săptămîni se asigură o perioadă de iluminat 
(natural + artificial) egală cu ziua-lumină naturală, de la data cînd 
puicuţele împlinesc vârsta de 18 săptămîni. 

2) Atunci cînd puicuţele se introduc la creştere în perioada 
martie-mai se asigură de asemenea 23 ore lumină în primele 4 
săptămîni, după care se reduce durata la cea a solstițiului de vară 
(22 iunie — cca 15 ore lumină naturală). După 22 iunie se utili- 
zează numai lumina naturală, în scădere pînă la virsta de 18 
săptămîni, practicînd în continuare un program în creştere, de 
stimulare a ouatului; 

3) Puicuţelor introduse la creştere în lunile iunie-august, după 
obișnuitele 4 săptămîni de iluminat prelung de 23 ore, li se asigură 
în continuare pînă la 18 săptămîni, doar iluminatul natural, des- 
cendent. O situaţie asemănătoare există și la puicuţele eclozionare 
și introduse la creștere în luna septembrie, cu singura deosebire că 
acestea „prind“ pe perioada de creştere solstițiul de iarnă, cu cea mai 
scăzută zi-lumină din an și dacă am asigura puicuţelor numai 
lumina naturală pe întreaga perioadă, am risca să începem creş- 
terea zilei-lumină prea devreme (vîrsta de 14—16 săptămîni). De 
aceea, după vîrsta de 4 săptămîni se trece pe iluminat natural cî- 
teva săptămîni, pînă se atinge perioada de zi-lumină a săptămînii 
cînd puicuța împlineşte vîrsta de 18 săptămîni și se asigură un 
iluminat natural + artificial egal cu cel al zilei-lumină de la 
această vîrstă. În continuare, se poate beneficia de creşterea zilei- 
lumină-naturală. 


Am făcut toate aceste precizări pentru că, practic, există 52 de 
programe diferite, specifice populării cu puicuţe de o zi în fiecare 
din cele 52 de săptămîni ale anului. Programele prezentate în tabelul 
2 pentru cele 12 luni ale anului sînt deci orientative, ele putînd fi 
corectate cu pînă la o oră lumină, utilizînd însă principiile arătate 
(să nu se crească în nici un caz durata de iluminare pînă la 18 
săptămîni şi nici să nu se scadă după această vîrstă). 

Am prezentat programul de lumină nu numai pentru faza 
I de creştere — startul — ci pe întreaga perioadă de creştere, în- 
crucît acesta trebuie înțeles ca un tot unitar, netrunchiat. El este de 
o importanță deosebită, împreună cu furajarea, adăparea și clima- 
tizarea, putînd influenţa decisiv rezultatele în producție. 

Așadar, la primirea puilor de o zi trebuie stabili programul 
de iluminare a adăpostului, afișat şi trecut la aplicarea lui. Cel 
mai uşor se aplică acest program pe perioada de utilizare a luminii 
naturale. În celelalte perioade trebuie însă ca crescătorul să stingă 

şi să aprindă lumina din adăpost la orele prevăzute în program. 
Întrucît aceste operaţiuni se fac de obicei noaptea, pentru o deran- 
jare minimă a crescătorului este bine ca întrerupătorul să fie ampla- 
sat în locuinţa crescătorului, aflată de regulă în aceeași curte cu 
adăpostul, ceea ce permite stingerea-aprinderea luminii, fără a fi 
necesară deplasarea la adăpostul de păsări. Cel mai bine este dacă 
stingerea-aprinderea luminii este executată de către un ceas pro- 
gramator, utilaj care se fabrică în ţara noastră. Sîntem însă convinși 
că, dată fiind simplitatea aparatului, el poate fi confecţionat ar- 
tizanal, din resurse locale. Utilizarea ceasului programator, nu nu- 
mai că ușurează munca micului crescător, însă elimină riscul omi- 
siunilor în stingerea-aprinderea luminii, cu perturbări grave în 
fiziologia păsării, care influenţează nivelele normale de producţie. 


3.3.2. CREȘTEREA 


Fără a diminua importanța acestei perioade din viaţa tineretului 
avicol trebuie totuşi să spunem că faza de creștere 4—18 săptă- 
mîni este mai simplă, în comparaţie cu celelalte faze, presupunînd 
o muncă mai puţin încordată pentru crescător. Am arătat în paginile 
anterioare care trebuie să fie programul de climatizare și de ilumi- 
nare, inclusiv pe această perioadă şi trebuie să respectăm cu stric- 
tețe parametrii recomandați. În plus mai este necesar: | 

a) Să asigurăm păsărilor un confort optim în ceea ce priveşte 
densitatea pe m2 de adăpost sau de baterie şi să se asigure un front 
de hrănire și de adăpare corespunzător. În tabelul 3 sînt redaţi 
acești parametri de confort. 


Tabelul 3 
Parametrii optimi de coniort 
ca densitate, front de hrănire și de adăpare la tineretul avicol 


Hibridul „AILBO“ Hibridul „ROSO“ 
Sistem de 
creștere Păsări pe | Front de | Front de | Păsări pe Front de | Front de 
m:* (capete)| hrănire adăpare |m?(capete)| hrănire adăpare 
Pe așter- 
nut perma- 8—8,5 8 cm 2 cm 7—7,5 9 cm 2 cm 
nent [PSR Pee SEES 
În baterie 30 scm |O adă- 25 9em | Oadă- 
pătoare pătoare 
pentru pentru 
fiecare fiecare 
10 pui 9—10 
pui 

Frontul de hrănire și adăpare este calculat pentru hrănitori sau 
adăpători liniare. Dacă acestea sînt circulare, se calculează un 
front de hrănire sau de adăpare redus cu 500/,, ceea ce revine la 
o hrănitoare pentru 40—50 puicuţe și o adăpătoare la fiecare 90— 
100 puicuţe (cifrele mai mari sînt pentru Albo, iar cele mici pentru 
Roso). Nu trebuie făcută nici o concesie la aceste densități sau 
fronturi de hrănire-adăpare, orice nerespectare a acestor recoman- 
dări determinînd o creştere a concurenţei păsărilor pentru supravie- 
țuire, o degradare a valorii biologice a păsărilor, o neuniformitate 
în lot și o creștere a pierderilor prin mortalitate. Așa cum obișnuiesc 
să spună crescătorii cu experiență, dacă densitatea la populare este 
exagerată, puii se răresc singuri, adică ajung la densitatea normală 
prin moartea surplusului de pui. 

b) Trebuie să urmărim ca tineretul să se dezvolte uniform şi să 
nu existe diferențe mari de greutate, n!ci față de greutatea standard, 
nici între puii din lot. Greutatea standard la diferite vîrste a 
tineretului de înlocuire este redată în tabelul 4. 


Tabelul 4 


Greutatea nredie a puicuţelor de înlocuire, 4—20 săptămîni 


Virsta în săptămîni Hibridul „AL/BO“ (grame) Hibridul „ROSO“ (grame) 

4 205 340 

6 360 530 

8 510 720 
10 710 900 
12 880 1070 
14 1005 1200 
16 1105 1320 
18 1230 1460 
20 1340 1600 


Este admisă o diferență de 50/, în plus sau în minus, a greutăţii 
medii a lotului. De asemenea, în cadrul lotului sînt admise minus 
variante sau plus variante, cu minus sau plus 5%/; din greutatea 
medie a lotului. 

Pentru verificarea dezvoltării corporale procedăm astfel: Pre- 
levăm din lot 5%/ din numărul total al păsărilor, alese la întîmplare 
şi le cîntărim individual, cu un cîntar obişnuit de bucătărie. După 
terminarea cîntăririi, se adună şi se face media. Să presupunem 
că este vorba de un lot de tineret de înlocuire Albo în vîrstă de 

10 săptămîni şi că am constatat o greutate medie de 690 grame pe 
cap. Comparăm această greutate cu standardul şi constatăm că 
faţă de prevederile acestuia (710 grame) este o diferență în minus 
de 20 g (710—690), care reprezintă un minus de 2,8%/0, considerat 
deci acceptabil. Luăm apoi greutatea celor mai mici păsări (să 
zicem 600, 620, 650, 670 şi 680 grame) şi le comparăm cu media 
lotului. Conform prezentelor recomandări trebuie socotite necores- 
punzătoare diferenţele în 'plus sau în minus de 35 g (5%/0) faţă de 
media lotului, adică să acceptăm ca normale toate păsările care 
cîntăresc între 655 şi 725 g la plus variante chiar de 745 g avind 
în vedere că media lotului se situează cu 20 g sub standard. În 
aceste condiţii considerăm subdezvoltate exemplarele de 600, 620 
şi chiar 650 g ele neputind produce ca adulte acelaşi număr de ouă 
ca puicuţele care s-au încadrat între greutăţile admise prin standard 
şi tehnologie. Nu este îngrijorător nici faptul că un număr însem- 
nat de păsări se află în afara zonei optime (ex. 5%/9) el nefiind de 
regulă datorat greșelilor de creștere, ci variabilităţii naturale a 
păsărilor. Cînd însă greutatea medie este sub standard, iar va- 
riabilitatea mare, atunci crescătorul are motive de îngrijorare, el 
trebuie să vadă ce greșeli face în creștere și să le îndrepte, altfel 
nu are nici o șansă ca să obțină din puicuţele crescute, găini bune 
ouătoare. 

c) 'Temepratura nu este singurul factor de microclimat care 
trebuie urmărit. Dacă în prima fază de creștere, factorii de micro- 
climat sînt mai ușor de stăpînit, datorită încălzirii maxime și 
ventilaţiei minime a adăpostului, pe măsură ce păsările cresc în 
vîrstă, sînt admise temperaturi din ce în ce mai scăzute, aşa cum 
s-a arătat în tabelul 1. Dacă am continua să asigurăm păsărilor o 
aerisire redusă, am putea să menţinem cu ușurință o temperatură 
favorabilă, chiar şi în condiţii de temperatură exterioară foarte 
scăzută. Ceea ce şi fac dealtfel, majoritatea crescătorilor, și care 
constituie o mare greşeală, pe care vom încerca să o explicăm în 
continuare. 

Să admitem că un crescător posedă o mică crescătorie de 
3,5X4 m, echipată cu o baterie din două module, (conform unuia 
din modela'e de la figura 13), în care sint cazate 160 puicuţe 
de 18 săptămîni. Orice crescător trebuie să ştie că o pasăre este un 
adevărat emițător de căldură, fiecare kg de greutate vie producînd 
pe oră o cantitate de 4—5 Kilocalorii. Deci, cele 160 puicuţe „de 
18 săptămîni, care cîntăresc cca 200 kg (160 cap. X 1225 g) in- 
călzesc în fiecare oră camera în care sînt cazate, cu cca 800—1000 
Kcal adică tot atît cît niște rezistenţe electrice de 1000—1200 Waţi, 

care ard continuu. Oamenii de ştiinţă au calculat şi au ajuns la 
concluzia că dacă o astfel de cameră ar fi complet izolată termic 
şi neventilată, în cîteva ore căldura emisă de păsări ar determina 
o creştere a temperaturii interioare atît de înaltă, încîr păsările ar 
fi omorite prin supraîncălzire. Din fericire însă, nici un perete nu 
este atît de bine izolat, încît să nu se piardă din căldura interioară, 
iar aerisirea care se asigură prin uşă şi ferestre menţine în perma- 
nenţă un echilibru între un aer curatșio temperatură corespunză- 
toare, bineînţeles, dacă micul crescător ştie să menţină acest echilibru. 
Arătam la un capitol anterior că încăperea în care se cresc păsările 
trebuie să fie bine construită și bine izolată, în așa. fel ca aerisirea 
să se facă numai cînd vrem noi şi pe unde vrem noi. Dacă încăperea 
are diferite crăpături sau este construită dintr-un material care nu 
păstrează căldura, atunci kilocaloriile eliberare de păsări se pierd, 
încăperea rămîne rece, inconfortabilă. Dacă din contră, încăperea 
se ermetizează excesiv pentru a menţine o temperatură ridicată, 
atunci atmosfera interioară se viciază, prin acumulare de gaze 
nocive (bioxid de carbon, amoniac, hidrogen sulfurat etc.), iar 
umiditatea devine excesivă. Se zice în acest caz că se creează un 
microclimat necorespunzător, total contraindicat pentru sănătatea 
păsărilor și pentru obținerea de producţii cît de cît acceptabile. 

Am insistat mai mult asupra acestui aspect, pentru că el repre- 
zintă principala, aproape singura cauză pentru care păsările din 
micile crescătorii îşi încetează producția în timpul iernii. Repetăm 
încă odată că după o anumită vîrstă, nu este necesar să mai în- 
călzim adăposturile pentru păsări, pentru că ele pot fi încălzite 
cu ușurință prin căldura animală, biologică pe care păsările o pro- 
duc din abundență. 'Ţări mai nordice decit țara noastră reușesc 
cu succes să menţină iarna 0 temperatură şi un microclimat favo- 
rabil în adăposturile pentru puicuțe și pentru găini, fără a încălzi 
aceste adăposturi, ci printr-o judicioasă utilizare a căldurii biolo- 
gice produse de păsări, iar producţia de ouă realizată în cursul 
iernii nu este inferioară celei din timpul verii. 

Acolo unde se face creștere industrială, iar introducerea aerului în 
adăpost se face mecanic, cu ajutorul ventilatoarelor, operațiunea 
este foarte simplă. Se calculează greutatea păsărilor din adăpost 
(biomasa) şi se asigură pentru fiecare kilogram de greutate vie, cîte 
cca. 1 m3 aer pe oră în timpul iernii şi 6—7 m3 aer pe oră întim- 
pul verii (bineînţeles că în situații intermediare, adică primăvara și 
toamna, se poate regla cantitatea de aer pe oră, în funcţie de tem- 
peratura exterioară şi mai ales de cea interioară din adăpost. 

Aerisirea cu ajutorul ventilatoarelor se pot face și în cazul unor 
adăposturi mai mici, alegînd însă un tip adecvat de ventilator. 

Mai economic pentru un mic crescător este însă un sistem static de 
ventilaţie, cel mai recomandabil fiind coşul de evacuare, un tub 
de scîndură care culege aerul de la suprafaţa pardoselii, prin tiraj 
natural şi-l evacuează prin partea superioară deasupra adăpostului. 
Un astfel de coş de evacuare trebuie să aibă două puncte de extrac- 
ție a aerului viciat din hală: unul deasupra pardoselii, care se utili- 
zează de obicei în cursul verii, evacu?nd aerul rece din straturile in- 
terioare şi unul sub tavan, utilizat în timpul verii pentru a extrage 
aerul cald, care are tendinţa să se ridice în sus, spre tavan. Fiecare din 
aceste puncte de extracţie sînt prevăzute cu șibăre, care permit o 
deschidere mai mică sau mai mare după nevoie şi asigură cantitatea 
de aer necesară, după dorinţa crescătorului. Prin manevrarea aces- 
tui şibăr, crescătorul asigură un microclimat corespunzător în hală: 
cantitatea de aer viciat eliminată prin coşul de evacuare este înlo- 
cuită cu o cantitate egală de aer curat, care pătrunde în hală prin 
unul sau mai multe orificii de admisie, practicate în perete sau prin 
ferestre întredeschise. 


3.4. HRĂNIREA ȘI ADĂPAREA TINERETULUI 


Dacă sistemul de creştere ales este cel tradiţional, cu posibilitatea 
pentru tineretul avicol de a-și asigura o parte din hrana direct din 
cuşti sau grădini înerbate, se înțelege că nici pretențiile păsărilor nu 
sînt prea mari în ceea ce privește alcătuirea raţiei zilnice. Din acest 
punct de vedere, dictonul după care „zece găini se hrănesc din res- 
turile de la masa gospodarului“ are o mare parte de adevăr. Acesta 
este sistemul tradiţional de creştere, care se practică încă din anti- 
chitate. Nu despre acest sistem de hrănire vor să trateze însă au- 
torii, pentru că micii crescători îl cunosc, probabil că dintr-un punct 
de vedere este şi economic, însă pe această cale nu se pot realiza 
progrese spectaculoase, aşa cum nu s-au realizat în cele peste patru 
milenii pentru care avem mărturii scrise, cu privire la creșterea 
păsărilor domestice. Să fie foarte clar, autorii nu au nimic împo- 
triva acestui sistem de creştere. Mai mult, consideră că ar fi de-a 
dreptul dezolant un sat cu curți goale, în care să nu existe tradi- 
ționalele păsări. Și nu pot de asemenea, să nu recunoască savoarea, 
superioritatea calitativă a ouălor produse de păsări crescute în li- 
bertate, care beneficiază de posibilitatea de a-şi alege hrana prefe- 
rată din mijlocul naturii, care poate să alerge liberă, în aer şi soare. 
Dar, într-un astfel de caz este greu de vorbit despre o reţetă întocmită 
ştiinţific, atîta timp cît nu cunoaștem microfauna şi microflora cu 
care pasărea îşi completează raţia zilnică primită de la micul cres- 

cător. Desigur, dacă beneficiază de un teritoriu bogat în surse pro- 
teice și vitaminice, păsărilor le este suficient doar un supliment de 
grăunţe. Dacă însă suprafaţa de creștere este săracă, atunci trebuie 
să apelăm la rații furajere corect întocmite, ca şi pentru cazul în 


care creșterea se face în spaţii închise, aşa cum se va arăta în con- 
tinuare. 


3.4.1. HRĂNIREA TINERETULUI AVICOL 


Un mic crescător are posibilitatea să crească păsări, fie pe cont 
propriu, fie în cooperare cu o unitate agricolă socialistă. În primul 
caz, el trebuie să-şi întocmească personal rația zilnică; în cel de al 
doilea caz, poate primi furajul combinat de la unitatea cu care co- 
operează. 

Să începem cu cel de al doilea caz, cînd micul crescător pri- 
meşte furaje combinate alcătuite pe principii științifice, acestuia 
nerămînîndu-i decit să le administreze la pasări, conform instruc- 
țiunilor. 

Să spunem din capul locului că reţetele pentru păsări, ca și 
pentru alte categorii de animale se fac după norme precise, sta- 
bilite prin decretul nr. 50/1982. Iată ce prevăd aceste norme: 

Cerinţele nutriționale, raportate la nutrețul combinat adminis- 
trat sînt redate în tabelul 5. 


Tabelul 5 


Cerinţele nutriţionale ale tineretului de reproducție şi înlocuire rase uşoare 


Proteină Fergie metabo- A Metionină 
Categoria de vîrstă brută (9%) BI, Lizină (%) | cistină Cosi 
0—8 săptămîni 21 2800 1,05 0,76 
9—13 săptămîni 19 2800 0,91 0,68 
14 săptămîni — 
maturitate 16 2850 0,72 0,57 
De la o zi, la 
maturitate 18,1 2825 0,86 0,65 


Cantitatea de furaje administrate rezultatele obţinute cu 
furajele avînd valoarea nutritivă arătată în tabelul 5 sînt prezentate 
în tabelul 6. 


Structura reţetelor de nutrețuri combinate pentru tineretul de 
reproducție şi înlocuire rase ușoare este redată în tabelul 7. 

Tabelul 6 


Cantitatea ae îuraje necesare şi rezultatele tehnice obținute 
la tinsretul de reproducție și înlocuire rase ușoare 


SPECIFICARE | U/IM Indicatori tehnici 

Perioada de creștere săptămini 24 
Greutate corporală (femele) 

— lao zi grame 33—37 

— la 18 săptămîni grame 1220—1240 

— la 24 săptămini rame 1460—1500 
Pierderi prin mortalitate 

— tineret de reproducție 9, 10 

— tineret hibrid de inlocuire, 9% 14 
Consum furaje 

— pe zi, în medie, grame 65,5 

— pe perioadă, Ig 1, 


NOTĂ: La tineretul de reproducție sau de inlocuire „ROSO“,a cărui greutate corporală 
este superioară cu cca 25% ,se calculează un consum de furaje majoratcu 18%, 


Aşadar există norme de furajare și reţete precise cu ajutorul 
cărora tineretul avicol poate fi corect hrănit, asigurînd o creştere 
şi dezvoltare corespunzătoare, necesară obținerii unor găini ouătoare 
capabile să dea producții mari de ouă. 

Hrănirea tineretului din rasele ușoare ALBO, cu rațiile furajere 
arătate nu este dificilă: este suficient a administra tineretului hrana 
după nevoie, adică atît cît doreşte acesta să consume, pentru a-și 
acoperi toate nevoile nutriționale și a se dezvolta armonios. Se 
înțelege că fiecare din cele trei rețete trebuie schimbate obligatoriu 
la vârstele prevăzute în norme, adică la 8 săptămîni, la 13 săptă- 
mini şi la atingerea maturității (20—22 săptămîni, după caz). Orice 
nerespectare a normelor poate determina grave carenţe nutriționale. 

Hrănirea tineretului ROSO este ceva mai dificilă, acest hibrid 
fiind mai lacom, putind ingera o cantitate mai mare de nutreţuri 
combinate decît are nevoie și predispunîndu-l către o creştere 
excesivă în greutate, cu depuneri nedorite de grăsime, înpe care-i 
poate scădea potențialul productiv, de ouat, ca găină adulta. De 
aceea, dacă se constată o creştere exagerată în greutate, raţia 
zilnică poate fi scăzută pînă !a cantități care să asigure o creştere 
moderată în greutate, nedepășind normele arătate în tabelul 6. 
Prin această măsură, nu numai că se obţin puicuţe bine pregătite 
pentru producţie, dar se realizează și economii importante de fu- 
raje, ceea ce este foarte important pentru economicitatea crescâto- 
TIE. 

Tabelul 7? 


Reţete îuraiere pentru tineretul de reproducție și înlocuire rase ușoare 


CATEGORIA DE VÎRSTĂ 


5 3 4 Â as 
SORTIMENTUI, 0—8 = PR ip tare ra Medie e la 
dă (9%) (9%) maturitate (%) 
Porumb 58.4 | 604 66.2 | 62,6 
Tăriţe de griu 5.0 7.0 7.0 6,4 
Şrot de floarea-soare- 
lui 7,0 7,0 7,0 7.0 
Șrot de soia 21,0 | 20,0 14,0; 17,3 
Făină de carne 2,0 2,0 2,0 2.0 
Făină de pește 3,0 — — 0,9 
D.L. metionină 10% 0,1 0,1 — 0,05 
Colină HCl 70% UA 01 0,1 0,1 
Carbonat de calciu 1.2 a: 1.3 1,3 
Fosfat dicalcic 1,0 1,2 12 1,15 
Sare 0,2 0,2 0,2 0,2 
Zoofort (premix vi- 
tamino-mineral) 1,0 1,0 1,0 1,0 
TOTAL | 100,0 | 100,0 | 100,0 | 100,0 
Proteină brută (%) 21,00 19,00 16,00 | 18,10 
Energ. metaboliza- 
bilă (Keal/kg) 2800 2800 2850 2825 
Lizină (%) 1,05 0,91 0,72 0,86 
Metionină + cistină 
(%) 0,76 0,68 0,57 0,65 


NOTĂ: — Porumbul se poate substitui în proporție de 20—30% cu orz decorticat sau 
grîu furajer. 


— Furajele proteice se pot înlocui între ele în funcție de surse, cu respectarea 
cantităţii totale de proteină brută, energie și ceilalţi nutrienți necesari, 


Furajele necesare hrănirii tineretului avicol, ca de fapt şi fura- 
jele pentru celelalte categorii de păsări, nu pot fi primite de micul 
crescător de la fabricile de nutreţuri combinate, dectt dacă acesta 
exercită lucru la domiciliu, în baza unui contract cu o unitate 
socialistă. Dacă însă posedă o crescătorie proprietate personală, 
poate de asemenea să primească unele ingrediente furajere (con- 
centrate cultivate sau industriale) de la stat, dacă contractează o 
parte din „producţie cu statul. În sfîrșit, dacă este vorba de o gos- 
podărie țărănească, ingredientele furajere necesare por fi produse 
de pe lotul individual, la care micul crescător are dreptul. 

Repetăm ce s-a mai spus deja, că cele trei cauze majore pentru 
care se produc puţine ouă pe găină în gospodăriile populaţiei sînt: 
rasele neproductive, lipsa de spaţii de cazare corespunzătoare şi 
proasta hrănire. Despre primele două am vorbit şi am stabilit că 
există soluţii de rezolvare: păsări de o bună valoare biologică se 
obţin de la stat, iar adăposturi corect construite și echipate por fi 
realizare de către orice mic crescător priceput. Din păcate, pro- 
blema furajării efectivelor este mai spinoasă, datorită dificultăţilor 
de procurare a unei game bogate de ingrediente furajere, necesare 
pentru întocmirea unor rețete furajere complete, corespunzătoare. 
Iată de ce autorii sînt de părere că dacă avem în vedere să înființţăm 
o crescătorie relativ mare, este preferabilă o cooperare strînsă cu 
o unitate socialistă de profil, care să asigure nutreţurile combinate 
necesare. 

Dacă însă din diferite motive, micul crescător îşi asigură fura- 
jele necesare din producţie proprie sau le primeşte ca urmare a 
contractării produselor, el trebuie să aibă suficiente cunoştinţe 
despre nutriția păsărilor, pentru a putea întocmi el singur raţii 
furajere echilibrate. 

Desigur, reţetele furajere prevăzute în decretul nr. 50/982 sînt 
orientative, ele por fi alcătuite şi din alte ingrediente furajere, însă 
nu la întîmplare. Fiecare ingredient furajer are o valoare nutritivă 
precisă şi de această valoare trebuie să se ţină neapărat seama cînd 
se alcătuiesc reţetele furajere. Aceste valori nutritive, pe care micul 
crescător le va avea în vedere la alcătuirea reţetelor sînt redate 
în tabelul 8. 

Alcătuirea unor rețete furajere nu este un lucru uşor, la înde- 
mîna oricui, atunci cînd pasărea este scoasă din mediul natural şi 
crescută în mediu artificial, în condiţii intensiv — industriale. Ar 
fi cea mai mare greşeală să se creadă că o pasăre crescută în bate- 
rie ar putea produce, cu o hrană formată de exemplu, numai din 
cereale. În nutriția modernă, în rețetele pentru păsări se urmăreşte 
asigurarea în cantități optime, a următoarelor cerințe: 

1. În vitamine: 

a) liposolubile (solubile în grăsime) — vitamina A (retinol), 
D 3 (colecalciferol) E (tocoferol) K 3 (menadiona); 

b) bidrosolubile (solubile în apă) — Bi (tiamină), Ba (ribo- 
flavină), Ba (acid pantotenic), B (colină), PP (acid nicotinic), 
B; (piridoxină), B7 (biotină, Vit. H), Be (acid folic) Biz (coba- 
lamină), C (acid ascorbic). 

2. În săruri minerale: | 

a) macroelemente — fosfor, calciu, magneziu, clor, sodiu, pota- 
siu; 

Tabelul 8 
Valoarea nutritivă a furajelor ce se folosesc 
în hrana păsărilor 
îi ai Substanţă poti uă Proteină Metionină | Grăsime | Celuloză Calciu | Fost 
enumirea furajelor uscată bilă brută (%)|Lizină (%)| + cistină 9 OUL 
(%) (aa tg) rută (%) o (0) brută (%)| brută (%) (%) (%) 
I. Nulreţuri concentrate 
A. Nutreţuri concentrate 
cultivate 
Porumb 86 3860 8,2 0,2 Vă 9.5 3,0 0,02 0,23 
Sorg 87 3200 10,0 0,2 0.3 3,0 2,5 0,04 0,30 
Orz (decorticat) 86 2700 10,5 0,33 OA 2,2 3,5 0,13 0,30 
Griu-— secară S7 3080 20 | 03 0,4 20 2'5 0,05 [0.35 
Ovăz 87 2150 11,0 Î 0,4 0.42 L,9 VA 0,17 |os44 
B, Nutreţuri concentrale 
de provenienţă industrială 
Văriţe de griu 36 1250/ 14,0 0,54 0,43 10 10,0 OI 11,00 
1690%* 
Şrol de soia calit. 1. 88 2100 483,0 2,90 1,33 1,0 3,5 0,22 0,77 
Şrot de soia calit. I-a | 88 22410 43,0 2,70 1,22 1,0 7,0 0,25 0,73 
Șrot floarea-soarelui 91 760 39,0 1,47 1,59 1,0 16,0 0,40 1,00 
tip A 
Şrot de floarea-soarelui] 91 1600 36,0 1,29 1,306 1,0 18,0 0,30 1,00 
tip B Ş 


Srot de germeni de 


12,0 0,07 
porumb 90 1700 20,0 0 „90 pr gi 13.0 0,5 0,9 
Șrot de rapiţă 88 1560 32,0 1,82 , iti La 
L 1; , , 
uni de porumb să ssd 60.0 0,95 2,51 d a 6.0 3'3 
Făină de peşte 90 2880 65,0 44 apti sd 2'0 10.0 15, 
Făină de carne 90 2070 50,0 2,66 d 10 1.0 028 0,22 
Tăină de singe 90 2845 80,0 2,40 LE i n) 
ete a ela 2,70 1,69 13.0 2.0 0 
de la abatoare păsări 90 2000 50,0 2, , A a ii | 
re o pi 93 23060 82.0 1,67 4,42% it i 0.9 0'8 | 
er deshidratat 94 1914 12,0 1,10 0,50 , E AA | 
rojdi jeră 2,50 | 
ate furajeră si să 42.0 3,20 1,15 Aa 4 Ă ot 16 | 
Orojale „m“ paratine 94 2070 50,5 îl) 0,99 Ri i Dee sa 
Grăsimi animale 99,5 8800 — ei : 994 5 A să 
Grăsimi vegetale 99,5 8800 ze pa _ să pă 0, E 
Melasă 78.5 1950 6,0 
II. Nutreţuri verzi 
deshidratale | 
5 25,0 | 1,8 | 0,24 
Făină de lucernă | 93 | 1650 | 170 | 0,71 | 0,43 | 25 | 
[IL Aminoacizi sintetici _ | 
== a 98.0 — ai | S> că 
D. L. Metionină 98% | 98 | -— | di | „ta | a | să | a 
L. Lizină 12% 838 se, d , 


IV. Săruri minerale i 
24,0 

Fig. 16 — Pînă unde se 
umple cu apă un butoi 
căruia îi lipsește o doa- 
gă... sau ce se întîmplă 
atunci cînd o singură 
substanță biologică ac- 


b) microelemente  (oligolemente)  — 
fier, cupru, cobalt, iod, zinc, magneziu, 
seleniu. 

Toate aceste vitamine și săruri mine- 
rale, denumite încă şi substanțe biologic 
active sînt de o importanţă deosebită, iar 
integrarea lor în furaje trebuie făcută în 
doze foarte exacte. Pentru a fi mai bine 
înțeleși, dăm exemplul unui butoi con- 
stituit din mai multe doage. Să presupu- 
nem că fiecare doagă a butoiului repre- 
zintă o substanţă biologic activă și că toate 
doagele butoiului sînt întregi, adică toate 
substanțele biologic active sînt asigurate 
integral. În acest caz, dacă turnăm apă 
în butoi, acesta se umple și nici o pică- 
tură de apă nu se risipește. Dacă însă o 
doagă are doar jumătate din lungimea 
normală, butoiul se umple cu apă numai 


tivă nu este asigurată 


pînă la jumătate și orice eforturi am face 
integral 


de a-l umple cu apă sînt inutile (figura 76). 
Acelaşi lucru se întîmplă cînd doar una 
din substanţele biologic active este asigurată numai în proporţie de 
500/0; deşi au fost asigurate toate celelalte substanţe biologic active 
în proporție de 1000%/;, producția de ouă sau de carne se opreşte 
la nivelul de asigurare a substanţei biologic active, „în suferință“ 
şi este păcat de cheltuielile făcute cu procurarea tuturor celorlalte 
substanţe biologic active. 

Făcînd toate aceste precizări foarte importante, autorii nu 
urmăresc să-i descurajeze pe cei care doresc să-și organizeze o 
crescătorie modernă, ci doar să-i atenționeze la ce se expun dacă 
hrănesc păsările crescute în sistem intensiv, cu furaje necontrolate. 
Soluţii însă există: mai întîi, aceea de a intra în cooperare cu o 
unitate agricolă socialistă, care să-i asigure furaje combinate com- 
plete. Există de asemenea, perspectiva ca şi în alte țări, ca statul 
să difuzeze micilor crescători, dacă nu furaje combinate, cel puţin 
unele premixuri vitamino-minerale, la care micul crescător să 
adauge cerealele și unele ingrediente proteice. Dacă însă nu poate 
beneficia de minimul de avantaje de mai sus, el trebuie să apeleze 
la sfaturile unor specialişti. Desigur, dacă are cunoştinţe de nu- 
triţie, el poate să-şi alcătuiască şi singur reţete economice, echili- 

brate. În acest sens, în tabelul 9 sînt prezentate cerințele în Ch n 

4-a Că Că - d Li A 
nutritivi la tineretul avicol, de care crescătorul se va folosi în 
alcătuirea reţetelor. 


Tabelul 9 

Cerinţele în principii nutritivi 

la tineretul avicol de înlocuire 

| Vtrsta în săptămini: 

Principii nutritivi U/M 
0—s3 9—13 14—20 

Energie metaboliza- 
bilă IKcal/kg 2800 2800 2850 
Proteină brută 9% 21 19 16 
Celuloză brută max. % 4 5 5 
Grăsime brută %, 4,5 4,7 4,7 
Metionină + cistină % 0,76 0,68 0,57 
Lizină % 1,05 0,91 0,72 
Calciu % 1 1 1 
Fosfor % 0,7 0,6 0,5 
Vitamină A UI/kg 2000 20v0 4000 
Vitamină D. 3 UI/kg 200 200 500 
Vilamină E mg/kg 0,5 0,5 0,4 
Vitamină K mg/kg 0,5 „4 0,5 
Tiamină mg/kg 1,8 2,0 1,8 
Riboflavină mg/kg 3,6 1,8 2,0 
Acid nicotinic mg/kg 27 11 30 
Acid pantotenic mg/kg 10 10 10 
Piridoxină mg/kg 3 3 2,8 
Acid folic mg/kg 1,2 0,6 0,5 
Biotină mg/kg 0,09 0,12 0,1 
vitamină B.12 mg/kg 0,009 0,008 0,010 
Colină mg/kg 1300 1250 1200 


Dacă se va hotăr? să-și alcătuiască singur rețetele și apoi să le 
prepare, de asemenea singur, este necesar: 

a) Să beneficieze de o mică moară cu ciocănele, acționată elec- 
tric, la care să-și macine ingredientele utilizate, în așa fel ca 
acestea să nu aibă o granulaţie mai mare de 3 mm. 

b) Să beneficieze de un mic malaxor acţionat manual, în care 
să poată amesteca foarte omogen toate ingredientele utilizate. Un 

astfel de malaxor poate fi confecţionat dintr-un butoi de tablă, 
la care se adaptează un ax cu o manivelă de acţionare manuală 
și o gură de încărcare-descărcare (figura 17). Într-un recipient 
obişnuit de 200 1 se realizează o șarjă de cca 80 kg malaxorul ne- 
încărcîndu-se decît în proporție de cca două treimi. 

c) Să se planifice cantităţile de nutrețuri combinate pe zi, în 
funcție de vîrsta la tineretul „ALBO“ (tabelul 10). 

Gură de încârcare-descărcare 
Butoi metalic 


Manivelă manuală 
de actionare | 


N RR 


Fig. 17 — Malaxor acţionat manual, utilizat în omogenizarea furajelor | 
pentru păsări i | 


Tabelul 10 


Cantităţile de nutreţuri combinate necesare pentru 
furajarea tineretului „ALBU: 


n 


Virsta (săptămîni) Cantitate zilnică (g) Reţeta folosită 
N A 

1 14 | faza IL  (21—3) 
2 23 faza 1  (21—3) 
3 31 faza I  (21—3) 
4 38 faza I  (21—3) 
5 43 faza 1  (21—3) 
6 47 faza 1  (21—3) 
7 51 faza |  (21—3) 
8 55 faza 1  (21—3) 
9 58 faza II (21—3 1) 
10 62 faza II (21—3 1) 
11 64 faza II (21—83 1) 
12 7 faza II Q1—3 1) 
13 70 faza III (21—4) 
14 73 faza III (21—4) 
15 75 faza III (21—4) 
16 78 faza III (21—4) 
17 80 faza III (21—4) 
18 81 faza III (21—4) 
19 85 faza III (21—4) 
20 85 faza III (21—4) 
21 90 faza III (21—4) 
22 95 faza III (21—4) 
23 95 faza III (21—4) 
24 100 faza III (21—4) 


NOTĂ: Pentru tineretul „Roso“, cantitatea zilnică necesară va fi majorată cu cca 18%, 

Crescătorul trebuie să aibă în vedere ca hrănirea tineretului să 
se facă fără nici un fel de concesie asupra calităţii furajului. Ten- 
taţia de a hrăni tineretul cu raţii furajere sărace, neechilibrate pre- 
supune numeroase riscuri, dintre care cele mai neplăcute sînt scă- 
derea rezistenţei la îmbolnăviri, dezvoltarea corporală necorespun- 
zătoare şi neuniformitatea în lot, creșterea pierderilor prin morta- 
litate şi obţinerea unor găini slabe calitativ, cu perspective reduse 
de a realiza o producţie bună, economică de ouă. 


3.4.2. ADĂPAREA TINERETULUI AVICOL 


Furajele costă mulți bani, apa este mult mai ieftină, chiar gra- 
tis atunci cînd este scoasă manual de către crescător dintr-o fîntînă. 
Asta nu înseamnă însă că nu este tor atît de importantă ca şi 
furajele. Ba din contră, o pasăre poate trăi mai multe zile fără 
mîncare, însă este suficient să o lipsim doar cîteva ore de apă; 
pentru ca să se deshidrateze, să se îmbolnăvească și chiar să moară. 
De aceea, orice crescător trebuie să ia următoarele măsuri în pri- 
vința adăpării păsărilor: 

a) Să calculeze și să-şi asigure debitul necesar de apă. De 
obicei o pasăre consumă pe zi o cantitate de apă de odată și 
jumătate mai mare, comparativ cu furajul concentrat consumat. 
Atunci însă cînd atmosfera este caldă și uscată, consumul de apă 
se poate dubla, întrucît pasărea bea mai multă apă şi apoi o 
utilizează, prin eliminare sub formă de vapori, prin ciocul căscat 
şi respiraţie rapidă, pentru contracararea temperaturii ambientale 
ridicate și menţinerea propriei temperaturi corporale. Se știe că 
mamiferele dispun de glande sudoripare prin care, cu ajutorul 
transpiraţiei, îşi termoreglează temperatura corporală. Păsările nu 
dispun de glande sudoripare şi se adaptează mai greu la tempera- 
turi exterioare ridicate, numai cu ajutorul respirației, motiv pent.u 
care asigurarea în permanență a apei pentru adăpat este mult mai 
importantă, decît la mamifere. 


Consumul mărit de apă la păsări poate fi determinat și de 
regimul alimentar utilizat. O reţetă cu un conţinut mai ridicat 
de proteină animală, de grăsimi sau de sare va atrage după sine 
un consum sporit de apă, în așa fel că dacă acest regim alimentar 
se va suprapune pe o temperatură ridicată, uscată, consumul de apă 
poate ajunge de 3—4 ori mai mare, în comparaţie cu cantitatea de 
furaj concentrat consumat. 

Crescătorii cu experiență leagă un consum ridicat de apă şi de 
starea de sănătate a păsărilor. De aceea, observarea unui consum 
sporit de apă, fără a fi însoţit de o schimbare în regimul alimentar 

sau în temperatura ambientală trebuie să-l alarmeze pe crescător, 
solicitînd imediat asistența unui cadru veterinar. Consumul ridi- 
cat de apă este primul semn al unei îmbolnăviri şi de acest prim 
simptom trebuie să profite crescătorul pentru a trata boala înainte 
de a se extinde şi a determina pierderi prin mortalitate și de- 
teriorare calitativă. 

b) Temperatura apei este foarte importantă. La populare, cînd 
puii sînt mici, temperatura apei trebuie să fie mai ridicată (20— 
25*C). Pe măsură ce puii cresc, temperatura apei trebuie să fie 
scăzută treptat, la vîrsta de adultă ajungîndu-se la 12—15*C. O 
temperatură prea ridicată permite eonuleip iscate rapidă a germeni- 
lor patogeni din apă, cu consecințe grave asupra sănătății păsă- 
rilor, iar o temperatură prea scăzută poate provoca tulburări 
gastrointestinale, inclusiv diaree la puii mici. 

Realizarea temperaturii optime a apei este relativ ușoară în 
timpul verii, prin staționarea apei în bazinele-tampon din hală: 
cînd puii sînt mici, consumul de apă este redus, apa este reţinută 
mai mult timp în bazinee-tampon şi are timpul necesar pentru 
a se încălzi la temperatura de peste 20*C. Pe măsură ce puii cresc, 
consumul zilnic de apă este mai mare, tranzitul prin bazinele- 
tampon mai redus şi deci încălzirea apei este limitată, ajungînd 
să fie consumată de păsări la temperaturi din ce în ce mai mici, 
conform cerinţelor. 

Vara însă, cînd temperatura din adăpost este mai ridicată 
există pericolul încălzirii mai rapide a apei din bazinul-tampon, 
rețea şi adăpători și de multiplicare a germenilor patogeni, mai 
ales dacă bazinul-tampon este supradimensionat. De aceea se va 
aduce corecţia de rigoare instalaţiei şi se vor spăla mai des adă- 
pătorile, pentru evitarea consecinţelor arătate. 

c) Este necesar ca sursa de apă utilizată să fie supusă unei 
analize de laborator, solicitîndu-se analize fizico-chimice şi bac- 
teriologice. În funcție de rezultatul analizei, la indicaţia medicu- 
lui veterinar se vor lua măsuri de interzicere în consum a apei, 
de corectare sau de dezinfecție a acesteia. Astfel de examene 
trebuie făcute periodic, dar mai ales în cazul sezonului ploios, 
cînd apa provenită din ploi, potenţial infectată, poate pătrunde 
în stratul de apă freatică, din care se adapă păsările, determinînd 
îmbolnăvirea acestora. 

d) Dacă adăparea se face din jgheaburi, acestea trebuie să aibă 
în permanență marginea superioară la înălțimea spatelui pâsă- 
rilor. Această recomandare este legată de modalitatea adăpării 
la păsări. Ele nu pot „sorbi“ apa ca mamiferele. Ele preiau o 
picătură de apă în cioc, apoi ridică rapid ciocul peste spate, în 

aşa fel ca picătura să poată fi înghițită. Dacă jgheabul cu apă 
se află prea jos, pasărea face o mişcare de ridicare a capului mai 
lungă şi picătura de apă i se scurge de cioc în așternut. În 
acest fel, adăpatul se face prelung şi insuficient, iar aşternutul se 
umezește excesiv. Dacă din contră, jgheaburile sînt prea ridicate, 
pasărea nu vede luciul de apă spre a se adăpa, iar dacă îl vede 
se adapă cu greutate, neputînd introduce ciocul în întregime în 
apă, condiţie esenţială în potolirea setei cu cît mai puţine miș- 
cări de coborîre—ridicare a capului. 

În cazul utilizării picurătoarelor, acestea trebuie așezate cu 
mult mai sus decît jgheaburile clasice de adăpare (10—20 cm 
deasupra spinării), pentru că în aceste condiţii pasărea menţine 
pe parcursul adăpării contactul dintre cioc și picurător, apa fiind 
înghițită cu uşurinţă, pe măsură ce se scurge din picurător. Dacă 
picurătorul este amplasat prea. jos (de exemplu la înălțimea spină- 
rii), păsările prind incomod picurătorul cu ciocul și trebuie să 
execute mişcarea de coborire-ridicare a capului, care este însă 
îngreunată de înălțimea redusă a cuștii şi de înghesuiala sporită 
din cuşcă, comparativ cu sistemul de creştere pe așternut. 


4. EXPLOATAREA GĂINILOR PENTRU OUĂ 


Scopul final al unei crescătorii de păsări pentru ouă este de a 
realiza o producţie cît mai mare de ouă, cu un consum cît mai 
redus de furaje, în esență de a fi economică. Cît timp crescătoria 
este de dimensiuni reduse, formată doar din cîteva găini, nu se 
pune în mod deosebit problema rentabilității. Mai întîi, aşa cum 
am mai arătat, pentru că o bună parte a hranei se asigură din 
resursele secundare ale gospodăriei şi apoi pentru că nimeni nu-și 
propune în astfel de cazuri să calculeze rentabilitatea. Cînd însă 
avem de-a face cu o crescătorie mai mare, în care o bună parte 
din producţie este vîndută, rentabilitatea este una din rațiunile 
de a fi ale crescătoriei. De aceea, este nevoie de cunoașterea și 
aplicarea unor reguli tehnologice foarte precise, pentru ca crescă- 
torul, în afară de satisfacerea pasiunii sale, să realizeze şi un 
beneficiu din activitatea pe care o desfăşoară. 


4.1. SISTEME DE CREȘTERE 


În afară de sistemul extensiv, pe care autorii nu-și propun să-l 
trateze din motivele pe care le-am mai arătat, se pot alege de 

crescător, în funcţie de condiţiile pe care le are, trei sisteme de 
creștere a găinilor pentru ouă: creșterea tradițională semiinten- 
sivă, creşterea intensivă pe aşternut permanent şi creșterea inten- 
sivă în baterii. 


4.1.1. CREŞTEREA TRADIȚIONALĂ SEMIINTENS!IVJĂ A GĂINILOR 


Acets sistem se recomandă pentru crescătoriile relativ mici, 
pînă la 100 de găini, la care se dorește să se combine avantajul 
unui adăpost bun, care să asigure păsărilor condiţii de cazare și 
de producţie bune pe timpul iernii, cu avantajele utilizării pe 
timpul verii, a unor spaţii inerbate. Trebuie să recunoaștem că 
sistemul tradițional de creștere are avantajele sale, pe care nu 
trebuie să le omitem, iar creşterea semiintensivă pe care o reco- 
mandăm cu toată căldura, reprezintă tocmai o îmbunătăţire a 
creşterii tradiţionale. Aceste avantaje, specifice creșterii tradițio- 
nale, menținute şi consolidate în creșterea semiintensivă, constau 
din: 

a) Reducerea consumului de furaje concentrate, prin utilizarea 
surselor naturale pe care le poate asigura o gospodărie; 

b) Păstrarea unei bune stări de sănătate a efectivelor, fără 
adaosuri importante de substanţe biologic active, datorită mișcă- 
rii păsărilor în aer liber şi în soare şi datorită posibilităţii acestora 
de a-și asigura o parte din vitamine și săruri minerale, direct dia 
mediul natural în care trăiesc. 

c) Investiţii relativ mici, constînd în general din modernizarea 
spaţiilor existente. 

d) Realizarea unei bune producţii de ouă și ceea ce este mai 
important, de o excelentă calitate, așa-numitele „ouă ţărăneşti“, 
care se bucură de o bună apreciere pe piață, nu numai în ţara 
noastră, dar şi în ţările cu avicultură intensivă dezvoltată. Ouăle 
ţărăneşti se caracterizează printr-o coajă rezistentă, printr-un al- 
buș dens şi printr-o foarte frumoasă coloraţie a gălbenușului. Deși 
analizele de laborator nu indică indici de calitate superioară din 
punct de vedere al valorii alimentare la ouăle ţărăneşti în compa- 
raţie cu ouăle realizate în sistemele intensive de creștere, trebuie 
totuși să recunoaştem că gustul ouălor țărănești este superior com- 
parativ cu al celor obţinute pe cale industrială. 

Așadar, ce trebuie să facă un mic crescător, care utilizează 
sistemul extensiv, tradițional de creștere a păsărilor de ouă, pentru 
a-și moderniza crescătoria, a o face semi-intensivă? Sînt necesare 
trei categorii de lucrări, toate destul de ușor de realizat, dar de 
o importanță deosebită pentru creşterea productivităţii şi a ren- 
tabilității crescătorie. 

1. Modernizarea adăpostului existent; 

2. Imbunătățirea tehnologiei de creştere; 

3. Completarea raţiilor furajere. 

Le vom analiza pe rînd și vom insista pentru ca ele să fie 
neapărat aplicate de către unii crescători dacă vor — și acest 
lucru este imperios necesar — să abandoneze sistemul tradițional 
extensiv, neproductiv şi neeconomic. 

Vom începe cu modernizarea adăpostului existent. Să ne ierte 
cititorii noștri, (ne referim la cei care au unele cunoştinţe în ceea 
ce privește un adăpost corespunzător pentru păsări) însă este 
pur și simplu revoltător cum s-au construit şi s-au amenajat 
adăposturile pentru păsări, în gospodăriile din majoritatea re- 
giunilor ţării: un coteţ întunecos, fără ferestre sau cu o feres- 
truică abia vizibilă, cu o ușă mare pentru intrarea gospodarului 
şi o ușiță mică pentru accesul păsărilor, un pat pentru dormit și 
cîteva cuibare de ouat, formate din coșuri de răchită sau găleți 
vechi. Întunecoase, umede, neaerisite, aceste coteţe nu sînt agreate 
de găini, care preferă să doarmă prin pomi chiar iarna, decît 
să-și mineze sănătatea în astfel de „adăposturi“. Trecînd la mo- 
dernizarea lor, crescătorul trebuie să se gîndească la toți factorii 
de confort pe care o găină „visează“ să-i găsească într-un adă- 
post. 

Mai întâi, trebuie să-i stabilim capacitatea de cazare: nu mai 
mult de 6—7 găini uşoare, de tip Leghorn şi de 5—6 găini mixte 
de tip Rhode-Island pe m? de adăpost. Dacă dispunem, de exem- 
plu, de un adăpost de 9 m? (o încăpere de 3X3 m) nu vom mări 
deci crescătoria noastră semi-intensivă la peste 60 găini de tip 
ușor sau 50 găini de tip mixt. Dacă depășim această densitate, 
adăpostul devine neconfortabil pentru găini, în special pe perioada 
de iarnă. Este o greşeală să introducem mai multe găini pe m? în 
credința că adăpostul se va încălzi pe seama căldurii biologice pe 
care o degajă păsările. Pentru fiecare kg de greutate vie este nece- 
sar iarna cel puţin un metru cub de aer proaspăt pe oră. Faceţi 
socoteala că în adăpostul dvs. de 9 m2, cu o înălțime de 3 m, 
deci cu un volum de 27 m? aţi cazat 60 de găini de cîte 1,8 kg. 
Aveţi deci în adăpost cca 110 kg greutate vie, pentru care trebuie 
să asiguraţi în fiecare oră 110 m3 de aer proaspăt. Cum îi asigu- 
răm? trebuie ca în fiecare oră, cei 27 m3 ai adăpostului să-i 
schimbăm de cca 4 ori cu aer proaspăt de afară. Deci, la fiecare 
15 minute, toți cei 27 m3 de aer din adăpost trebuie schimbaţi cu 
alți 27 m3 de aer proaspăt. Dacă nu facem acest lucru, microcli- 
matul adăpostului se va vicia, adică se va încărca excesiv cu 
bioxid de carbon provenit din respiraţie, cu vapori de apă prove- 

niţi din respirație şi din dejecții şi cu amoniac provenit din 
fermentarea dejecţiilor. Ajunse în această situaţie, păsările nu au 
decit două alternative: sau să rămînă în acest mediu viciat, nociv 
pentru ele, sau să-l abandoneze, preferînd să doarmă în aer liber, 
în copaci sau în șoproane deschise. Dacă este vară, acest lucru nu 
are prea mare importanță pentru crescător. Iarna însă, găinile îşi 
vor înceta în mod sigur ouatul, chiar dacă le vom asigura o 
hrănire corespunzătoare; iar „iarnă“ pentru găini nu însemnă nu- 
mai cele trei luni calendaristice, ci de fapt şase luni, din octombrie 
pînă în martie. larna înseamnă pentru găini lunile cu temperatură 
sub 10*C, cu zi-lumină redusă şi cu scăderea posibilităţilor de a 
culege din natură vitamine (verdeață) și proteină animală (viermi, 
gîze). Năpirlirea de toamnă a găinilor nu este şi nu trebuie să fie 
considerată un fenomen natural inevitabil, un rău necesar, adică 
ierderea penajului vechi, uzat şi îmbrăcarea cu un penaj nou, 
ogat, necesar pentru menţinerea căldurii corporale pe timpul 
iernii. Producţia de ouă nu încetează toamna, pentru a face loc 
năpîrlitului, ci invers, apariția unor condiţii defavorabile ouatului 
determină încetarea lui, iar menţinerea în continuare a condiţiilor 
nefavorabile, declanșează și năpîrlirea. Trebuie să arătăm că men- 
ținerea găinilor în condiții nefavorabile determină pe rînd patru 
fenomene. La apariţia condiţiilor nefavorabile, găina îşi micșorează 
mai întîi greutatea ouălor, dar îşi menţine ritmul de ouat. Men- 
ținerea condiţiilor nefavorabile determină în continuare scăderea 
ritmului de ouat, pînă la încetare, scăderea treptată a greutăţii 
corporale şi deabia în final începe să năpirlească. Care sînt con- 
dițiile nefavorabile prin care trec, toamna, găinile? Mai întii, 
scăderea naturală a zilei-lumină. Sigur, scăderea duratei zilei- 
lumină determină o scădere a producției de ouă, pentru că lu- 
mina este primul dintre factorii care influențează ouatul. După 
cum s-a mai spus, abecedarul aviculturii trebuie să înceapă cu 
aceste două reguli fundamentale: nu trebuie crescută lumina pe- 
rioada de creştere a puicuţelor și nu trebuie scăzută lumina pe pe- 
rioada de ouat a găinilor. Scopul ouatului este reproducţia speciei. Din 
instinctul pe care generaţiile anterioare l-au înscris în memoria 
găinii, aceasta știe că atunci cînd ziua este în scădere, apariția 
iernii este iminentă. Pasărea ştie că în timpul iernii nu trebuie să 
clocească și să scoată pui, pentru că iarna este frig și puii nu vor 
supravieţui. De aceea, ea îşi încetează ouatul. Ce trebuie să facă 
crescătorul, care intenţionează să-şi modernizeze crescătoria, să şi-o 
transforme din extensivă în semiintensivă? În primul rînd, să-și 
pună un bec electric în adăpost. În acest fel, atunci cînd începe 
să se întunece afară, găinile se retrag în adăpost, unde găsesc 

lumină, hrană şi apă, căldură şi aer curat. Să admitem că ne 
aflăm la începutul toamnei, cînd lumina zilei a scăzut sub 12 ore, 
cînd temperatura exterioară a scăzut mult (în special în timpul 
nopţii), cînd hrana din mediul natural (iarba, viermii, gizele) sînt 
ăsite de păsări în cantităţi din ce în ce mai mici. Găina intră 
insă către seară într-un adăpost confortabil, unde găseşte hrană 
și apă, unde nu intră sub influența şi senzația nefastă că ziua- 
lumină se reduce. În aceste condiții nu mai acționează asupra 
ei influența atavică, semnalul de apropiere a iernii şi găina își 
continuă ouatul. 

Desigur, ne referim în special la rasele ameliorate de păsări, 
apte pentru lungi perioade de ouat şi mai puţin la rasele locale, 
primitive. Nu este o noutate pentru nimeni că, alături de asigura- 
rea unor condiţii optime de hrănire și îngrijire, este necesar să 
avem în crescătorie rase sau hibrizi buni ouători, pentru ca efortu- 
rile noastre materiale să fie cît mai avantajos valorificate de 
păsări. 

Arătam mai înainte că în afară de lumină, găinile trebuie să 
găsească în adăpost un microclimat optim, hrană și apă. Să vedem în 
continuare, cum putem asigura aceste condiţii, ca urmare a moder- 
nizării unui adăpost existent. Să ne referim tor la adăpostul de 
3X3 m, despre care am mai discutat. Amenajarea interioară a 
unui astfel de adăpost este redată în figura 18. J 

Aşadar, pe jumătate din suprafața adăpostului se amenajează 
patul de dormit, cu stinghii amplasate la 40 cm deasupra pardoselii 
şi la distanța de 35 cm între o stinghie și alta. Sub pat se formează 
astfel un spaţiu în care se string dejecţiile păsărilor, care va fi pro- 
tejat de o plasă de sîrmă, care să nu permită păsărilor să pă- 
trundă în această zonă. 

În cealaltă jumătate a adăpostului, spre uşa de acces, se așază 
un strat gros de paie (cca 20 cm), iar deasupra acestuia vor exista 
două jgheaburi pentru furaje și un jgheab pentru apă, fiecare cu 
o lungime de cca 1,20 m, așezate perpendicular pe direcția patu- 
lui, pentru a permite o circulaţie bună a păsărilor, de-a lungul 
acestora. Pe părţile laterale vor exista cîte 6 cuibare (total 12 
cuibare) pe două nivele, confecţionate din scîndură sau din tablă, 
cu toate dimensiunile (lungime, lățime, înălţime) de 30 cm la 
rasele uşoare şi de 35 cm la rasele mixte de găini. 

Înălțimea hrănitorilor și adăpătorilor va fi astfel calculată 
încît marginea superioară a acestora, să fie la înălțimea spinării 
păsărilor. Deasupra lor, pentru a se evita intrarea păsărilor în 
apă sau în mîncare vor fi dispuşi „fluturi“, dispozitive simple 
care nu permit aşezarea păsărilor pe jgheab sau pătrunderea în 


89 


ctiune transversală 


> 
[Va] 
(G 


25 


23 


?, 


g. Secţiune orizontală 


Fig. 18 — Amenajarea interioară a unui adăpost de găini ouătoare de 
3x3 m (cca 50—60 găini): 
A — secţiune transversală; B — secţiune orizontală; a — jgheab de adăpare; b — bec de 
iluminat; c — cuibare; e — evacuare aer viciat; f — fereastră pentru admisie aer viciat; 
h — jgheab de hrănire; p — pat de dormit 


jgheaburi. În lipsa acestora, se pot utiliza strme bine întinse şi 
rezistente pe partea mediană a jgheabului, la cca 8—10 cm dea- 
supra marginei superioare a jgheabului. 

Pe peretele frontal vor fi prevăzute: ușa de acces a crescăto- 
rului şi una sau două ferestre, prevăzute cu geam dublu şi care 
să însumeze cca 0,8 m2. Geamurile (sau geamul) vor fi utilizate 
atit pentru iluminare naturală a adăpostului în timpul zilei, cît 
şi pentru aerisire. De aceea, ele vor fi mai mult late decît înalte 
şi vor avea balamalele dispuse la marginea inferioară, în aşa 
fel ca atunci cînd vor fi deschise, pe orizontală, să dirijeze aerul 
curat — dar rece — înspre partea superioară, pentru a nu se 
forma curenţi reci la nivelul păsărilor. 

Tot pe peretele frontal, între cele două ferestre (sau deasupra 
ferestrei, dacă este una singură) va fi amplasat becul electric, în 
așa fel ca atunci cînd se aprinde (noaptea), lumina să vină din 
aceeași direcţie ca şi ziua, să lumineze puternic zona de hrănire 
şi adăpare și cît mai puţin zona de ouar (cuibarele) şi patul de 
dormit. 

Evacuarea aerului viciat se va face de la nivelul patului, prin- 
tr-un coș de evacuare, așa cum s-a mai arătat într-un capitol ante- 
rior. 

Volumul de aer introdus și evacuat se va asigura, atît prin 
reglarea deschiderii ferestrelor, cît și prin şibărul inferior (iarna) 
şi superior (vara) prevăzute la coșul de evacuare. 

Cum poate să ştie crescătorul dacă volumul de aer introdus 
vara sau iarna este suficient? Foarte simplu, prin microclimatul 
asigurat în hală și prin calitatea așternutului. 

Vara, practic nu sînt probleme, se ţin ferestrele larg deschise, 
păsările stau mai mult afară, venind în adăpost numai pentru 
ouat, dormit, eventual pentru hrănire şi adăpare. 

Iarna însă, practic, tot timpul păsările stau în adăpost dîndu- 
li-se drumul afară doar în zilele mai călduroase, uscate şi însorite. 
În aceste condiţii, se vor lua următoarele măsuri: 


— Cu un lanţ, se vor deschide ferestrele mai mult sau mai 
puţin, în funcţie de temperatura exterioară şi mai ales interioară, 
din adăpost. De aceea, în adăpost va exista un termometru, 
căutîndu-se ca temperatura să nu coboare sub 10*C. În aceeaşi 
modalitate va fi deschis și șibărul inferior al coșului de evacuare 
(şibărul superior va fi utilizat numai pentru ventilaţia de vară). 

Se va avea în vedere ca mei i să fie suficient de gros (cca 
20 cm) şi în permanenţă uscat. De aceea, se va evita scurgerea apei 
din igheabul de adăpare în așternut, periodic schimbîndu-se aşter- 
nutul udat de pe lingă adăpătoare, scoţindu-se crusta eventual 

formată pe așternut și răscolind periodic așternutul, pentru aeri- 
sire şi afînare, ca și pentru evitarea tasării şi formării crustei. Un 
aşternut gros, bine întreținut, va intra într-o uşoară fermentație, 
cu degajare de căldură, dar fără emanare puternică de amoniac. 
Două sînt probele care ne indică o ventilaţie insuficientă a 
adăpostului: degajarea puternică de amoniac, care se simte la nas 
şi la ochi cînd intrăm în adăpost și creșterea umidității în aşter- 
nut, concomitent cu apariţia de condens pe pereți. 

Desigur că aceste aspecte ar fi evitate, dacă concomitent cu 
mărirea ventilaţiei, am asigura încălzirea adăpostului (cu o aero- 
termă cu aer cald, sobă cu alimentare exterioară, rezistenţe elec- 
trice etc.). Încălzirea artificială a adăpostului este însă costisitoare, 
mai ales în conjunctura mondială actuală a surselor energetice. 
De aceea, un bun și priceput crescător, nu trebuie să ajungă nici 
odată la apariția umidității și a proceselor fermentaţiei în adă- 
post, ci să le prevină printr-o bună izolare termică a adăpostului 
şi printr-o raţională aerisire în tot cursul iernii. Odată pătrunsă 
umiditatea excesivă în aşternut, fie printr-o defectuoasă ventilație 
sau izolare termică, fie prin scurgerea de apă în aşternut sau 
proasta întreţinere a aşternutului, totul trebuie luat de la început, 
adică scos tot aşternutul ud din adăpost, înlocuit cu altul uscat și 
respectate în continuare principiile unei termoizolații și climati- 
zări raționale. 

Poate că recomandările făcute de autori privind măsurile care 
trebuie întreprinse în timpul iernii vor părea prea complicate. 
Poate că unii crescători, mai puţin experimentați, se vor descu- 
raja cînd vor constata că nu reuşesc să menţină în adăpost, petim- 
pul iernii, acest echilibru, pe muchie de cuțit, între o temperatură 
minimă de +10*C și un aer curat, lipsit de bioxid de carbon, amo- 
niac şi vapori de apă. Noi susţinem însă că acest efort trebuie și 
merită să fie făcut. Asistăm în toată lumea la o scumpire, atit a 
hranei pentru păsări, cât şi a energiei. Nu ne putem permite nici să 
încălzim adăposturile de găini în timpul iernii, pentru a asi- 
gura un microclimat favorabil ouatului, dar nici să nu asigurăm 
acest microclimat pentru că nu încălzim hala, dind găinilor să 
mănînce șase luni pe an fără să producă. Dacă ouă numai vara, 
o găină produce 100—120 ouă pe an. Dacă o ajutăm să ouă și 
iarna, ea poate produce pe an cu 100 de ouă în plus, consumind 
practic aceeaşi cantitate de furaje. Oare îi este indiferent crescă- 
torului dacă la cele 60 găini luate de noi în calcul realizează pe 
an 6000 de ouă în plus, produse în sezonul de iarnă, cînd ouăle 
sînt cu 500/ mai scumpe decît vara? Credem că nu și de aceea 
am spus că micul efort cu amenajarea adăpostului și cu schim- 

barea tehnologiei de creștere în timpul iernii trebuie și merită să 
fie făcut. 


4.1.2. CREŞTEREA INTENSIVĂ PE AȘTERNUT A GĂINILOR 


Creșterea găinilor ouătoare pe așternut permanent este o me- 
todă relativ nouă. Ea s-a născut după anul 1940 în S.U.A. Înce- 
puse cel de al doilea război mondial şi forța de muncă era din 
ce în ce mai rară. Ca peste tot în lume şi în S.U.A. se utiliza ve- 
chiul sistem de curăţire zilnică a halei, de îndepărtare a paielor 
murdare, umede, din așternut și înlocuirea lor cu paie curate. Fer- 
mierii americani, care aveau deja adăposturi destul de mari, din 
lipsă de forță de muncă nu au mai putut scoate paiele ude, mur- 
dare din adăposturi, ci au pus altele curate peste acestea. Tot așe- 
zînd strat peste strat, spre surpriza lor, au observat că în loc ca 
acestea să se deterioreze mai tare, să fermenteze şi să emane pu- 
ternic amoniac, din contră, au suferit doar o uşoară fermentare, 
cu o degajare plăcută de căldură, umiditatea din straturile infe- 
rioare ale așternutului a scăzut, iar așternutul a rezistat în foarte 
bune condiţii în ciclul întreg de producție al găinilor ouătoare. 
Această nouă metodă a revoluţionat avicultura, a fost primul pas 
către marea avicultură intensivă-industrială. 

Care este mecanismul biologic care asigură așternutului per- 
manent această miraculoasă calitate de a se auto-întreține? Ne vom 
opri puţin asupra acestui aspect, pentru că dacă nu-l cunoaştem 
și nu-l stăpînim, poate deveni un cuţit cu două tăișuri și din pă- 
cate, mulți crescători, unii chiar cu experiență, n-au cunoștințele 
necesare pentru a menţine așternutul corespunzător în toate ano- 
timpurile și pe toată viaţa economică a găinilor. 

Două sînt condiţiile necesare păstrării unui aşternut permanent 
corespunzător: un strat suficient de gros (25—35 cm) și o umidi- 
tate corespuzătoare (între 20—300/0). 

Dacă stratul de așternut este prea subțire, el se deteriorează 
prin fărîmiţare, iar dejecţiile produse de păsări devin treptat pre- 
dominante în așternut. În aceste condiţii, dacă este vară, în con- 
diții de uscăciune a atmosferei și de ventilație puternică, umidi- 
tatea din aşternut scade sub 180/ și chiar pînă la 120/0, așternutul 
devenind prăfos. Întructt praful din așternut reprezintă de fapt de- 
jecţii uscate, care se ridică în atmosferă, fiind inspirate de păsări, se li- 
pesc pe căile respiratorii, pe mucoasele nazale şi oculare și pe piele, 
fiind infectante şi iritante. Dacă este iarnă, efectul este și mai de- 
zastruos. Am arătat că un aşternut gros, cu o umiditate optimă 
de 20—300/, favorizează o fermentație uşoară, cu o acțiune fa- 
vorabilă: autouscarea, autosterilizarea și degajarea de căldură. 

Cînd umiditatea crește între 30 și 40%, procesele fermentative se 
accentuează, degajarea de amoniac devenind foarte puternică. În 
acest stadiu, intervine încă un element foarte primejdios: amoniacul 
este un gaz ceva mai uşor decit aerul, care are deci tendinţa de 
a se urca în sus, de a nu rămîne în zona inferioară a aşternutului, 
unde se găsesc păsările. Dacă însă umiditatea relativă a aerului 
din hală crește (şi este normal să crească concomitent cu umidi- 
tatea din așternut), atunci amoniacul nu se mai ridică în sus, el 
rămîne în zona inferioară, unde se găsesc păsările, expunîndu-le 
la acţiunea lui nocivă. În acest stadiu, crescătorul încă poate in- 
terveni pentru corectarea așternutului, prin: 

—  răscolirea puternică a așternutului, pentru distrugerea crus- 
tei care începe să se formeze și pentru aerisirea lui; 

— îndepărtarea din adăpost a porţiunilor de așternut foarte 
umed, din jurul adăpătorilor sau de pe lîngă pereţi; 

— încorporarea de praf de var şi/sau superfosfat în așternut, 
în cantitate de 150—200 g pe m2; 

— completarea stratului existent de așternut, cu noi cantităţi 
de material de așternut proaspăt, uscat și amestecarea acestuia cu 
aşternutul existent, pentru a scădea umiditatea acestuia la valori 
normale (25%/9). 

Dacă în stadiul în care aşternutul dă semne de deteriorare nu 
se iau măsurile de mai sus, umiditatea ajunge la 400/0și chiar mai 
mult, cînd fermentarea încetează, crusta rece și umedă se îngroașă 
şi microclimatul din adăpost este total compromis. 


Dar, chiar și un așternut gros se poate deteriora, în special în 
timpul iernii, dacă pierderile de apă din adăpători sînt mari, în- 
cărcătura de păsări pe m? este prea ridicată, iar ventilaţia este in- 
suficientă. Să facem o socoteală foarte simplă. Să admitem că 
aveţi un adăpost cu o suprafață de 50 m2 în care creșteţi 300 găini 
ALBO. Ei bine, aceste 300 găini produc zilnic 45 kg dejecţii, în 
care există 31—32 litri de apă (dejecţiile de păsări conțin cca 70%/0 
apă) . Dacă mai adăugăm la aceasta, apa pierdută de pe ciocul păsă- 
rilor la adăpare, rezultă că zilnic în așşternutul din adăpost se 
vor adăuga minimum 40 | apă. Imaginaţi-vă deci că aşternutul de 
pe cei 50 m2 primește ziinic atîta apă, ca şi cum am împrăștia pe 
el, cu o stropitoare, patru găleți pline cu apă. 

Să calculăm acum, cîte paie există într-un aşternut gros de 
25 cm: 

50 m2 X 0,25 m = 12,5 metri cubi paie; 

12,5 m3 X 80 kg/m3 = 1 000 kg paie. 

Să admitem că am introdus în adăpost paie cu o umiditate de 
140/0. Zilnic însă în aceste 1 000 kg paie sînt introduși 40 | apă, 

crescînd deci umiditatea paielor în fiecare zi cu 40/. 
Este deci logic că, dacă nu evacuăm cantitatea nou introdusă de 
apă, a doua zi după populare, umiditatea așternutului va crește 
de la 14 la 180/0, a treia zi la 220/0, a patra zi la 240/oşia cincea 
zi la 300/0, atingînd deja nivelul critic admis. 

Bineînţeles însă că nu întreaga apă din așternut este reţinută. 
Este adevărat, una din calitățile pe care trebuie să le aibă aşter- 
nutul este de a fi higroscopic, adică de a putea absorbi cu ușu- 
rinţă apa. Şi nu numai apa din dejecţii şi din scurgeri de la adăpă- 
tori, ci şi vaporii de aer în exces din adăpost. Am arătat că un 
așternut bun nu trebuie să fie nici prea uscat, nici prea umed. 
Deci, cum așternutul a ajuns la o umiditate între 20 şi 30%/o el 
trebuie menţinut între aceste limite. Cum realizăm acest dezide- 
rat? Ne ajută însuși așternutul, care prin uşoara fermentație pe 
care o suferă cînrl atinge valori de peste 200/, umiditate, se au- 
tousucă. Dar, trebuie să acţioneze și crescătorul. Mai întîi alegînd 
un material de aşternut corespunzător. Părerile sînt împărțite, însă 
se pare că tot paiele rămîn cel mai bun material de aşternut. În 
ordine, recomandăm: paiele, talajul, cojile de floarea-soarelui, cio- 
călăii de porumb tocaţi, pleava de orez, rumeguşul, puzderia de 
c?nepă, de in. La nevoie se pot utiliza şi resurse locale, ca: frun- 
zişul din păduri şi livezi, strujenii rămași neconsumaţi de rume- 
gătoare, vara chiar și nisipul. 

Odată ales un material de aşternut corespunzător, trebuie să ve- 
ghem în permanenţă ca aşternutul să nu se deterioreze. Întoarcerea 
cu furca, săptămînal, a aşternutului este o operaţiune foarte ne- 
cesară, în special iarna. Dacă nu putem efectua, din diferite mo- 
tive această operaţiune, o putem încredința găinilor: obişnuim 
găinile ca în fiecare după amiază, după ce s-a terminat cu ouatul, 
să le împrăştiem în așternut 0 cantitate mică de grăunțe (ovăz, 
orz, grîu), circa 5 grame pe găină, pe care le scădem din raţia 
zilnică. Găinile aşteaptă cu mare plăcere ora de administrare a 
grăunţelor și apoi le caută cu multă atenţie și rivnă în așternut, 
răscolindu-l puternic cu ghiarele. Dacă această operaţiune se repetă 
zilnic, nu mai este nevoie să răscolim noi aşternutul. 


Dar, calea principală de eliminare a excedentului de umiditate 
din aşternut rămîne ventilația. Afară, în aerul atmosferic, în fie- 
care m3 de aer există o cantitate de vapori de apă mult mai mică, 
în comparaţie cu aerul din adăpost. În momentul cînd acest aer 
relativ uscat pătrunde în hală, găseşte aici aer mult mai umed, cu 
care se amestecă, îi predă deci umiditatea şi apoi este evacuat din 
hală. În acest fel, fiecare m3 de aer introdus şi apoi evacuat din 
adăpost preia cu el o cantitate de apă. 

Să facem un bilanț în acest sens. Să admitem că masa corpo- 
rală (biomasa) celor 300 găini din adăpostul la care ne-am refe- 
rit este de 500 kg. Să admitem de asemenea, că asigurăm acestor 
păsări cîte 2 m aer pe kilocorp şi oră, adică în total 500x2= 
1000 m3 aer pe oră sau 24 000 m3 aer în 24 de ore. Dacă în me- 
die fiecare m3 de aer introdus conţine 6 g de vapori de apă și la 
ieșire 7,5 g, înseamnă că cu fiecare m3 de aer am evacuat din adă- 
post 1,5 g apă, iar la cei 24000 m3 de aer vehiculat, am evacuat: 
24 000 X 1,5 = 36 | apă. Întrucît am arătat că în așternut se 
introduc zilnic cca 40 | apă rezultă că din aceasta am evacuat cu 
ventilaţia cca 36 | apă, adică 900/. 

Dacă însă în timpul iernii sîntem nevoiţi a reduce rata venti- 
laţiei la 1 m3 pe kilocorp, deci la 12000 m3 în 24 de ore, este 
greu să evacuăm din adăpost toată apa acumulată în așternut, 
chiar dacă cu fiecare m3 de aer am scădea 2 g vapori de apă, deoa- 
rece 12000 X 2 = 24 l apă, adică numai cca 600/0 din apa in- 
trodusă. lată de ce, la w scădere excesivă a ratei ventilaţiei, aş- 
ternutul se umezește excesiv şi deteriorează condiţiile de microclimat 
din adăpost. Să reţineţi deci, încă o lege a aviculturii: umi- 
ditatea însoţită de frig este cel mai mare dușman al păsărilor. 
Desigur, autorii nu pledează pentru o atmosferă friguroasă în 
adăpost, dar dacă totuşi trebuie să alegem între un frig uscat și 
un frig umed, în orice caz vom evita frigul umed, care subminează 
nu numai producția, ci și sănătatea păsărilor. 

Am insistat mai mult asupra problemei așternutului pentru că, 
într-adevăr, acesta reprezintă factorul cheie în sistemul de creș- 
tere pe așternut permanent adinc. Odată cunoscută şi însușită te- 
meinic tehnica de folosire a aşternutului permanent, nu numai că 
realizăm un microclimat corespunzător în condiții de economisire 
a energiei cu încălzitul adăpostului, dar facem şi o economie de 
muncă de 12—150/0, în comparaţie cu sistemul de așternut neper- 
manent, care necesită o înlocuire periodică. 


Nu este însă necesar să existe aşternut pe toată suprafaţa adă- 
postului. Există şi sistemul de creștere cu toată suprafața acoperită 
cu așternut, după cum există și sistemul în care toată suprafața 
este prevăzută cu Stinghii. A existat chiar o perioadă în care creş- 
terea pe paturi de stinghii cișştigase foarte mult teren, în compa- 
raţie cu alte sisteme. Astăzi se consideră însă că cel mai bun sis- 
tem este creșterea mixtă: circa jumătate din suprafaţa adăpostului 
este acoperită cu paie, cealaltă jumătate cu pat de stinghii. Unii 
specialişti susțin chiar că s-ar putea extinde patul de stinghii pe 
213 din adăpost şi că pe stinghii pot fi crescute pînă la 10 păsări 
pe m2, față de maximum de 7 pe așternut permanent. Noi reco- 


96 


mandăm însă ca cca jumătate din hală să fie prevăzută cu stin- 
ghii, jumătate cu aşternut și vom argumenta de ce. 


În creşterea intensivă pe așternut permanent, găinile nu mai 
au acces afară din adăpost, întreaga viaţă fiind trăită într-un me- 
diu controlat. Găina se simte la fel de bine pe așternut, ca și pe 
stinghii, cu condiţia ca așternutul să fie bine întreținut, iar patul 
din stinghii corect confecţionat. De obicei, pe stinghii se ampla- 
sează instalația de adăpare, iar pe aşternutul permanent, insta- 
laţia de hrănire. În aceste condiţii, apa care se pierde de pe cio- 
cul păsărilor sau din eventuale defecţiuni ale adăpătorilor nu se 
scurge în așternut, spre a-l umezi excesiv şi a-l deteriora, ci sub 
patul de stinghii. Pe de altă parte, întrucît pe pardoseala de sub 
pat nu se pune așternut, dejecțiile care cad acolo nu fermentează 
aproape deloc și nu degajă amoniac. Nefiind deranjate, ele nu 
exală nici un fel de miros disgraţios în hală. Din contră, îşi pierd 
treptat umiditatea la care au fost produse, mai ales dacă adăpăto- 
rile funcționează corect şi nu curg, într-un an de exploatare stra- 
tul de dejecţii de sub pat nefiind mai gros de 30—40 cm. 
La eliberarea halei, aceste dejecţii sînt un excelent îngră- 
șămînt natural, comparabil cu celebrul „guano“, atît de mult cău- 
tat în lume. Autorii recomandă cu toată căldura acest îngrășă- 
mînt pentru fertilizarea terenurilor agricole. În alte ţări el este 
vîndut la prețuri foarte ridicate, încasîndu-se efectiv mai mulţi 
bani pentru gunoiul ce rezultă din exploatare dectt pe găinile re- 
formă, care îşi încheie ciclul de producție. 

Patul de stinghii are însă şi alt rol, în afară de acela de a nu 
permite împrăștierea apei în aşternut și de a depozita cea mai mare 
parte a dejecţiilor produse de păsări într-o zonă în care nu se 
produc fermentări și degajări de noxe. Marea majoritate a găinilor 
dorm pe pat, adică la o înălțime de 30—40 cm deasupra pardo- 
selii. Acest lucru este foarte important, pentru că multe gaze nocive 
se găsesc imediat deasupra așternutului și dacă păsările ar dormi aco- 
lo, ar inspira aceste gaze. Dormind însă pe pat, unde şi mişcarea de 
aer este mai bună, găinile beneficiază de un aer mult mai curat. 

Pentru ca patul să fie confortabil, el trebuie să îndeplinească 
unele condiţii: stinghiile din care este constituit trebuie să fie co- 
mode. Sînt preferabile stinghiile din material plastic sau din lemn, 
cu profil rotund, patrat sau trapezoidal (cu baza mare în sus), 
de o grosime care să permită cuprinderea comodă a acestora de 
către păsări, cu ghearele. Ele trebuie să fie suficient de rezistente, 
spre a nu se rupe atunci cînd pe ele circulă crescătorul, pentru su- 
pravegherea şi îngrijirea păsărilor. Între două stinghii trebuie să 

fie un spaţiu suficient de mare pentru a lăsa să se scurgă cu ușu- 
rinţă dejecțiile, însă nu prea mare, pentru a nu permite păsărilor 
să intre sub pat. O distanță de 3—5 cm între o stinghie și alta 
este optimă. Stinghiile por fi mai rare, dacă sub ele se aplică o 
plasă de sîrmă, care să nu permită accesul păsărior sub pat, dar 
un astfel de sistem este mai puţin recomandat, întrucît cu timpul, 
în ochiurile plasei se strîng dejecţii, pene, alte murdării, care men- 
ţin un mediu insalubru şi determină ruginirea și deteriorarea plasei. 
„ Rolul aşternutului în hală l-am arătat. Să mai spunem în plus 
că hrănitoarele sînt amplasate pe aşternut, pentru ca eventualele 
cantități de furaje căzute din jgheab să poată fi recuperate de pă- 
sări din așternut. Dacă hrănitoarele ar fi amplasate pe stinghii, 
toate furajele risipite ar cădea în dejecțiile de sub pat, de unde 
nu mai pot fi recuperate. 


Modalitatea de amplasare a celor două zone din adăpost-cu 
stinghii și cu așternut permanent-este legată de dimensiunile adă- 
postului. Dacă adăpostul este relativ mic (de ex. 8X6 m), atunci 
se împarte în două părți egale și simetrice. Dacă însă este ceva 
mai mare, atunci patul se poate așeza și pe partea mediană a ha- 
lei, cele două zone de-a lungul pereţilor fiind rezervate pentru aș- 
ternut. Desigur, se pot face și alte amenajări ale halei. mixte, cu 
pat și așternut permanent, însă trebuie avut în vedere un prin- 
cipiu obligatoriu de respectat, în orice hală de acest tip: în orice 
loc al adăpostului s-ar afia o găină, între ea şi ce! mai apropiat 
punct de hrănire sau adăpare nu trebuie să existe o distanță mai 
mare de 2 metri. Or, dacă adăpostul la care ne referim are de 
exemplu, o lăţime de 12 m, iar patul este așezat simetric pe oju- 
mătate din această dimensiune, este evident că o pasăre aflată pe 
aşternut lîngă perete, va avea cel puţin 5 m pînă i cel mai apro- 
piat loc de adăpare, aflat pe pat. 

Există o explicaţie și o justificare a acestei recomandări, care 
pare gratuită? Cum se explică atunci faptul că o pasăre crescută 
în libertate găsește cu ușurință unicul punct de adăpare dintr-o 
curte, aflat uneori la 100 de m de locul unde se află la un mo- 
ment dat păsările? Trebuie să ne oprim puţin și asupra acestui 
aspect. Păsările crescute în captivitate *și schimbă considerabil 
comportamentul, în comparaţie cu păsările crescute în libertate. 
În cadrul numeroasei și aglomeratei colectivități din care face 
parte, pasărea devine mai circumspectă, mai puţin expansivă, mai 
puţin dispusă să circule în tot adăpostul. În adăpost se formează 
mici colectivităţi, compuse din maximum cîteva zeci de păsări, le- 
gate printr-o afinitate de grup. Aceste mici colectivităţi îşi destă- 
şoară activitatea zi de zi, pe o anumită arie din adăpost, de care 

nu se îndepărtează, decît dacă sînt obligate. Să admitem că în adă- 
post s-a produs un eveniment neobișnuit, un zgomot mai puternic 
decît de obicei, intrarea unei persoane necunoscute etc. În acest mo- 
ment, păsările intră în panică, îşi părăsesc zona în care-și desfă- 
şoară obişnuit activitatea şi caută să se îndepărteze de obiectul care 
I-a provocat panica. În aceste condiţii, un număr mare de păsări 
se deplasează brusc spre o oarecare latură a adăpostului, se aglo- 
merează acolo, determină o reacție în lanţ de panică, din care se 
liniştesc cu destulă greutate. După ce s-au convins că pericolul a 
trecut, fiecare pasăre caută să-și regăsească aria și grupul în care-și 
desfăşoară de obicei activitatea. Căutarea este cu atît mai mare, 
cu cît adăpostul este mai mare şi densitatea păsărilor pe m2 mai 
ridicată. După ce şi-a regăsit grupul, pasărea reintră în activitate 
normală. Toată perioada în care însă pasărea a stat în afara ariei 
obișnuite, ea a fost într-o stare de nelinişte extremă. Nu a mîncat 
și nu a băut apă, iar sistemul nervos i-a fost puternic afectat. Se 
spune că pasărea a suferit un stres. Acesta a fost doar un exemplu 
asupra a ceea ce înseamnă un stres într-o colectivitate de păsări. 
Unele stresuri sînt scurte şi ușoare, altele sînt însă lungi și grave. 
De fapt, orice agresiune a factorilor de mediu asupra păsărilor este 
un stres: o lipsă prelungită de apă, un microclimat necorespunzător, 
un zgomot puternic, o carență alimentară, iată tot atîtea stresuri 
la care poate fi supusă o pasăre. 

Să revenim acum la distanţa dintre pasăre şi cel mai apropiat 
punct de hrănire și adăpare. Făcînd parte dintr-o coiectivitate re- 
dusă, care trăiește pe o arie restrînsă, fiecare pasăre are o hrănitoare 
din care totdeauna se hrănește şi o adăpătoare din care totdeauna 
bea apă. Obligată să se îndepărteze prea mult de aria restrinsă în 
care trăiește, pentru a găsi o adăpătoare amplasată prea departe, 
pasărea este obligată să treacă prin alte mici colectivități de pă- 
sări. Dacă pasărea la care facem referire este mai timidă, ea va fi 
bătută şi izgonită de păsările mai puternice, printre care încearcă 
să ajungă la punctul de adăpare. Dacă insistă, poate ajunge la 
punctul de adăpare și să bea apă, dacă nu, renunţă și se întoarce 
neadăpată în colectivitatea căreia îi aparține. Ea suferă un stres, 
care nu este în interesul crescătorului. Ca să evităm orice risc, tre- 
buie deci ca găina să găsească foarte aproape de ea, punctele de 
hrănire și adăpare. 

Vrem să mai dăm încă un exemplu asupra constanţei, perseve- 
renței găinii. Ea ouă întotdeauna în acelaşi cuibar. Dacă vrea să 
ouă și constată că în cuibarul ei se găsește o altă găină, aşteaptă 
pînă aceasta ouă și apoi îi ia locul. Chiar dacă cuibarele vecine sînt 
libere, ea nu ouă în altă parte. Poate însă „scăpa“ oul în aşternut, 

dacă cuibarul nu i se eliberează la timp. De aici, necesitatea de a 
nu prevedea mai mult de şase găini pe cuibar. De exemplu, dacă 
în crescătorie există 300 de găini, trebuie să prevedem neapărat mi- 
nimum 50 cuibare. 

Nici cuibarele nu trebuie amplasate toate grupat, într-o extre- 
mitate a adăpostului, din aceleași motive, exemplificate cu punc- 
tele de adăpare și hrănire. Cuibarele trebuie repartizate egal de-a 
lungul pereţilor, în locuri mai întunecoase, dar ferite de curenți. 
Cuibarele trebuie să fie încăpătoare, comode, accesibile păsărilor. 
Dacă sînt amplasate prea sus, nu au scărițe deacces, nu au un aș- 
ternut curat și uscat de paie, găinile nu le folosesc, preferînd să 
ouă pe jos, în așternut, ceea ce degradează ouăle prin murdărire. 

Atunci cînd ne-am referit la sistemul semiintensiv de creștere 
i-am arătat unele avantaje şi desavantaje. Întrebarea care s-ar 
putea pune este dacă sistemul de creștere intensiv pe așternut per- 
manent al găinilor ouătoare este sau nu recomandabil în gospodă- 
riile populaţiei? Răspunsul este pozitiv. Creşterea intensivă pe aș- 
ternut se :=feră la o colectivitate mai mare de păsări, care dacă 
ar fi crescute în sistem semiintensiv, cu scoatere afară n-ar bene- 
ficia prea mult de avantajul unei curţi. Trebuie avut în vedere că 
este necesară o încărcătură maximă de 300 găini la un ha, pentru ca 
acestea să beneficieze integral de avantajele sistemului semiintensiv. 
Cum nu putem dispune de o suprafaţă atît de mare, înseamnă că, 
practic orice număr de peste 100 găini în crescătorie (care au to- 
tuși nevoie de o treime de ha) trebuie crescut în sistem intensiv, fie 
pe așternut permanent, fie în baterii. A lăsa păsările în libertate, 
în astfel de condiţii, nu reprezintă nici un avantaj, ci doar o muncă 
în plus pentru manipularea zilnică a păsărilor, ferirea lor de in- 
temperii şi de riscul contaminării cu germeni patogeni. Avantajul 
surselor furajere naturale este minim atunci cînd densitatea pe m? 
suprafaţa afectată în aer liber este mare, iar avantajul soarelui și 
aerului curat este neînsemnat, faţă de desavantajele arătate. Expe- 
riența a arătat că, oricum, în ciuda aparenţelor, cele mai bune 
rezultate în producţie și cu cel mai scăzut volum de muncă și cea 
mai bună rentabilitate se realizează în sistemul intensiv. Dacă avem 
o suprafață de teren în apropierea adăpostului, mai bine s-o se- 
mănăm cu lucernă şi s-o administrăm păsărilor odată cu furajul, 
decît să practicăm creşterea semiintensivă. 


4.1.3, CREȘTEREA INTENSIVĂ ÎN BATERII A GĂINILOR 


După ce s-au arătat avantajele sistemului tradiţional semiintensiv 
asupra celui tradițional extensiv și apoi a celui intensiv pe așternut 

permanent faţă de cel semiintensiv, probabii că cititorii se întreabă 
ce argumente vor mai fi găsite pentru a recomanda sistemul de 
creștere în baterii? Autorii nu încearcă însă să impună un sistem 
sau altul, ci arată cu obiectivitate avantajele şi dezavantajele fie- 
căruia şi mai ales, circumstanţele în care un crescător alege un sis- 
tem sau altul de creştere. Creşterea în baterii face totuși epocă de 
mai bine de două decenii, după ce creșterea pe așternut perma- 
nent a dominat scena aviculturii mondiale, tot două decenii. Cele 
două sisteme de creştere industrială există în lume și probabil că 
vor continua să existe o perioadă mai lungă de timp. Așadar, ce 
avantaje anume a impus bateria? Mai întîi a tentat faptul că pe 
aceeaşi suprafață construită se creşte un număr de păsări de trei 
ori mai mare. Cu alte cuvinte, scad cheltuielile de construcție, dacă 
într-un adăpost de 1 000 m2 ?n loc să crească 6 000—7 000 găini, 
se cresc 18 000—20 000 găini. În plus, nu mai este necesar să se 
scoată din circuitul agricol mari suprafeţe de teren. 


Un alt avantaj constă din faptul că la baterii nu mai este ne- 
cesar așternutul, care este costisior, din ce în ce mai greu de pro- 
curat și care necesită cheltuieli mari cu transportul și manipularea, 
atit la introducere, cît şi la scoaterea lui din adăpost. Aşternutul 
este greu de întreținut, este cuțitul cu două tăișuri care ne poate da 
căldură şi confort, dar ne poate da și umezeală și amoniac. De 
aceea, mulţi crescători vor să scape de acest rău necesar. 


Într-o hală cu baterii pentru ouătoare se realizează şi o econo- 
mie de combustibil. Se poate realiza mai cu ușurință temperatura 
optimă în timpul iernii, numai cu ajutorul căldurii biologice — în- 
tr-o hală populată cu 20000 găini, decît într-una cu numai 6000 
—7 000 găini. Precizăm, într-o hală cu găini adulte, nu cu tineret, 
pentru că la tineret este mai mare consumul de energie în baterie, 
decît pe așternut. Și aceasta, întrucît pe așternut încălzirea se face 
local, pe cînd într-o hală cu baterii la nivelul tehnicii actuale, tre- 
buie să încălzim toată hala. La adulte, unde temperatura de con- 
fort este mult mai redusă (10—20*C, față de 25—330C la tineret 
sau pui de carne) se poate realiza mai cu ușurință această tempe- 
ratură în hala cu o densitate mare, decît în cea cu densitate re- 
dusă. Asupra acestui aspect vom mai reveni însă. 


Alt avantaj rezidă din economia de muncă. Evident că se pot 
mecaniza şi chiar automatiza majoritatea operaţiunilor și în spe- 
cial hrănirea, adăparea, recoltarea ouălor şi evacuarea dejecţiilor. 
Într-o epocă în care productivitatea muncii reprezintă prima pir- 
ghie a progresului economic și social, a produce mult cu un volum 
redus de muncă este foarte important. Practic, un adăpost cu 
20 000 găini care produc anual 4—5 milioane de ouă, poate fi 

U_— a = Adâpâtoare 
L2— h=Hrânitoare 


c = Colector ouă 


d=Dejecți 


a=Adâpâtoare 


U— h= Hrănitoare 


c= Colector ouă 


: d= Dejecţii 
B Piramidală 


Fig. 19 — Baterii pentru găini ouătoare cu trei nivele: 
A — supraetajată; B — piramidală: a — adăpătoare; 4 — hrănitoare; e — colector ouă; 
d — raclare dejecţii 

tru micul crescător, îngrijirea păsărilor nu reprezintă principala ocu- 
paţie, el fiind de fapt un ţăran cooperator, un muncitor sau un in- 
telectual, care trebuie să-și ocupe cea mai mare parte a timpului 
cu probleme profesionale de bază, acordind păsărilor o cît mai mică 
parte din timpul său liber, pentru a nu-și priva familia sau pe el 
însuși, de bucuriiie şi satistacțiile intelectuale, spirituale, sociale. 
Din aceste motive, micului crescător nu-i este indiferent dacă tre- 
buie să dedice păsărilor trei-patru ore de muncă brută, zilnic, obo- 
sitoare sau numai o oră de muncă uşoară, plăcută, reconfortantă. 
Un mic crescător, cît de cît priceput, poate singur să realizeze 
o serie întreagă de mecanizări şi automatizări ale operaţiunilor: 
adăpat, hrănire, recoltarea ouălor şi evacuare: dejecțiilor. 

Bateria mai prezintă și alte avantaje: risipa de furaje este mult 
mai mică la baterie, în comparaţie cu creșterea pe așternut; ouăle 
produse sînt mult mai curate, acestea rostogolindu-se singure pe 
ușoara înclinare a plasei-pod=a, în colectorul de ouă, unde nu mai 
pot fi murdărite, datorită contactului cu un așternut relativ mur- 
dar sau cu murdărirea de pe alte păsări, cum se întîmplă în cazul 
creșterii pe așternut permanent. 

Evident, creşterea în baterii prezintă și unele dezavantaje, în 
comparaţie cu creşterea pe aşternut permanent: mai întîi că este 
nevoie de o investigaţie iniţială mai mare, decît în cazul creșterii 
pe așternut. Bateria, oricît ar fi ea de simplă, tot necesită cheltu- 
seli mai mari, decit în cazul creșterii pe aşternut. 

Vă propunem să facem împreună o socoteală foarte simplă. 

Să presupurem că intenţionaţi să vă construiți un adăpost de 
găini ouătoare, cu o suprafață de 30 m? și că trebuie să vă ho- 
tării dacă viitoarea crescătorie va fi în sistem de creştere în baterii 
Sau pe așternut permanent. 

Dacă vă gîndiţi că investiţia cu construcţia este sensibil egală 
pentru ambele sisteme de creștere, veţi fi tentaţi să alezeţi sistemul 
de creștere în baterii, unde numărul de păsări p2 m2 de construcție 
este mai mare și deci investiţia specifică pe cap de pasăre mai mică. 
Și acest lucru este într-adevăr exact, după următorul calcul (ta- 
belul 11). 

Cheltuielile cu construcția sînt mai ridicate în cazul echipării 
cu baterii, întrucît în acest caz este nevoie de un sistem de venti- 
laţie și izolaţii termice mai bune, comparativ cu adăpostul în care 
păsările se cresc pe așternut permanent. 

Totuși, rezultă o investiţie specifică pe o pasăre mult mai mică, 
atunci cînd pe aceeaşi suprafață de construcție se creşte un număr 
mai mare de păsări, așa cum se întîmplă în cazul creșterii în ba- 
terii. Aceste cheltuieli cu investiţia se referă însă numai la con- 

Tabelul 11 


Investiţia speciiică necesară pentru construirea unui adăpost de păsări, 
exelusiv echipamentul de creștere 


Cheltuieli | Chelt. Dă Iaesiiiee 


Sistemul de m? pe m: |totaleptr. Invest. 
creştere constr, constr. invest. Pe m? Total specif. 
(lei) (lei) (cap.) (cap.)  |llei/pasăre) 
Pe așternut 30 800 24000 6 180 | 133 
permanent 
În baterii 30 1200 36000 18 540 | 66 
Diferențe — -+400 +12000 |-+12 360 | —67 
| 


strucţia propriu-zisă a adăpostului, la ele trebuind să adăugăm și 
cheltuielile de echiparea. 

În cazul creșterii pe așternut, adăpostul este echipat cu hrăni- 
tori, adăpători şi cuibare, utilaje destul de simple, care nu costă 
mai mult de 27 de lei pe găină, astfel că în final, investiţia speci- 
fică totală se ridică la 160 lei pe găină. 

În cazul creşterii în baterii, investiţia specifică cu echipamentul 
este mult mai ridicată, bateria necesitînd o cantitate mai mare de 
metal pe găină şi o mecanizare-automatizare superioară. În funcţie 
de gradul de complexitate al bateriei, aceste cheltuieli se ridică pînă 
la 100 lei pe găină, dar să calculăm pentru exemplul nostru o in- 
vestiţie specifică medie de 80 lei pe o găină. În aceste condiţii, 
investiția specifică totală (construcție + echipare) pentru un adă- 
post cu creștere în baterii se ridică la 147 lei pe găină, deci totuşi 
inferioară creşterii pe așternut permanent. 

Acest calcul este tentant pentru crescător, care va alege, fără 
îndoială, sistemul de creştere în baterii. 

Să nu uităm însă că o construcție cît de cît rezistentă, poate fi 
exploatată timp de 50 ani, pe cînd echipamentul din hală numai 10 
ani. Aşadar, în aceeași construcţie, în cei 50 de ani de funcţionare, 
vom schimba de cinci ori echipamentul de creştere și de fiecare dată 
va trebui să investim sume mari, pentru înlocuirea bateriei, în compa- 
raţie cu sistemul de creştere pe aşternut. În tabelul 12 este făcută 
o comparaţie, pe întreaga perioadă de exploatare a adăpostului, 
între cele două sisteme de creştere. 

Aşadar, dacă toate cheltuielile cu investiţiile sînt calculate a fi 
amortizate în primii 10 ani de exploatare a crescătoriei, ne apare 
avantajos sistemul de creştere în baterii, acesta avînd avantajul 
unei mai economice amortizări a adăpostului. Dacă însă facem 

Tabelul 12 


Situaţia comparativă privind investiţia speciiică medie anuală pe loc găină, 
între sistemul de creștere pe așternut permanent și în baterie 


Amortizarea, pe decade az -— E Ei 
A a investițiilor făcute v g= E 8 
Sistem  |rnvest, 2 Es S | 
de făcute | 8 2 o E stg 
creştere E N: III | Iv v Su Ss | âg EI Et: 
10 ani|10 ani| 10 ani|10 sti iasa ea | 4£ | 55 a 23 
Pe așter- | Con- | | 
nut per- |str. 4800 | 4800 | 4800 | 4800 | 4800 | 241000| x x x 
manent | echip.| 4960 | 4960 | 4960 | 4960 | 4960 | 24800! x pad x 
TOTAL 9760 | 9760 | 9760 | 9760 | 9760 | 48800] 976 | 180 |5,42 
În bate- | Con- | 
rii str. 7200 


7200 | 7200 | 7200 | 7200 | 36000| x x 
43200 [43200 [43200 [43200 |216000| x x 


echip.|43200 


calculul pe întreaga perioadă de exploatare a adăpostului (50 ani), 
ne apare mai avantajos sistemul de creștere pe așternut permanent. 


N-am vrea să facem speculații pe această temă, este greu să 
stabilim un avantaj net din acest punct de vedere, al unuia dintre 
sisteme asupra celuilalt. Este adevărat, dacă facem calcule de 
eficiență pe termen lung, pare avantajos sistemul de creștere pe 
aşternut permanent. Dar, dacă se fac calcule complexe, în care 
sînt antrenate și alte elemente de eficienţă, atunci se pot constata 
avantaje economice şi pentru celălalt sistem de creştere. Autorii 
vor însă să insiste asupra faptului că al doilea factor după produc- 
tivitate, a cărei importanță am mai arătat-0, trebuie să fie renta- 
bilitatea. Indiferent de domeniul de activitate şi de proprietate, 
producătorul de bunuri materiale trebuie să producă mult și ieftin. 
Nimeni nu produce bunuri materiale doar din pasiune, ci pentru 
a realiza un avantaj material propriu, după cum nimeni nu are 
interes în țara noastră, ca un mic crescător de păsări să iasă în 
pagubă din activitatea sa, fie că produce doar pentru acoperirea 
nevoilor proprii, fie că realizează şi un excedent de producție pe 
care printr-o formă sau alta, îl valorifică pe piaţă. Un lucru 
trebuie să fie însă foarte clar: ca beneficiul să fie realizat din 
reducerea che'tuielilor la producător, nu din creşterea preţurilor 
la consumator. Iată de ce dorim ca micul crescător să nu fie doar 
un bun cunoscător al tehnologiei de creștere, ci şi un bun econo- 


105 


mist, care cu mini-calculatorul în mînă să-și facă toate calculele 
de eficiență economică, să nu lase nimic la voia întîmplării. Numai 
combinînd aceste două științe poate avea un mic crescător garan- 
ţia că nu va avea surprize — tehnice sau economice — neplăcute. 

Revenind la dezavantaje! bateriei, să mai consemnăm faptul 
că mai multe ouă se sparg în acest sistem, în comparaţie cu sis- 
temul de creştere pe așternut. Micul crescător trebuie avertizat că 
în general, coaja oului este mai slabă în sistemul industrial de 
creștere, comparativ cu sistemul tradiţional şi aceasta, din două 
motive: mai întîi, pentru că în sistemul industrial, găina produce 
anual un număr cel puţin dublu de ouă, în comparaţie cu sistemul 
tradițional, iar organismul păsării ar trebui să producă o cantitate 
dublă de coajă, printr-o complicată fiziologie, ceea ce nu este de- 
loc simplu; în al doilea rind, pentru că creșterea intensiv—in- 
dustrială presupune scoaterea păsării din mediul natural, luindu-i 
posibiitatea de a beneficia de soare și de culegerea din mediul 
natural a numeroase vitamine, săruri minerale și proteine animale. 
Pasărea, lipsită de aczste avantaje și obligată să consume numai 
ce-i asigură crescătorul este deci total la discreția acestei nutriţii. 
Nutriţia păsărilor însă este aşa de complicată, există atîtea relaţii 
sinergice și antagonice între substanţele biologic active din furaj, 
încît, practic nu se pot asigura decît cu mare greutate, reţete 
perfect echilibrate. De aceea este și greu de a realiza o bună coajă 
a ouălor la găinile crescute în sistem intensiv-industrial. 


În sistemul de creștere pe așternut permanent, ouăle cad pe 
stratul de așternut din cuibar, care le amortizează căderea. În 
baterie însă, ouăle cad pe suprafaţa dură a pardoselii metalice 
și este inevitabil ca unele din ele să se spargă. Cu cît sîrma din 
care este confecţionată plasa-podea este mai groasă, cu atît nu- 
mărul de ouă sparte este mai mare. Există tendința de a reduce 
deci grosimea sîrmei din care este confecţionată podeaua, însă nu 
se poate reduce sub o anumită dimensiune, întrucît se reduce re- 
zistenţa podelei. De regulă, dacă vrem să asigurăm o încărcătură 
economică a bateriei, nu putem reduce grosimea acestei sirme sub 
1,8 mm. La această dimensiune, se sparg sau se fisurează cel puţin 
7—80/9 din ouăle produse, cu variațiuni între 3—40/9 şi 12—130/0, 
în funcție de virsta păsărilor şi de anotimp: la păsările mai 
vîrstnice se înregistrează mai multe ouă sparte, decît la păsările 
tinere, după cum vara cînd este mai cald, se înregistrează mai 
multe ouă sparte, decît iarna. De regulă ouăle care prezintă mem- 
brana cochiliferă ruptă trebuie eliminate de la consum sau de la 
valorificare, întrucît acestea sînt foarte repede invadate de ger- 
meni patogeni, devenind inapte pentru consumul uman. Cel mai 

bine este ca îndată ce s-a observat existenţa unui ou spart, el tre- 
buie amestecat cu furajul și readministrat găinilor, pentru a fi 
consumat de acestea, avînd însă grijă ca dintr-un ou să consume 
cel puţin 10 găini. Este un excelent supliment la raţia zilnică. 

Dacă ouăle sînt numai fisurate, adică au membrana cochiliferă 
intactă, ele trebuie puse separat şi consumate în aceeași zi în gos- 
podăria micului crescător. Dacă numărul acestora este mare, de- 
păşind consumul zilnic, ee trebuie sparte cu grijă pentru a nu 
murdări conţinutul, se vor pune într-un vas curat și se vor 
păstra la rece, preferabil într-un congelator. În nici un caz însă 
aceste ouă nu vor fi folosite la prepararea maionezei, ci numai 
după fierbere sau prăjire puternică, pentru ca eventualii germeni 
patogeni existenţi să fie distruși. 

Un alt dezavantaj a! bateriei îl reprezintă calitatea găinilor 
la sacrificare, după terminarea ciclului de producţie. Aspectul co- 
mercial al unei găini crescute în baterii este dezagreabil, cu pena- 
jul pătat sau deteriorat, datorită contactului cu bateria. Chiar după 
sacrificare, găina crescută în baterie prezintă anumite vinătăi sau 
leziuni pe carcasă şi de asemenea, remanenţe de foliculi sangvino- 
lenți în piele. De aceea, la reformă, de la găinile crescute în ba- 
verii se recuperează o sumă mai mică, în comparaţie cu găiniie 
crescute în sistemul tradiţional sau pe așternut permanent. 

Să mai arătăm la capitolul dezavantaje, faptul că sistemul de 
creștere în baterii presupune o tehnicitate mai ridicată, comparativ 
cu creșterea pe aşternut, determinată tocmai de densitatea sporită 
care se utilizează. O greşeală cît de mică de creștere poate deter- 
mina canibalismul, accidente de baterie, oboseala de baterie sau 
apariția și difuzarea rapidă a unor boli infecto-contagioase. De 
aceea, nu este bine să trecem la creșterea găinilor în baterii, decit 
dacă stăpînim foarte bine tehnologia respectivă, dacă putem asi- 
gura o furajare echilibrată şi dacă aplicăm cu toată străşnicia, 
profilaxia sanitară veterinară generală şi specifică. 


4.2. POPULAREA ADĂPOSTULUI DE GÂĂINI OUĂTOARE 


S-a menţionat la capitolul respectiv că este recomandabil ca 
păsările pentru ouă să se crească în aceleaşi adăposturi, de la 
vârsta de o zi, pînă la terminarea ciclului de ouat. Dacă însă nu 
putem aplica acest sistem, este necesar a lua unele măsuri foarte 
precise atunci cînd transferăm tineretul din adăpostul de creştere, 
în cel de exploatare pentru ouă. 

Desigur, a creşte tineretul într-un adăpost bine adaptat acestui 
scop, adică prevăzut cu instalaţii de încălzire şi cu echipamentul 
specific de creştere, nu este un lucru contraindicat. Din contră, 
se realizează chiar unele economii la investiţii, întrucît nu se 
mai prevăd și la adăposturile de adulte, instalațiile de încălzire 
și echipamentele tehnologice specifice tineretului. Acesta este sis- 
temul de creștere utilizat în unităţile avicole de stat și coopera- 
tiste din ţara noastră. La fiecare adăpost pentru creşterea tineretu- 
lui există cîte 3 adăposturi pentru găinile adulte, care se populează 
pc rînd cu puicuţele crescute în adăpostul pentru tineret. În unele 
țări cu crescătorii de dimensiuni medii, unde micul proprietar nu 
are puterea economică de a-și construi patru adăposturi (unul 
pentru tineret și trei pentru adulte) se obișnuiește o diviziune a 
muncii, în care unii dintre crescători se profilează pe creşterea 
tineretului, pe care apoi îl vînd crescătorilor de găini ouătoare. 
Am amintit acest tip de organizare, pentru că la nevoie poate fi 
aplicat și în sistemul nostru de creștere în gospodăriile populaţiei. 

Indiferent însă de organizarea folosită, cîteva precauţiuni se 
impun. Este recomandabil ca sistemul de creștere pe așternut 
permanent sau în baterie să fie același, atît la tineret, cît și la 
pasărea adultă. Deci, dacă un lot de tineret a fost crescut pe 
așternut trebuie să fie transferat tot într-un adăpost cu sistemul 
de exploatare a găinilor pe aşternut, iar dacă a fost crescut într-un 
adăpost cu baterii, să fie transferat tot într-un astfel de adăpost. 
Nu este total contraindicat ca tineretul crescut pe așternut să fie 
transferat într-un adăpost cu baterii, însă nu este permis sub 
nici un motiv ca tineretul crescut în baterii, să fie transferat 
într-un adăpost cu așternut permanent. 


Transferul păsărilor dintr-un adăpost într-altul înseamnă un 
mare stres pentru păsări. Cînd transferul se face dintr-un adăpost 
pe aşternut într-un alt adăpost pe așternut, stresul este mai mic, 
mai ales dacă noul adăpost este asemănător ca dimensiuni și ame- 
najare interioară, cu cel vechi. În aceste condiţii, păsările se adap- 
tează, se regrupează și se reorganizează destul de repede, în cîteva 
zile instalîndu-se ordinea socială care exista în hala veche. 

Atunci cînd pasărea se transferă dintr-un adăpost cu baterii 
într-alt adăpost cu baterii, stresul poate fi mai puternic, decît în 
primul caz. Încă din perioada de creştere a tineretului în baterii, 
există condiţii diferite de mediu între diferitele nivele ale bate- 
riei. Păsările din nivelul superior al bateriei sînt cele mai favorizate, 
ele beneficiind de cea mai bună iruminaţie, aerisire și temperatură. 
Nivelele inferioare ale bateriei în afară de iluminat, aerisire și 
temperatură, care sînt mai puţin favorizante, sînt dezavantajate 

și de prezența păsărilor de deasupra lor, care le creează un senti- 
ment de inferioritate, de frustare. În momentul transferului, păsările 
își schimbă de regulă vechiul nivel al bateriei, chiar şi cei mai 
experimentați crescători nedind o atenţie particulară acestui lucru. 
Schimbînd însă nivelul bateriei, trecînd de exemplu de la nivelul 
superior la un nivel inferior, pasărea resimte un stres foarte puternic. 
S-a făcut următorul experiment: s-au cîntărit păsările în ziua trans- 
ferului şi au fost mutate la acelaşi nivel și în bateria de adulte. 
După o săptămînă de la transfer, păsările cîntăreau mai puţin în 
greutate, decît în ziua transferului și deabia după două săptămîni, 
acestea au atins din nou greutatea avută în ziua transferului. Dacă 
însă păsările şi-au schimbat niveiul iniţial al bateriei, fiind mutate 
în alte nivele, atunci stresul a fost mult mai puternic, deabia după 
trei săptămîni recîștigînd greutatea corporală avută în ziua trans- 
ferului. Se impune deci o regulă foarte importantă şi nu numai 
de a nu schimba nivelul bateriei la transfer, dar a avea grijă ca 
în fiecare cușcă să se cazeze puicuţele care şi în vechea baterie 
au făcut parte tot din aceeaşi cușcă. Dacă acest principiu nu este 
respectat, păsările vor fi neprietenoase unele cu altele, cele mai 
puternice le vor bate pe cele mai slabe, neuniformitatea dintre 
păsări se va accentua, va exista un mare procent de păsări sub- 
nutrite sau căzute victime ale canibalismului. 

Transferul păsărilor de pe așternut în baterii este acceptat, în 
unele ţări chiar se practică, neconsiderîndu-se contraindicat. Ra- 
țional discutînd însă, este exclusă ideea că o pasăre crescută în 
libertate va accepta cu ușurință captivitatea. Privarea de la posi- 
bilitatea de a se deplasa, duritatea podelei, schimbarea sistemului 
de hrănire şi adăpare, imposibilitatea de a se îndepărta la apro- 
pierea personalului de serviciu sau a vizitatorilor sînt tot atitea 
stresuri posibile, pe care crescătorul trebuie să le atenueze pe cît 
posibil. 

Transferul păsărilor din baterie pe așternut este contraindicat, 
iar principalul motiv îl constituie coccidioza. Cînd tineretul avicol 
este crescut pe așternut, el este afectat de coccidioză, o boală 
parazitară provocată de diferite tipuri de coccidii, care după ce 
afectează tractusul intestinal al păsărilor, sînt eliminate sub formă 
de ouă (oochiști) în așternut, de unde sînt înghiţite de alte pă- 
sări, care la rîndu! lor se îmbolnăvesc de coccidioză. Pentru comba- 
tere în furaj este introdus un coccidiostatic care protejează păsă- 
rile la acţiunea agresivă a coccidiilor, însă în același timp le creează 
o imunitate, astfel că după virsta de 12—13 săptămîni, păsările 
nu mai fac coccidioză, încetîndu-se deci administrarea coccidio- 
staticului. Încetarea administrării coccidiostaticului nu se face însă 

numai din raţiuni economice (coccidiostaticul este destul de scump 
şi se aduce din import), ci mai ales, datorită faptului că dacă 
este introdus în furajarea ouătoarelor, determină o scădere consi- 
derabilă a ouatului. 

Ce se întîmplă cînd creştem tineretul la baterii? Datorită lip- 
sei aşternutului, unde se găsesc oochiştii eliminaţi de pui prin de- 
jecţii, tineretul crescut în baterii nu face de regulă coccidioză, 
acesta fiind de fapt unul din avantajele creșterii în baterii. Dar, 
nici nu-și formează o imunitate pentru vîrstă mai avansată. De 
aceea, tineretul coborit din baterie pe așternut face forme tirzii, 
cronice, de coccidioză, foarte rebee la tratament, producţia de 
ouă fiind practic compromisă. | 

Să mai adăugăm în plus că tineretul crescut în baterii fără 
mişcare prezintă o slabă dezvoltare a aparatului locomotor (degete 
prost adaptate pentru mers, musculatură subdezvoltată, tempera- 
ment mai puţin vioi) cu alte cuvinte, o adaptare grea pertru 
creşterea pe așternut. Niciodată un tineret crescut în baterie nu 
va putea scurma aşternutul pentru distrugerea crustei și aerisirea 
acestuia, așa cum fac găinile crescute ca tineret, pe aşternut per- 
manent. 

Chiar dacă însă transferul se face respectînd toate recomandă- 
rile de mai sus, mai există și alte condiţii care trebuie respectate. 
Păsările trebuie tratate cu multă biîndețe. Dacă se iau de pe 
aşternut permanent, ele se antrenează cu biîndeţe într-o extremi- 
tate a adăpostului, li se limitează posibilitatea deplasări; prin 
panouri din plasă de sîrmă, de unde sînt puse pe rînd în cuști 
de transport. Contenţia lor se face cu mîna dreaptă de ambele 
picioare, pe palma miinii stîngi sprijinind pieptul păsării. Prinde- 
rea de aripi sau de un singur picior poate determina fracturi, care 
scot definitiv pasărea din circuitul economic. 


Dacă din contră, pasărea se scoate din cușca bateriei, ea se 
contenţionează de cap, cu una din miîini, cealaltă mînă se trece pe 
sub pieptul păsării şi se extrage din cușcă. Nu se prinde de picioare, 
pentru că pasărea deschide în mod instinctiv aripile, iar la ex- 
tragerea din cușcă, acestea pot fi fracturate. 


Transportul de la un adăpost la altul se va face în timp cit 
mai scurt posibil, pentru ca pasărea să resimtă mai puţin stresul 
transportului. În noul adăpost, pasărea trebuie să găsească aceeași 
temperatură, ace'aşi confort şi același tip de furaje, ca şi la ve- 
chiul adăpost. Transportul unui lot nu trebuie în nici un caz să 
fie fracţionat în două zile. Nu trebuie schimbat în ziua respectivă 
nici programul de lumină, iar păsările nu trebuie să sufere de sete. 
Noul crescător, dacă acesta se schimbă, trebuie să poarte haine 

de aceeași culoare cu fostul crescător, pentru ca pasărea, care are 
o vedere relativ s'abă să nu-şi dea seama că are de-a face cu o 
persoană străină. De fapt, pentru păsările crescute în sistem in- 
dustrial, la o intensitate luminoasă mai scăzută decît cea de afară, 
este necesar ca toate persoanele care intră în adăpost să îmbrace 
haine de aceeași culoare (de exemplu un halat comun), pentru că 
păsările se sperie la orice schimbare de decor, stresîndu-se. 

Toate aceste măsuri de precauţiune care par exagerate la prima 
vedere sînt totuși foarte necesare, dacă vrem să obținem maximum 
de producție de la lotul respectiv. Ele sînt cu atît mai ușor de 
realizat, cu cît nu presupun eforturi materiale, ci doar respectarea 
unor reguli simple, dar obligatorii. 


4.3. PERIOADA DE ACOMODARE ȘI INTRARE ÎN OUAT 
A PUICUȚELOR 


Transferul în adăpostul de adulte trebuie făcut de regulă între 
18 şi 19 săptămîni, fără a constitui o greşeală tehnică, dacă se 
face înainte de 18 săptămîni, dar fiind total contraindicat, după 
20 săptămîni. 

Perioada de la transfer pînă la intrarea în ouat a puicuţelor 
se numeşte perioada de acomodare şi aşa cum reiese din denumirea 
ce i s-a dat, are drept scop adaptarea acestora, la mediul artifi- 
cial în care își vor deruia viaţa economică. Nu trebuie să exage- 
Tăm importanţa acestei perioade, pentru că orice zi din viaţa unei 
păsări este la fel de importantă, ca și restul zilelor. Dar, nu tre- 
buie nici să minimalizăm importanţa ei. Sigur, pe această pe- 
rioadă, riscul îmbolnăvirilor este minim, cerințele nutriționale sînt 
de asemenea mai reduse, ceea ce poate duce la un optimism din 
partea crescătorului, care nu este întotdeauna justificat. 

Păsările nu trebuie însă scăpate din mînă pe această perioadă. 
Aşadar, nu vom întîrzia cu transferul puicuţelor peste vîrsta de 
18—19 săptămîni, cînd acestea au început deja ouatul, pentru 
că stresul puternic la care sînt supuse determină încetarea ouatu- 
lui și reluarea lui cu întîrziere de cel puţin o săptămînă, ceea ce 
înseamnă pierdere economică. Vîrsta de 18 săptămîni pentru rasele 
ușoare, 19 săptămîni pentru rasele mixte și 20 săptămîni pentru 
rasele grele este cea mai potrivită, ea fiind perfect corelată cu 
fiziologia găinii. Aceasta este vîrsta la care pasărea își începe ma- 
turitatea sexuală, adică îşi termină un ciclu fizio'ogic și își începe 
altul și logic, este momentul optim al transferului. 

Principalul obiectiv pe care trebuie să-l aibă în vedere crescăto- 
rul în perioada de acomodare este de a dirija cu pricepere, atît dez- 

voltarea corporală, cît şi cea sexuală, în așa fel ca să nu se provoace 
un decalaj nepermis de mare, între acestea. 

La hibridul „ALBO“ atîr maturitatea sexuală, cît și cea cor- 
porală sînt urmărite a fi realizate la vîrsta de 22 săptămîni, cînd 
pasărea are 1 350—1 400 grame, iar producția de ouă este de 
50/. Desigur că în continuare, pasărea va creşte încă în greutate, 
însă acest spor va fi din ce în ce mai mic. 

Dacă în medie, pînă la virsta de 20 săptămîni pasărea reali- 
zează un spor mediu de 10 grame pe zi, în perioada 21—30 săp- 
tămîni, sporul se reduce la cca 4 grame pe zi, în perioada 31—40 
săptămîni la 2 grame pe zi, pentru ca în săptămînile următoare 
să scadă la un gram pe zi sau chiar mai puţin. Un lucru trebuie 
însă să fie reţinut: dacă la toate categoriile de animale mamifere 
(vacă, oaie, iepuroaică etc.) greutatea corporală scade în timpul 
producţiei de lapte, la păsări această greutate continuă să crescă, 
chiar dacă numai în valori simbolice, pînă în ultima zi a ciclului 
de ouat. Acest lucru trebuie avut în vedere de crescător, el nu 
trebuie să accepte ideea scăderii în greutate a păsărilor pe seama 
ouatului intensiv, întrucît indiferent de ritmul ridicat al ouatului, 
găina găseşte resurse de a nu scădea în greutate, dacă i se asigură 
o hrănire şi îngrijire corespunzătoare. 

La hibridul „ROSO“, atit maturitatea sexuală, cît şi cea cor- 
porală trebuie să se realizeze la virsta de 23 săptămîni, cînd pa- 
sărea are o greutate de 1750—1 800 grame şi un procent de ouat 
de 50/0. 

Se pune acum întrebarea, dacă pasărea însăşi poate să-şi re- 
gleze fiziologic maturitatea corporală și sexuală, în așa fel ca 
acestea să se instaleze la aceeaşi vîrstă sau este necesară interven- 
ţia crescătoruiui. Răspunsul este că în cazul creşterii în libertate sau 
în sistemul tradițional, pasărea îşi realizează singură maturitatea 
corporală şi sexuală, fiind însă necesare două precizări: că în ca- 
zurile amintite reproducţia se face numai primăvara și că, atît ma- 
turitatea corporală, cît și cea sexuală se ating foarte tîrziu, în com- 
paraţie cu sistemul creşterii intensive. În plus, datorită condiţiilor 
uneori neprielnice de hrănire și îngrijire, în momentul apariţiei ma- 
turității sexuale nu a fost încă atinsă maturitatea corporală, aceasta 
fiind una dintre principalele cauze pentru care şi producția medie 
ce ouă pe găină este foarte scăzută, în sistemul tradiţional. 

Un lucru trebuie foarte bine știut, că maturitatea corporală este 
determinată de modul de hrănire a păsării, iar maturitatea sexuală, 
de programul de lumină aplicat. Desigur că într-o mică măsură și 
hrănirea influențează maturitatea sexuală, după cum şi lumina poate 

influența maturitatea corporală, însă influenţa este destul de re- 
dusă. Sigur că o pasăre bine hrănită și dezvoltată are tendinţa a- 
tingerii maturității sexuale mai accentuată decît o pasăre slab 
hrănită, debilă, subdezvoltată, după cum un program de lumină 
mai prelungit dă posibilitatea păsării să consume mai multe furaje, 
permiţindu-i deci să atingă mai repede greutatea specifică maturi- 
tăţii corporale. Trebuie însă să acceptăm că 95%/, din factorii de- 
terminanți ai greutăţii corporale aparţin furajului şi numai 50%/o 
luminii, după cum în atingerea maturității sexuale 950/, din in- 
fluenţă aparține luminii și numai 5%/o furajului. 

Desigur, în mod normal crescătorul trebuie să aplice un pro- 
gram normal de hrănire și de lumină, în toată perioada de creștere, 
dar mai ales în perioada de acomodare, pentru ca maturitatea cor- 
porală și sexuală să coincidă, atingîndu-se la vîrsta de 22 săptămîni 
la hibridul ALBO şi la vîrsta de 23 săptămîni la hibridul ROSO. 

De fapt însă, alături de această situație normală se pot întâlni 
alte patru situații, determinate fie de o greșită aplicare (sau nea- 
plicare) a tehnologiei, fie provocate intenționat de crescător, din 
motive economice bine stabilite. Acestea sînt: 

a) — atingerea maturității corporale după maturitatea sexuală; 

b) — atingerea maturității corporale înaintea maturității sexuale: 

c) — atingerea prematură, atît a maturității corporale, cît şi 
a maturității sexuale; 

d) atingerea tardivă, atît a maturității corporale, cît și a ma- 
turităţii sexuale. 

Le vom analiza pe rînd. 

a) Atingerea maturității corporale după maturitatea sexuală. 


Această situaţie este considerată cea mai dăunătoare dintre ca- 
zurile de necorelare a maturității corporale cu cea sexuală. Este re- 
zultatu! hrănirii defectuoase a tineretului, fie pe întreaga perioadă 
de creştere, fie doar pe unele etape, care determină o creştere înceată 
în greutate. Întîrzierea în creştere se mai poate datora apariţiei 
unor boli pe perioada de creștere sau neasigurării apei, sau unei 
temperaturi neadecvate în adăpost, însă toate aceste deficienţe se 
reflectă în final într-un consum redus de furaje, care rămîne deci 
factorul determinant pentru care tineretul ajunge slab şi neuniform 
la vârsta maturității sexuale, deci cînd începe să ouă. 

Indiferent de cauzele care au determinat acest neajuns, el tre- 
buie corectat din timp, în așa fel ca efectele ulterioare asupra pro- 
ducției de ouă să fie cît mai mici. Altfel, rezultatele vor fi de- 
zastruoase. Să dăm pentru cazul în speţă, un exemplu: să admitem 
că un lot de ALBO neţinut în mînă, defectuos furajat, a atins la 
vîrsta de 22 săptămîni, greutatea de 1 050—1 100 grame, deci cu 

cca 300 grame în minus, faţă de cea normală, iar producția de ouă 
este de 5%/,, adică cea caracteristică atingerii maturității sexuale. 
Să admitem de asemenea, că înșelat de buna acoperire cu pene a 
puicuţelor, crescătorul nu-și dă seama de greutatea scăzută a aces- 
tora și le -asigură un program de lumină normal, ascendent, de sti- 
mulare a ouatului. Puicuţele răspund la sistemul de lumină pre- 
lungită şi curba de ouat crește, conform prevederilor tehnologice. 
Furajul administrat este bun, păsările sînt sănătoase și treptat, oua- 
tul ajunge la 200/0, la 500/0, la 700/0. Dar, în acest moment, cînd 
crescătorul așteaptă ca nivelul de ouat să urce, cum este normal 
peste 80/,, se observă o încetinire a ritmului de creștere, un pla- 
fon de cîteva zile, după care producţia începe să scadă. Ouăle pro- 
duse au greutatea neobișnuit de mică, scăderea producției se accen- 
tuează și apoi se stabilește undeva, la 30—400/,. Toate încercă- 
rile ulterioare ale crescătorului de a reduce ouatul la curba tehno- 
logică normală sînt inutile. Chiar dacă crescătorul observă cu mare 
întîrziere că găinile sînt nedezvoltate, chiar dacă printr-o hrănire 
abundentă reuşeşte să ridice greutatea corporală a lotului, toate 
aceste eforturi tardive sînt inutile. Dacă pasărea nu şi-a format 
masa osoasă şi muculară, precum şi masa organelor interne, a în- 
tregului oganism în ansamblul, cînd pasărea era tînără în creștere, 
este inutilă această încercare după ce pasărea a depășit virsta nor- 
mală a atingerii maturității corporale. Este ca și cînd am încerca 
un om de 30 de ani, înalt de 1,50 m să-l determinăm să crească 
după această vîrstă, dindu-i o hrană abundentă. După această virstă 
vom reuși să-l îngrăşăm, nu să-l facem să crească în înălțime. Ace- 
lași lucru se întîmplă și cu o pasăre rămasă nedezvoltată la virsta 
atingerii maturității corporale: line hrănită, eu nu creşte în greutate, 
decît pe seama grăsimii corporale, iar grăsimea corporală în exces, 
nu stimulează ouatul, ci din contră, îl inhibă. 

Cum trebuie atunci să acţionăm pentru a atenua efectele sub- 
dezvoltării corporale? Mai întîi, prin urmărirea atentă a greutăţii 
corporale, prin cîntăriri de sondaj pe toată perioada de creştere. 
Măsura corectării greutăţii corporale nu trebuie luată după vîrsta 
atingerii vîrstei normale a maturității corporale, căci este prea tîr- 
ziu. În cazul arătat, dacă am fi constatat diferența de greutate în 
minus de 300 grame la vîrsta de 16 săptămîni (cînd am fi putut 
descoperi că lotul era de 800 de grame în loc de 1100 grame), 
corecţia ar fi putut fi făcută cu mult mai mari șanse de reușită, 
prin două măsuri: 

1. Prin cîștigarea treptată de greutate corporală în plus pe pe- 
rioada 16 — 22 săptămîni. În mod normal, pe această perioadă 


114 


puicuţele ar fi trebuit să crească de la cca 1100 grame la circa 
1 350 grame, deci cu cca 6 grame pe zi. 


În situaţia dată, cînd puicuţele au avut 800 grame la 16 săp- 
tămîni, printr-o hrănire și îngrijire mai atente, am fi putut realiza 
un spor mediu de 10 grame pe zi, deci 420 grame pe întreaga perioadă 
(42 zile X 10 g/zi), ajungînd la vîrsta de 22 săptămîni să cîn- 
tărească 1 220 grame, adică doar cu 130 grame nu cu 300 grame 
sub greutatea standard. Așadar, efortul nostru nu a fost inutil, pă- 
sările avînd cu 9,7%/0 sub greutatea standard, iar tehnologic, o greu- 
tate de 5%/, sub standard este admisă, iar de 100/, tolerată. 

2. Prin aplicarea unui sistem luminos mai moderat. Am arătat 
şi repetăm acest lucru, că programul de lumină nu trebuie aplicat 
mecanic, ci în funcţie de cele două curbe, a greutăţii corporale și 
a ouatului. În decada săptămînitor 21—30 de viaţă, pasărea ouă- 
toare suferă cea mai mare solicitare din viaţa sa, trebuie să ajungă 
treptat la 80—900%/, ouat, dar să câștige și cca 300 grame în greu- 
tate. Această performanţă nu poate fi forţată cu o pasăre subdez- 
voltată. De aceea, este necesar să întîrziem ritmul luminos. În loc 
să mărim programul de lumină de 'a vîrsta de 19 săptă- 
mîni, cum este înscris în tehnologie, îl mărim, începînd cu 
săptămîna a 20-a, a 21-a sau a 22-a, după proporţia rămînerii în urmă 
a greutăţii corporale. În acest fel întîrziem maturitatea sexuală, adică 
declanșarea ouatului, cu 1—3 săptămîni. În acest timp, pasărea con- 
tinuă să crească în greutate, mai ales că nu este solicitată de ouat, 
astfel că la cca 25 săptămîni, cînd atinge nivelul de ouat de 5%, 
atinge şi greutatea corporală de cca 1 350 grame, realizînd deci 
ceea ce ne-am propus, întîrzierea maturității sexuale a găinii, pînă 
ce am corelat-o cu maturitatea sexuală. Din moment ce am reali- 
zat acest deziderat, totul este foarte simplu, se aplică un ritm lu- 
minos normal, prin mărirea succesivă a zilei-lumină, producţia de 
ouă creşte concomitent cu greutatea corporală, se atinge cu o 
uşoară întîrziere vîrful de ouat, dar ceea ce este mai important, 
producţia de ouă se realizează conform curbei tehnologice, fără că- 
deri ulterioare, iar ouăle produse sînt de greutate normală. 

b) Atingerea maturității corporale înaintea maturității sexuale. 
Această situaţie este mai frecventă l'a găinile din rasele mixte şi 
mai ales din rasele grele, nesupuse restricției furajere, dar uneori 
şi la rasele uşoare, dacă acestea au fost furajate cu un nutreţ 
avînd valoarea energo-proteică ridicată, iar conţinutul în fibre 
(celuloză), scăzut. În aceste condiţii, tineretul se dezvoită excesiv, 
inclusiv pe seama grăsimii acumulate în organism. O greutate cor- 
porală exagerată este de două ori neeconomică. Mai întîi, pentru 
că pentru fiecare puicuță crescută s-au consumat câteva kilograme 

de furaje în plus, cu bani cheltuiţi deci în plus. În a! doilea rînd, 
pentră că grăsimea realizată este în defavoarea unei producţii bune 
de ouă. Din contră, grăsimea în exces depozitată pe organele vitale 
și pe organul reproducător subminează rezistenţa la îmbolnăviri și 
producţia de ouă. 

Atingerea maturității corporale înaintea celei sexuale se poate 
datora şi unui defectuos program de lumină. De exemplu, dacă 
tineretul în creştere este furajat normal, însă aplicăm un program 
de lumină descendent pe perioada premergătoare atingerii matu- 
rităţii sexuale (exemplu: durata naturală a zilei-lumină din perioada 
21 iunie — 21 septembrie), atunci maturitatea corporală este atinsă 
normal, însă păsările întîrzie instalarea maturității sexuale. 

În acest caz trebuie să procedăm invers față de cazul prece- 
d=nt, adică pe de o parte trebuie să aplicăm restricția furajeră, iar 
pe de altă parte să aplicăm un stimul luminos mai puternic, decît 
cel normal. S= înţelege că şi în acest caz, cu cît măsurile au fost 
întreprinse mai din timp, cu atît șansele de obţinere a unor re- 


zultate bune sînt inai mari. 


Să luăm un exemplu şi pentru acest caz. Să admitem că avem 
în creştere un lot de tineret ROSO, care cîntărit la vîrsta de 14 
săptămîni are în medie 1700 grame, față de 1400 grame cît pre- 
vede curba de greutate a acestui hibrid. Luăm imediat măsura de 
a-i reduca cantitatea zilnică de furaje administrate sau să-l hrănim 
cu furaje cu o valoare energo-proteică mai scăzută şi cu celuloză 
mai multă. Urmărim în continuare greutatea corporală și avem 
grijă ca treptat, în perioada următoare, pînă la virsta de atingere a 
maturității corporale (23 săptămîni), sporul în greutate să fie re- 
lativ scăzut, pentru ca la intrarea în ouat păsările să aibă greutatea 
normală sau cu cel mult 5% peste această greutate (1750—1 880 
grame). În aceste condiţii putem să aplicăm lotului program normal 
de lumină, pentru că şi greutatea corporală a lotului a devenit 
normală, prin măsura întreprinsă. 

„Să admitem însă că n-am observat, din neglijenţă, că lotul 
este supraponderal, decit foarte tîrziu, adică deabia cînd am înce- 
put să aplicăm stimulul luminos. În acest caz este mult mai greu 
de luat măsuri cu eficiență normala. Desigur luăm și în acest caz 
măsuri de restricție a furajelor și de stimulare luminoasă, pentru 
o rapidă declansare a ouatului. Trebuie însă majorată proporția 
de substanţe biologic active din furaj, întrucît scăderea cantitativă 
a furajelor nu trebuie să lipsească păsările de vitaminele și micro- 
sărurile necesare perioadei de declanșare a ouatului. Urmărim cu 
atenţie şi maximum de tehnicitate, în continuare, ca cele două curbe 
ale greutăţii corporale şi a producției de ouă să se apropie pe cit 

posibil de curbele tehnologice. Cum simțim că producţia de ouă are 
tendința de scădere, mărim cantitatea de furaje administrate. Cînd, 
din contră, remarcăm tendința de creştere a greutății corporale, 
atunci scădem cantitatea zilnică de nutreţuri combinate adminis- 
trate. Este posibil astfel ca după cîteva săptămîni de tatonări să 
reuşim a încadra cele două curbe de greutate și de ouat, în limitele 
prevăzute prin tehnologie. 

c) Atingerea prematură, atît a maturității corporale cît și a ma- 
turității sexuale. Dacă tineretul este bine hrănit, el poate devansa cu 
1—2 săptămîni curba normală a greutăţii corporale, fără însă a se 
îngrăşa excesiv. În acest caz, dacă aplicăm un stimul luminos, de 
asemenea cu 1—2 săptămîni mai devreme decît normal, păsările 
vor putea atinge maturitatea corporală și sexuală concomitent, cu 
1—2 săptămîni înainte de vîrsta normală. Acest procedeu tehnolo- 
gic nu mai este considerat o greşeală, ci o metodă de a începe 
ouatul mai timpuriu în iarnă, în scopul de a beneficia de preţul 
mai ridicat al ouălor, din acest sezon. Procedeula fost verificat cu 
succes în multe ţări, iar în ultimii ani apelează la el chiar și unele 
unități avicole de stat și cooperatiste din ţara noastră. Știm, de 
exemplu, că în primăvară prețul ouălor scade cu cîteva zeci de 
bani, faţă de sezonul de iarnă. Dacă un mic crescător, care are să 
zicem 500 de găini, reuşeşte să le introducă în ouat cu două săptă- 
mîni mai devreme, către sfîrşitul iernii şi obține pe această cale 
cîte 10 ouă pe găină, adică în total 5 000 de ouă, iar la fiecare ou 
obține cîte 0,20 lei în plus la vînzare, el realizează un câștig su- 
plimentar de 1 000 lei. Acest cîștig poate fi considerat chiar mai 
mare, dacă avem în vedere cheltuielile mai mici făcute cu tinere- 
tul care a fost furajat şi îngrijit cu două săptămîni în minus și 
deci a economisit banii ce trebuiau cheltuiţi pe această perioadă. 

d) Atingerea tardivă, atît a maturității corporale, cît şi a matu- 
rității sexuale, Această situaţie se poate întîlni, fie cu voia, fie fără 
voia crescătorului. Un lot dz tineret puternic restricționat din punct 
de vedere al furajării și cu un sistem luminos aplicat cu întîrziere, 
determină o maturitate corporală și sexuală întîrziată. Ca şi me- 
toda anterioară, ea poate avea scopuri comerciale, atunci cînd se 
evită începerea ouatului pe sezonul de vară, cu preţ scăzut la ouă 
și amînarea lui după ce preţurile majorate de iarnă au intrat în 
vigoare. Deşi metoda pare la prima vedere neeconomică, datorită 
furajării şi îngrijirii puicuţelor cu două săptămîni mai mult, to- 
tuşi există şi argumente în favoarea aplicării ei. 

În primul rînd, întirzierea intrării în ouat nu are efect asupra 
consumului total de furaje, întrucît puicuța se restricționează, ea 
mîncînd pe 24 săptămîni, cît consumă o puicuță furajată normal 

în 22 săptămîni. În al doilea rînd, pentru, că s-a constatat că în 
condiţii corect aplicate, fie că puicuţa îşi începe ouatul la 20, la 
22 sau la 24 de săptămini, numărul total de ouă realizat pe găină 
și pe ciclu de producţie este sensibil egal. 


În afară de relația furaj — lumină — greutate corporală — 
procent ouat, pe care o considerăm esenţială într-o crescătorie, mo- 
tiv. pentru care am insistat mai mult asupra cunoașterii ei, mai 
există alte cîteva elemente, care trebuie avute, în „vedere de crescă- 
tor pentru realizarea unei cit mai bune intrări în ouat și pentru 
valorificarea cît mai bine a potenţialului biologic al gainilor. 


O primă problemă o reprezintă schimbarea reţetei furajere de 
tineret, cu reţeta pentru găină ouătoare. Rejeta de găini ouătoare 
este mai bogată în proteină, în vitamine și în calciu, decît reţeta 
pentru tineret, justificat prin, nevoile nutriționale sporite ale pă- 
sării, pe măsură ce aceasta dă o producţie , din ce în ce mai mare 
de ouă. Este logic deci ca furajele pentru găini ouătoare să înceapă 
a fi administrate odată cu atingerea maturității corporale și sexuale 
a găini! or, deci la 22 săptămîni la hibridul ALBO şi la 23 săptă- 
mini la hibridul ROSO. Irecerea trebuie să se facă treptat, timp 
de o săptămînă, zilnic mărind proporţia de furaj pentru ouătoare, 
în raţia zilnică, în defavoarea furajului pentru tineret. 


Această recomandare nu se aplică însă în mod mecanic. Dacă 
maturitatea corporală este mai avansată, decît cea sexuală, atunci 
se amină cu 1—2 săptămîni introducerea rețetei pentru găini ouă- 
toare, se menţine deci o reţetă mai slabă, „pentru a frîna tendinţa 
de îngrășare a păsărilor. Dacă, din contră, maturitatea corporală 
este întîrziată, atunci se introduce cu 1—2 săptămîni înainte re- 
ţeta pentru găini, pentru că aceasta este mai bogată în principii 
nutritivi și poate susține o greutate subponderată, la un ouat nor- 
mal, apelînd deci mai moderat la frînarea ouatului prin intermediul 
programului de lumină. 


O altă problemă este legată de administrarea calciului. Se ştie 
că puicuţele pot începe acumularea calciului în oase cu cca două 
săptămîni înainte de atingerea maturității sexuale. Această rezervă 
de calciu din oase este foarte importantă în perioada de ouat, în 
special în perioada de virf, cînd procentul de oua ajunge la 80— 
900/0, Se ştie că cca 6 grame din ou o reprezintă coaja și că princi- 
pala marerie primă din care se fabrică coaja oului este carbonatul 
de calciu. Coaja unui ou se produce însă în cîteva ore înainte de 
producerea oului și ar fi imposibil ca găina să o fabrice doar din 
calciu ingerat din furaje în aceste cîteva ore. Mai ales că, coaja 
oului se formează de regulă în cursu: nopţii, pentru ca pasărea să 
producă oul în cursul dimineţii următoare. Or, după cum se ştie, 

pasărea nu consumă furaje în timpul nopţii cînd este întuneric şi 
deci nu are cum să preia această sursă de calciu, decît din oase. 

Examinînd oasele lungi ale unei puicuțe abia intrate în ouat 
şi a unei găini după un ciclu intens de ouat, se remarcă oasele 
foarte groase la prima categorie și foarte subțiate la cea de a doua 
categorie. Așa se explică de ce la păsările care au produs un număr 
mare de ouă, deci cu oase subțiate sînt frecvente fracturile, mai 
ales !a găinile exploatate în baterii. 

Iată de ce este necesar să asigurăm o rezervă cît mai mare de 
calciu în oasele lungi ale puicuţelor, înainte de intrarea în ouat. 
Cum însă? Este adevărat că reţetele pentru găini ouătoare sînt 
bogate în calciu, însă rețetele pentru tineret sînt relativ sărace, 
neputînd asigura acel surplus de calciu de care puicuţele au nevoie 
ps aczastă perioadă, spre a-l depozita în oasele lungi, și cum reţeta 
pentru tineret se administrează pînă în săptămîna atingerii matu- 
rităţii corporale şi sexuale, pasărea nu are de unde să-și preia ma- 
teria primă pentru această rezervă. Singura modalitate de rezolvare 
este ca alături de raţia zilnică de furaje să li se administreze păsă- 
rilor un supliment de calciu constituit, fie din carbonat de calciu 
mineral, fie din făină sau spărtură de scoici, în cantitate de 2—3 
grame zilnic, timp de 2—3 săptămîni înainte de începerea oua- 
tului. Desigur că dacă îşi prepară singur nutrețul combinat, cres- 
cătorul poate introduce acest supliment direct în furaj. Dacă pri- 
meşte însă furajul gata fabricat, el trebuie să-l administreze supli- 
mentar. Dacă tineretul este crescut pe aștenut, suplimentul se ad- 
ministrează într-un jgheab sau într-un vas tronconic, iar păsările 
îl consumă după nevoie, Dacă se crește în baterie, calciul trebuie 
presărat zilnic deasupra furajelor combinate, în cantitate egală, 
în faţa fiecărei cuști. 

Cînd creșterea se face pe așternut permanent, trebuie să obiș- 
nuim păsările cu folosirea corectă a cuibarelor. Pînă la declanșarea 
ouatului, cuibarele trebuie să rămînă închise, adică păsările să nu 
poată intra în acestea, întrucît se obișnuiesc să-și formeze culcușul 
în ele, murdărindu-le și ocupîndu-le excesiv de mult şi în perioada 
de ouat. Odată cu începerea ouatului, cuibarele se deschid ziua și 
se închid noaptea. Pentru a obişnui găinile să ouă în cuibare, nu 
pe jos, în aşternut, cuibarele trebuie primenire des cu aşternut 
uscat, curat și confortabil. Primele ouă produse trebuie lăsate cî- 
teva zile în cuibare, cîte unul în fiecare cuib, pentru a încuraja 
găinile să ouă în cuibar, după vechiul obicei al creşterii tradiţio- 
nale. 

4.4. ASIGURAREA FACTORILOR DE CONFORT 
LA GĂINILE OUĂTOARE 


Păsările au un metabolism foarte ridicat. Înţelegem prin aceasta 
că furajul pe care-l ingeră este foarte repede asimilat de organism 
şi transformat, fie în substanţe nutritive necesare întreţinerii vieții, 
a creşterii în greutate, a activităţii zilnice, cît și în materiile prime 
necesare producţiilor pe care le așteptăm de la păsări (în cazul de 
față, a ouălor). Un metabolism ridicat înseamnă o uzină care lu- 
crează intens, care transformă rapid materia primă în produs fi- 
nit, proces favorabil pentru crescător, care este interesat în retur- 
narea cît mai urgentă a cheltuielilor făcute, cu un beneficiu cît 
mai ridicat. Acest avantaj prezintă însă şi un inconvenient. Dacă 
celelalte animale din gospodăria personală, începînd cu cîinele sau 
pisica şi terminînd cu bovinele, se adaptează perfect la mediul na- 
tural, contraindicîndu-se chiar creșterea lor în medii artificiale, la 
păsări problema se pune altfei. Cînd este prea cald, pasărea suferă 
puternic, sistemul ei de termoreglare este mult inferior, în compa- 
rație cu cel al mamiferelor, păsările nedispunînd de glande sudo- 
ripare care să le asigure un sistem eficient de luptă împotriva tem- 
peraturii exterioare ridicate. De aceea, păsările se apără împotriva 
temperaturii ridicate doar prin accelerarea mișcărilor respiratorii 
(polipnee termică), în vederea evaporării prin intermediul plămt- 
nilor, a unei cantităţi mari de apă și implicit scăderea temperaturii 
corporale. Dacă însă temperatura creşte peste 32*C, pasărea începe 
să nu-și mai poată scădea temperatura pe calea accelerării mișcă- 
rilor respiratorii, iar peste temperatura de 40*C este predispusă la 
moarte, datorită căldurii. 

Dacă din contră, temperatura scade sub +4"C, devine critică 
pentru pasăre, sub —5*C pasărea începe să nu-și mai poată men- 
ține temperatura corporală, la —10*C, ea își intensifică la maximum 
metabolismul și poate încă rezista la frig dacă este bine hrănită 
(bineînţeles că la această temperatură, producția de ouă încetează), 
pentru ca la temperaturi prelungite sub —10*C, pasărea să fie 
predispusă la moarte. 

Așadar există o zonă termică în care pasărea îşi poate regla 
cu relativă ușurință temperatura corporală, în raport cu tempera- 
tura mediului ambiant, această zonă se întinde între +4 și +24*C 
Şi se numeşte zona termoreglăii fizice sau zona neutralității ter- 
mice. În cadrul acestei zone există totuşi o alta mai limitată, între 
16 şi 20*C, după alți specialişti chiar între 14 și 22*C, numită 
zona de confort termic, în care crescătorul trebuie să încerce a-şi 
plasa găinile, pentru ca acestea să realizeze maximum de producție, 

cu minimum de furaje consumate. Desigur, găina poate să producă 
foarte bine şi la temperatura de +10*C şi chiar la +5*C însă cu 
un consum mult mai ridicat de furaje. Practic, cu fiecare grad de 
temperatură sub +16*C, pasărea consumă în plus un gram de 
furaj şi chiar mai mult, pentru a-și menţine temperatura corporală 
normală. Ori, unui crescător nu-i este indiferent acest lucru. Este 
mai economic să încălzim adăpostul de păsări pînă la atingerea 
temperaturii de confort, decît să ţinem păsările într-un adăpost 
friguros și să administrăm zilnic acestora 10—15 grame de furaj 
în plus. Încălzirea unui mic adăpost se poate face şi cu combusti- 
bil ieftin (crăci, coceni etc.), mai ales dacă dispunem de o bună 
izolare termică, pe cînd furajul administrat nu poate să fie decît 
de cea mai bună calitate. 

Tot atit de inconfortabilă pentru păsări este și temperatura prea 
ridicată. Cu cît temperatura crește, cu atit pasărea își reduce con- 
sumul de furaje. Aceasta, întrucît orice consum de furaje înseamnă 
consum de energie, care are tendința de creştere a temperaturii 
corporale, tendinţă împotriva căreia găina luptă din greu, exclusiv 
pe calea accelerării respirației prin ciocul în permanenţă deschis, 
mijloc totuși atît de insuficient, comparativ cu arsenalul de mij- 
loace, utilizat de mamifere (transpiraţia, baia de apă (porcul), con- 
sumul de iarbă verde etc.). Și atunci pasărea recurge la reducerea 
consumului de furaje, cu consecințe defavorabile în producţie: re- 
ducerea producţiei de ouă, scăderea greutăţii oului, deteriorarea co- 
jii ouălor şi apariţia de numeroase ouă fisurate sau sparte. 

Dar, problema este mult mai complicată, deoarece alături de 
temperatură, alți factori de confort au un rol considerabil în viața 
economică a găinii. Cînd temperatura este scăzută, ea este de regulă 
însoțită de o umditate ridicată şi de o creştere a concentraţiei în 
gaze nocive a microclimatului din adăpost. Cînd temperatrra este 
prea ridicată, atît umiditatea scăzută cît și cea excesivă sînt inde- 
zirabile. Dacă umiditatea este foarte scăzută, în adăpost se formează 
un praf care irită mucoasele, ochii, căile respiratorii şi în care se 
găsesc numeroși germeni patogeni, mai ales în cazul creşterii pe 
aşternut. Dacă umiditatea este foarte ridicată, este scos din func- 
tiune sistemul de termoreglare, prin respiraţie, a! păsării. De regulă, 
o temperatură peste 30*C, combinată cu o umiditate relativă de 
peste 900/, este letală pentru păsări. 

Aceasta este deci dilema. Dacă păsările sînt lăsate să trăiască 
şi să producă în mediul natural, ele se confruntă cu asperităţile unor 
ierni friguroase şi a unor veri călduroase, dar supraviețuiesc sa- 
crificîndu-se produiiile, acomodîndu-se ireptat la condiţiile vitrege 
de mediu. Dacă însă le asigurăm un mediu artificial, el trebuie 

bine dirijat, pentru că altfel, în lipsa soarelui și a aerului curat 
poate deveni mai inconfortabil pentru păsări, decit toate viscolele 
iernii şi arşiţele verii la un loc. Evitarea unor astfel de medii ar- 
titiciale inconfortabile este posibilă prin măsuri pe care autorii le 
vor arăta în continuare. 


4.4.1, CLIMATIZAREA DE VARĂ 


Crescînd păsări într-un spaţiu închis, în sistemul intensiv, tre- 
buie să știm a dirija astfel microclimatul, încît să introducem cît 
mai puţin din arșiţa exterioară în adăpost și în schimb să eliminăm 
cantităţile enorme de căldură, pe care organismul păsărilor îl ira- 
diază în permanenţă în mediul ambiant. Sarcina pare dificilă şi 
chiar este, însă prin măsuri tehnologice precise, ea nu este imposibil 
de realizat. 

Trebuie mai întîi să beneficiem de un adăpost bine izolat termic. 
Un adăpost bine izolat termic, care nu permite iarna frigului să 
pătrundă în interior, nu va permite nici căldurii să intre în adă- 
post în cursul verii. Deși pare absurdă, ideea unui adăpost fără fe- 
restre nu trebuie respinsă. Desigur, că așa cum se spune: „acolo 
unde nu intră soarele intră doctorul“. Numai că soarele ar trebui 
să pătrundă direct în adăpost pentru a-și exercita acţiunea bac- 
tericidă, nu prin ferestre, pentru că geamul de sticlă reține din 
lumina soarelui razele ultraviolete, care au efect bactericid. Sigur 
am putea ca pe timpul verii să scoatem geamurile din balamale, 
pentru ca atit aerul cît şi soarele să pătrundă din abundență în | 
adăpost. O astfel de măsură nu este contraindicată, mai ales dacă | 
o combinăm cu un program de lumină corespunzător şi dacă | 
putem asigura cu ajutorul ferestrelor, în permanență deschise, o 
aerisire corespunzătoare. 

Avantajul aerisirii directe prin ferestre are o acţiune favora- 
bilă asupra ionizării aerului, constatîndu-se că un aer introdus cu 
ajutorul ventilatoarelor prezintă o aeroionizare pozitivă, cu acţiune 
poluantă asupra păsărilor. Ferestrele prezintă însă şi unele neajun- 
suri: iarna este greu să le izolăm şi ele sînt o cauză principală a 
scăderii temperaturii și creșterii umidității din adăpost; vara, fe- 
restrele determină efectul de seră, adică transmiterea masivă a tem- 

| peraturii externe în adăpost. Dacă suspendăm geamurile trebuie 
neapărat să punem în locul lor o plasă deasă de sîrmă, pentru a 
nu permite accesul în adăpost al păsărilor sălbatice, în special al 
vrăbiilor, care pot contamina găinile cu unele boli specifice. Prin 
fereastra deschisă mai pot pătrunde în adăpost praful adus de vînt, 
o sursă potenţială de îmbolnăviri, apa de ploaie pe timp de fur- 
tună şi se creează diferențe mari de temperatură între zi şi noapte, 

toate reprezentind surse de inconfort. Lumina puternică din zona 
ferestrelor vine în contact cu semiobscuritatea din zonele neluminate 
direct şi poate fi o cauză potenţială a canibalismului. Zgomotele 
exterioare, în special cele puternice și survenite pe neașteptate, se 
transmit cu ușurință prin ferestrele deschise, stresînd puternic pă- 
sări'2. În plus, trebuie știut că un adăpost cu lățimea mai mare de 
12 m nu mai poate fi aerisit numai prin ferestre, fiind necesară o 
ventilație mecanică, pentru ca întregul volum al halei să benefi- 
cieze de aerisire. Nu trebuie uitat că în timpul verii fiecare pasăre 
din adăpost trebuie să beneficieze de cel puţin 4—5 metri cubi de 
aer pe kilocorp, rată care nu se poate obţine cu ajutorul ferestrelor, 
decir dacă afară bate vintul. În caz contrar, schimbul de aer este 
foarte redus, în adăpost se acumulează căldura radiată de păsări 
și cea transmisă prin ferestre, de către soare și astfel temperatira 
interioară crește, intrînd în zona critică, greu suportată de păsări. 
În plus, un curent puternic de aer în timpul verii poate crea păsă- 
rilor senzaţia de confort termic, chiar dacă temperatura interioară 
este plasată în zona critică. 

Explicaţia constă, pe de o parte din faptul că aerul introdus de 
afară este destul de uscat, permiţînd o eliminare masivă de apă din 
organismul păsării prin evaporare la nivelul plămînilor, datorită 
respirației intense. Pe de altă parte, aerul uscat introdus determină 
o evaporare puternică de pe toate suprafețele umede din adăpost 
(pardoseli, adăpători, podeaua bateriei etc.), iar această evaporare 
se face cu absorbție de căldură, deci cu răcirea temperaturii din 
adăpost. Cu cît mai mută apă se va evapora din adăpost, cu atit 
se va absorbi mai multă căldură și se va degaja o răcoare plăcută 
pentru păsări. 

Există însă alte numeroase mijloace, prin care un mic crescător 
poate să reducă temperatura din adăpost în timpul verii. Să pre- 
zentăm pe cele mai importante, care pot fi aplicate cu succes în 
practică. 

Este necesar ca în jurul adăpostului să fie mulţi pomi şi în 
general, multă verdeață. Umbra care se formează permite ca aerul 
care este introdus în adăpost să fie deja cu cîteva grade mai scăzut, 
decit dacă acest aer ar fi preluat de pe o suprafață fără verdeață, 
de exemplu o curte asfaltată, aflată în permanenţă în bătaia 
soarelui. 

Este de asemenea, în avantajul temperaturii din adăpost, dacă 
în timpul caniculei se stropeşte cu jet de apă vegetaţia din jurul 
adăpostului şi chiar pereţii și acoperişul adăpostului. În acest caz, 
evaporarea produsă în zona din apropierea adăpostului determină 
o absorbţie a căldurii şi deci pătrunderea în adăpost a unui aer 

mult mai rece, decît cel al mediului ambiant. Numai prin această 
măsură, temperatura din adăpost poate fi redusă cu cca 10*C. 

O altă metodă este de a vopsi pereţii și acoperișul adăpostului 
într-o culoare albă strălucitoare, persistentă. O astfel de culoare se 
obține văruind adăpostul cu un amestec compus din: 

— 200 kg var proaspăt; 

— 300 g piatră vînătă; 

— 11,5 kg sare de bucătărie; 

— 2 litri melasă. 

Acest amestec are proprietatea de a fi foarte persistent, el ne- 
[iind spălat de ploi şi reflectînd razele solare ce cad asupra adăpos- 
tului, comitet | în mai mică măsură căldurii de a pătrunde prin 
pereţii și acoperișul adăpostului. 

Există și alte metode de reducere a temperaturii interioare, le- 
gate tot de caracteristicile fizice ale apei, de a absorbi că.dura prin 
evaporare. Astfel, se pot așeza în dreptul orificiilor de admisie a 
aerului, perdele de pînză pe care se scurge în permanență apă rece. 
Aeru. care intră în adăpost va trece prin pînza umedă și prin 
evaporare se va răci cu citeva grade. 

Se mai recomandă pulverizarea apei prin duze așezate de aseme- 
nea în dreptul orificiilor de admisie și care pot pulveriza apăpe tim- 
pul caniculei. O altă metodă este pulverizarea unor picături de apă ce 
cad dintr-un robinet deschis, pe un disc metalic, care se învîrtește 
foarte repede și răspîndeşte particule fine de apă, în zona de ad- 
misie a aerului în hală. Însăși stropirea periodică, cu o stropitoare, 
a pardoselii adăpostului poate fi sursă de evaporare a apei, mai a- 
les dacă prin deschiderea unor uşi așezate față în față, la capetele 
adăpostului, se formează un curent de aer de-a lungul acestuia. 

Vara, cînd temperatura este foarte ridicată, nu trebuie să ne 
ferim de curenţii de aer, chiar dacă aceştia au o viteză de cîțiva 
metri pe secundă. De acest pericol trebuie să ne ferim numai iarna, 
cînd temperatura interioară din adăpost este scăzută sub zona 
confortului termic. 


O mare cantitate de căldură se înmagazinează în timpul zile: 
în pereţii şi acoperișul adăpostului. Dacă încetinim în mod exage- 
rat rata de ventilaţie în timpul nopţii, această căldură nu este 
eliminată din pereți şi acoperiș, mai ales că este întreţinută şi 
alimentată de că'dura biologică degajată de păsări. Surprinşi de 
canicula zilei următoare, cu pereţii şi acoperişul încă nerăciţi, este 
greu de susţinut încă o zi lupta cu temperatura ridicată. De aceea 
este bine ca în timpul anotimpului călduros, să menţinem o ven- 
tilaţie relativ puternică și noaptea, pentru ca a doua zi dimineaţa 
să beneficiem de avantajul unui acoperiș și unor pereţi reci. 

Desigur ar fi foarte bine dacă în cazul creșterii în baterii am 
reuşi să realizăm sistemul de răcire individual al cuştilor, prin 
suflarea de aer rece printr-o tubulatură cu orificii în dreptul fiecă- 
rei cuști, dar un asemenea sistem, deşi foarte bun şi economic, este 
mai pretenţios pentru a fi realizat de către micii crescători. 

Lupta împotriva temperaturii ridicate din timpul verii trebuie 
purtată însă şi pe alte fronturi. Trebuie să evităm o densitate prea 
mare a păsărilor, pentru că cu cît densitatea este mai mare, cu atît 
degajarea de că:dură biologică este mai mare și lupta împotriva 
temperaturii interioare ridicate, mai dificilă. 

Este necesară o grijă sporită în asigurarea cu apă rece şi proas- 
pătă a găinilor, consumul de apă pe timpul călduros fiind mai mare, 
iar lipsa apei, chiar și pe răstimpu. unei singure ore, nefiind permisă. 

O altă serie de măsuri este legată de regimul de hrănire din 
timpu! verii, însă aceste aspecte vor fi tratate la capitolul respec- 
tiv. 


A,4.2. CLIMATIZAREA DE !ARNĂ 


Desigur, canicula este o piedică importantă pentru crescător, în 
calea obținerii unor producţii ridicate de ouă la găini. Dar, cîte 
zile pe an sînt foarte călduroase și cîte din aceste zile sînt într- 
adevăr peste limitele zonei neutralității termice? Fără îndoială, un 
bun crescător are suficiente arme pentru a contracara efectele ne- 
favorabile ale temperaturilor ridicate. 

Mult mai dificilă este însă lupta care trebuie purtată împo- 
triva temperaturilor scăzute din timpul iernii. Dacă dintr-un an, 
în cel mult 60 de zi'e se înregistrează temperaturi de peste 24*C, 
și aceasta în medie cîteva ore pe zi, în schimb există un număr cel 
puţin dublu de zile, în care tempeartura exterioară scade sub 
+10*C, temperatură care de cele mai multe ori se întinde pe 24 
de ore din 24, cu minime care în ţara noastră, cu climat excesiv 
continental, pot cobor? pînă la minus 30—40*C. Ţara noastră nu 
are avantajul unor ţări mediteraneene (Italia, Grecia, Spania) sau 
chiar vest-europene (Franţa, Anglia), care nu cunosc nici rigorile 
iernii, nici diferenţele mari de temperatură între anotimpuri și 
între zile. Aceasta nu trebuie să fie însă un motiv de îngrijorare. 
În definitiv, există şi ţări mult mai nordice (Danemarca, Suedia 
etc.) în care găinile ouătoare se cresc cu succes, cu rezultate tehnico- 
economice cu nimic inferioare celor obțnutre în țările cu climat fa- 
vorabil. 

Ce se întîmplă aşadar într-un adăpost de găini ouătoare, pe 
măsură ce temperatura exterioară scade? Există desigur tendinţa ca 

şi în adăpost, temperatura să scadă treptat, în special în timpul 
nopţii. Cît timp temperatura exterioară se menţine peste +10“C, 
putem realiza cu uşurinţă şi în adăpost o temperatură confortabilă 
de 14—18*C, şi acest lucru se întîmplă de regulă, pînă la jumătatea 
lunii noiembrie și începutui lunii decembrie. După această dată, 
încep temperaturi exterioare de îngheţ, concomitent cu precipitaţii 
mai abundente, care pot determina o scădere a pe ia din hate, 


sub limitele de confort și o creşterea umidității relative. Bineînre!es 
că aceste fenomene apar numai dacă avem de-a face cu un crescă- 
tor neiniţiat, care nu cunoaște modul de dirijare a celor două prin- 
cipale activităţi specifice de iarnă, conservarea căldurii biologice 
şi ventilația de iarnă, care sînt în strînsă legătură una cu alta. 

Conservarea și utilizarea economică a căldurii biologice în 
timpul iernii se realizează, în primul rînd, prin construirea unui 
adăpost cu o foarte bună izolație termică. Şi, deși autorii și-au 
propus să nu intre în prea multe amănunte tehnice, consideră to- 
tuși util să dea cîteva explicaţii și sfaturi pe această temă, spre a 
se face mai bine înţeleși. 

Pierderea de căldură din adăpost se face pe mai multe căi, 
însă cele mai importante dintre acestea sînt: prin transmisie termică 
(prin acoperiș, pereţi, inclusiv ferestre şi chiar pardoseală) și de 
asemenea, prin introducerea în adăpost a aerului rece pentru ven- 
ti'aţie (aerisire). 

Fiecare material de construcție are un coeficient diferit de 
transmisie a căldurii, în funcţie de structură și grosime. Coeficien- 
tul de transmisie a căldurii (&) este în esență, cantitatea de căldură, 
măsurată în Kilocalorii, care se pierde într-o oră printr-un metru 
pătrat de perete sau acoperiș, atunci cînd între temperatura inte- 
rioară (din hală) și cea exterioară este o diferență de un grad Cel- 
sius. Cînd spunem, de exemplu, că un perete de cărămidă gros de 
24 cm are un coeficient de transmisie „k“ de 1,70 înţelegem că 
pe fiecare m2 de perete din această structură, se pierd pe oră cîte 
1,70 kcal. căldură, atunci cînd între temperatura interioară (din 
hală) și cea exterioară este o diferență de un grad. Se înţelege 
însă că dacă această diferență este de 15 grade (de exemplu, în 
hală +10*C, iar afară —5*C), atunci pierderea de căldură pe m? 
este de 1,70X15=—25,5 Kcal., iar în 24 de ore, pierderea pe același 
m2 este de 25,5X24—612 Kcal. Dacă continuînd ca!culul, admi- 
tem că suprafața totală a pereților unui adăpost de 30 m2 este 
de 55 m2 (22 m perimetruX 2,5 m înălțime), rezultă că pierderea 
totală numai prin pereţi în 24 de ore este de 612x55=—33660 
Kcal. 

Dacă adăpostul are un tavan de lemn cu umplutură de lut, cum 
este recomandabil, se mai pierd şi pe aici cca 8 306 Kcal. (30 m2X 
X0,77 KX15%XX24 ore), pierderile totale de căldură prin pereţi și 
tavan fiind deci în total de cca 41 966 Kcal. 

Cantităţi:e pierdute par foarte mari la prima vedere, dar ele 
pot fi compensate prin căldura biologică eliberată de păsări. Să 
presupunem că în adăpostul de 30 m? există 540 găini în baterii 
şi că fiecare găină degajează pe oră, cîte 10 kcal., adică în total 
5400 Kcal. pe oră sau 129 600 Kcal. în 24 de ore, care acoperă 
cele 41966 Kcal. pierdute prin pereţi şi tavan, la care bineînţeles 
se vor mai adăuga alte Kcal. pierdute prin uși, ferestre, pardoseală. 
Se înţelege însă că beneficiind de un adăpost construit din zid de 
cărămidă de 24 cm putem menţine în timpul iernii o temperatură 
de minimum 10*C, atunci cînd afară este o temperatură de minus 
5*C, fără a recurge la încălzirea artificială a adăpostului. 

Să admitem însă că acelaşi adăpost de 30 m2, cu pereţi însumînd 
55 m2 este construit din scînduri cu grosimea de 24 mm și cu 
un acoperiș de asemenea din scînduri, fără pod. Un astfel de adă- 
post are un factor de transmisie a că.durii K de 3,1 iar pierderile 
votale de că!dură prin acest tip de adăpost vor fi: 

85 m2 pereţi-acoperișx 31 Kx15*C24 ore=94 860 Kcal. 

Este deci evident că în condiţiile date, pierderile de căldură de 
94 860 Kcal. se apropie de căldura biologică eliberată de păsări 
(129 600 kcal), neputind deci să menţinem o temperatură accep- 
tabilă în adăpost dacă utilizăm numai căldura biologică produsă 
de găini, pentru că, aşa cum vom vedea în continuare, o altă can- 
titate de căldură din adăpost se pierde și pentru aerisirea adă- 
postului. 


Pentru orientarea crescătorilor, dăm în continuare în tabelul 13 
coeficienții de transmisie a căldurii la diferite materiale din care 
sînt construiți pereţii sau acoperişul. 

Calculînd coeficientul de transmisie al adăpostului, cu valorile ară- 
tate în tabelul 13 vom considera că acesta are o bună izolație ter- 
mică (Sau cum se spune inerție termică), dacă îi putem asigura: 

— La pereți ..... k de 0,83—1,0 

— Latavan ..... k de 0,6—0,8 

— La pardoseală . . . . .k de 0,6—0,8 la întreţinerea pe aș- 
ternut şi de 0,8—1,0 la întreţinerea în baterii. 

Dar, în afară de pierderile de căldură prin transmisie (k), o 
cantitate destul de mare de căldură se pierde pentru încălzirea ae- 
rului rece, introdus în adăpost pentru ventilaţie. Practic, pentru 
fiecare metru cub de aer introdus iarna în adăpost trebuie să con- 

Tabelul 13 


Coeiicienţi de transmisie a căldurii (K) 
la unele materiale de construcţie 


Nr. Și ă s i Indici de transmisie a 
| crt, | Denumirea materialului | esosluiea (ein) căldurii (Kcal/h/m2/*C) 
1 Pereţi de cărămidă | 24 1,70 
(cărămizi pline) | 36,5 1,30 
44 1,14 
| 49 1,05 
2 Pereţi de cărămidă | 24 1,49 
(cărămizi cu găuri) | 36,5 i 1,39 
3 | Pereţi din beton cu zgură | 29 1,24 
| granulaiă de furnal | 36,5 1,02 
4 | Beton celular autoclavizat | 19 1,07 
| 24 0,90 
5 Acoperiș bine conceput și rea- 
lizat, cu termoizolaţie din | 
plăci semirigide de vată mi- | 
nerală cu grosimea de: ! a | 1,56- - 
| 4 1,15 
| 6 9,90 
i 8 | 0,75 
6 Acoperiș din ţivlă sau tablă | 
ondulată, fără etanșeizarea | | 
rosturilor x | 10 
7 | Idem, cu rosturi ctanșeizate | 5 
3 Idem, cu astereală din lemn | 
de 2,5 cm grosime, fără ctan- i! 
șeizarea rosturilor | 2,4 
9 Tavan din lemn, cu umplutură | 
de lut i 0,77 
10 Uşi simple din lemn | 24 3.1 
11 Uşi duble din lemn 20 2,8 
12 Ferestre simple din lemn | x 4,5 
13 Ferestre duble din lemn | X | 2,0 
14 Ferestre cuplate din oţel | x 3,0 
15 Fereslre simple din oţel | x | 5,0 


sumăm cca 0,3 Kcal. pentru a-l încălzi cu un grad Celsius. În exem- 
plul citat, dacă în adăpost sînt cazate 540 găini, cu o greutate me- 
die de 1,8 kg fiecare, adică avem în adăpost o biomasă de 972 kg 
iar pentru fiecare kg greutate vie introducem în adăpost cîte mi- 
nimum 0,6 m3 aer pe oră, inseamnă că orar trebuie să introducem 
în adăpost 972 X 0,6 — 583 m3 aer la temperatura de minus 5 
grade, pe care trebuie să-l încălzim pînă la cel puţin plus 10 grade, 
adică cu 15 grade. Necesarul de energie pe 24 ore pentru această 

operaţie va fi de: 583 m3 aer X 15*C X 24 ore X 0,3 Kcal. = 
62 364 Kcal. | 

Recapitulind principalele pierderi şi câştiguri de căldură, adică 
făcînd bilanţul termic al adăpostului, rezultă: 
a) Pierderi: 


— prin trasmisie termică 41 966 Kcal. 
— prin ventilaţie 62 364 Kcal. 
— alte pierderi (uși, ferestre, pardoseală) luate prin 
apreciere 15 670 Kcal. 
Total: 120 000 Kcal. 
b) Ciîștig: Căldură biologică degajată 
de păsări 129 600 


Aşadar, fără pretenţia de a fi făcut un calcul exact se face de- 
monstraţia că într-un adăpost raţional construit şi cu o ventilaţie 
corespunzătoare, este întrutotul posibil ca să menţinem o temperatură 
confortabilă şi un microclimat neviciat în timpul iernii, fără a 
folosi încălzitul artificial. Desigur, dacă temperatura exterioară 
scade sub —10*C, crescătorul poate lua următoarele măsuri: 

— Să aibă o instalaţie ieftină şi simplă de încălzire, cu care 
să intervină în zilele în care temperatura din adăpost tinde să co- 
boare sub zona neutralității termice; 


— Să reducă, pe scurte perioade, rata ventilaţiei la 0,5 m3 aer 
pe Kcal., sub o supraveghere atentă, pentru evitarea instalării în 
adăpost a umidității şi noxelor. Nu se recomandă în nici un caz 
scăderea ratei ventilaţiei, sub această limită; 


— În cazul lipsei de încălzire artificială şi pentru a evita in- 
stalarea umidității și a noxelor este preferabilă continuarea venti- 
lării normale a halelor, cu scăderea temperaturii sub limitele confor- 
tului termic, dar nu a neutralității termice, cu condiția menţinerii 
unei umidităţi relative normale (nu peste 70—800/0) și a îmbogățirii 
reţetei furajere în energie. 

Repetăm, este preferabil și economic să menţinem temperatura 
corporală normală a păsărilor, prin încălzirea adăpostului, decît hră- 
nirea păsărilor cu o hrană bogată în energie, pentru că energia necesară 
pentru ciimatizarea adăpostului este mai ieftină, decit energia ne- 
cesară a fi administrată suplimentar prin hrană. Trebuie avut în 
vedere că la o temperatură scăzută sub zona confortului termic, 
găinile îşi reduc ouatul, concomitent cu creşterea consumului zilnic 
de furaje (de furaje mai scumpe, pentru că trebuie să conţină gră- 
sime!) astfel se vor consuma cu cel puţin 30 kg de furaje în plus 
pe 1 000 de ouă produse, ceea ce poate reduce considerabil rentabi- 
litatea crescătoriei sau chiar s-o facă nerentabilă. 

Cum să realizăm însă încălzirea adăpostului? În marile unități in- 
dustriale, sistemele de încălzire fie că lipsesc, fie că sînt foarte com- 
plicate (centrală termică cu anutilreati convențional, aparatură 
electrică sau cu combustibil lichid etc.). Sistemul pe care îl adoptă 
un mic crescător, mai ales dacă acesta este din mediul sătesc, tre- 
buie să fie cît mai simplu şi să folosească surse locale neconven- 
ționale, ieftine (crăci, corzi de viță de vie, ciocălăi, vreji, strujeni 
etc). Trebuie să plecăm de la necesitatea de a crește în același adă- 
post şi tineretul şi găinile adulte şi că oricum, adăpostul trebuie 
să beneficieze de un sistem de încălzire pentru perioada de creş- 
tere a tineretului, pe care în continuare îl putem utiliza şi pentru 
găinile adulte, în zilele foarte friguroase de iarnă. 


Pentru creșterea pe aşternut permanent, am arătat că este eco- 
nomic încălzitul local cu eleveuză electrică. Sistemul pare însă mai 
puţin economic la găinile adulte, întrucît ele circulă în tot adăpos- 
tul şi au nevoie să beneficieze de aceeași temperatură, în orice 
punct din adăpost s-ar afla. Este totuşi neeconomic să prevedem 
la același adăpost două sisteme de încălzire, unul pentru tineret și 
altul pentru găinile adulte. De aceea, eleveuza va fi prinsă cu o 
frînghie sau cablu, de un scripete amplasat în tavan, în așa fel ca. 
la puii mici să fie coborîtă la o înălțime mică, pentru a încălzi par- 
doseala pe o suprafață limitată. Cînd puii au crescut şi nu mai au 
nevoie de încălzire, eleveuza se scoate din contact şi se ridică la 
tavan, la 2—2,5 m înălțime, pentru ca crescătorul să poată cir- 
cula cu ușurință pe dedesuptul ei. Iarna, cînd temperatura exte- 
rioară scade mult, se repune în funcțiune eleveuza electrică, însă 
rămasă în poziția de sub tavan, în aşa fel ca să iradieze căldură 
pe o zonă cît mai întinsă a pardoselii. 


Cîră căldură poate să ne furnizeze o eleveuză? Trebuie retinut 
că fiecare Kilowat produce pe oră cca 860 Kcal. O eleveuză cu patru 
elemenţi, de cîte 540 Waţi fiecare, deci în total cu 2,26 kw va răs- 
pîndi deci în adăpost o cantitate de 2,26 X 860 — 1943 Kcal. pe 
oră. Să reținem că cele 540 găini din exemplul pe care l-am pre- 
zentat mai înainte produc 5 400 Kcal. pe oră, deci mult mai mult 
dec't o eleveuză a cărei funcționare ne costă. Se vede din acest 
exemplu cît este de importantă conservarea energiei produse de 
păsări şi de ce este nevoie de o clădire cît mai bine izolată termic și 
de o aerisire cît mai raţional condusă. Totuși, nu este de neglijat 
nici aportul unei eleveuze electrice, care poate produce în 24 de 
ore cca 1943 X 24 = 46632 Kcal. adică o cantitate relativ egală 
cu cea pierdută prin pereţi și tavan (41966 Kcal.) din exemplul 
dat. Dar, eleveuza nu trebuie să funcţioneze tot timpul. Ea poate 
fi conectată la un termostat și programată a intra automat în 

funcţiune, numai cînd temperatura din adăpost ar scade, să zicem 
sub +10*C. În acest fel, în totul cursul iernii, fără intervenţia 
crescătorului, eleveuza intră automat în funcţiune cînd temperatura 
aerului din adăpost scade sub +10*C, funcţionează pînă ce tem- 
peratura interioară atinge să zicem + 15*C, cînd își încetează au- 
tomat funcționarea şi reintră în funcţiune de această manieră, ori 
de cîte ori este nevoie. Acest sistem modern de funcționare este de 
două ori economic. Odată pentru că menţine o temperatură foarte 
constantă în adăpost, ceea ce conferă păsărilor posibilitatea unei 
termoreglări corporale egale în tot timpul și le ferește de stresul 
schimbărilor mari de temperatură, atît de dăunătoare pentru pă- 
sări. În al doilea rînd, eleveuza funcţionează exact cît este necesar, 
consumînd mai puţină energie electrică. 

Încălzitul cu eleveuza este recomandabil şi pentru raţiunea 
că favorizează menţinerea unei umidități scăzute în adăpost petim- 
pul iernii, obiectiv care trebuie să fie în permanență urmărit de 
către crescător. 


Desigur însă că eleveuza va fi utilizată iarna pentru găinile 
adulte, numai dacă acest sistem de încălzire se foloseşte şi la ti- 
neret. Dacă însă la tineret se folosesc alte sisteme (sobe, calorifere, 
etc.). se vor menţine aceste sisteme și la păsările adulte, adoptind 
un program de încălzire care să permită menţinerea unei temperaturi 
constante în adăpost. 


Plecînd însă de la ideea reducerii cheltuielilor de climatizare în 
timpul iernii, trebuie să cunoaştem și să încercăm să soluționăm 
alte două probleme deosebit de importante. 

Prima dintre acestea se referă la păstrarea şi utilizarea cît mai 
economică a căldurii naturale sau artificiale produse în adăpost. 
În exemplul pe care l-am dat, rezultă că cele 540 găini ouătoare 
erau cazate în baterii, într-un adăpost de 30 m2 care avea o înăl- 
țime pînă la tavan de 2,5 m. Deci, volumul adăpostului era de 
30 X 2,5 — 75 m3. Am mai arătat de asemenea, că la rata minimă 
a ventilaţiei (0,6 m3 pe Kilocorp pasăre) este necesar să introducem 
în fiecare oră în adăpost, o cantitate de 583 m3 de aer proaspăt din 
atmosfera exterioară, la temperaturi uneori foarte scăzute. Pentru 
a înţelege cît este de mare această cantitate este suficient să ară- 
tăm că, în fiecare oră, cei 75 m3 de aer cald din adăpost sînt schim- 
baţi de aproape 8 ori cu un volum egal d= 75 m3 de aer foarte 
rece. Sau, spre a fi mai precişi, la fiecare 8 minute se întîmplă cîte 
un transfer de 75 m3 de aer, iar în 8 minute trebuie să încălzim 
acest aer de la —5*C la +10*C, pentru a-l elimina din nou afară 
din hală, în următoarele alte 8 minute. Este într-adevăr o risipă 
nepermisă, care pare o dilemă de nerezolvat: ori schimbăm din 8 

în 8 minute aerul din hală, pe care-l încălzim cu mari cheltuieli, 
ori rărim aceste schimbări, spre a ne încadra în energia produsă de 
păsări și atunci riscăm să se acumuleze în adăpost noxe şi umidi- 
tate. Şi totuşi există 0 soluţie şi aceasta se numeşte recuperatorul 
de căldură. Tehnica actuală este destul de puţin avansată în direc- 
ţia introducerii în producţia de serie a unor recuperatoare de căl- 
dură eficiente şi deși există cel puţin cinci variante de recupera- 
toare (disc circular, tuburi termice, cu plăcuțe etc.), acestea mai 
trebuie încă studiate și perfecționate. Problema este însă atît de im- 
portantă, încît în mod sigur va fi rezolvată în următorii cîțiva 
ani. Cunoscînd spiritul inovator al unor mici crescători, autorii pot 
da unele sugestii în această direcţie, pe care le pot aplica, fiind 
destul de simplu de realizat. 

Ce înseamnă, în esență un recuperator de căldură? 

Este un dispozitiv care înmagazinează o parte din căldura pe 
care o evacuăm din adăpost, căldură pe care apoi o cedează ae- 
rului proaspăt introdus în adăpost, ridicînd temperatura. Două 
considerăm că ar fi mijloacele de realizare a acestui obiectiv: 

a) Înainte de a introduce aerul rece în adăpost, îl trecem prin- 
tr-un spaţiu de climatizare, prin care trec burlanele de tablă cu 
care evacuăm aerul cald din adăpost. Barbotăm bine în acest spa- 
ţiu aerul rece introdus de afară, care în contact cu burlanele calde 
ce ies din hală, îşi ridică temperatura cu cîteva grade, deabia după 
aceea fiind introdus în adăpost aerul proaspăt. 

b) Orificiul de introducere a stu N în adăpost, format dintr-un 
burlan din tablă lung de cîțiva metri este introdus concentric în 
burlanul mai larg, prin care se evacuează aerul cald din adăpost 
(figura 20). 

Trebuie remarcat faptul că tuburile prin care circulă aerul tre- 
buie să fie confecţionate dintr-un material bun conducător decăl- 
dură, pentru ca transferul de căldură să se facă uşor, iar contactul 
dintre cele două sisteme de admisie şi de evacuare a aerului, să fie 
cît mai intim şi mai prelung. 

N-ar fi lipsită de interes ideea ca tubulatura de admisie astfei 
încălzită să dirijeze aerul printre cuştile de găini în cazul creşterii 
în baterii, utilizînd sistemul de răcire din timpul verii, prezentat 
la capitolul respectiv, cu mici orificii aplicate în tubulatură și care 
„suflă“ aerul (rece vara, cald iarna), direct în interiorul cuştilor. 
S-ar crea astfel o climatizare locală, la nivelul cuştilor, mai eco- 
nomică și mai eficientă. 

O a doua problemă o reprezintă utilizarea surselor neconven- 
ționale de energie: energia solară, energia eoliană și biogazul. Ener- 
gia solară se poate obține prin captatori solari, în zilele mai în- 

Fig. 20 — Sistem de recuperare a căldurii dintr-un adăpost de păsări: 
a — aamisie; e — evacuare 


sorite de iarnă (şi bineînţeles în cele de vară), dar și prin instalaţii 
mai simple ca: efectul de seră, utilizarea de folie de polietilenă cu 
alveole înegrite, bazine cu apă sărată etc. Nu insistăm asupra sis- 
temelor respective, descrierea lor necesitînd un spaţiu foarte mare. 

Cînd nu bate soarele, de obicei „bate“ vîntul şi o instalaţie eoliană 
poate asigura, nu numai iluminatul adăpostului, dar şi alimentarea 

cu curent electric a unor elemente electrice de încălzire. 

În sfîrşit, dejecţiile obținute de la păsări, înainte de a fi utili- 
zate ca îngrășămînt natural, pot fi introduse într-o instalaţie de 
producere a biogazului, iar acesta utilizat drept combustibil 
pentru încălzirea adăpostului. Trebuie însă avut în vedere că pu- 
terea metanogenă a dejecţiilor de păsări este redusă în timpul iernii, 
o mare parte din biogazul obţinut fiind întrebuințat pentru încăl- 
zirea dejecţiilor, spre a provoca fermentarea acestora şi degajarea 
de biogaz. 

Utilizind aceste două procedee, recuperatorul de căldură și sur- 
sele energetice neconvenţionale, se poate asigura totala indepen- 
dență energetică a crescătoriei, o climatizare perfectă a adăpostu- 
lui şi o rentabilitate sporită. 

4.5. PRODUCŢIA DE OUĂ A GĂINILOR 


O găină se naşte cu un ovar, în care se găsesc cca 2000 ovu- 
gonii vizibile cu ochiul liber și milioane de ovogonii microscopice. 
Din acestea, o parte ajung a exista în ovarul găinii pînă înainte de 
începerea ouatului (900—3 600), însă și din acestea, puţine ajung 
să fie ovulate şi expulzate de găină sub formă de ouă (pînă la circa 
o treime), în cazul unei găini care ouă cîțiva ani la rînd. 

Cea mai mare producţie de ouă este realizată de giini în pri- 
mul an de reproducție. Păstrată în ouat şi pentru anul doi, găina 
realizează în acest al doilea an de producţie, doar cca 80/0 în com- 
paraţie cu primul an de ouat. În anul al treilea de ouat, găina pro- 
duce numai cca 77% din producţia anului întîi, iar în anul alpa- 
trulea, 640/; din producția primului an. În aceste condiţii, se pune în- 
trebarea dacă merită să menţinem o găină şi pentru anul doi de 
producţie, sau dacă este mai economic să pregătim un nou lot de 
puicuţe, pentru o nouă producție de ouă. 

Răspunsul este foarte clar pentru toți specialiștii din lume care 
practică creșterea industrială a păsărilor. în exploatarea intensivă 
a găinilor, crescătorul trebuie să profite din plin de potenţialul 
genetic şi fiziologic din anul întîi de ouat, cînd găina răspunde 
prompt la condiţiile bune de hrănire şi îngrijire, dînd maximum de 
producţie. 

Teoria conform căreia o găină ouă în anul al doilea de produc- 
ţie 860/0 din producţia anului întîi este valabilă numai pentru sis- 
temul tradițional de creștere, cu ouat sezonier. Este întrutotul ad- 
misă ideea că, dacă în primul an de producţie o găină a realizat 
100 de ouă, în anul al doilea poate să realizeze 86. Dar, dacă 
în primul an a ouat să zicem 250 ouă este greu de admis că în 
anul următor va produce 860% din producția anului întii, adică 
cca 215 ouă. 

Nu există rasă de găini care să ouă în permanenţă toată viaţa. 
Pasărea sălbatică are un ciclu anual de ouat primăvara. După do- 
mesticire, prin ameliorare şi îmbunătăţirea condiţiilor de îngrijire 
şi hrănire, găina şi-a prelungit treptat ciclul de ouat, ajungînd să 
ouă din primăvară pînă în toamnă. Pe măsură ce ziua-lumină scade 
şi temperatura exterioară devine mai rece, găina își încetează pro- 
„ducţia de ouă, reluînd-o în primăvara următoare, pe măsură ce 
ziua — lumină naturală creşte, iar temperatura este din ce în ce 
mai ridicată. 

Punînd-o în condiţii industriale de creştere, adică asigurîndu-i 
o temperatură optimă constantă şi un program de lumină în creş- 
tere, noi am indus în eroare găina, care n-a putut să sesizeze că 

vine toamna sau iarna şi nu şi-a încetat producția de ouă. Pe această 
cale au reuşit crescătorii să prelungească ciclul de ouat al unei găini, 
ia 10, la 12 şichiar la 14 luni. După un astfel deciclu prelungit de 
Ouat, găina este complet epuizată, ea are nevoie de o pauză pentru 
a-şi relua ouatul şi a realiza un nou ciclu de ouat. Neajutată, găina 
nu mai poate pratic să-și reia un nou ciclu normal de ouat. Expe- 
riențe făcute pe mari colective de găini, de a prelungi ciciul de pro- 
ducţie la 17—18 luni au demonstrat că nivelul de ouat de după 
12—13 luni este undeva între 30 şi 400/0, ceea ce echivalează cu 
o producție de 120—130 ouă pe an, adică de abia 500/p în compa- 
raţie cu primul an de producţie. 

Desigur, prelungirea vîrstei economice de producţie a găinilor 
este posibilă, însă nu pe calea lungirii ciclului de ouat, ci prin a- 
plicarea unui procedeu de năpirlire forțată, care constă din privarea 
păsărilor de apă timp de o zi și de mîncare pe timp de o săptămînă. 

Aşadar, în condiţii normale este recomandabil să menţinem găi- 
nile în producţie timp de cca 12 luni. Am arătat atunci cînd am 
discutat despre intrarea în ouat a găirilor, că acest moment poate 
fi grăbit sau întirziat, în funcţie de cerinţele pieții. Același lucru 
poate fi făcut și cu ciclul de ouat, el poate fi scurtat, prin lichi- 
darea găinilor înainte de împlinirea vîrstei de 12 luni, dacă piaţa 
este supraaglomerată cu ouă, dar poate fi şi prelungit, dacă cere- 
rea de ouă pe piaţă este mare. 


Pentru a realiza însă o curbă de ouat economică, ea trebuie să 
fie cunoscută și aceasta presupune s-o punem alături de greutatea cor- 
porală a găinilor, de cantitatea şi calitatea furajului consumat și de 
programul de lumină. 

În tabelul 14 sînt prezentate, curba de ouat, greutatea corpo- 
rală şi consumul zilnic de furaje, la găinile hibride ALBO 
de la vîrsta de 20 săptămîni la 77 săptămîni. Socotim vîrsta gă- 
inilor în săptămîni şi nu în luni, pentru că, atît nevoile fizioiogice 
ale acestora, cît și potenţialul lor productiv sînt foarte diferite de 
la o săptămînă la alta. Am vorbit la timpul respectiv, despre im- 
portanța momentului de intrare în ouat a puicuţelor. Desigur este 
o etapă foarte importantă din viaţa găinii, dar nu unica. Avem 
de-a face nu numai cu un mecanism foarte complicat, dar mai ales 
cu un mecanism biologic care se poate deregla foarte uşor. Nu 
vrem să timorăm pe crescători prin exagerarea problemelor tehnice 
ridicate de exploatarea găinilor ouătoare, dar nici să nu lăsăm im- 
presia că odată intrate în ouat, găinile nu prezintă probleme. 
Ele trebuie nu numai bine hrănite şi îngrijite, ci şi urmărite tot 
timpul, să se înscrie pe curba de greutate şi de ouat. 

Pentru găina de tip Leghorn, realizarea greutăţii medii prezen- 

tate în standard este foarte importantă. Desigur, un bun crescător 
poate scoate o producţie relativ bună de ouă și de la o găină sub- 
ponderală, dacă greutatea sub standard a acesteia nu depășeste 10%/p 
(de exemplu în loc de 1,500 kg are 1,350 kg). Dar, repetăm, numai 
un bun crescător şi am spus, „0 producţie relativ bună“, și nu o 
producţie bună sau foarte bună. Am mai spus-o și iarăși repetăm, 
dacă puicuţa este subponderală, trebuie să întîrziem intrarea aces- 
teia în ouat, prin restricționarea programului de lumină și este evi- 
dent că producţia pe care o pierde cu această întîrziere, n-o mai 
recîștigă. Cu toate acestea, părerile sînt împărţite. Acum 10 ani se 
vorbea chiar de o restricționare furajeră a puicuţelor— cantitativă sau 
calitativă—pentru reducerea cheltuielilor cu furajele, care e ade- 
vărat reprezintă ponderea cea mai mare în costul puicuţelor și 
această părere este încă împărțită de unii specialişti. Noi avem 
însă argumente să susţinem că cel puţin pentru creșterea găinilor în 
gospodariile populației, părerea este teal greșită. Mai întîi, pentru 
că restricționînd puicuţele (mai pe înţelesul nostru, flămînzindu-le) 
este inevitabilă concurența, lupta pentru existenţă, iar pasărea este 
total lipsită de scrupule, atunci cînd intră în concurenţă cu celelalte 
păsări. Din această luptă cîștigă cele mai puternice, care reușesc 
să se sature, să-și satisfacă în totalitate cerințele nutriționale, chiar 
în condiţii de restricție. Dacă admitem că un lot de păsări primeşte 
900/ din hrana necesară, trebuie să fim convinşi că nu toate păsă- 
rile consumă 900 din furajele administrate. În realitate, ju- 
mătate din păsări consumă furaje pînă își asigură 1000/, din ne- 
cesar, iar cealaltă jumătate îşi satisface numai 80%/ din necesar. 
Dacă vom cîntări deci păsările vom constata că jumătate din 
acestea se încadrează în greutatea standard, iar cealaltă jumătate 
cntăresc numai 800/ din greutatea standard, adică cu 20/0 sub 
standard și sînt compromise pentru producție. Desigur, proporția 
numerică a efectivelor corespunzătoare şi necorespunzătoare nu este 
strict matematică, însă nici prea departe de situația reală: un mare 
număr de puicuţe prezintă nu numai o greutate cu mult sub stan- 
dard, dar sînt și expuse în continuare la agresivitatea păsărilor 
dezvoltate normal, chiar dacă odată cu intrarea în ouat, ele primesc 
O raţie corespunzătoare cantitativ şi calitativ. 

Această neuniformitate în dezvoltare atrage însă un alt pericol, 
mai ales dacă colectivitatea de păsări nu este apărată de un 
filtru sanitar și prin vaccinări: cele mai slabe dintre păsări devin 
victima unor îmbolnăviri. Se ştie că o pasăre debilă își pierde con- 
siderabil din rezistență la îmbolnăviri. Chiar dacă au fost vacci- 
nate, păsările debile fie că nu se imunizează, fie că imunitatea se 
rupe pe parcurs, ele putindu-se totuşi îmbolnăvi. 

Tabelul 14 


Curba 
de ouat a hibridului „ALBO“ 


Consum nutrețuri 


Săptămtna Greutatea corporală (g) ia pe zi | Procent de ouat 
g 
1 2 3 4 
19 1.250—1.270 85 ES 
20 1.280—1.310 85 — 
21 1.320—1.350 90 2 
22 1.370—1.400 95 6 
23 1.410—1.450 95 12 
24 1.460—1.500 100 20 
25 1.490—1.525 104 30 
26 1.510—1.550 104 45 
27 1.530—1.570 104 55 
28 1.560—1.590 109 65 
29 1.580—1.610 1 '75 
30 1.590—1.630 11 80 
31 1.590—1.630 112 83 
32 1.590—1.630 112 83 
33 1.590—1.630 113 82 
34 1.595—1.640 114 81 
35 1.600—1.655 114 80 
36 1.610—1.670 114 79 
37 1.620—1.695 114 78 
38 1.630—1.710 113 77 
39 1.635—1.725 113 76 
40 1.640—1.740 113 '75 
41 1.640—1.750 113 74 
42 1.645—1.760 113 '73 
43 1.645—1.770 113 72 
44 1.650—1.780 113 71 
45 1.650—1.790 113 70 
46 1.655—1.800 113 69 
47 1.655—1.810 113 68 
48 1.660—1.810 113 67 
| 49 1.660—1.815 113 66 
50 1.665—1.820 113 65 
51 1.665—1.825 113 65 
52 1.670—1.830 113 64 
53 1.670—1.835 113 63 
54 1.675—1.840 113 63 
55 1.675—1.845 113 62 
56 1.680—1.850 113 61 
57 1.680—1.855 113 60 
58 1.685—1.860 113 59 

Tabelul 14 (continuare) 


1 2 | 3 | 4 
59 1.685—1.865 113 | 59 
60 1.690—1.870 113 | 58 
61 | 1.690—1.875 113 | 57 
62 1.690—1.880 113 56 
63 1.695—1.885 113 55 
64 1.695—1.890 112 54 
65 1.695—1.895 i 112 54 
66 1.700—1.900 112 54 
67 1.700—1.900 111 54 
68 1.700—1.900 111 53 
69 1.700—1.900 111 53 
70 1.700—1.900 110 52 
71 1.700—1.900 110 52 
72 1.700—1.900 110 51 
73 1.700—1.900 110 51 
74 1.700—1.900 110 50 
75 1.700—1.900 110 50 
76 1.700—1.900 110 50 
77 1.700—1.900 110 50 

TOTAL: 


— perioada 19—24 săptămini = 3, 


kg furaj combinat, 2,8 ouă 
— perioada 24—76 săptămîni = 41,4 k 


g furaj combinat, 230 ouă 


Po 


De fapt, chiar şi cele mai bune vaccinuri nu creează imunitate 
1000/0, ci undeva între 90 şi 1000%/, din efectivele vaccinate. Cînd 
însă între păsări există multe exemplare subdezvoltate, debile, pro- 
centul de păsări pasibile de neimunizare sau de rupere a imunită- 
ţii este mult mai mare, mărindu-se deci riscul unei îmbolnăviri. 

Dar, chiar dacă admitem că micul crescător, prin aplicarea unei 
bune tehnologii, reușește să scape și de riscul neuniformităţii şi de 
cel al îmbolnăvirilor, îl urmăreşte un alt risc, acela al scăderii ra- 
pide a producţiei de ouă, după obţinerea virfului. O pasăre sub- 
dezvoltată la începutul ouatului, indiferent de precauţiunile luate, 
nu mai poate fi plasată pe o curbă absolut normală de greutate şi 
«de producție , pentru că găina, care crește în greutate pe aproape 
toată perioada de producţie, are totuși o perioadă de stagnare a 
creterii și chiar de scădere în greutate, pe perioadă de atingere a 
vîrfului de ouat. De fapt, o condiţie de menţinere prelungită a vîr- 
fului de ouat o reprezintă greutatea corporală a păsării în săptămi- 
nile dinainte şi din timpul atingerii virfului de ouat. Dacă pasărea 
se află în acel moment la greutatea standard şi chiar ușor supra- 
ponderală, ea își menţine un vîrf de ouat prelung, consumînd pe 

această perioadă, atit furajele administrate, cît și o parte din re- 
zervele acumulate în organism. Dacă, din contră, găina este sub- 
ponderală, masa corporală nu poate susține un ouat intens, iar dacă 
ouatul este forțat printr-un program de lumină ascendent, pasărea 
consumă pe lingă rația zilnică şi insuficientele rezerve in- 
terne. Acestea însă se epuizează repede, avînd drept rezultantă rea- 
lizarea unui virf de ouat relativ scăzut ca proceni, scurt ca durată 
şi urmat de regulă de o prăbuşire a curbei de ouat. 

Din tabelul 14 privind curba de ouat a hibridului ALBO se 
remarcă oprirea sporului în greutate al păsării, începînd cu atin- 
gerea vîrfului de ouat și pînă la începerea curbei descendente de 
Ouat. Această staţionare din creştere este însă cazul cel mai fericit, 
pentru că de regulă pasărea descrește în greutate pe această peri- 
cadă. Cu cît prin îngrijirea și hrănirea corespunzătoare pe care 
o acordăm găinilor reușim să menţinem această greutate, cu atit 
avem şansa unui vîrf de ouat mai prelung. 


Este acest vîrf de ouat atît de important pentru crescător, pen- 
tru a merita acest efort? Răspunsul este hotărit, da! Autorii citează 
cazuri în care acest vîrf de ouat s-a situat timp de 15 săptămini 
la valori de peste 800%/0. Ori, dacă în aceste 15 săptămîni se rea- 
lizează un procent mediu de ouat de 82%, rezultă o producție de 
cca 86 ouă numai pe această perioadă! Dacă pe restul de 37 de săp- 
tămîni ale curbei anuale de ouat se realizează un procent mediu 
de 600%, ouat, adică în total 156 ouă (260 zile X 600/0 ouat), re- 
zultă că se poate obține pe an, de la lotul de găini la care ne referim, 
36 + 156 = 242 ouă, din care însă peste o treime doar în vîrful 
de ouat. 

Între cei doi hibrizi — ALBO și ROSO — cel mai dificil în 
realizarea greutăţii optime la începutul ouatului este hibridul ALBO. 
Atunci cînd l-au creat, autorii lui au avut în vedere să aibă o greutate 
cît mai mică, tocmai pentru a consuma cît mai puţine furaje. Ul- 
terior, prin selecţie, acest hibrid a fost obligat să producă din ce 
în ce mai multe ouă, fără însă să i se permită să consume mai multe 
furaje. Din contră, i-a scăzut și proteina din furaje, pe considerentul 
că aceasta este scumpă. Și hibridul „ALBO“ a rezistat la toate 
aceste încercări la care a fost supus, producînd tot mai multe ouă 
cu aceeași cantitate de furaje consumată, dar cu un conţinut pro- 
teic mai scăzut. La această dată, hibridul „ALBO“, ca dealtfel şi 
alți hibrizi din lume, produşi pe găini din rasa Leghorn poate pro- 
duce un ou cu 150 g furaje şi chiar mai puţn. Hibridul „ALBO“ 
este însă în permanenţă într-un echilibru instabil. Cu el nu avem 
voie să facem compromisuri şi cel mai periculos din aceste com- 
promisuri este să-l privăm de la consumul de furaje. Dacă examinâm 

cu atenţie curba de ouat constatăm că pe perioada de vîrf, găinile 
consumă în medie 110—112 grame de furaj, pentru a obţine cîte 
83 ouă de la fiecare 100 de găini. Acest 830/0 ouat presupune însă 
că există numeroase găini care ouă zilnic pe toată perioada de vîrf de 
ouat, adică găini care pentru fiecare 110—112 g furaje consumate, 
produc cîte un ou în fiecare zi. Realizarea acestei performanţe este 
condiționată, pe de o parte de realizarea unei bune greutăți corpo- 
rale la începutul ouatului şi pe de altă parte, o bună hrănire în tot 
timpul vîrfului de ouat. Cîteva reguli sînt însă necesare, pentru ca. 
într-adevăr, să hrănim bine găina pe perioada de virf de ouat. 

În primul rînd, trebuie să hrănim foarte bine puicuţa, înce- 
pînd cu vîrsta de 16 săptămîni. 

Pînă de curînd, dintr-o economie prost înţeleasă, puicuţa se 
restricționa calitativ pînă la vîrsta de 21—22 săptămîni, admi- 
nistrînd o reţetă slabă în proteină, pînă cînd puicuţa ajungea 
la un nivel de 50/, ouat şi deabia din acel moment se începea 
administrarea unei reţete mai bogate în proteină, specifică peri- 
oadei de ouat. Greșeala constă în faptul că această restricție se 
aplică tocmai în momentul în care puicuţa începe să-și dezvolte 
unele organe interne vitale, inclusiv aparatul genital. Să urmă- 
rim pe curbă, sporul în greutate corporală şi vom constata că 
între 15 săptămîni şi 22 săptămîni, puicuţa crește în greutate de 
la cca 1 050 grame la cca 1 450 grame, adică cu cea 400 grame: 
şi alte 100 grame între 22 şi 26 săptămîni, cînd începe să prindă 
vîrful de ouar. Este deci logic să administrăm o rețetă furajeră 
bogată în proteine și vitamine în perioada 16—22 săptămîni, 
pentru că altfel vom priva puicuța de principii nutritivi nece- 
sari dezvoltării organelor interne, inclusiv a aparatului reprodu- 
cător şi este tîrziu ca să administrăm o rețetă bogată în proteine, 
doar de la vîrsta de 22 săptămîni, adică pe fondul unei subdez- 
voltări a organelor interne şi a aparatului reproducător. 


Să admitem aşadar, că am respectat toate aceste reguli, că. 
beneficiem de o greutate corespunzătoare cînd găina este în virf 
de ouat şi că avem satisfacția unui vîrf de ouat prelung. Asta 
nu înseamnă că am rezolvat definitiv problema. Fiziologia ouatu- 
lui este destul de complicată și este nevoie să o cunoaștem, pentru 
a şti cum Să acţionăm. 

De regulă, diferența în timp dintre producția a două ouă este 
de cca 24 ore şi jumătate. Primul ou dintr-un ciclu este produs 
dimineața, să zicem la ora 7. A doua zi, aceeași găină produce oul 
la ora 7,30, a treia zi la ora 8, a patra zi la ora 8,30 etc. pină ce 
ajunge să producă oul zilnic tîrziu după-amiază, să zicem la ora 16. 
În acest moment, găina face o pauză de o zi şi apoi începe ur; 

nou ciclu de ouat, cu primul ou produs de asemenea la ora 7 dimi- 
neaţa și pe următoarele, la intervale de 24 ore și jumătate. 

Ce anume determină găina să producă ouăle la această dife- 
rență de cca 24 ore şi Jumătate? Bineînţeles, periodicitatea este 
legată de ziua-lumină. În sistemul de creştere tradiţional, găina 
începe să ouă odată cu creşterea zilei-lumină naturală. Ziua-lumină 
fiind în creștere, găina are impresia că creșterea se referă la 
cele 24 ore și atunci produce un ou la ceva mai mult de 24 ore. 
Dovada că lucrurile stau așa, îl reprezintă experimentul clasic în 
care în mod artificial, cele 24 de ore ale unei zile au fost împăr- 
ţite în trei secvențe de cfte opt ore, în succesiune de zi-noapte-zi, 
iar găina a ouat două ouă în 24 de ore. 


Bazată pe uşurinţa cu care găina își reglează ouatul după 
succesiunea zi-noapte-zi s-a născut de curind o tehnologie senza- 
țională. Se ştie că adăposturile moderne nu sînt prevăzute cu 
ferestre, făcînd deci posibibă aplicarea oricărui program de lumină. 
În aceste condiţii, bazîndu-se pe potențialul productiv al găinilor 
în primele săptămîni de ouat, s-a scurtat secvenţa zi-noapte de 
la 24 ore la 21 ore. În aceste condiţii, în locul unei săptămîni de 
7 zile X 24 ore = 168 ore s-a realizat în mod artificial o săptă- 
mînă de 8 zile X 21 ore = 168 ore, iar găina a fost obligată să 
ouă de 8 ori pe săptămînă. Acest program a fost aplicat pe pri- 
mele 18 săptămîni ale perioadei de ouat. Pe următoarele 18 săptă- 
mîni s-au utilizat săptămîni normale de 7 zile X 24 ore, iar pe 
ultimele 18 săptămîni s-au utilizat secvenţe zi-noapte de 28 ore, 
săptămîna fiind deci împărţită artificial în 6 zile X 28 ore, 
care fac de asemenea, 168 ore. Această ultimă împărțire a săptă- 
mînii are în vedere scăderea naturală din ce în ce mai accentuată 
a nivelului de producţie, realizarea de ouă tot mai mari şi cu 
o coajă din ce în ce mai puţin rezistentă. În momentul în care 
permitem găinii să producă un ou la un interval de 28 ore, în 
loc de 24 ore, ea rezistă în mai bune condiţii să Sintetizeze mate- 
ria primă necesară formării unui ou şi în special a cojii. Desigur, 
noi nu recomandăm încă micilor crescători să utilizeze o astfel 
de tehnologie, fiind prea complicată și în neconcordanță cu 
timpul liber pe care acesta îl poate dedica păsărilor. Această me- 
todă arată însă adaptivitatea găinilor la diverse scheme, precum 
şi limitele la care poate fi propulsată producţia anuală de ouă 
pe găină, care poate deci depăşi cele 365 de zile ale anului (ca 
o comparaţie, trebuie menționat că în cazul prepelițelor, s-a reuşit 
deja această performanţă). 

Dar, să nu anticipăm și să ne mulţumim deocamdată cu cele 
240—250 ouă pe care le putem obține anual de la un lot de păsări 

bine îngrijite. Pentru a realiza acest deziderat, în afară de condiţiile 
de îngrijire și de microclimat, de care am mai discutat şi de men- 
ținerea unei perfecte stări de sănătate, mai sînt necesare două 
alte condiţii: de furajare și de iluminat. 

Asupra întocmirii rețetelor furajere pentru găini ouătoare, vom 
discuta în capitolul următor. Aici trebuie să arătăm modul de 
administrare a nutrețurilor combinate. 

Două sînt principalele aspecte legate de furajarea găinilor 
ouătoare: 

Primul se referă la consumul de furaje pe zi la hibridul 
ALBO. Am arătat „defectul“ acestui hibrid, de a consuma cu 
dificultate cantitatea de furaje necesare susţinerii unui procent 
ridicat de ouat. Vara, consumul este limitat, datorită căldurii ridi- 
cate și rareori putem determina găina să consume peste 100 grame 
pe zi. larna este adevărat că găina consumă mai mult, dar şi 
nevoile ei sînt mai mari, întrucît are nevoie de un surplus de 
furaje, pentru o contracarare a temperaturii mai scăzute din adă- 
post. 

Crescătorul poate rezolva problema pe două căi: prin rețete 
cu nivele energetice diferite iarna față de vară și prin obligarea 
găinii de a consuma zilnic o cantitate sporită de furaje. Să le 
analizăm pe rînd. 


Așa cum am mai arătat, găina are nevoie de mai multă ener- 
pie consumată prin furaj iarna, decît vara. De aceea, rețetele de 
iarnă vor conţine 2 800—2 900 Kcal. energie metabolizabil pe kg 
de furaj, iar cele de vară 2650—2750 Kcal. EM pe kg, în con- 
dișiile aceluiaşi procent de proteină brută din furaj, care va fi de 
16—179/0. 

Un furaj de iarnă cu 2 800—2 900 Kcal. EM/kg va permite 
păsării să consume zilnic 320—330 Kcal. EM în condiţiile unei 
raţii zilnice de cca 114 grame furaje și cînd temperatura din hală 
nu coboară sub limitele confortului termic. 

Din contră, vara, cînd pasărea trebuie să lupte împotriva tem- 
peraturii ambientale ridicare, ea tinde să consume furaje cît mai 
puţine. Din acest punct de vedere am dori să reținem atenţia 
cititorilor, cu o caracteristică foarte importantă, specifică numai 
găinilor din rasele uşoare și tineretului în creştere şi anume că 
aceste categorii consumă zilnic o cantitate fixă de energie meta- 
bolizabilă, indiferent de nivelul proteic al rețetei. Această canu- 
cate este influențată numai de temperatura ambientală şi de ni- 
velul de producţie. Să luăm în acest sens un exemplu: o găină 
Leghorn (hibrid ALBO) în greutate de 1,7 kg cu un nivel de ouat 
de 7007, la o temperatură medie exterioară de 18“C, va consuma 

invariabil cantitatea de cca 300 Kcal. EM în 24 ore. Aceasta 
presupune că dacă administrăm găinii o reţetă cu un nivel ener- 
getic de 3 000 Kcal/kg furaj, aceasta va consuma 100 g furaj 
pentru a-şi asigura necesarul de 300 Kcal. EM. 

Ce se întimpiă dacă ridicăm nivelul energetic al reţetei la 
3100 Kcal? Evident, pentru a-și acoperi necesarul de 300 Kcai. 
găina va consuma numai 97 grame furaj, pentru că 3100 0,097 = 
309 Kcal EM. 

Dacă din contră, reducem valoarea energetică a reţetei la 
2900 Kcal. găina va consuma 103,5 g furaj şi în continuare dintr-o 
rețetă cu 2 800 Kcal. va consuma 107 g, dintr-o rețetă cu 2700 
Kcal. va consuma 111 g, iar dintr-o rețetă cu 2600 Kcal. va con- 
suma 115,5 g în toate aceste cazuri găina reglîndu-şi consumul de 
furaje cu un singur scop, acela de a consuma invariabil 300 Kcal. 
EM pe zi. 

Exemplul luat se referă așadar, la o temperatură ambientală 
optimă. 

Iarna, cînd necesarul de consum este de 320—330 Kcal., numai 
un furaj cu o bogată valoare energetică va putea pemite păsării 
să consume acest necesar majorat de energie. Este evident că dacă 
administrăm găinilor un furaj conținînd 2 600 Kcal. pe kg, acestea 
ar trebui să consume cca 125 g furaj pe zi spre a-şi acoperi acest 
necesar, ceea ce este imposibil, în nici o experiență hibridul ALBO 
neconsumînd peste 120 g/zi și aceasta pe o perioadă limitată. 

Vara, cînd din contră necesarul energetic al găinilor este mai 
redus, nedepășind 270 Kcal. EM pe zi, am face o greşeală dacă 
am administra o reţetă cu o valoare energetică ridicată. De exemp.u, 
dacă am administra găinilor o reţetă conținînd 300 Kcal/kg, găina 
ar consuma zilnic doar 90 g furaj combinat spre a-și acoperi ne- 
voile energetice. Din păcate ea nu-și va asigura necesarul de pro- 
teină, pentru că dacă rețeta va conține să zicem 160%/, PB, prin cele 
90 g ingerate va consuma numai 14,4 g PB, care nu va putea sus- 
ţine un nivel ridicat de ouat. 

Așadar, prima regulă care trebuie reținută este nivelul diferen- 
țiat al energiei din furajul administrat, mai scăzut vara și mai ri- 
dicat iarna. 

Am arătat însă că atît vara, cît şi iarna, găinile sînt deficitare 
în asigurarea necesarului. Vara, pentru că temperatura ambientală 
ridicată obligă păsările să consume mai puţin, iarna pentru că 
păsări'e ar trebui să consume mai mult spre a-şi satisface nevoile 
energetice ale organismului, însă nu le permite capacitatea limi- 
tată a tractusului intestinal. 

Această dilemă aparentă a putut totuși fi soluţionată. Este 
cunoscut faptul că, în funcție de rasă, vîrstă şi felul furajului 
consumat, digestia la păsări durează între 3 şi 6 ore. Aşadar, o 
pasăre care are să zicem, un program de noapte (naturală sau 
artificială) de 10 vre şi o durată a digestiei de 41/2 ore, ar mai 
putea primi un tain la jumătatea perioadei de noapte. Să exempli- 
ficăm cum: 

Să admitem că perioada de noapte este planificată între orele 
20 şi orele 6 dimineaţa. Așadar, găina a consumat ultima cantitate 
de furaje la orele 20, iar peste 41/2 ore, deci la ora 0,30 tractusul 
gastro-intestinal este practic gol, digestia fiind terminată în acest 
interval. Dacă prevedem prin program o secvență luminoasă de 
o oră (între 0,30 şi 1,30) în acest interval, găinile consumă o 
cantitate suplimentară de furaj, iar între orele 1,30 şi 6, deci în 
următoarele 41/ ore cînd prevedem un nou program de noapte, 
realizăm digestia completă a tainului consumat între orele 0,30— 
1,30. Aşadar, fie că prevedem secvența luminoasă dintre orele 
0,30—1,30, fie că n-o prevedem, la ora 6 dimineaţa găinile sînt tot 
flămînde, cu gușa la fel de goală, în ziua-lumină următoare dintre 
orele 6—20 consumînd acceași cantitate de furaje. Iată deci cum 
cantitatea de furaje consumată în secvența luminoasă din timpul 
nopţii este un consum suplimentar, cu care putem ajuta pasărea 
atît vara, cît și iarna, cînd din motivele arătate, are nevoie să con- 
sume mai multe furaje decît poate consuma în mod normal în ziua- 
lumină obişnuită. 

Al doilea aspect privind furajarea găinilor ouătoare este legat 
de formarea cojii oului. Dia observaţiile făcute, cea mai mare par- 
te a ouălor sînt produse în primele ore ale dimineţii. Întrucît for- 
marea cojii durează 18—20 de ore, înseamnă că un ou produs la 
ora 10 dimineața a început să-și depună coaja în ziua anterioară, 
de la orele 14—16 p, m, dar pînă la stingerea luminii, stratul de 
calciu al cojii este abia conturat, el desăvîrşindu-se în timpul 
nopţii. Dacă cu aproximaţie, în coaja unui ou sînt utilizate 5 
grame de carbonat de calciu, se poate aprecia că un gram se 
depune în timpul zilei, iar restul de patru grame în timpul nopții. 
Reţeta găinilor vuătoare conţine cca 7,51/2 carbonat de calciu și 
din această cantitate ar trebui să fie formată coaja oului. Aici 
apare însă, un neajuns. Pasărea consumă furajul combinat în tim- 
pul zilei şi pe această perioadă se asigură din furaj materia primă 
necesară formării gălbenușului și mai ales a albușului. Pe această 
perioadă din zi (de dimineaţă pînă către seară), găina consumă 
cea mai mare parte a nutreţului combinat, dar nu are ce face cu 
calciul ingerat, pentru că formarea cojii nu a începur încă. Ionii 

de calciu intră în torentul sanguin, o parte sînt depozitaţi în oase, 
o altă parte ridică concentraţia torentului sanguin, dar o bună 
parte sînt expulzați din organism, ca excedent inutilizabil. Către 
seară, cînd începe formarea oului se utilizează mai întîi ionii de 
caiciu din sînge şi calciul ingerat din furaje pînă la stingerea lu- 
minii, iar după epuizarea acestor surse, se apelează la rezerva de 
calciu din oase, formată fie pe perioada dinaintea ouatului, fie în 
cursul aceleiași zile. Se pune însă problema, cît de mare este 
această rezervă, din care trebuie să scoatem zilnic 3—4 grame. 
Am arătat că pe perioada de virf, găina produce peste 80 ouă, 
pentru care sînt necesare cca 400 g carbonat de calciu, din care 
cel puţin jumătate, deci cca 200 grame din rezerva acumulată în 
oase. Dacă această rezervă nu este suficientă se pot întîmpla trei 
fenomene: ca pasărea să-şi rărească ouatul, să producă ouă cu 
coajă subțire sau chiar fără coajă şi să-și subțieze oasele lungi, 
pînă la iminentul pericol! al fracturilor, mai ales cînd păsările sînt 
crescute în baterii. 


Şi aceste neajunsuri pot fi însă prevenite de către crescător, 
dacă ajută găina cu un supliment zilnic de calciu. Acest calciu 
trebuie administrat logic, cu o oră înainte de stingerea luminii, 
pentru ca pasărea să-l poată utiliza în timpul nopţii, cînd nu are 
alte surse de calciu, decît cele conţinute în organism în momentul 
stingerii luminii. Cantitatea de carbonat de calciu administrat tre- 
buie să fie de 2—3 grame pe găină, iar forma de administrare tre- 
buie să fie spărtură de scoici, cu dimensiunea de 0,5 — 1 cm sau 
cretă granulată cu diametrul granulelor de 0,5 cm. 


Furajarea la hibridul „ROSO*“ este mai puţin complicată, în 
sensul că acesta este mai lacom şi îşi asigură cu ușurință necesarul 
de principii nutritivi pentru a se dezvolta normal din punct de 
vedere al greutăţii corporale. Hibridul „ROSO“ îşi reglează foarte 
puţin consumul de furaje în funcţie de conţinutul energetic al re- 
țetei, existînd chiar pericolul unei relative îngrășări. În unele ţări, 
hibrizii de tipul ROSO sînt chiar restricţionaţi pe perioada de creş- 
tere și pe curba descendentă de ouat, atît în vederea economisirii 
de furaje, cît şi pentru evitarea îngrăşării și deci a reducerii produc- 
ției de ouă. Noi sîntem însă de părere că pe măsura reducerii 
greutăţii corporale prin selecţie, a dispărut treptat pericolul în- 
grășării şi că o furajare echilibrată, fără încercări de forţare, deci 
fără ora de lumină de noapte, hibridul ROSO răspunde foarte bi- 
ne, chiar mai bine decît ALBO, la o furajare normală, cu furaje 
administrate la discreție. 

Asupra programului de lumină ne-am mai referit în capitolul 
privind creşterea tineretului, cînd în tabelul 2 am prezentat pro- 

gramul diferențiat de lumină pentru cazul creşterii în adăposturi 
prevăzute cu ferestre, precum şi programul-tip pentru adăpostu- 
rile închise, fără ferestre. S-a arătat cum acţionăm cu programul 
de lumină, în vederea corelării maturității corporale cu cea sexuală. 
Odată depăşită perioada de intrare în ouat şi sincronizarea matu- 
rităţii corporale cu cea sexuală, programul de lumină trebuie ma- 
nevrat de aceeaşi manieră în continuare. Cînt timp, curba greutăţii 
corporale și cea de ouat evoluează normal, acţionăm asupra pro- 
gramului de lumină, _asigurînd_ o creştere a zilei-lumină de 15—20 
minute pe săptămînă. Această creștere uniformă a zilei-lumină 
propulsează curba de ouat către un bun virf de producție, apoi 
menţine mult timp virful de producţie și în continuare 
face ca curba descendentă de oua să coboare cîr mai lent. 
De obicei, peste virsta de 42 săptămîni, stimule;e luminoase nu mai 
sînt eficiente şi nu se mai aplică. Practic, în perioada dintre 18 săp- 
tămini şi 42 săptămîni, durata zilei-lumină,, creşte treptat de la 8 
ore la 16 ore pe zi. După vîrsta de 42 săptămîni, stimulul luminos 
poate fi aplicat numai pentru redresarea producţiei de ouă, cînd 
din diferite motive a scăzut şi se recomandă creşterea de la 16 ore 
la 17 ore, în trei trepte săptămînale, de cite 20 de minute. 

Nu insistăm pentru aplicarea unor programe standard de lumină, 
deşi toate firmele producătoare de hibrizi recomandă fiecare cu in- 
sistență, programul lor propriu. Un bun crescător ştie însă că sti- 
mulul luminos trebuie aplicat numai cînd lotul de găini îl suportă 
şi răspunde favorabil la aplicarea lui. 

Greutatea oului creşte pe măsură ce pasărea avansează în vîrstă. 
Primele 2—3 ouă produse nu ating de regulă greutatea de 40 grame 
(sint ouă sub stas). Apoi, greutatea ouălor creşte constant, ajungînd 
ca la Vârsta de 32 săptămîni să cîntărească 56—57 grame, iar la 70 
sptămîni 64—65 grame, cu un plus de 1—2 grame la Roso, față de 
ALBO. 

Atunci cînd ouăle nu cresc în greutate conform normelor de mai 
sus, acest lucru se întîmplă fie datorită greutăţii corporale scăzute 
a găinilor, fie unor deficiențe alimentare. De asemenea, cînd greu- 
tatea ouălor scade, este un prim indiciu pentru O iminentă cădere a 
curbei de ouat şi crescătorul trebuie să caute să descopere imediat 
cauza care a provocat-o. Dacă nu a descoperit-o şi n-a remediat-o 
la timp, în faze următoare va interveni o scădere a procentului de 
Ouat, apoi o scădere în greutate a păsărilor și în final, dacă defi- 
cienţa persistă, se va declanșa năpirlirea. Sperăm însă că un bun 
crescător nu va lăsa lucrurile să meargă așa de departe, ci va lua 
măsuri de remediere a deficienţelor, în așa fel ca în cîteva zile, 

ouăle să revină la greutatea normală, fără alte complicaţii asu- 
pra producţiei sau stării fiziologice normale a găinilor. 


4.6. HRANIREA ȘI ADĂPAREA GĂINILOR OUĂTOARE 


Ca și în cazul tineretului de înlocuire, rețetele pentru hrănirea 
găinilor ouătoare sînt alcătuite după norme precise, stabilite prin 
decretul nr. 50/1982. 

Cerinţele nutriţionale ale găinilor ouătoare ALBO, producţia de 
ouă ce se realizează, greutatea corporală şi consumul de furaje sînt 
redate în tabelul 15. 


Tabelul 15 
Cerinţele nutriționale și indicatorii tehnici la găinile ouătoare 


SPECIFICARE UM Nivele 
Proteină brută % 17 
Energie metabolizabilă Kcal/kg 2750 
Lizină % 0,76 
Metionină + cistină % 0,63 
Acid linoleic % 2.9 
Producţia anuală de ouă buc. 230 
Greutatea corporală: 

— la 18 săptămîni grame 1220—1240 
— la 24 săptămîni grame 1460—1500 
— la 77 săplămini grame 1700—1900 
Pierderi prin mortalitate % 15 
Consum de furaje 

— pe zi grame 113 

— pe an kg 41,4 

— pe ou | grame 180 


Găinile pentru ouă de consum ROSO, avînd greutatea corporală 
superioară cu 25% şi ouăle mai mari cu 4% faţă de găinile ALBO, 
vor primi cu 10% furaje în plus. 

Structura reţetei de nutreţuri combinate pentru găinile ouătoare, 
alcătuită pentru asigurarea cerințelor nutriționale, este cea redată 
în tabelul 16. 

Porumbul poate fi substituit în proporţie de 20—300/ cu orz de- 
corticat sau griu furajer. 

Furajele proteice se pot înlocui între ele, în funcţie de resurse, 
cu respectarea cantităţii totale de proteină brută, energie şi ceilalți 
nutrienți necesari. 

Tabelul 16 


Structura reţetei de nutreţuri combinate pentru găinile onătoare 


Sortimentul % | 
i 
| 
Porumb 65,3 
Şrot de floarea-soarelui 7.0 | 
Srot de soia 14,0 | 
Făină de carne 2,0 | 
Făină de pește 3.0 
Carbonat de calciu | 7,0 
Fosfat dicalcice 0,4 
Sare 0,2 
Clorură de colină 70% 0,1 
Zoofort (premix vitamino-mineral) 1 | 
TOTAL: i 100 
Proteină brută, % 17 
Energie metabolizabilă, Kcal/kg 2150 
Lizină, % 0,76 
Metionină + cistină, % 0,63 
Acid linoleic, % 1,30 


Aşa cum s-a arătat şi la capitolul destinat hrănirii tineretului 
de înlocuire, este preferabil ca furajul combinat utilizat, să fie de 
calitate şi valoare nutritivă apropiate de normele pe care le-am 
prezentat şi acest lucru poate fi realizat numai dacă, aflat în co- 
operare cu o întreprindere avicolă de stat sau cooperatistă, micul 
crescător poate să-și procure furajele de la stat. În caz contrar, el 
îşi va alcătui o rețetă pe cît posibil apropiată de cea prezentată și 
va calcula valorile nutritive după vabull 8, același după care se 
calculează valorile şi la tineretul de înlocuire. Pentru o cunoaștere 
perfectă a cerinţelor nutriționale la găinile ouătoare prezentăm în 
tabelul 17, necesarul și în ceilalți principii nutritivi. 

Unele din caracteristicile furajelor pentru găini ouătoare trebuie 
să fie foarte bine cunoscute de către crescători, întrucît cantități 
prea mici sau prea mari din anumite macro-sau microcomponente 
pot da efecte negative grave în producție. 

Astfel, un procent scăzut de calciu poate determina, dacă nu o 
scădere dramatică de ouă, însă în orice caz o înrăutăţire a cojii 
oului, care poate merge chiar pînă la lipsa completă a acestuia. Nici 
o cantitate prea mare de calciu nu este recomandabilă, pentru că 
diluează mult valoarea energo-proteică a raţiei, precum și palatabi- 
litatea furajului (păsările consumă furajul cu mai puţină plăcere). 

Tabelul 17 


Cerinţele în principii nutritivi la găinile ouătoare 


Celuloză brută, max., % 6 
Grăsime brută, % 4,5—5 
Calciu, 94 | 
Fosfor, % 0, 
Vitamina A, UI/kg 4000 
Vitamină D3, UI/kg 500 
Vitamină E, mg/kg 0,5 
Tiamină, mg/kg 0,8 
Riboflavină, mg/kg 2,2 
Acid nicotinic, mg/kg 20 
Acid pantotenic, mg/kg 22 
Piridoxină, mg/kg 3 
Acid folic, mg/kg 0,25 
Biotină, mg/kg 0,15 
Vitamină B 12, mg/kg 0,004 
Colină, mg/kg 1 100 


Acelaşi lucru se întîmplă și cu fosforul. Proporția normală în 
rețetă este de 0,6'/0 dar dacă coboară sub 0,4 % sau urcă peste 0,8% 
în ambele cazuri determină scăderi de producție. 


De asemenea, sarea de bucătărie introdusă în procent de peste 
1%o reduce producţia de ouă, în cantitate mai mare determinînd 
chiar intoxicații, iar dacă în reţetă nu există sare, pasărea resimte 
așa de tare carenţa, încît producţia poate scădea la zero. Din lipsă 
de sare, pasărea refuză să mai consume furaje și apă, slăbeşte, se 
deshidratează, năpîrleşte, iar dacă lipsa de sare se prelungeşte, pa- 
sărea poate chiar muri. 


Trebuie să atragem însă atenţia că nivelul de calciu, de fosfor 
sau de sare din rație nu este determinat numai de carbonatul de 
calciu, de fosfatul dicalcic sau de clorura de sodiu pe care noi le 
introducem în furaje, ci din toate ingredientele din furaje. Așa cum 
se remarcă din tabele, făina de peşte conţine mult fosfor (din oase) 
şi uneori sare, fosfatul de calciu conţine şi calciu în afară de fosfor 
etc. De aceea, la alcătuirea reţetelor se va ţine seama de toate ca- 
racteristicile materiilor prime utilizate. 

De exemplu, dacă la un moment dat eliminăm din hrana găi- 
nilor făina de peşte şi o înlocuim cu şrot de soia în echivalență 
proteică, adică rețeta conţine, să zicem, tot 17% proteină brută, 
trebuie să revizuim alte părți componente ale rețetei (fosfatul, cal- 
ciu, sarea și metionina), în toate acestea făina de pește fiind mult 
mai bogată, decît şrotul de scia. 

Un alt exemplu: dacă înlocuim porumbul cu orz, asistăm la 
dispariția destul de rapidă a coloraţiei gălbenușului. De asemenea, 
dacă hrănim găinile cu porumb vechi, de un an, gălbenuşul devine 
palid. Ori, una dintre caracteristicile pentru care ouăle ţărăneşti au 
căutare este tocmai coloraţia foarte intensă a gălbenuşului. Pro- 
blema nu este nerezolvabilă. Se introduce în raţia ouătoarelor făină . 
de lucernă uscată la umbră (2—3%0) şi în scurt timp, gălbenuşul 
își va recăpăta culoarea sa portocalie strălucitoare. 

Unii specialişti susțin că pe prima perioadă de ouat, de regulă 
pînă la virsta de 42 săptămîni, găina ouătoare trebuie să consume 
o reţetă mai bogată în proteine, iar după această vîrstă se poate 
administra o reţetă mai săracă în proteină. Recomandările sînt de 
16—17% proteină brută în faza întîi de ouat și de 14—15% în 
faza a doua. Se susţine că în acest mod se face o mai judicioasă 
administrare a proteinei: se susţine procentul de ouat cu un plus de 
proteină pe perioada în care potenţialul productiv al găinii este 
foarte bun şi se retrage din reţetă o parte din proteină, atunci cînd 
ouatul este în scădere și oricum necesarul de proteină este mai mic. 

Se pare că ambele procedee sînt bune. Oricum, cu o rețetă mai 
bună în faza a doua de ouat se obține totuşi un nivel mai bun de 
producţie, întrucît organismul păsării este uzat şi nu mai utilizează 
proteina, ca pe prima parte a curbei de ouat. Pe de altă 
parte, dacă sporul de producţie este neînsemnat, ouăle sînt ieftine 
(sezonul de vară), iar efortul făcut cu conţinutul sporit de proteină 
din furaj nu este răsplătit cu venituri suplimentare, cel puţin egale 
cu costurile, atunci bineînţeles că efortul este inutil și nu trebuie 
făcut. Crescătorul va aprecia deci de la caz la caz, în funcție de 
anotimp, de preţul furajelor şi al ouălor și de răspunsul păsărilor 
la efortul făcut, dacă este cazul să introducă în faza a doua, o re- 
țetă mai bogată sau mai puţin bogată în proteine. 

De o mare importanţă în rațiile găinilor ouătoare este raportul 
energo-proteic. Atît la găinile ouătoare, cît și la puii crescuţi pentru 
carne, proteina este aceea care asigură producția de ouă sau de 
carne, pe cînd energia întreţine funcțiile vitale ale organismului și 
asigură prelucrarea şi transformarea proteinei din furaje, în proteină 
din ouă sau de carne de pasăre. Raportul dintre energie și proteină 
într-o reţetă este probabil factorul cel mai important în nivelul 
producţiilor realizate şi în consumul specific de furaje necesar pen- 
tru producția unui ou sau a unui kilogram de carne. Dacă într-o 
rețetă există un procent normal de proteină, dar un procent prea 

scăzut de energie, pasărea nu are energia necesară prelucrării pro- 
teinei şi atunci proteina, fie că se elimină din organism fără a fi 
prelucrată în ouă, fie că printr-un proces foarte dificil și neecono- 
mic este transformată de pasăre în energie. În ambele cazuri, re- 
zultatul final se concretizează într-o sinteză neeconomică a proteinei 
— cea mai valoroasă şi mai scumpă fracțiune din furaj — deci în esen- 
ță rezultă o producție mică de ouă şi un consum ridicat de furaj pe ou 
produs. Dacă din contră, o reţetă are un conţinut normal în ener- 
gie şi unul scăzut în proteine, în acest caz energia din furaj nu are 
ce prelucra. De aceea, după ce a prelucrat cantitatea mică de pro- 
teină într-un mic spor în greutate sau o mică producție de ouă, duo 
ce și-a asigurat necesarul pentru funcţiile vitale, pasărea încearcă 
să mai utilizeze o parte din excedent pentru depunerea unor depozite 
inutile de grăsimi în organism, iar diferenţa o elimină prin dejecții. 

Să dăm un exemplu în acest sens. Să admitem că avem în pro- 
ducţie un lot de găini ALBO, aflat pe o curbă normală de pro- 
ducție, pe timp de vară şi consumă A — așa cum este prevăzut 
în decretul nr. 50/1982 — o cantitate de 113 grame furaje com- 
binate, dintr-o reţetă conținînd 17%/0 proteină brută şi 2750 kilo- 
calorii de energie metabolizabilă pe kg de furaj. Făcînd calcule 
aritmetice elementare rezultă că cele 113 grame de furaje consumate 
zilnic de fiecare găină din lot conţin 19,2 grame proteină brută și 310 
Kcal. energie metabolizabilă. Să presupunem că micul crescător are 
posibilitatea unor surse suplimentare de proteină şi vrea să ridice ni- 
velul proteic al furajului, de la 170/o la 18%; PB. El nu poate face 
însă acest lucru, fără a mări corespunzător nivelul energetic al re- 
etei. De ce? Pentru că numai cele 19,2 grame de proteină brută din 
rețetă pot fi prelucrate economic, de cele 310 Kcal. din furaj. Dacă 
mărim cantitatea de proteină, trebuie s-o mărim şi pe cea de ener- 
gie, altfel proteina adăugată suplimentar nu va putea fi prelucrată 
din lipsă de energie și va fi eliminată prin dejecţii, fără nici un 
avantaj pentru crescător. 

Dacă împărţim 2750 (conținutul energetic al rețetei), la 17 
(conţinutul proteic al rețetei) observăm că raportul energoproteic 
este de 160, adică pentru fiecare procent de proteină din rețetă sînt 
asigurate cîte 160 Kcal. EM. Acesta este raportul care trebuie păs- 
trat între nivelul proteic și energetic al rețetei. Deci, dacă am mărit 
procentul de proteină brută din rețetă, de la 170/, la 18%, atunci 
trebuie să mărim şi nivelul energetic la 18 X 160 = 2 880 KcalEM. 

Cum va reacţiona găina la o rețetă avînd 18%/, PB şi 2 880 Kcal. 
EM? Spre surprinderea noastră, pasărea își va regla consumul de 
furaje în aşa fel, încît să nu depășească cantitatea zilnică de ma- 
ximum 310 Kcal. EM. Deci 310:2 880 = 0,107 kg furaj. 

Tot spre surprinderea noastră, înmulțind cantitatea de furaj 
consumat (107 g), cu nivelul proteic al rețetei (180/ PB), vom 
constata că găina consumă tot 19,2 grame proteină brută pe zi. 

În sfîrşit, a treia surpriză, deşi consumă un furaj mai bogat în 
proteină, producția de ouă nu creşte și deși consumă o cantitate de 
furaje în minus, producția de ouă nu scade, rămînînd aceeaşi ca în 
cazul furajării cu o reţetă conținînd 17%, PB. În tabelul 18 sînt 
redate rețete cu conţinuturi mai mici sau mai mari decit cel nor- 
mal (170/0), însă care, corelate din punct de vedere al raportului 
energoproteic, asigură găinilor aceeaşi cantitate de proteină și de 
energie şi același nivel de producţie, consumul de furaje fiind însă 
reglat corespunzător chiar de găini. 


Tabelul 18 


Corelarea raportului energoproteic la citeva tipuri de reţete 


Reţeta utilizată Cantit. zilnică Se asigură pe cap şi zi 


consumată 


PB (%) EM Rcal./kg pe cap (grame) PB (grame) | EM (Kcal.) 
16 2560 120 19,2 308 
17 2'750 113 19,2 310 
18 2880 107 19,2 308 


Care este valoarea practică a acestui fapt? 


În primul rînd, că o rețetă nu se alcătuieşte la întîmplare, ci 
după reguli foarte precise. Autorii nu susțin că cu 0 reţetă conţi- 
nînd 180/; proteină și 2750 Kcal. EM nu se poate obţine o pro- 
ducție bună de ouă. Dar, de ce să mărim procentul de proteină de 
la 170/0 la 180/, cînd în ambele cazuri, atît producția, cît și consumul 
specific de furaje sînt aceleași? Este adevărat, cînd proteina este 
în exces avem garanţia asigurării la limita inferioară a necesarului 
pentru toți aminoacizii esenţiali de care găina are nevoie. Este și 
aceasta o logică, bazată pe vechiul proverb după care „este mai 
bine să rămînă, decît să nu ajungă“, însă este o logică păgubitoare, 
pe care autorii n-o recomandă. 

Ca să ajungi la procente ridicate de proteină în reţetă, trebuie 
să apelezi la ingredientele proteice de origine vegetală și mai ales 
animală, iar proteina din aceste ingrediente este mult mai scumpă, 
decît proteina din cereale. Tendinţa mondială la această dată este 
să se utilizeze în hrana găinilor ouătoare, rețete cît mai sărace în 
proteină, însă foarte bine echilibrate. S-au obținut astfel producţii 
de ouă foarte bune, cu rețete conținînd doar 150%/5 PB. Mai mult 

decît atît, procentul de proteină a fost scăzut la 140/, ba chiar la 
120/0, fără influențe negative asupra producției de ouă, însă cucon- 
diţia ca în furaje să fie introduşi unii aminoacizi esenţiali sintetici, 
cum ar fi metionina şi lizina. Se fac în prezent cercetări ca aceeași 
producție de ouă să fie obţinută consumind doar 10%/, PB, bineîn- 
țeles tot cu adaos de aminoacizi sintetici. Aceste încercări vor fi în 
mod sigur încununate de succes, pentru că un ou conţine doar 7,5 
grame de proteină și este neeconomic să-l producem utilizînd zilnic 
19,2 grame de proteină pe găină, prin furajul pe care-l administrăm 
păsărilor. Trebuie să fie clar pentru toți crescătorii de păsări, că în 
epoca actuală, în zooeconomia mondială vor avea acces și eficiență, 
doar acele specii de păsări și animale, care în comparaţie cu altele, 
vor avea cele mai scăzute consumuri specifice de proteină și de 
energie. Ori, din acest punct de vedere, la această dată pasărea 
este handicapată față de celelalte categorii de animale, fiind o 
mare consumatoare de proteină și energie. Din fericire, pasărea 
pe lingă numeroasele ei avantaje în comparaţie cu alte categorii 
de animale, are încă foarte multe rezerve nepuse încă în valoare, 
inclusiv din punct de vedere al consumurilor proteice și energeti- 
ce. Datoria micilor crescători este de a fi la curent cu toate 
noile cuceriri ale științei avicole mondiale și de a le aplica în ac- 
tivitatea proprie, dacă vor să devină și să rămînă competitivi, 
atît faţă de ceilalți crescători de păsări, cît mai ales față de cres- 
cătorii altor specii de animale. 

Desigur, toate regulile de mai sus sînt valabile cît timp asi- 
gurăm păsărilor un confort termic optim şi destul de aproxima- 
tiv, dacă le plasăm în zona termoreglării fizice. Dacă tempera- 
tura este prea ridicată și găinile consumă furaje mai puţine, este 
necesar să ridicăm nivelul energoproteic al rețetelor, pentru ca 
la un consum zilnic mai redus, acestea să poată totuși consuma 
toți principii nutritivi necesari susţinerii unui ouat normal. Se poate 
scădea într-o mică măsură nivelul energetic al rețelei raportat 
la nivelul proteic, dar fără exagerare, altfel energia ingerată mi- 
nus energia necesară întreținerii funcţiilor vieţii poate deveni in- 
suficientă prelucrării proteinei din furaje. 

Din contră, dacă temperatura interioară este situată la zona 
minimă limită a termoreglării fizice din adăpost, găina are ten- 
dința consumării unei cantități de furaje în plus, pentru asigura- 
rea surplusului de energie necesar termoreglării. Să admitem că la 
venirea iernii, temperatura din adăpost coboară la 10*C sau chiar 
mai puţin, iar noi continuăm să hrânim păsările cu aceeaşi rețetă din 
timpul verii, o rețetă cu 170/ PB şi 2750 Kcal. EM. Necesarul 
de EM din timpul iernii nu mai este același ca în timpul verii, el 

creşte la cca 330 Kcal. EM. Administrind deci o rețetă cu 2750 
Kcal. pasărea va fi obligată să consume 330:2 750 = 120 g furaje 
din această reţetă. Lucrurile nu ar părea anormale, dacă n-am face 
calculul proteinei brute consumate zilnic (120 g/zi X 17% PB 
= 20,4 g proteină). Întrucît pentru o producție normală, pasărea 
are nevoie de 19,2 g proteină, înseamnă că zilnic risipim 1,2 g pro- 
teină pe pasăre, ceea ce nu este deloc puţin. Dacă însă mărim ni- 
velul energetic al raţiei administrate în timpul iernii, de la 2750 
Kcal. EM pe kg furaj, la 2899 Kcal., menţinînd nivelul proteic 
la 17%/0, atunci pasărea își reglează consumul zilnic tot la 112 grame, 
pentru că 113 g X 2890 Kcal = cca 330 Kcal., adică atît cît are 
nevoie găina pentru a realiza termoreglarea fizică, la o temperatură 
de cca 10*C şi o curbă normală de ouat. În aceste condiţii, consumul 
zilnic de proteină rămîne același, ca cel din timpul verii (19,2 g/zi) 
şi este normală această constantă, pentru că proteina nu are prac- 
tic nici un rol în termoreglarea fizică, acest rol revenind în exclu- 
sivitate energiei din reţetă, singura care trebuie administrată di- 
ferenţiat pentru condiții diferite de temperatură. Repetăm însă, 
idealul este să asigurăm și în timpul iernii în adăposturi tempera- 
turi în zona confortului termic, pentru că nici sursele energetice 
din furaje nu sînt accesibile ca preţ, pe cînd o temperatură optimă 
în adăposturi se poate realiza, fie fără cheltuieli, utilizînd raţional 
căldura biologică a păsărilor, fie cu cheltuieli minime, utilizînd 
surse locale sau neconvenţionale de energie. 

Cum tim totuși, dacă tare ascunse nu subminează derularea 
normală a procesului de producție? Pentru că așa cum am mai 
arătat, hibrizii ouători de valoare, cum sînt ALBO sau ROSO 
sînt atît de adaptaţi unor producţii ridicate, încît chiar în condiţii 
de îngrijire şi hrănire mai puţin favorabile, ei continuă să producă 
la un nivel corespunzător. Sigur, nu este vorba de condiţii total 
nefavorabile, ci de acele nivele minime pe care pasărea le foloseşte 
în principa! pentru menținerea producţiei și mai puţin pentru 
greutatea ouălor sau greutatea corporală. Un exemplu în acest 
sens îl reprezintă forţajul proteic, adică pentru susținerea produc- 
ţiei, se „pompează“ în mod neraţional proteina în pasăre, iar 
dacă aceasta este o bună ouătoare, în lipsa unui echilibru energo- 
proteic din rețetă, asigură prelucrarea proteinei ingerate, utilizînd 
rezervele de grăsime din celulele organismului propriu. Cît timp 
utilizează unele depozite excedentare, nu se întîmplă nimic ne- 
plăcut (este cazul utilizării rezervelor acumulate în perioada de 
tineret, în timpul vîrfului prelungit de ouat). Atunci însă cînd 
se exagerează şi cînd pasărea apelează la țesuturile proprii pentru 
a furniza energia necesară, regresînd în greutate în loc să crească, 

atunci situația devine critică. Pentru a putea evalua în permanenţă 
starea fiziologică a lotului, este necesar să se efectueze cîntăriri de 
sondaj săptămînale și să se compare greutatea constatată, cu cea 
tehnologică, aşa cum aceasta este redată în tabelul 14. 

De obicei, pericolul nerealizării greutăţii standard este mai 
frecvent la hibridul ALBO. Aşa cum s-a mai arătat, hibridul ROSO 
fiind mai lacom în ceea ce priveşte consumul de furaje, în mod 
normal nu prezintă probieme de subdezvoltare. În cazul consta- 
tării unei pierderi în greutate vor fi luate măsurile necesare: identi- 
ficarea cauzelor nutriţionale sau de altă natură care o determină, 
înlăturarea acestora și readucerea găinilor pe curba normală de 
spor, înainte de a fi afectată curba de producţie. 

Indicii importante asupra stării de sănătate a păsărilor pot fi 
date şi de consumul de apă. De obicei, o găină consumă în medie 
o cantitate de apă egală cu 1,5 ori cantitatea de furaje. Atunci 
cînd este foarte cald, iar umiditatea aerului scăzută, consumul de 
apă se poate dubla sau chiar tripla, față de normal. Un furaj 
cu prea puţină sare determină, o scădere considerabilă a consumului 
de apă, după cum un furaj prea sărat sau cu un nivel energoproteic 
mai ridicat determină o creştere a consumului de apă. 

Dar, dacă atît condiţiile de microclimat, cît şi cele de furajare 
se menţin constante, iar consumul de apă crește în mod nejusti- 
ficat, se poate trage concluzia că în lot a apărut o stare febrili, 
care determină o sete sporită, deci un consum suplimentar de apă. 
De aceea, înregistrarea cu un apometru a consumului de apă și 
controlarea zi'nică a consumului de apă poate fi un indiciu pre- 
ţios asupra stării de sănătate a păsărilor, mai ales dacă acesta este 
corelat cu scăderea consumului de furaje. 


PARTEA a Il-a 


CREŞTEREA PĂSĂRILOR PENTRU CARNE 
ÎN GOSPODĂRIILE POPULAŢIEI 


Fie că se practică o creştere tradițională, fie una intensivă, este 
necesar ca puiul de carne să fie investit genetic cu cel puţin cele 
două calități esenţiale care- ă conferă economicitate: să aibă o 
putere de creştere ridicată și să consume cît mai puţine furaje pentru 
a realiza un kg de carne. 

Atita timp cînd în gospodăriile populaţiei nu este o delimitare 
netă între pasărea de ouă şi cea de carne este greu de realizat o 
eficiență maximă din activitatea de creștere a păsărilor. Cît timp 
numărul de păsări este mic şi acestea îşi procură o parte a hranei 
din resursele naturale ale gospodăriei, activitatea nu „este (sau nu 
pare a fi) neeconomică. Așadar, un gospodar scoate în primăvară 
prin incubație naturală sau artificială, 40 de pui de o zi, îi mor 
în timpul verii 10 (procentual 250/0) și intră în toamnă cu 30 
tineret, din care 15 femele și 15 masculi. Din cei 15 masculi reține 
2 (pe cei mai frumoși) pentru reproducție și pe ceilalți 13 îi taie 
pentru carne (unul pe săptămină, timp de un trimestru), Cocoşeii 
au de regulă la tăiere greutatea de un kilogram, sporul de o vară 
al acestora, Desigur, sistemul nu pare a fi neeconomic. Cu acești 
pui gospodarul, a cheltuit foarte puţini bani pentru investiţii, pen- 
tru îngrijirea şi hrănirea cocoșeiior, i-a crescut vara cînd n-a avut 
nevoie de energie şi i-a tăiat toamna, cînd avea nevoie de carnea 
respectivă. Autorii nu exdud acest sistem de creştere, îl consideră 
bun de aplicat și în perioada următoare, dar cîteva îmbunătățiri 
tot trebuie aduse și acestuia, pentru a deveni mai economic. 

Dar nu acesta este viitorul puiului de carne în țara noastră. Ori 
cîte surse naturale ar folosi păsările la care ne referim și ori cît ar 
fi de mic suplimentul zilnic pe care-l administrăm, în final tot se 
stringe o cantitate de furaje mai mare pe kg spor, decît în con- 
dițiile unei creșteri intensive. 

ini epitet ai 


Mai întii, pentru că se cresc rase neadaptabile pentru 0 creş- 
tere rapidă şi un consum redus de furaje. Apoi, pentru că îngriji- 
rea şi hrănirea sînt deficitare. De aceea, un pui care atinge greuta- 
tea de un kg după 4—5 'uni de creştere, consumă mai multe furaje 
decît un pui care a realizat o greutate dublă (2 kg) în cel mult 
jumătate din timpul necesar creșterii în sistemul tradiţional. 

Avicultura mondială, inclusiv cea din țara noastră, a repurtat 
în ultimii ani succese remarcabile cu creșterea puilor de carne. 
Desigur, fiecare ţară are o tradiție proprie în creșterea puilor de 
carne, vîrsta și greutatea !a tăiere fiind diferite. Industria avicolă 
se adaptează la preferințele cumpărătorilor și în același timp in- 
fluenţează gustul consumatorilor. 

Din numeroasele forme de prezentare a cărnii de pasăre, legat 
de dimensiunile carcasei, se întîlnesc de regulă următoarele cate- 
gorii: 

— carcase mici provenite de la pui avînd virsta de 38—40 
zie şi greutatea de 1 400—1 450 grame, pui, care se vind întregi 
pentru consumuri colective şi pentru uz casnic, în scopul de a. fi 
rotisaţi. Această categorie, foarte mult solicitată în R.F. Germania 
are avantajul unui redus consum specific (1,8 kg nutreţ combinat 

pe kg spor), iar vîrsta redusă de livrare permite popularea adă- 
postului cu un mare număr de pui pe m? (peste sii, şi rularea 
într-un an, a cel puţin 6 serii de pui pe aceeaşi suprafaţă, respec- 
tiv realizarea unei cantități de peste 200 kg carne de pui pe an, 
de a fiecare m? de suprafață adăpost. 


— carcase mai mari, de 1,8—2,2 kg, realizate de la pui sa- 
crificați !a vîrsta de 45—50 “zile, la care consumul specific de 
nutreţuri combinate este ceva mai mare (1, p9—2 kg/kg spor). 
Aceşti pui se utilizează pentru tranșare, pulpele și pieptul fiind 
vîndute la preţuri destul de ridicate, iar restul carcasei, denumită 
tacîm, avînd un preţ mai scăzut. 

— carcase foarte mari, de 2,6—2,9 kg realizate de la puii 
sacrificați la vîrsta de 8—9 săptămîni, al căror consum specific 
de furaje este de 2,1—2,2 kg pe kg spor. Acest tip de pui se li- 
vrează pe piață sub forma de tranșate desosate. 

Am prezentat din capul locului tendinţele şi performanţele 
medii realizate în avicultura mondială actuală, entu ca ele să 
poată fi comparate cu rezultatele realizate în gospodăriile populaţiei, 
nu în scopul de a minimaliza rezui tatele obținute de micu noştri 
crescători, ci de a-i stimula pe aceștia, să devină competitivi. 


Cu ani în urmă, un specialist întors dintr- -0 vizită de docu- 
mentare în RF. Germania nota în raportul întocmit, că în această 
ţară puii se livrează la vîrsta de 38 zile, la o greutate medie (pe 


157 


acea vreme) de 1 300—1 350 grame și aprecia această greutate 
drept excepţională. În același an, făcînd o vizită la un mic crescă- 
tor din Otopeni, care creștea 1 000 pui de carne ia domiciliu său 
prin cooperare cu o întreprindere avicolă de stat, a constatat că 
acești pui hrăniţi cu un nutreţ combinat inferior calitativ celui 
utilizat în R.F. Germania cîntăreau la 38 zile, aceeași greutate ca 
şi puii din RFG. Întrebar cum şi prin ce mijloace a realizat această 
performanţă, micul crescător a relatat cu modestie că nu a făcut 
nimic deosebit, doar atît că le-a asigurat în permanență furajele 
primite de la stat, apă proaspătă, temperatură normală de creștere, 
aer curat, dar că în fiecare noapte a controlat de cîteva ori :otul 
de păsări, pentru a nu le lipsi nimic. Aşadar, chiar cu o furajare 
mai slabă, dar cu o îngrijire mai bună, în care să fie împletite 
priceperea şi pasiunea, micul crescător din ţara noastră poate fi 
competitiv cu orice alt mic (sau mediu), crescător din lume. 

În rîndurile care urmează, autorii intenţionează să dea micilor 
crescători cîteva sfaturi utile, care să le desăvirşească priceperea. 


5. RECOMANDĂRI PRIVIND RASELE ȘI HIBRIZII DE PĂSĂRI 
PENTRU CARNE 


Criteriile de clasificare a raselor de păsări în grele, mixte şi ușoare, 
ar putea să ne conducă la concluzia greșită că rasele grele sînt 
cele potrivite şi recomandate pentru producția de carne, după cum 
rasele ușoare sînt specializate în producţia de ouă. În realitate, 
majoritatea raselor grele de păsări — Cochinchina, Brahma, Lang- 
sham, Dorking, Faverolles — deși au o bună greutate la vîrsta 
adultă (femelele 3,5—4 kg și masculii 4,5—5,5 kg) și o carne 
foarte gustoasă, păcătuiesc totuși prin creșterea foarte înceată, 
consumul specific ridicat de furaje şi producție mică de ouă, ca 
adultă. De aceea, nici nu ne vom opri asupra caracteristicilor 
morfoproductive ale acestor rase, ele făcînd obiectul altei activi- 
tăți, foarte utile şi interesante, aceea de conservare a raselor va- 
loroase de păsări, de către unii crescători pasionați. Aceștia au 
însă nevoie de o descriere mult mai amplă a raselor, decît o pot 
face autorii, motiv pentru care vor fi descrise doar rasee care 
participă în această etapă la producerea puilor de carne: Rock şi 


Cornish. 

5.1. RASA PLYMOUTH ROCK 


Deşi participă practic în toate programele de producere a 
puilor de carne, Rock-ul (fig. 21) nu este totuşi o rasă grea de 
carne, ci o rasă mixtă. A fost însă preferată ca rasă maternă în 
producerea de pui de carne pentru numeroasele ei calităţi, dintre 
care cele mai importante sînt producţia bună de ouă și combina- 
bilitate de excepţie cu rasa paternă (Cornish), în ceea ce priveşte 
puterea. de creştere şi consumul de furaje la hibridul de carne re- 
zultat. 


Rasa Plymouth-Rock s-a format în America, în oraşul Ply- 
mouth, în perioada anilor 1850—1880, prin încrucișarea raselor 
locale cu rasele Dominicană, Brahma și Cochinchina. Cuvîntul 
Rock înseamnă în limba engleză „stîncă“ şi: se referă, atît la cu- 
loare, cît şi la constituţie, sănătate şi rezistenţă. 

Deşi standardul rasei prevede 6 varietăţi de culoare (barată, 
albă, potârnichie, herminată, albastră şi cărămizie), ne vom referi 
în principal la varietatea albă, care participă la formarea puiului 
de carne. Culoarea albă a acestei varietăți (care prezintă interes 
economic direct, legat de aspectul comercial al carcaselor) se dato- 
rează unei mutații apărute la varietatea barată, csea ce explică. 


Fig. 21 — Rasa Rock, varietatea albă 

caracterul recesiv al culorii albe, deși există şi tipuri de Rock în 
care culoarea albă este dominantă. 

Găinile Plymouth-Rock alb realizează într-un ciclu de 38 săp- 
tămîni (între 26 și 64 săptămîni), o producţie de 160—170 ouă 
şi chiar mai mult. Ouăle au coajă pigmentată şi o greutate medie 
de 61—62 grame pe întreaga perioadă de producţie. Datorită pro- 
centului mare de ouă bune pentru incubar (peste 900/0) şi de eclo- 
ziune (peste 80%/0), într-un ciclu de ouar găina Rock produce 
120—130 pui de o zi. 

Cocoșii adulți cîntăresc în medie 4,5—4,7 kg, iar găinile 
aduite 3—3,3kg. 

Puii se îmbracă repede în penaj, la vîrsta de șapte săptămîni 
fiind de regulă complet îmbrăcați. 

În afară de varietatea albă, descrisă anterior, în ultimul timp 
a fost realizat un tip de Rock cu o greutate mai mică, cunoscut 
sub denumirea de „Mini-Rock“. Datorită greutăţii corporale mai 
mici cu aproape un kg față de Rock-ul normal, Mini-Rok-ul con- 
sumă anual cu 11—18 kg furaje combinate mai puţin, iar densitatea 
crește cu cca o pasăre pe m2, de pe aceeași suprafaţă obținîndu-se 
deci o producţie de ouă mult mai mare, cu un consum specific de 
furaje mult mai mic. 

Deşi găina Mini-Rock este destul de ușoară, totuși în combinaţie 
cu un cocoș Cornish realizează pui de o zi pentru carne, avînd 
caracteristici productive cu nimic inferioare puilor de o zi obținuți 
din combinaţia Rock alb norma: x Cornish. 


5.2. RASA CORNISH 


Este rasa paternă pentru producerea puilor de carne cu cea 
mai mare răspîindire din lume. S-a format în Anglia — ţinutul 
Cornwall prin încrucișări complexe între rasele Combatantă de 
Aseel, Combatantă engleză de tip vechi şi Combatantă malaeză. 

Dintre cele patru varietăţi existente (neagră, roșcată, abă și 
galbenă), cea albă are cea mai largă utilizare în producerea puilor 
de carne, prin încrucișare cu rasa Plymouth Rock alb. 

Are conformaţia caracteristică raselor combatante, cu creastă 
bătută, triplă sau nuciformă, uneori însă simplă (fig. 22). 

Producţia de ouă la găinile Cornish este relativ mică (100—130 
ouă pe an) cu greutate medie de 60—65 grame. Ca adu't, cocoșul 
cîntăreşte 4,5—5,5 kg, iar găina 3,5—4 kg. 

Fig. 22 — Rasa Cornish 


5.3. HIBRIDUL DE CARNE ROBRO 


Pentru formarea hibridului românesc pentru carne ROBRO se 
folosesc două linii paterne ale rasei Cornish și două linii materne 
ale rasei Plymouth Rock alb, după schema de hibridare prezentată 
în figura 23. 


Cornish Rock 


Părinţi 


ba A 


Hibrizi ROBRO 


Fig. 23 — Schema de formare a hibridului „ROBRO* 

Puiul de carne ROBRO este deci un hibrid tetraliniar, cum 
de regulă sînt și hibrizii produşi în celelalte ări cu tradiţie în 
creşterea puilor de carne. 

Performanţele cu care este creditat hibridu! ROBRO sînt redate 
în tabelul 19. 


Tabelul 19 
Performanţele hibridului de carne ROBRO 


Virsta Greutatea corporală Consum specific Viabilitatea 
(săptămîni) (grame) (kg furaj/kg spor) (%) 
| 
6 1700 1,7—1,8 y 98 
7 2000 1,8—2,0 97—98 
3 


2400 2,0—2,1 | 96—98 


Am vrea să explicăm celor interesaţi cum este posibil ca un 
pui de carne să crească așa de repede, în comparaţie cu puii raselor 
tradiționale din ţara noastră. rebuie arătat că acest lucru este 
posibil, pe de o parte datorită progresului genetic realizat în pro- 
gramele de selecție şi pe de abtă parte, prin tehnologiile şi nutriția 
care se aplică astăzi în creşterea puilor de carne. Specialiştii din 
cercetare și producţie şi-au propus să scadă în fiecare an virsta 
la livrare cu o zi, iar greutatea corporală la livrare rămîne aceeași. 
Nu ştim cît timp vor mai reuși specialiştii să realizeze acest pro- 
gres, probabil că în viitorii ani vor scădea virsta de livrare La 
fiecare doi, ani cu cîte o zi, menţinînd greutatea corporală. Ceea 
ce este însă necesar să știe micul crescător este că acest uimitor 
progres genetic şi tehnologic trebuie valorificat şi în gospodăriile 
populaţiei. 

Aşa cum am arătat la capitolele destinate creşterii găinilor, şi 
la puii de carne este posibil să utilizăm, atît creșterea în sistem 
tradițional, cît și în sistem intensiv. Întrucît î însă multe din pro- 
blemele referitoare la creşterea puilor de carne sînt identice cu cele 
specifice tineretului de înlocuire şi găinilor ouătoare, amploarea 
tratării aspectelor de creștere a puilor de carne va fi mai redusă. 


6. ADĂPOSTURILE PENTRU PUII DE CARNE 


Practic, nu există deosebiri mari între un adăpost pentru tineret 
de înlocuire şi un adăpost pentru puii de carne, fie că este vorba 


162 


de creşterea pe așternut permanent, fie de creşterea în baterii. De 
aceea, în tratarea problemei vom face dese referiri la adăposturile 
de tineret de înlocuire. 


6.1. DESCRIEREA ADĂPOSTURILOR ȘI A SISTEMELOR 
DE CREȘTERE PENTRU PUII DE CARNE 


Adăposturile pentru creşterea puilor de carne pe aşternut pot 
avea dimensiunile și amenajările interioare absolut identice cu cele 
prevăzute pentru tineretul de înlocuire, atît în sistemul tradiţional, 
cît şi în cel intensiv. 

Arătam însă la prezentarea adăposturilor cu creştere pe așternut 
permanent la tineretul de înlocuire, că este preferabilă utilizarea 
adăpostului universal, adică a acelui adăpost în care se face atit 
creşterea tineretului, cît și a găinilor ouătoare și că în acest caz, 
în afară de echipamentul pentru tineret trebuie să mai existe în 
adăpost şi echipamentul pentru găini ouătoare. Bineînţeles că la 
creșterea puilor de carne nu va fi prevăzut echipamentul specific 
găinilor, adică patul de dormir şi cuibarele. În plus, trebuie să 
ținem seama de unele caracteristici ale adăpostului de pui de carne 
în comparaţie cu cel de tineret de înlocuire. Să începem mai întii 
cu sistemul tradiţional, în care micul crescător poate aborda ur- 
mătoarele două tipuri de creştere: 


6.1.1. CREȘTEREA PUILOR PROVENIŢI DIN ECLOZIONĂRI IN 
GOSPODĂRIA PROPRIE 


Acest sistem presupune creșterea puilor obținuți în gospodăria 
proprie, neameliorind în nici un fel sistemul actual de creștere 
(cocoşei crescuți alături de puicuţe, în adăposturi improvizate, 
cu sacrificarea cocoșeilor pe măsură ce greutatea corporală o per- 
mite și nevoile gospodăriei o cer). Autorii recomandă micilor 
crescători care insistă să utilizeze în continuare acest sistem că, 
oricum, în primele două săptămîni de viaţă, să ţină puii cu cloșca 
într-un spaţiu închis, cu o temperatură de cel puţin 25*C în prima 
săptămînă şi 20*C în săptămîna a doua, în ideea că, pentru pe- 
rioada de odihnă, puii vor apela la căldura maternă. Trebuie să se 
țină seama că în sistemul tradiţional, puii sînt eclozionaţi la jumă- 
tatea primăverii, cînd temperatura exterioară, în special noaptea, 
este încă destul de coborîtă, iar ploile sînt frecvente, mulți pui mici 
murind sau dezvoltîndu-se necorespunzător, datorită condiţiilor de 
microclimat necorespunzătoare. În săptămînile următoare, în func- 
ție şi de temperatura exterioară, puii pot fi scoși în curți sau pa- 

docuri în timpul zilei, însă în timpul nopţii vor trebui reintroduși 
în adăpost. 

Desigur, se poate utiliza și sistemul de creștere fără cloşti, pre- 
zentat la creşterea tineretului de înlocuire, cu corectura de rigoare 
privind temperatura interioară. Fiind însă vorba de pui de carne, 
produși din ouă de la găini cu un ouat mai puţin intens, trebuie 
văzut dacă nu cumva câştigul realizat din puţinele ouă produse după 
desclocit nu este mai mic, decît economiile făcute prin neîncălzitul 
artificial al adăpostului. 

O precauţie care trebuie luată în cazul acestui sistem de creştere 
este, ca și la tineretul de înlocuire, de a încerca gruparea pe cît po- 
sibil a eclozionării puilor. Aceasta presupune recoltarea și păstrarea 
în bune condiţii a ouălor obţinute și abilitate în așezarea concomi- 
tentă a mai multor cloşti. 

Am repetat aceste recomandări pentru a preveni pe micii cres- 
cători asupra necesităţii obținerii de serii grupate de pui de o zi să- 
nătoși, una din condiţiile ușurării muncii şi dezvoltării uniforme 
a puilor crescuţi în sistemul tradițional. Este evident că dacă se- 
zonul de incubație este prelung, punînd, de exemplu, cîte o cloşcă 
la fiecare două săptămîni, vom ecloziona pui pe o perioadă foarte 
lungă de timp. Ori, fiecare vîrstă necesită condiţii diferite de tem- 
peratură, de îngrijire, hrănire, vaccinare etc., pe care un crescător, 
oricîtă bunăvoință ar avea, nu le poate asigura. 


6.1.2. CREŞTEREA COCOȘEILOR ROSO PROVENIŢI DIN SEXĂRI 
DE LA SECTORUL DE STAT 


După cum s-a mai arătat, la virsta de o zi hibrizii Roso se se- 
xează, puicuţele fiind repartizate complexelor avicole de stat sau 
cooperatiste, iar cocoşeii în cea mai mare parte sînt difuzaţi la gos- 
podăriile populației, unde de regulă sînt crescuți în sistem tradi- 
ional. Ei prezintă două avantaje, comparativ cu puii realizaţi în 
gospodărie prin clocit natural. Mai întii că sînt toţi de aceeași vîrstă 
şi pot primi îngrijirea și hrănirea adecvată. În al doilea rînd, fiind 
numai cocoșei au posibilitatea realizării unor sporuri superioare 
în comparaţie cu loturile în care există și puicuţe, acestea avînd un 
ritm de creştere mai scăzut, în comparație cu masculii. 

Așadar, ce tip de adăpost trebuie să existe pentru realizarea 
unor condiții minime de creştere a coceşeilor ROSO în sistemul tra- 
diţional? Trebuie mai întii să ne gîndim că lipsa cloştii-mame ne- 
cesită neapărat o sursă de încălzire. Aşadar, existența unei sobe, a 
unui cotlon sau a unei eleveuze este strict necesară, iar temperatura 
care trebuie asigurată va fi cea prevăzută pentru tineretul de în- 
locuire. 

Începînd cu săptămîna a treia, puii pot fi scoşi în curți sau pa- 
docuri în timpul zilei, dacă timpul este călduros și uscat și rein- 
troduşi în adăpost în timpul nopţii. În rest se vor aplica măsurile 
prevăzute pentru tineretul de înlocuire crescut în sistem tradițional. 


6.1.3. CREŞTEREA PUILOR DE CARNE ÎN SISTEM INTENSIV, 
PE AȘTERNUT PERMANENT 


Acest sistem este recomandat pentru gospodăriile care practică 
lucrul la domiciliu, în cooperare cu unităţi avicole de stat sau coo- 
peratiste. Sistemul a fost practicat deja cu succes de mulți crescători 
şi autorii îl recomandă cu toată căldura, pentru cel puţin două 
motive: 

a) Se pretează foarte bine pentru hibridul „Robro, care este 
sensibil la factorii exteriori de mediu şi îşi reduce rezistența la îm- 
bolnăvirii în cazul creșterii în condițiile mai aspre, ale sistemului 
tradițional. 

b) Este, de asemenea, preferabil sistemului de creștere în baterii, 
pentru că se realizează o calitate superioară a carcasei (fără le- 
ziuni, o mai bună calitate a cărnii, ca urmare a posibilității de miș- 
care în adăpost). 

Un adăpost pentru puii de carne pe aşternut permanent nu se 
deosebeşte în niciun fel de cel destinat creșterii tineretului de în- 
locuire. 


6.1.4. CREȘTEREA PUILOR DE CARNE ÎN SISTEM INTENSIV ÎN BATERII 


Bateriile pentru puii de carne sînt identice cu cele pentu tine- 
retul de înlocuire. De aceea, adăposturile pentru creşterea puilor 
de carne în baterii pot fi folosite şi pentru creşterea tineretului de 
înlocuire, atunci cînd un crescător vrea să crească în gospodăria 
sa, atît pui de carne, cît şi găini ouătoare, utilizînd următoarea 
schemă: | 

— se creşte tineretul timp de 18 săptămîni în adăpostul de tine- 
ret, după care se transferă în totalitate în adăpostul de găini ouătoare; 

— în adăpostul de adulte, găinile ouătoare se menţin cel puţin 
pînă la 77 săptămîni, deci cca 59 săptămîni; | 

— în acest răstimp, în adăpostul de tineret pot fi crescute mai 
multe serii de pui pentru carne, avînd însă grijă ca înainte de li- 
vrarea pentru sacrificare a găinilor adulte, să se înceteze creșterea 
de pui de carne, pentru a se asigura spaţiul necesar creşterii unei noi 
serii de tineret de înlocuire. . 

Desigur însă că acest sistem se poate utiliza şi în cazul creșterii 
puilor de carne şi a găinilor ouătoare pe așternut permanent. 

7. TEHNOLOGIA CREȘTERII PUILOR 
PENTRU CARNE 


Faţă de alte categorii de păsări și animale, puiul de carne are 
o viaţă economică foarte scurtă. Dacă acum 25 de ani puii de 
carne se sacrificau la trei luni (13 săptămîni) şi acum 10 ani la 
nouă săptămîni, în prezent vîrsta de tăiere a puilor de carne 
variază între şase şi opt săptămîni, iar în unele țări se apropie 
treptat de cinci săptămîni. Nu este deci o glumă atunci cînd se 
spune că puiul de carne trebuie să trăiască cît mai puţin... 

Pentru a reuși însă să obţinem o greutate la livrare cît mai 
mare într-un timp cît mai scurt, cu cel mai scăzut consum de 
nutreţuri combinate, este necesar să apiicăm o tehnologie foarte 
modernă, în care să combinăm potenţialul genetic al puilor, cu 
starea lor perfectă de sănătate și cu o bună furajare, în condiţiile 
unor factori de confort de excepţie. Orice rabat făcut cel puţin 
unuia din aceşti patru factori — genetic, nutrițional, de sănătate 
sau de tehnologie în creștere — se va răsfrînge negativ asupra 
creșterii economice a puilor de carne. 


Desigur, multe din cunoștințele necesare creșterii puilor de carne 
sînt asemănătoare cu cele prezentate la creșterea tineretului de 
înlocuire, în special cele legate de adăposturi, de microclimat, de 
pregătirea halelor etc. Totuşi, sînv unele aspecte în tehnologia de 
creștere a puilor de carne care sînt caracteristice acestei categorii, 
asupra cărora vom insista în mod deosebit. 


7.1. PREGĂTIREA ADĂPOSTULUI PENTRU POPULARE 


Principala caracteristică a creșterii puilor de carne în com- 
paraţie cu creşterea tineretului este perioada scurtă de creştere a 
puilor de carne și în consecință, o succesiune foarte rapidă între 
o serie de pui de carne şi alta. Dacă admitem că perioada de creş- 
tere este dn opt săptămîni, iar cea de depopulare — curăţenie- 
dezinfecţie — de două săptămîni, deci că un ciclu de producţie 
este de 10 săptămîni, rezultă că din 10 în 10 săptămîni, adăpostul 
se populează cu o nouă serie de pui de o zi. Dacă, de asemenea, 
admitem că se cresc pui în tot cursul anului, rezultă că în același 
adăpost vom putea creşte anual 5,2 serii de pui pentru carne (52 
săptămîni: 10 săptămîni/ciclu). 

Este recomandabil să creștem pui tot timpul anului, fără în- 
trerupere, pentru că sistemul intensiv de creștere presupune echi- 

parea adăpostului cu unele utilaje de hrănire, adăpare şi climatizare, 
destul de costisitoare şi că acestea, indiferent dacă sînt întrebuin- 
ţate sau nu tot timpul anului, tot se uzează. Cel mult, putem pre- 
lungi pauza de iarnă dintre serii, de la două la patru săptămîni, 
din două motive: 

— să creştem mai puţin pui iarna, cînd cheltuielile cu încăi- 
zirea halei sînt mai mari; 

— să facem o pauză mai mare între serii, o dată pe an, pentru 
ca vidul sanitar prelungit să determine ruperea ciclului evolutiv 
a! germenilor patogeni. 

Într-adevăr, oricît de bine am executa curăţenia mecanică și 
oricît de buni dezinfectanţi am utiliza, o dezinfecţie nu va fi nici- 
odată perfectă. Există anumiţi germeni patogeni (şi ne-am referi 
aici, printre altele, la oochișii specifici coccidiozei), care rezistă 
chiar ta cele mai draconice dezinfecţii. Dacă însă prelungim pe- 
rioada de vid sanitar la 3—4 săptămîni, atunci majoritatea ger- 
menilor patogeni, în contact direct cu dezinfectantele și fără po- 
sibilitatea de a se hrăni și înmulți, dispar. 

Indiferent însă dacă pauza dintre serii este de două, trei sau 
patru săptămini, este necesar să executăm 0 curăţenie mecanică 
şi o dezinfecţie chiar mai puternică, decît cea arătată la creşterea 
tineretului. Este foarte bine dacă se execută şi flambarea spaţiului 
de creştere cu o lampă de benzină, mijloc foarte eficace de distru- 
gere a unor germeni patogeni mai rezistenți, cum ar fi de exemplu, 
oochiștii coccidiilor. Se va proceda, de asemenea, la dezinfectarea 
terenului din jurul adăpostului. 


Dacă practicăm creşterea intensivă este recomandabil să nu 
menţinem în aceeași curte efective de păsări crescute în sistemul 
tradițional. Este inutil să ne luăm precauţii extreme în ceea ce 
privește curăţenia, dezinfecţia şi vidul sanitar dintre serii, daca 
în aceeaşi gospodărie sau în gospodării vecine, există efective de 
păsări de diferite vîrste, care vor transmite numeroase boli puilor 
de o zi introduși de noi într-un adăpost perfect dezinfectat și 
pregătit pentru populare. În acest caz, este mai bine să practicăm 
în continuare, creşterea tradițională, bineînţeles cu îmbunătăţiri 
în furajare, în îngrijire și în prevenirea bolilor, asemănătoare cu 
cele practicate în sistemul intensiv, dar adaptate la sistemul tra- 
diţional. 

Dacă creşterea se face pe aștenut permanent: este necesar să 
utilizăm un așternut curat, uscat, întins uniform pe toată supra- 
faţa adăpostului într-un strat de cca 5 cm, ceva mai înalt iarna 
şi mai puţin înalt vara. Amenajarea adăpostului se va face idenuc 
ca la tineretul de înlocuire. 

TE EI = 


Sub fiecare eleveuză-tip vor 
„Tare PFL fi introduși cite 800 pui pentru 
carne. Pentru fiecare 100 pui pe 
o zi introduşi se va asigura cîte 


„Margine eleveuză 


Hrănitoare o hrănitoare şi cîte o adăpătoare 
tip start. Modui de așezare al 
Adăpdicare hrănitoarelor şi adăpătorilor în 


ţarc este redat în figura 24. 

Pentru perioada de  creș- 
Fig. 24 — Amplasarea echipamen- tere, după desfiinţarea  ţar- 
tului de hrănire și adăpare tip cului, în adăpost trebuie pre- 

stari văzute cîte o hrănitoare tron” 

conică pentru fiecare 40 — 

50 de pui şi cîte o adăpătoare circulară pentru fiecare 

100 de pui (dacă se prevede o creștere a puilor pînă la 1 300— 

1 500 g se asigură o hrănitoare pentru 50 de pui, iar dacă se pre- 

vede o creştere pînă la 1 800—2 009 g se asigură o hrănitoare 
pentru 40 de pui). 

Dacă se utilizează echipament liniar pentru hrănire şi adăpare, 
se vor asigura 8 cm front de hrănire și 2 cm front de adăpare 
pentru fiecare pui introdus la creştere. 

Dacă creşterea se face în baterii, vor fi luate următoarele mă- 
suri: 

— bateria să fie foarte bine curățată și dezinfectată, pentru 
că puii se vor afla foarte intim și în permanenţă, cu bateria, germenii 
patogeni transmițindu-se deci cu mare ușurință, de la o serie la 
alta; 

— bateriile să fie foarte bine montate, în special în ceea ce 
priveşte îmbinăriie dintre piese și așezarea covorașului pe podeaua 
cuștii, altfel în primele zile după populare, numeroși pui vor ieşi 
din cuști, nemaiputindu-se hrăni şi adăpa normal și fiind expuși 
subnutririi, îmbolnăvirii şi morţii. 

Atît în cazul creşterii pe așternut, cît și în baterii, încălzitul 
adăpostului trebuie început cu cîteva ore înainte de populare, pen- 
tru a avea certitudinea realizării temperaturii optime în adăpost 
în momentul populării. 

De asemenea, este necesar ca apa să fie asigurată în adăpători 
cu 2—3 ore înainte de populare, pentru a se încălzi la o tempe- 
ratură de cca 20*C. O temperatură prea scăzută va determina 
apariţia de tulburări gastrointestinale, dar şi o temperatură pre- 
lung ridicată a apei (28—30*C) va determina o multiplicare a 
germenilor patogeni în apă, ambele eventualități trebuind să fie 
evitate. 

7.2. POPULAREA CU PUI DE O Zi 


Puii de o zi trebuie să fie introduşi în adăpost cîr mai repede 
după ce-au fost eclozionaţi. Este greșită părerea unor specialiști 
care recomandă ca puii să fie introduși la creştere la 24 de ore după 
ecloziune. 

Principalul argument a! introducerii cît mai urgente în locul 
de creştere a puilor după ecioziune este nevoia acestora de a con- 
suma apă. Lipsa prelungită a adăpării acestora determină o deshi- 
dratare foarte periculoasă a puilor. În plus, consumarea apei gră- 
beşte intrarea în funcţiune a aparatului digestiv, inclusiv a peris- 
taltismului, precum şi a rinichilor. Dacă adăparea se realizează 
imediat după ecloziune, iar hrănirea la 2—3 ore după adăpare, 
avem garanţia asigurării unui foarte bun start al puilor de carne. 
De aceea, furajele nu trebuie puse în hrănitori înainte de introdu- 
cerea puilor, ci la 2—3 ore după aceea, ele fiind în acest caz con- 
sumate proaspete, iar administrarea lor trezind interesul puilor, 
care le consumă imediat. 

Puii de o zi se transportă în mijloace de transport curate, dez- 
infectate, aerisite și — dacă timpul este friguros — chiar încălzite. 
Transportul trebuie să fie cît mai scurt și mai puţin stresant. 

Dacă creşterea se face pe așternut permanent, numărul de pui 
pe m2 va fi stabilit în funcţie de vîrsta şi greutatea la livrare, 
avînd grijă ca greutatea finală să nu depăşească 26 kg pe m?. 

În tabelul 20 sînt redate diferite densități pe m?, în funcţie de 
greutatea la livrare. 

Poate că unii crescători ne vor întreba de ce arături de greu- 
tatea medie nu am trecut și vîrsta medie de livrare. Aşa ar fi fost 
normal, dacă am ști şi condiţiile de hrănire şi îngrijire. Cum însă 


Tabelul 29 


Numărul de pui pe m2?, calculat la diierite greutăţi corporale la livrare 


. Greutatea medie la livrare Greutatea totală pe m? 
ee DUE pa e (8) la Imaca 
[e o ec ee ei mt ne oa o a ea a e e e ai paie te pi Eee o a te aa 
20 1 300 26 
18,8 1 400 26 
17,3 1 500 26 
16,2 1 600 26 
15,3 1 700 26 
14,4 1 800 26 
13,7 1 900 26 
13,0 2 000 26 

acestea vor fi diferite, un pui poate atinge greutatea minimă eco- 
nomică de 1,3 kg la livrare, atît la vîrsta de cinci săptămîni, cît 
şi la vîrsta de opt săptămîni. Am lăsat deci la aprecierea micului 
crescător vîrsta la care va realiza greutatea dorită, în funcție de 
condiţiile de hrănire şi de îngrijire pe care le poate asigura. 

Citeva recomandări privitor la densitatea la populare sînt însă 
foarte necesare. O densitate mai scăzută este recomandată atunci 
cînd condiţiile de hrănire şi îngrijire sînt relativ slabe. Cînd tra- 
gem speranţa să livrăm puii de carne la 1 300 g şi virsta de șase 
săptămîni, putem avea curajul să introducem 20 pui pe m2, nu 
însă și atunci cînd perioada de creștere este de 8—9 săptămîni, 
pentru a ajunge tot la 1 300 g. Prelungirea perioadei de creştere 
presupune mai mută umiditate în adăpost, datorită atît acumulării 
dejecţiilor, cît şi reducerii temperaturii tehnologice din adăpost, 
pe măsura creșterii în virstă a puilor. O umiditate crescută în- 
seamnă însă apariţia amoniacului și a altor noxe, ceea ce va în- 
răutăţi condiţiile de confort, pe măsură ce puii avansează în 
virstă. A planifica un număr mare de pui pe m? pe considerentul 
că, oricum, un procent ridicat din aceștia vor muri este un calcul 
păgubitor, pe care nici un crescător nu trebuie să-l facă. 

Dacă creşterea se face în baterii, calculul trebuie făcut as:fel: 

— nu mai puţin de 300 cm2 de podea-baterie pe pui introdus; 

— nu mai mult de 40 kg carne în viu pe m? de podea-baterie. 

Cuştile actualelor baterii, aflate în crescătoriile industriale au 
de regulă 90X 50 cm, deci în total 4500 cm?. Într-o astfel de cușcă 
nu trebuie deci introduși mai mult de 15 pui (15 puiX 300 cm2= 
4 500 cm?). Dacă din acești 15 pui vor fi livraţi 14, la o greutate 
medie de 1 300 g, rezultă că în cușca respectivă vor fi produse cca 
18 kg carne în viu (14X 1,3 kg), respectiv cca 40 lg pe m2. Dacă 
însă se speră o greutate de livrare de 1,6 kg, atunci cuşca nu 
trebuie să aibă mai mult de 11 pui :a livrare (11X1,6=18 kg), 
deci mai mult de 12 pui la populare. 

Calcule similare trebuie făcute și pentru tipuri de cuști avînd 
alte dimensiuni. 

Trebuie însă avută în vedere şi încărcătura totală a halei, cu- 
noscînd că o baterie poate avea două, trei, patru şi chiar mai multe 
nivele. O cantitate de carne în viu, de 52 kg/m? era dublă 
față de creșterea pe aşternut permanent) este raţională. Cantități 
mai mici nu justifică investiţia făcută, iar cantități mai mari în- 
greuiază posibilităţiie tehnologice de climatizare a adăposturilor 
echipate cu baterii, atît în timpul iernii, cît şi vara. ara, la o 
biomasă corporală mare, este necesar a face schimburi relativ mari 
de aer şi deci de a introduce aerul la viteze mari în adăpost. De 

exemplu, dacă într-un adăpost de 20 m? și o înălțime interioară 
de 2,5 m, deci cu un volum de 50 m3, avem la un moment dat o 
biomasă de 1 200 kg (20 m2x 60 kg), este necesar a introduce pe 
oră minimum 720 m? aer rece (1200 kg biomasăX0,6 m3/oră). 
Aceasta înseamnă că trebuie să facem în fiecare oră cîte 14—15 
schimburi de aer (720 : 50), adică la fiecare patru minute să scoa- 
tem din adăpost 50 m3 de aer cald viciat și să-l înlocuim cu aţi 
50 m3 aer proaspăt, pe care trebuie să-l încălzim de la —20*C la 
+20*C şi să-l introducem în hală cu o viteză de maximum 
0,2 m/s, ceea ce este destul de greu de realizat în practică. 

Vara, din contră, căldura biologică degajată de păsări va fi 
enormă şi nu va putea fi eliminată din adăpost, întrucît şi aerul 
exterior este foarte cald, predispunînd puii de carne, dacă nu la 
moarte prin asfixie, dar cel puţin la refuz de consum al furajelor 
Şi la creşteri reduse în greutate. 


Ati problemele de iarnă, cît şi cele de vară pot fi evitate printr-o 
încărcătură moderată a adăpostului și desigur, prin asigurarea 
unui sistem adecvat de climatizare, așa cum s-a arătat la creșterea 
tineretu-ui de înlocuire și a găinilor ouătoare în baterii. 


7.3. CREŞTEREA FAZIALĂ A PUILOR DE CARNE 


Perioada de creştere a puilor de carne poate fi împărțită în 
vei faze: start, creștere şi finisare. 

Startul este faza cea mai importantă şi mai dificilă din viaţa 
puior de carne. În aceste prime două săptămîni de viaţă, puiul are 
nevoie de o temperatură apropiată de aceea de incubație, o hrană 
deosebit de echilibrată și de proaspătă, o îngrijire atentă. Asigurînd 
aceste condiţii, vom reuși sa limităm la minimum pierderile prin 
mortalitate și să dispunem de pui sănătoși, viguroși, apți de a da 
sporuri foarte bune în greutate, cu consumuri foarte scăzute de nu- 
trețuri combinate în fazele următoare de creștere. 


Mulți crescători păcătuiesc prin neglijarea acestor recomandări, 
ţin puii la temperaturi scăzute și administrează fără nici un dis- 
cernămînt furajele. Cu ocazia unei vizite de lucru făcute într-o 
țară cu avicultură avansată, un crescător spunea — mai în glumă, 
mai în serios — că făina de pește pe care o consumau în acea zi 
puii de carne, pe perioade de start, era fabricată din peşti care 
în ziua anterioară înnotau în mare. El voia să arate cît de proas- 
pete trebuie să fie ingredientele utilizate în această fază, lucru care 
nu este deloc costisitor, dacă ne gîndim că pe primele două săptă- 
mîni de viață puiul consumă doar cca 300 gy nutreţuri combinate, 

adică cca 8%/, din consumul total, din întreaga perioadă de creș- 
tere. 

Dacă creşterea se face pe așternut permanent, este nevoie să 
controlăm cît mai des temperatura, atît sub sursa de încălzire (ele- 
veuză, cotlon), cît și în restul halei. În tabelul 21 sînt redate tem- 
peraturile optime, atît în halele cu creştere pe așternut, cît și în 


halele cu creştere în baterii. 


Tabelul 22 
Temperaturile optinre de creştere la puii de carne 

Creşterea pe așternut (*C) Creșterea în baterii (*C) i 
Viîrsta în | [ | 
săptămîni Sub sursa de ; În restul 4 : | În restul | 
căldură | adăpostului n cuști adăpostului | 
. 4 

1 30—31 22—24 30—31 29 

2 29 21 29 27 

3 27 20 27 25 

i 24 19 24 22 

i] 22 19 22 20 

6 20 19 20 18 
7 18 18 18 15 i 
8 16 16 16 14 i 


i 
Li 


Temperatura optimă poate fi controlată nu atît cu termometru, 
cît după comportamentul puilor aflaţi în zona de încălzire. Dacă 
este prea frig se îngrămădesc unii în alţii, nu consumă furaje, au 
un piuit caracteristic, de suferință. Dacă, din contră, este prea 
cald, puii se îndepărtează de sub zona încălzită, consumă mai pu- 
ține furaje și mai multă apă, au de asemenea un piuit care iuli 
suferința. O temperatură normală se cunoaşte după împărţirea 
uniformă a puilor în zona încălzită, o activitate intensă la fura- 
jare şi adăpare, vioiciune în deplasare, piuit caracteristic care in- 
dică o bună stare de sănătate şi mulțumire. 

Pînă cînd puii se obișnuiesc să consume furaje, acestea se împrăștie 
în zona încălzită pe hîrtii de culoare albă (trebuie evitată hîrtia de 
culoarea furajului, altfe! puii nu sesizează prezența furajului pe 
hirtie). Pe măsură ce puii cresc, furajele se administrează pe co- 
fraje de ouă sau în tăvițe metalice sau din plastic, cu marginea 
joasă, abordabile și comode pentru pui. Se administrează cantități 
mici de furaje, în tainuri cît mai dese, pentru ca furajul să fie în 
permanență proaspăt şi să menţină în permanență interesul treaz 
al puilor față de consumul de furaje. 

La introducerea puilor sub eleveuză, de la marginea eleveuzei 
na la ţarcul din PFL trebuie să fie o distanță de cca 0,8 m. 

reptat ţarcul este lărgit în aşa fel ca la vîrsta de o săptămînă 

puii de carne să înceapă să consume furaj şi apă din echipamentul 
de hrănire şi adăpare din fazele următoare de creştere. La vîrsta 
de 10—14 zile, în funcţie de vigurozitatea puilor, se desființează 
şarcul, iar tăviţele şi adăpătorile tip standard se ridică, puii în- 
cepînd să consume apă şi furaje numai din adăpătorile și hrăni- 
toarele semiautomate. 

Dacă creşterea se face în baterii se vor lua aceleaşi măsuri 
deosebite în ceea ce priveşte temperatura, hrănirea şi adăparea. 
Următoarele măsuri specifice trebuie luate în plus la acest sistem 
de creştere: 

— să se verifice în permanență integritatea cuştilor, pentru a 
se evita ieşirea puilor din cuşti. Puii ieșiti vor fi imediat reintro- 
duși în cuştile din care au evadat; 

— să se verifice buna funcţionare a adăpătorilor automate, în 
sensul ca totdeauna apa din ele să poată fi văzută de pui, spre a 
ti consumată. Mai mult decît atît, puii trebuie învăţaţi să bea apă, 
întrucît negăsirea la timp a adăpătorilor, respectiv neobișnuirea 
foarte rapidă după cazare a puilor cu consumul de apă poate fi 
o cauză a eșecului. Să fim siguri că un pui care nu are gușa plină 
(controlată prin pipăit) nu consumă furaje, pentru că încă nu a 
învăţat să bea apă, iar un pui care nu bea apă nu consumă nici 
furaje; 

—iluminatul adăpostului, în special al locurilor de adăpare şi 
de hrănire, trebuie să fie foarte puternic pe perioada de start, be- 
curile electrice să fie de 100 waţi şi amplasate în aşa fel încît să 
uu lase în penumbră echipamentele de hrănire și adăpare; 

— puii mai slabi la vîrsta de o zi sau debilitați pe parcurs 
trebuie puși în cuşti separate şi să beneficieze de o hrănire şi în- 
grijire mai atentă. Dacă aceşti pui — mai slabi — sînt lăsaţi ală- 
turi de puii viguroși, ei nu supraviețuiesc, fiind îndepărtați de la 
locurile de hrănire și adăpare, bătuţi, călcaţi în picioare, ei for- 
mînd grosul pierderilor prin mortalitate pe această fază sau ge- 
nerînd lipsa de uniformitate a lotului pe fazele următoare de 
creștere; 

— în timpul iernii, cînd temperatura tehnologică din adăpost 
este greu de realizat, se pot popula cu pui de o zi numai cele două 
nivele superioare ale bateriei, rărirea la cele două nivele infe- 
r:oare urmînd a se face în faza a doua de creştere. 

Creşterea (sau dezvoltarea) este faza a doua, care se întinde 
de la vîrsta de două săptămîni pînă la cca o săpătmină înainte 
de livrare. Este deci faza cea mai lungă din viața puilor, în care 
realizează cel mai mare spor în greutate și consumă cea mai mare 
parte a furajelor. 

În cazul creșterii pe aşternut, prob.emele principale care trebuie 
avute în vedere sînt hrănirea, adăparea şi microclimatul. 

Puiul de carne are o dezvoltare foarte rapidă, atît ca greutate 
corporală, cît şi ca înălțime. O grijă permanentă pe care trebuie 
s-o avem este ca înălțimea stratului de furaje și apă — din hră- 
nitori şi adăpători — să fie uşor superioară înălțimii spi- 
nării puilor. Dacă această înălțime este mai mică, utilajele de hră- 
nire și de adăpare neridicîndu-se pe măsură ce puii cresc, hrănirea 
şi mai ajes adăparea sînt incomode, facilitind, în plus, risipa de 
furaje şi de apă. De asemenea, înălțimea prea mică împiedică cir- 
culaţia puilor în adăpost, iar puii care se izbesc de marginile dure 
şi colțuroase ale uuilajelor de hrănire şi adăpare se lezionează, 
deteriorînd calitatea carcaselor după tăiere. Din contră, dacă înălţi- 
mea hrănitorilor şi adăpători.or este plasată deasupra spinării puilor, 
aceştia pot circula cu ușurință pe dedesupt, spaţiul de creștere de- 
vine mai încăpător, se elimină posibilitatea provocării de leziuni 
pe carcase. Nu trebuie însă exagerat și ridicat prea sus utilajul de 
hrănire şi adăpare, în acest caz puii neputindu-se furaja și adăpa 
în mod normal. 

Se va avea de asemenea grijă, ca şi la tineretul de înlocuire, 
ca echipamentul de hrănire să fie judicios amplasat în adăpost, în 
aşa fel ca, în orice poziţie s-ar afla un pui, să nu existe o distanță mai 
mare de 2 m faţă de cele mai apropiate locuri de hrănire sau adăpare. 

Nu trebuie însă să existe o distanță mai mică de 50 cm între 
două jgheaburi tronconice de furajare, altfel puii care se hrănesc 
concomitent la cele două hrănitori se jenează reciproc, neputîndu-se 
furaja normal. 

În perioada de creştere nu mai este nevoie ca tainurile să fie ad- 
ministrate de mai multe ori pe zi, ca în perioada de start. Este 
suficient ca furajul să fie administrat o dată pe zi sau chiar o dată 
la două-trei zile, fără a influența negativ sporul în greutate sau 
consumul de furaje. 

Referitor la microclimat, trebuie luate aceleași măsuri, ca și 
în cazul creșterii tineretului de înlocuire, așa cum s-a arătat la 
capitolul respectiv. 

În cazul creșterii în baterii, se vor lua în plus următoarele mă- 
suri, specifice acestui sistem de creştere: 

— la virsta de trei săptămîni se va face rărirea puilor din nivelele 
superioare în nivelele inferioare, dacă din motive de căldură popu- 
larea cu pui de o zi s-a făcut numai în nivelele superioare; 

— o caracteristică a puilor de carne este aceea că sînt mai 
leneşi decît puicuţele de înlocuire. De aceea, pe măsură ce cresc, 
au tendinţa să devină tot mai inactivi şi după ce mănîncă se culcă 

lîngă jgheabul de furajare, blocînd accesul către furaje al celorlalți 
pui din cuşcă. De aceea, este necesar ca din cînd în cînd crescătorul 
să degajeze acest spaţiu, îndepărtînd puii care se cuică în această 
zonă. Altfel puii din spate, la fel de leneşi, nu se obosesc să treacă 
peste puii culcaţi în faţa jgheabului, chiar dacă riscă să rămînă 
flămînzi. Dacă cușca a fost populată cu un număr rezonabil de 
pui, acest risc este mai mic; 

— covorașul de plastic de pe podeaua cuștii nu trebuie ridicat 
pînă la terminarea cic.ului de creştere. Deşi s-ar părea că nu mai 
este funcțional, puii nesimţindu-i lipsa, covorașul are însă rostul 
de a atenua duritatea podelii metalice și a evita provocarea le- 
ziunilor pe carcasă; 

— în funcție de bateria utilizată — supraetajată sau pirami- 
dală — periodic trebuie îndepărtate dejecțiile. La bateria supra- 
etajată, dejecțiile trebuie îndepărtate de regulă zilnic, întrucît spa- 
țiul de depozitare al acestora este relativ mic. La bateria piramidală, 
evacuarea se poate face doar o dată pe săptămînă sau chiar la 
terminarea ciclului de producţie. 

Finisarea puilor de carne se face de regulă în ultima săptă- 
mînă de viaţă a puilor. Scopul unic al acestei faze este de a hrăni 
puii cu o reţetă din care se retrage coccidiostaticul, în conformitate 
cu prescripţiile medicale. 

Nici această ultimă etapă din viaţa puilor nu trebuie neglijată. 
Trebuie avut în vedere faptul că pe măsură ce puii cresc, adăpostul 
devine din ce în ce mai neîncăpător, în special în ceea ce priveşte 
frontul de hrănire şi de adăpare. Așternutul se deteriorează, noxele 
cresc, ventilaţia trebuie să fie din ce în ce mai puternică. În această 
fază pot apărea diferite boli respiratorii, dacă nu se asigură un 
microclimat, un aşternut și o hrană corespunzătoare. Ori, pierderile 
prin mortalitate care se înregistrează în ultima săptămînă din 
viața puilor sînt mult mai costisitoare, decît cele din prima săp- 
tămînă, întrucît survin după cheltuieli mari făcute cu îngrijirea și 
hrănirea și se înregistrează tocmai în ajunu! recuperării acestor 
cheltuieli de către crescător. 


8. HRĂNIREA PUILOR DE CARNE 


Recomandările privind hrănirea puilor de carne sînt asemă- 
y 9, . . A . . 
nătoare cu cele făcute la creşterea tineretului de înlocuire și a 
găinilor ouătoare: este preferabil pentru crescător să facă o 

cooperare cu o unitate avicolă de stat sau cooperatistă, prin lucru 
la domicilu, condiţie în care primește nutrețul combinat complet, 
de bună calitate. Acest sistem s-a utilizat curent în ultimul timp 
cu foarte bune rezultate şi avantaje reciproce, atît pentru cres- 
cător, cît şi pentru unitatea socialistă contractantă. De regulă, 
cooperarea constă din asigurarea de către unitatea socialistă 
a puilor de o zi, a furajelor şi a asistenței tehnice şi sanitare ve- 
terinare, iar din partea crescătorului, a spaţiului tehnologic de 
creştere şi a îngrijrii. Crescătorul plătește unităţii socialiste puii 
de o zi, furajele, vaccinul, medicamentele și serviciile făcute, în 
schimb primeşte bani pentru puii predaţi, toate plăţile făcîndu-se la 
prețurile legale în vigoare. Dacă micul crescător amenajează co- 
respunzător spaţiul de creștere şi aplică tehnologia de creștere pre- 
zentată în capitolele anterioare, furajul pe care îl primește îi asi- 
gură rezultatele de regulă superioare celor obţinute în marile com- 
plexe industriale. Explicaţia constă atît din dimensiunile mai mici 
ale crescătoriei, care diminuează riscul contaminării de la un lot 
la altul, cît şi posibilităţile pe care le are crescătorul de a se ocupa 
practic de fiecare pui în parte. Punctul de vedere al autorilor este 
că această formă de cooperare are perspective deosebite, ea putin- 
du-se extinde din ce în ce în anii viitori și va lua treptat locul sis- 
temului tradițional de creștere. De aceea, nu ne vom referi în mod 
deosebit la furajarea puilor de carne din sistemul tradițional. Micul 
crescător, dispus să continue creşterea puilor în sistem tradiţional, va 
fi încurajat de către stat prin difuzarea de pui de o zi şi prin contracte 
cu CENTROCOOP-ul, care va asigura și o parte din furajele ne- 
cesare creșterii puilor de carne, în condiţiile livrării la fondul de 
stat a unei părți din carnea de pasăre realizată. Va fi însă greu 
pentru micul crescător să-și asigure întreaga gamă de ingrediente 
(proteice, vitaminice, săruri minerale) și probabil că pe unele din 
ele le va înlocui cu iarbă verde, cu soare și cu celelalte resurse din 
curți, la care se apelează în creşterea tradițională. Totuși, pentru 
crescătorii pasionaţi, care vor să alcătuiască rețete cît mai complete, 
pentru a realiza sporuri cît mai mari în greutate, recomandările 
privind normele de furajare ale puilor de carne vor putea fi uti- 
lizate cu bune rezultate. 


8.1. CERINȚELE NUTRIȚIONALE ALE PUILOR DE CARNE 


Normele de furajare pentru creșterea puilor de carne în ţara 
noastră sînt reglementate prin decretul nr. 50/1982 și stabilesc ur- 
mătoarele cerințe, după virsta acestora (tabelul 22). 

Tabelul 22 


Norme de îurajare a puilor de carne 


“Și | 0—4 4-8 Media dela 1 zi 

Speciticare | U.M, săptămîni săptămîni la 8 săptămini 
Proteină brută % 27,8 20,2 21,0 
Energie metaboli- 
zabilă Keal/kg 3 000 3 000 3 000 
Lizină 9%, 17 0,92 1,00 
Metionină + 
cistină % 0,89 0,74 0,79 
Celuloză, maxi- 
mum % 3 3 3 


Prin aceleași norme se stabileşte şi necesarul de apă exclusiv 
pentru adăpare (nu sînt cuprinse pierderile datorită funcţionării 
defectuoase a echipamentului de adăpare şi nici apa necesară pentru 
alte nevoi ale crescătoriei). 

— 0—4 săptămîni: 1,5 — 1,7 litri pe cap, adică în medie 
0,05 — 0,06 litri pe zi și cap. 

— 5—8 săptămîni: 2,5—3,3 litri pe cap, adică în medie 0,09 
—0,12 litri pe zi și pe cap. 

— De la o zi la 8 săptămîni: 4—5 litri pe cap. 

Cu aceste norme, în condiţii medii de producţie, se pot obține 
următoarele rezultate: 


Indicatori 


Specificare U.M. tehnici 
Virsta de sacrificare zile 56 
Greutatea medie la populare s/cap 40 
Greutatea medie la livrare scap 1 450 
Spor mediu pe perioadă g/cap 1 410 
Spor mediu zilnic g/zilcap 25,2 
Pierderi prin mortalitate % 5 
Consum de furaje: 

— pe kg spor kg 2.7 

— pe zi g 68,0 

— pe perioadă kg 3,81 


Acestea sînt normele de furajare și rezultatele minime care pot 
fi obţinute prin aplicarea lor. După cum se remarcă, în primele 4 
săptămîni de viaţă, puii de carne au nevoie de un nivel mai înalt 
de proteine în rețetă (22,80/0) față de perioada 5—8 săptămîni, 
cînd nivelul de proteină scade la 20,20/,, pe cînd nivelul energetic 

rămîne constant pe toată viaţa puilor (3000 Kcal/kg furaj com- 
binat). Așadar, pe perioada 0—4 săptămîni raportul energoproteic 
este de cca 130 (3000 : 22,8), iar în perioada 5—8 săptămîni de 
cca 150 (3 000 : 20,2). De acest lucru trebuie să se ţină totdeauna 
seama: dacă se scade nivelul proteic al rețetei, trebuie să se scadă 
şi nivelul energetic, păstrîndu-se raportul de mai sus. Dacă în re- 
ţeta furajeră există proteină în exces, aceasta nu poate fi prelu- 
crată, neexistind energia necesară care asigură transformarea pro- 
teinei furajere în ţesuturi organice. Dacă, din contră, există energie 
în exces aceasta nu are ce prelucra, fiind eliminată din organism sau 
depunîndu-se — parţial — în grăsime organică. 

Puiul de carne își reglează ca un ceasornic consumul de ener- 
gie, indiferent de conţinutul în proteină al rețetei. La nivelul de 
3 000 Kcal/kg, un pui de carne sanătos, ţinut la o temperatură teh- 
nologică normală, consumă în medie de la o zi la 58 zile, cîte 68 g 
furaje combinate pe zi. Dacă mărim conţinutul în energie al rețetei, 
puiul de carne va consuma o cantititate de furaj combinat în minus, 
conform următorului calcul: 

a) Consumul de EM pe zi conform decretului 50/1982 este de: 

— 68 g consum zilnicX3000 Kcal/kg=—204 Kcal EM/zi. 

b) Dacă se administrează puilor.de carne o reţetă conținînd 
3300 Kcal EM/kg, consumul zilnic va scădea la: 

— 204 Kcal EM/zi : 3 300=61,8 g 

Dacă din contră, se administrează puilor rețete mai sărace în 
energie, aceștia consumă în plus spre a-și regla necesarul zilnic. 
Puii nu-și pot însă asigura necesarul de energie dacă reţetele conțin 
sub 2700 Kcal EM/kg, capacitatea gastrointestinală neputind in- 
gera cantități atît de mari de furaje. 

Deci, orice rețetă avind nivelul energetic între 2700 şi 
3300 Kcal EM/kg este bună, cu condiţia ca la fiecare valoare 
energetică să corespundă valorile proteice în raportul optim 
arătat mai sus (130 în perioada 0—4 săptămîni, 150 în peri- 
cada 5—8 săptămîni). 

Ce se întîmplă însă cînd dezechilibrul dintre energie și pro- 
teină este în defavoarea proteinei? Să admitem că creşterea puilor 
de carne se face numai cu porumb, care, conform normelor 
conţine cca 3 200—3 300 Kcal EM/kg și numai 8—8,50%, PB. În 
aceste condiţii, puii de carne își reglează consumul mediu zilnic 
la cca 63 g (204:3 250), caz în care consumă numai 5,2 g pro- 
teină (63 g X 8,250/, PB) faţă de cca 14,3 g cît prevăd normele 
(68 g X 210/e PB). Desigur că în aceste condiţii nu trebuie să 
ne aşteptăm la sporuri bune în greutate și astfel se explică de ce 

păsările furajate unilateral, numai cu cereale, realizează sporuri 
așa de mici în greutate. 

De aceea, în continuare, vom prezenta rețetele furajere pre- 
văzute în decretul nr. 50/1982, precum şi unele recomandări pri- * 
vind întocmirea de rețere de către crescătorii care îşi furajează 
puii cu resurse din gospodăriile proprii. 


8.2. ÎNTOCMIREA REȚETELOR PENTRU PUI! DE CARNE 
Reţetele-tip pentru puii de carne prevăzute în decretul nr. 
50/1982, sînt cele redate în tabelul 23. 
Tabelul 23 


Structura reţetelor de nutreţuri combinate la puii de carne 


Categoria de virstă 


Ț 
| | Media de la 


Sortimentul dacă E | [E | A gis alma 
oara (Pa) păptapatal (%) săptămtni (9%) 
Porumb | sa 591 | 57,60 
Şrot soia | 33,5 31,0 31,75 
Făină de pește 6.0 3,0 3,90 
Grăsime 3,0 3,0 3,00 
D. L. metionină 98% 0,1 0,1 0,10 
Colină HCl 70% 0,1 0,1 0,10 
Sare 0,2 0,2 | 0,20 
Carbonat de calciu 1,0 1,5 | 1,35 
Fosfat dicalcic 1,0 1,0 1,00 
Zoofort (premix vitamino- | 
mineral) 1,0 1.0 i 1,00 
Total: | 100,0 | 100,0 | 100,0 
li 
Proteină brută, % 22,8 20,2 21,00 
Energie metabolizabilă, Kcal/kg 3000 3000 2000 
Lizină, % 1,17 0,92 1.00 
Metionină + cistină, % 0,89 0.74 0,79 
Celuloză, % 3,00 | 3,00 3,00 


Poumbul se poate substitui în proporție de 20—300/, cu orz 
decorticat sau grîu furajer. 

Furajele proteice se pot înlocui între ele în funcţie de resurse, 
cu respectarea cantității totale de proteină, energie și ceilalți 
nutrienți necesari. 

Aşadar, porumbul este principala cereală utilizată în hrana 
puilor de carne. Orzul nedecorticat este sărac în energie și bogat 

în celuloză, el putind fi administrat după decorticare, operaţie 
care, practic, nu se poate executa în gospodăriile populaţiei. Grîul 
furajer (de fapt, un grîu de calitate relativ inferioară) se poate 
folosi în hrana puilor de carne, însă este recomandabil să nu 
înlocuiască mai mult de 30—400/g din porumb. 

Dintre făinurile proteice, făina de peşte şi șrotul de soia de 
tip 480/ P.B. sînt ideale. Ele pot fi parţial substituite cu făina 
de carne, șrot de floarea-soarelui (preferabil cernut pentru înde- 
părtarea cojilor celulozice) și drojdie furajeră. În calcularea ener- 
giei, proteinei, a aminoacizilor şi celulozei, se vor avea în vedere 
valorile înscrise în tabelul 8 de la capitolul destinat brănirii 
tineretului de înlocuire. Cît privește cerinţele în principii nutritivi, 
în special în substanţe biologice, acestea sînt redate în tabelul 24. 


Tabelul 24 
Cerinţe în principii nutritivi la puii de carne 
za Dai 0—4 4—8 
Principii nutritivi | U.M. | săptămîni | săptămîni 
Celuloză brută % 3,0 3,0 
Grăsime brută % 5,2—5,8 6,5—7,2 
Calciu % 1.0 0,9 
Fosfor % 0,8 0,7 
Vitamina A U.1./kg 2000 2000 
Vitamina Da U.I./ks 200 200 
Vitamina E mg/kg 0,5 0,5 
Tiamină mg/kg 1,8 2,0 
Ribofiavină mg/kg 3,6 1,8 
Acid nicotinie mg/kg 27,0 11,0 
Acid paniotenic mg/kg 10,0 10,0 
Piridoxină mg/kg 3,0 3, 
Acid folic mg/kg 12 0,6 
Biotină mg/kg 0,09 0,12 
Vitamină Bye mg/kg 0,009 0,008 
Colină mg/kg 1,300 1,230 


8.3. TEHNICA HRĂNIRII PUILOR DE CARNE 


Puii de carne trebuie obligaţi să consume cît mai multe furaje, 
fiind singura categorie care, cu cît consumă mai mult, cu atit se 
dezvoltă mai bine. Este cunoscut că puiul de carne, ca şi celelalte 
categorii de animale și păsări, utilizează furajele consumate pentru 
două scopuri: pentru întreţinerea funcţiunilor vitale și pentru 

producţie, respectiv spor în greutate. Raţia de întreţinere este fixă, 
cea de producţie este însă variabilă. O pasăre sănătoasă, pusă în 
bune condiţii de microclimat, consumă bine furajul administrat și 
creşte bine în greutate, atingînd greutatea de livrare la o vîrstă 
relativ mică. 

Am arătat că în cele 68 g de furaje consumate zilnic există 
cca 14,3 g proteină. Din aceasta, numai cca 400%, (5,6 g) sînt 
utilizate pentru întreţinere și restul de 600/, (8,7 g) pentru spor 
în greutate. , 

În cele 56 zile de viață, puiul de carne consumă cca 314 g 
proteină pentru întreţinere (56 zile X 5,6 g/zi). Dacă însă puiul 
creşte mai repede şi atinge greutatea de livrare la 50 zile, el nu 
va consuma pentru rația de întreţinere decît 280 g proteină 
(50 zile X 5,6 g), ceea ce este un mare avantaj. În plus, scăderea 
vîrstei de livrare presupune muncă mai puţină, curent electric 
mai puţin, pierderi prin mortalitate mai mici, precum și posibili- 
tatea creşterii mai multor serii de pui pe an în aceleași spaţii. 

lată de ce este necesar ca să se controleze cît mai des canti- 
tatea de hrană consumată, precum și sporul în greutate realizat de 
pui. Un crescător nu poate merge la întimplare. El trebuie să 
controleze în fiecare săptămînă ce greutate medie au puii, cit 
furaj au consumat, care este consumul specific, ce pierderi prin 
mortalitate s-au înregistrat, iar der pad obținute să fie com- 
parate cu cele înscrise în tabelul 25. 


Tabelul 25 
Programul de iurajare și principalii indicatori tehnici 
necesari a îi realizaţi la puii de carne 

Spor în greu- Consum de Total consum Consum Pierderi prin 
= tate furaje pe zi de furaje specific mortalitate 
=: (g) (g) (g) (kg/kg spor) (%) 
E UI E Ea 
313| sia E ş g 
Ella Lisi Sisiălalila 
ii 4 | Ea = 3 z ie a a z E 
îl ililil als |Elila [la 
— [i -] [>] 
5 & |5e || os & 3 & 2) + a) 
1 60 100 14 14 100 100 | 1,43 | 1,43 2,0 2,0 
2 100 200 30 22 210 310 | 2,10 | 1,93 1,0 3,0 
3 150 350 43 32 340 650 | 2,27 | 2,10 0,5 3,5 
4 180 530 57 38 420 |1 070 | 2,33 | 2,18 0,5 4,0 
5 200 730 78 46 550 |1 620 | 2,65 | 2,35 0,3 4,3 
6 220 950 96 54 630 12 250 | 2.86 | 2,47 0.3 4,6 
7 250 1200 104 61 750 [3 000 | 3,00 | 2,60 0,2 4,83 
8 250 |1450 115 68 807 |3 807 | 3,22 | 2.70 0,2 5.0 


— 
[9.e) 
— 


Pentru orice mic crescător trebuie să fie foarte clar că reali- 
zarea unui beneficiu din creșterea puilor de carne este rezultatul 
unei creşteri raționale, cu ajutorul căreia să obţină cea mai mare 
greutate corporală, în cît mai scurt timp, cu cel mai scăzut con- 
sum specific de furaje și cele mai mici pierderi, indicatori care 
trebuie să fie mai buni cei prezentaţi de autori în tabelul 25. 

În toate țările lumii, piața cărnii de pasăre este în scădere, 
adică se obțin preţuri din ce în ce mai scăzute pe carnea de pasăre, 
fenomen care se înregistrează în momentul în care autorii scriu 
această carte. Sînt și perioade în care prețul urcă dar, în general, 
crescătorii de păsări din toată lumea nu se gîndesc la majorarea 
prețului cărnii de pasăre, ci la ce măsuri trebuie să mai ia pentru 
a obţine rezultate cît mai bune în creștere, de a reduce, pe cit 
posibil, costurile de producție. Aceasta trebuie să fie în perma- 
nență și preocuparea micilor noștri crescători. Ca și specialistul 
dintr-un complex avicol industrial, micul crescător trebuie să fie 
și un bun tehnician, dar și un bun economist, care, cu minicalcu- 
latorul în mînă, să-și facă nişte calcule economice minuţioase, 
care să-l conducă la costuri de producție de la serie la serie, mai 
scăzute. 4 

Discutam despre calcule economice la capitolul destinat fura- 
jării puilor de carne, pentru că în costurile de producție, ponderea 
cea mai mare (60—700/9) o reprezintă cheltuielile cu furajele, 
urmată de cheltuielile cu cumpărarea puilor de o zi (16—180g 
din total costuri). Desigur, cu cît puiul este mai greu la livrare, 
cu atît scade ponderea costului puilor de o zi pe kg carne de 

asăre livrată. De exemplu, dacă se cumpără pui de o zi cu 3 lei 
Fier iar puii se livrează la un kg greutate, atunci costul puiului 
de o zi raportat la kilogramul de carne livrată este de 3 lei. Dacă 
însă puiul se livrează la 1,5 kg, acest cost scade la 2 lei (3:1,5), 
iar dacă se livrează la 2 kg, costul scade la 1,5 lei (3:2). 


Se pune atunci problema, de ce nu ţinem puii cît mai mult la 
i 3 
creștere, pentru a realiza o greutate cît mai mare? Răspunsul este 
Lă Lă = id A cr. 
simplu: cu cât înaintează în vîrstă, cu atît consumul specific creşte. 


Din tabelul 25 se constată că dacă în săptămîna întîi de viață 
consumul de furaje pe kg spor este de numai 1,43 kg, iar în 
săptămîna a cincea de 2,65 kg, în schimb în săptămîna a opta acest 
consum creşte la 3,22 kg furaje pentru un kg spor. 
Dacă am ţine puii şi în săptămîna a noua de creștere, în 
această săptămînă am consuma 5—6 kg pentru un kg de spor, 
ridicînd consumul cumulat de la introducerea puilor la creştere 
pînă la livrare (9 săptămîni) la peste trei kg. Iată de ce specialiştii și 
crescătorii din toată lumea încearcă și reușesc să livreze puii de 

carne la o vîrstă tot mai mică şi la o greutate tot mai mare: pentru 
a scădea costurile cu furajarea. Și iată de ce micul crescător din 
țara noastră trebuie să fie propriul lui economist şi să-și realizeze 
beneficiul material la care îi dă dreptul munca și priceperea sa, nu 
prin practicarea unor preţuri de vînzare din ce în ce mai mari, ci 
prin costuri de producţie din ce în ce mai mici. Aceasta este una 
din principalele legi ale progresului tehnic și economic, iar cres- 
cătorul de păsări trebuie să 1 se supună, dacă vrea să fie compe- 
titiv. 

Avem în ţară numeroase cazuri de crescători ale căror rezultate 
tehnico-economice sînt comparabile și în unele cazuri chiar mai 
bune decît ale unor crescători din S.U.A., din Franţa, din R.F.G. 
sau din Republica Populară Ungară, ţări cu tradiţie în creşterea 
păsărilor de tip fermier. 


Dorinţa autorilor este ca numărul acestor crescători competitivi 
pe plan mondial să fie din ce în ce mai mare, spre satisfacția lor 
profesională şi materială, spre satisfacerea pieţii interne cu produ- 
se avicole din ce în ce mai multe și mai bune, pentru creșterea 
prestigiului aviculturii româneşti în lume, inclusiv prin aportul 
micilor noştri crescători de păsări din gospodăriile populației. 


grei - n ai ri m 5 i i ai Oi 

